
Nome milom ocu, sa vrućom 
. sinovskom željom, da me još za 
mnogo i mnogo godina sa svojom 
očinskom ljubavlju slijedi u mojim 
daljim nastojanjima posvećuje 


harni: 


| Sin 


Predgovor 


Ovu knjigu nijesam napisao sa naročitim pretenzijama. U njoj 
su sabrana uglavnome moja dosadašnja kritična nastojanja, koja su 
bila dijelom već odštampana, dijelom opet neštampana i pisana ili 
direktno za samu knjigu ili pak za kakovu prvotnu potrebu. 

Što se tiče dviju prvih radnja, odmah mi je napomenuti, da sam 
se u obe služio izvorima, koje sam i naveo. Osim toga, potrebno je 
ovdje naglasiti za prvu radnju »Fantazija u umjetnosti«, da 
ona nije potpuno izvorna radnja, već je naprotiv nastala tako, da sam 
najprije htio prevesti sa njemačkoga Scheppinu studiju gotovo o, 
istom predmetu. Od toga sam naknadno odustao; prvo, jer sam se 
uvjerio, da je radnju bolje prirediti tako, da se vidi uticaj fan- 
tazije samo na umjetnost i grane te umjetnosti, a drugo, jer mi je 
zgodna preradba te radnje i aplikacija djelovanja fantazije na našu 
umjetnost slučajno trebala. Što se pak tiče druge radnje >»Novakov 
racionalni realizam«, naglasiti mi je, da je ona proširena po 
jednom od ciklusa mojih književnih predavanja održanih na Narodnoj 
akademiji u Osijeku 20. i 28. svibnja, te 4. lipnja predprošle godine. U 
toj radnji ja sam nastojao opravdati svoje uvjerenje, da Vjence- 
slav Novak nije predstavnik našeg »racionalnoga realizma« niti, da je 
»predominantni« realist, kako to ustvrdiše neki književni istoričari, 
kritičari, uvodničari i komentatori Vjenceslava Novaka. Mjesto, koje 
oni daju Vjenceslavu Novaku, ja dokazujem, da pripada Ks. Š. Gjalskom. 

Da uzmognem usporediti književnu veličinu i vrijednost našega 
realizma sa realizmom drugih velikih evropejskih naroda, morao 
sam se obilno poslužiti u dva prva poglavlja sa izvorima, koji specijalno 
govore o realizmu velikih evropejskih naroda i koje sam mogao imati 
pri ruci u tako skromnim prilikama u kojima sam radnju pisao. 

Upravo zato, što su obe te radnje pisane sa posve drugom svrhom 
nego li je ta, da budu sastavni dio ove knjige, ja sam ih htio izostaviti, 
ali su me prijatelji savjetovali, da ih bezuvjetno objelodanim, jer da je 
= prva aktuelna i neophodno potrebita za naše prilike i sredinu. »Ta kod 
nas se — reče mi jedan — »i danas često misli, da je nekome nanešena 
ieška uvreda, ako mu netko reče, da je »bujne fantazije<«, »fantasta< 
ili slično«.., Druga pak, da je interesantna u koliko iznaša mnoge 

no ve poglede na realizam Vjenceslava Novaka, a da je i samostalna u 
koliko se našega realizma tiče i kritičnih naziranja na Novakov reali- 
zam.. Kada bi se prva dva poglavlja o evropejskom realizmu ukinula, 
radnja bi bila nepotpuna. Zato sam ih ostavio smatrajući ih više po- 
trebnom književno-istoričnom ilustracijom nego li što drugo... 

Što se tiče eseja >»Mihovio Pavlinović i Dr. Eugen 
Kvaternik kao i eseja >»Narodna stranka i njezini p o- 
gledi na državu« imam naglasiti to, da su mi kao izvor služila 
posve originalna i neobjavljena pisma Kvaternika, Pavlinovića, 
Strossmayera, Mrazovića, Miškatovića i t. d., koja su sastavni dio bogate 
političke ostavštine Mihovila Pavlinovića. U iduća pak tri eseja, u ko- 
jima se objašnjavam sa Markom Carem, služio sam se u glavnom sa 
gradivom, koje se odnosi na kritikovane objekte, a do kojega sam mogao 
doći. Što je objašnjavanje dosta oštro, bit će razlogom s jedne strane 
moj kritički temperamenat, a s druge, upravo nečevene metode g. Marka 
Cara u kritikovanim pitanjima, kao i njegov savršeni miik na sve, po 
meni navedene činjenice. Prvi esej u drugom djelu knjige >Protiv 
socijalizacije književnog individualizma, napisan je 
za »Pantheon« i to za mjesec kolovoz i rujan o. g. 

Treći dio ove knjige pod naslovom »Prikazi« morao bi izostati, jer 
bi troškovi i onako bili znatno viši, nego li moja skromna financijalna 
sredstva, ali sam ga konačno ipak uvrstio, da knjiga bude potpuna. 

Knjigu sam napisao, uredio i evo predavam tisku, a sa najioplijom 
željom, da nekoga ponukam na još plodonosniji rad ili da ga upo- 
znam sa istinom u nabačenim kulturnim, estetskim, književno-istoričnim, 
političko-istoričnim, književnim i drugim pitanjima, iznesenim i načetim 
u ovoj knjizi. ' 

Bude li bilo u narodu u tom pravcu, kojega je odredila moja 
ljubav za ova pitanja odaziva, ja ću biti potpuno zadovoljan, a tu 
narodnu dobrohotnost smatrat ću najboljim poticajem za dalji rad. 

Napose zahvaljujem prijateljima na pomoći i savjetima, koje su 
mi pri pisanju i uređenju davali kao i svim onim urednicima i knji- 
ževnicima, koji su me u mome dosadašnjem književnom radu podu- 
pirali. 

Napose se zahvaljujem svom rođaku Ivanu Pavlinoviću, koji mi 
je ustupio neobjavljena pisma onih ljudi, čiji politički prikazi ili iz- 
vaici iz njihovih pisama izađoše u ovoj knjizi. 

Zagreb, 15. srpnja 19209. 

a di M. P. 

Fantazija u umjetnosti 


Pojam fantazije 


Riječ fantazija dolazi od grčke riječi gavr4Cety: donesti na 
svjetlost, pokazati. Fantazija je po tom svojstvo, čijom nam se moći 
nešto priviđa za čulo, naročito za oči u koje to priviđenje stupa. Tako 
se fantazija poznaje kao aktivnost duševne svjetlosti. Ali imade također 
priviđenja, kojima ne odgovara nikakova zbiljnost, koja su samo svijetle 
ili tamne sile, pa se ta riječ upotrebljava i u tome značenju. Iza ovoga 
spoljašnjega značenja nadošlo je kasnije unutarnje, psihološko, kako to 
i mi iznalazimo, da su oznake za čulno fizično, slične onima i za duševno. 
Riječ zebua značila je prvobitno vjetar, ali se je kasnije upotrebljavala 
za oznaku nečesa unutarnjeg, vanjski fenomen za unutarnji, za pre- 
dodžbu, a spoljašnja prividnost za unutarnju, za bespredmetne slike: 
fantazije. 

O tom, što je fantazija kao i o tom, što je njezina narav, raširena 
su mnogobrojna i najčudnovatija mišljenja, koja u glavnom zastupaju 
s jedne strane pedagozi, a s druge psiholozi. Pa, kako se duševna 
zbivanja, dok se god oslanjaju na asocijativne i reproduktivne zakone, 
ne ograničuju samo na sferu, koja se popularno naziva »pamćenje«< 
nego iakođer i na područje »fantazije« biti će i naročita zadaća ove 
radnje, da izbližega uđe u bit fantazije. 

Obično se misli, da je fantazija neka duševna snaga, koja pre- 
vagnuvši čudnovate, nezbiljne, pravilnošću označene produkte proizvodi, 
»zračnu pređu«, koja je i za duševni i za tjelesni život bez ikakove vri- 
jednosti. Radi toga se često i govori o nekom »fantaziranju« t. j. pre- 
pustiti se igri fantazije, o »fantazmi«, »fantomu« ili »snoviđenju«, koji 
nastaju po objašnjavanju psibologa i psihiatera uslijed uvećanja 
živahnosti centralnih nadražajnih osjećaja i koji prouzrokuju velike 
duševne nadražaje kod istovremenoga tjelesnoga umora. Dalje se 
govori o »fantastama« ili »fantastičnim ljudima«, koji prianjaju uz tuđe, 
čudnovate, nezbiljske, beskorisne utvare i teže, da ih realizuju. Napokon 
o »halucinaciji« t. j. o doživljaju opažajne vrednote i o »iluziji« t. j. 
ćutilnoj živahnoj predodžbenoj značajki, koja služi perifernim osje- 
ćajima. Tako fantazija ne uživa gotovo nikakovoga drugoga glasa i 


misli se, da njezina moć vrijedi samo na području iznašašća. 
* 


Da se je to događalo, potpuno je razumljivo, ako se uzme u obzir, 
da su i filozofi i psiholozi proučavali bit fantazije samo po vanjskim 
obilježjima, i da ne dođoše do toga, da u njoj oikriju jednu naročitu 
snagu uz ostale duševne snage, dok je ona u istinu više ili manje 
skladni duševni postupak, u kojoj i s kojom polazi za rukom, da se 
poveća djelovanje raznovrsnih duševnih funkcija. A. Messer veli: 
»Ako vam je to obično, da se ljudski rad fantazije gleda u umjetničkom 
djelu, to se zaboravlja, da je također sa znanstvene i filozofske, prak- 
tične i tehničke zadaće sposobnost, da se nađe novo ili da se kombinira, 
veoma znatna. Svaki pritisak fantazije na umjetničku tvorevinu ovisan 
je o tome, da joj se samo »evidentne« predodžbe pripisuju. Kod tekućeg 
prelaza od vidljivih k nevidljivim predodžbama, »mislima«, nije skoro 
nikakav psihološki uzrok tu, da fantaziji ne pripisuju nove misaone 
kombinacije.«!) ' 

Sada je važno pitanje, kako se objašnjava fantazija u pedagoškim 
djelima? 

Po jednome je fantazija »po tom okarakterisana, da ona posjeduje 
sposobnost, da iskonstruiše predodžbene komplekse, na drugi način nego 
li su prvobitno bili dati«. Po drugome je ona »snaga duše da po moguć- 
nosti promjenjene predodžbe reproducira i da iz već nalazećih se pre- 
dodžaba modifikacijom stvori nove«, ili »t&k predodžbe, kod kojeg su 
elementi sjećanja vezani za predodžbu objekata, koji se nijesu nalazili 
u takovom obliku«. Sve ove definicije, kao i mnoge druge, obuhvaćaju 
fantaziju kao duševnu moć, koja reproducira predodžbe i koja proiz- 
vodi nove tvorevine. Po tom bi fantazija bila duševna moć, koja u nama 
umnožava duševne moći. 

Ovo je mišljenje — veli Secheppa — u principu netačno i tuđe. 
Već Aristotel u svom poznatom spisu >O duši«, u kojem se naročito 
bavi proučavanjem fantazije, dolazi do ispravnih zaključaka. Za njega 
je ona nešto srednjega između opažajne predodžbe i mišljenja, koje 
nešto utiče na obojicu, dok između njih ne uspostavi neku vezu. Ona 
ima svoj postanak u opažajnoj predodžbi, čiji je ona produkt, ali je sa 
svojom funkcijom podložna, dok radi nje unutarnje slike stvari postaju 
zbog čulnih osjećaja. A opet je fantazija ona, koja preko predodžaba 
ubrzava mišljenje, dok mu ona u predodžbama pruža radni materijal. 
Istodobno ona oduzima produkte mišljenja, nuđa ih u opću izgradnju 
slika i tako čini pojmovno razumljivim. Radi proizvodnje općih slika 
fantazija razvija izvjesnu samostalnu, konstruktivnu moć — tu nijesu 


') August Messer, Psychologie. 

u zbilji one opće slike date — pa se dakle ne bi preko čula mogla 
pojmiti. Ova se konstruktivna moć vidi još jasno kod formiranja jezika. 
Istom, kada se uspije zaodjeti opće predodžbe i pojmove kao i njihove 
međusobne odnose u riječi, istih k jasnom razumijevanju, postaju one 
upotrebljivima i opće valjanim riječima. 

Tako se isto događa kod umjetnosti, koja je stvarno polje aktivne 
fantazije svijesne svoga cilja, koju radi moći mora da postigne, a 
dosljedno tome, ona se mora formirati posvuda. U umjetnosti ona 
ne vlada isključivo, ali je ipak osnovni i iskonski uslov svakog 
umjetničkoga stvaranja. Život ne pruža umjetniku nikada sujet onakav, 
kakav njemu služi za njegove ciljeve. 

Tako Phidia, u kojem je grčka skulptura dosegla svoj vrhunac, 
nije sigurno nikada prije vidio čovjeka, koji bi imao identične crte 
lica, kakove ih je on dao svome Zeusu. Michelangelo Buonar- 
rotti, koji se općenito smatra nastavljačem velikoga grčkoga umjetnika 
nije nikad vidio »onake jake i velike kao što ih je on vidio onim drugim 
očima, još prije nego ih je počeo izdvajati iz materije«, a još manje 
»kada nam je taj momenat ostavio nasvagda okamenjen u svojim nedo- 
vršenim djelima«. Meštrović nije nikada vidio pjesnika, junaka, 
biskupa, koji bi bili potpuno nalik njegovu Maruliću, Marku Kraljeviću, 
Grguru Ninskom, Strossmayeru i slično. Rafael nije vidio djevojke, 
koja bi potpuno sličila njegovoj Madoni; Leonardo da Vinci ni- 
kada Hrista i apostole, koji bi odgovarali onima, koje je taj genijalni 
umjetnik iznesao u svojoj znamenitoj slici »Zadnja večera«. Isto tako 
Danteov opis raja, čistilišta i pakla, koji su tako slikovito opisani, 
da nam se čini, da to sve vidimo, nijesu ništa drugo nego veličanstvene 
tvorevine konstruktivne fantazije. 


Iste tvorevine konstruktivne fantazije kao i njezinu veliku djelat- 
nost vidimo u junacima svjetske umjetnosti i književnosti kao što su: 
Daphinis, Don Quijotte, Manon Lescaut, Clarisse Lovelace, Robinson 
Crusoe, Gil Blas, Ossian, Faust, Werther, Renć, Ivanhoe, Manfred, 
Mignon, Beatrice, Laura, Rugjin, Marko Volohov, Oblomov, Onjegin 
it. d. Ako ta fantazija stvara umjetničko djelo iz samih vremenskih 
oznaka kao što je to »Gewiter« Gustava Sch waba ili Goetheov »Erl- 
ko&nig«, tada imademo pred sobom zapravo primjer fantazije, fantazije 
u užem smislu, kod koje nadolaze nove tvorbe sa prvotnim surovim 
materijalom. 

Predodžba do koje je, da se umjetničko djelo stvori, jest norma i 
princip čitave moći i istinsko postignuće istih. Konstruktivna se moć 
razvija napokon i odatle, što je ona kazaljka unutarnjih slika, kojima 
u istinu potpuno ne odgovara — one su dakle samo varke, iluzije... 

Kako se fantazija tako mnogostrano ispituje, trebaše je i Aristotel upo- , 
ređivati sa raznim duševnim funkcijama i bijaše pri tom sklon, da je 
shvati kao nešto različito od svih drugih duševnih moći. Tako se ona 
stvarno može posmatrati kao takova, a uistinu, kao nešto općenito 
svim drugim osnovnim funkcijama duše, ali ne samo nešto osobno 
uz druge. 

Tako je fantazija vrlo korisni uslov spoznaje, jer misaonoj pre- 
. dodžbi predstoje opažanja kao njezine predodžbe. Kant vidi u fanta- 
ziji na svaki način još jednu naročitu moć, ali on svom energijom razli- 
kuje reproduktivnu, koja se oslanja na iskustvu, od produk- 
tivne fantazije, koja međusobno spaja posmatranje i razum, osje- 
ćanje i poimanje. Messeru je ona »sposobnost, da se novo nađe ili 
da se konstruira«. Schiller piše Goetheu: »Sve su se Vaše misaone 
i osjećajne moći kompromitovale na utvaranju«. S tim Schiller hoće da 
reče, da su se duševne moći ujedinile, da se u fantaziji sastanu i da u 
njoj postanu aktivne. Goethe »veseloj osobi« u predgovoru Fausta meće 
na usta ove stihove: 


LaSt Phantasie mit allen ihren Chogren, 
Vernunft, Verstand, Empfindung, Leidenschaft, 
.Doch merkt auch wohl! Nicht ohne Narrheit h&ren! 


Volkmann ne drži fantaziju za duševnu moć, nego zbroj sila, koje 
leže u samoj predodžbi. Frohschammer dopušta, da se fantazija 
zaposluje kod svih duševnih funkcija. B. Erdmannu je ona sastav 
predodžbene moći. Rehmke u njoj gleda konstruktivnu moć spo- 
znaje. Jerusalemu je fantazija »psihička dispozicija koja, poni- 
kav iz težnje za totalnošću, ispunjuje praznine u našem pamćenju 
i razvija dio slike svijeta, koji nam pružaju opažanja, u jednu harmo- 
ničnu cjelinu, koja zadovoljava naš nagon za jedinstvom. Ona je dalje 
ta, koja, pretičući mišljenje, drskom smionošću osvaja veliku oblast 
saznanja, koja onda sporim, ali postojanim umnim radom postaje ne- 
ospornom svojinom ljudskoga duha«. W. W un dt je u sličnom smislu 
razmjerno pojam fantazije i dalje razvijao. Njemu nije fantazija nika- 
kova zasebna moć, nikakova samostalna moć, tvorna aktivnost duše, 
jedna u duševnim funkcijama sa sadržajnom aktivnošću, koja stvara 
»nikad ne izostali udar« duševnih postupaka. : 

Iz svih ovih izvoda slijedi dosljedan zaključak, da fantaziju ne 
smijemo gledati kao neku naročitu snagu, neku naročitu moć, nego kao 
nešto u i sa duševnim funkcijama djelujuće. 

O gorućoj fantaziji govori se, ako su pri stvaranju osjećajne slike 
živo učestvovale, o bogatoj, cvatućoj, kada je broj slika osobito velik. 


Li 


Psihologija dalje razlikuje po sudjelovanju volje nehotičnu, koja 
se ponajčešće manifestuje u snu i hotičnuili aktivnu fantaziju, 
koja je u rodu sa mislima, po odnosu njezinih stvaranja naprama istin- 
skom zorna i konstruktivna. Zorna se očituje preko identiteta 
slika sa istinom; konstruktivna stvara u glavnom nove tvorevine, pa 
se zato i smatra predhodnicom za otkrića i iznašašća. 

Ali nesmije se izgubiti iz vida, da je fantazija proizišla iz nagona 
za održanje života, pa ostaje kao važan njegov faktor. Na osnovi pre- 
dodžaba fantazije donosimo sudove očekivanja o onom, što nam nepo- 
sredno predstoji, a na osnovi tih sudova udešavamo vrlo često svoje 
praktično ponašanje. Kada vidimo naoblačeno nebo, predočujemo u 
fantaziji kišu, koja dolazi; donosimo sud očekivanja, da će po svoj 
prilici padati naskoro kiša, i uzimamo, a na osnovi toga suda, ako izla- 
zimo vani, kaput, ogrtač ili kišobran. Raspoloženje, koje je tako na- 
stalo, iz bioloških motiva, razvija se onda dalje do djela, kojima se 
divimo. 


2. 


Bit fantazije 


U dosadašnjem razlaganju vidjesmo, da Aristotel razumijevaše 
fantaziju kao nastavak čulnog opažanja, koja opažanje vodi dalje, ili 
kao predodžbu u smislu osjetnog efekta. Dakle već je on ne posma- 
traše kao neku naročitu »moć« uz opažanje, nego sa opažanjem iden- 
tičnu, samo u jednom drugom obziru, u jednoj drugoj funkciji, pri- 
vidnu. S druge strane on dozvoljava da je fantazija pomoćnica razuma, 
dok ona već postavlja predodžbeni materijal za mišljenje i produkte 
mišljenja, stavlja u opće slikovni lik i tako omogućuje razumijevanje. 
Fantazija se je dakle prvobitno smatrala kao predodžba i predodžbena 
moć, kao umišljena predodžba i umišljena moć i to ne samo u smislu 
reproduktivne predodžbene aktivnosti, nego i u smislu produk- 
tivne, stvarajuće, formativne, koja već date predodžbene 
elemente prerađuje u nove očevidne oblike kao aktivnost duše. U 
oba se slučaja radi o prouzrokovanju objekata, koji su već bili dati ili 
neposrednim opažanjima ili u prvobitnim doživljajima. Kod toga će se 
stvaranja oduzeti samo neki elementi ili međusobno ovisni dijelovi iz 
višega broja prijašnjih opažajnih objekata, da se oni asimilacijom spoje 
u jednu novu cjelinu. I u jednom i u drugom slučaju dolaze u obzir 
slike čulnog opažanja i unutarnji izgled, ali, kako posljednje imaju svoj 
izvor u čulnom opažanju, to one stvaraju i sama opažanja, koja su 
svojim izgledom tijesno vezana za sami temelj fantazije. Da uzmognemo 
razumjeti samu bit fantazije naročito su potrebite forme fantazije i 
čulni opažaji i djelomično svi oni mnogobrojni opažaji, koji pripadaju 
području vidnog i slušnoga osjećaja. ' 

Čulo vida, koje je pri tom potpomognuto čulom opipa upoznaje 
nas o tom, kako su predmeti poredani u prostornoj sadržini. Čulo 
sluha pokazuje posljedice zbivanja jedne — pored — drugih i jedne 
— iza — drugih. Fantazija, koja djelomično djeluje u vidnom prostoru 
zvala bi se prema tome fantazija prostora, a ona, čija se aktiv- 
nost manifestuje zvukom i zvonjavom fantazi ja vremena. 

Fantazija prostora djeluje dvojako. Ona proizvodi ili u neovisnosti 
od jednog jedinog, prije izazvanog uzroka u slobodnoj predodžbenoj 
kombinaciji, prostorne oblike (kao što se to inače ne događa, zato i 

nijesu slični nijednom neposredno danom objektu) — ili ih ona poredi 
po spoljnim uijecajima, posredstvom čulnog opažanja izazvanog pre- 
dodžbom stvari i događaja sa svojstvima i karakteristikama, ona im u 
zbiljnosti ne pridolazi. Obzirom na to, treba paziti, da to ne bi bila nika- 
kova iskustvena predodžba fantazije, na čiji razvitak ne bi djelovali 
ma kakovi čulni nadražaji. Tako se dosljedno tome ovdje podudaraju 
oba načela, pa ma na njih djelovali i jedva primjetni čulni nadražaji, a 
i razlika im leži samo u vrsti aktivnosti. 

Kada se naše predodžbe formiraju teku skupa direktno sa ne- 
posrednim opažanjima, i reproduktivno s našom predodžbenom moći, 
ukorijenjeni elementi. Zato spoljna slika svijeta i ne odgovara posve 
cnome, što mi u zbiljnosti vidimo, jer ili je odatle više proizišlo po- 
teza, nego je neposrednih opažanja prispjelo, ili ne dostaju pojedini 
dijelovi, jer oni ne bi mogli iz reprodukcije tamo navedenih predodžbe- 
nih elemenata da se asimiluju. U toj promjeni takovih slika, naravno 
je, da je uvijek nazočna djelomice aktivna fantazija. Ovo će nam naj- 
bolje objasniti primjeri na pr., ako bacimo pogled na neko racionalno 
obrađeno vlastelinstvo, dobivamo utisak, što će ga u nama izazvati poje- 
dini elementi, koji su u zbiljnosti pred nama kao: šuma, brda, doline, 
polja, vode, pojedini i čitavi dijelovi nekoga predjela, pjev ptica, mirluh 
šarnoga cvijeća, žuborenje potočića, lahorenje vjetarka ili jaki refleksi 
svjetlosti, koji se vide iza vlastelinstva. Tako isto, kada posmatramo 
neku lijepu sliku; mi dobro razlikujemo oblike, boje, svjetlost, sjene, 
kretnje, tonove i t. d., ali nam zbroj svih tih osjećaja ne može da objasni 
čitavu sliku. Poredba skupnih osjećaja sa onim, što smo mi u zbilji 
hijeli opažati, pokazuje nam, da je preduzeta opažajna slika vrlo teško 
postižljiva i da je sastavljena od elemenata, koji ne potječu od nepo- 
srednoga opažanja. Tim opažajnim predodžbama pridružuju se i druge 
predodžbe na pr., ptice, koja pjeva sakrivena u šumi, razgovora susjeda, 
kretanja željeznice, tihe sreće, koja vlada u dušama ljudi i t. d. Sada 
zbog sjedinjenja ovih posrednih i neposrednih oćutnih nadražaja, opa- 
žajna je slika bogatija i tako dolazi do slike fantazije. 

Ako posmatramo neki spomenik na pr. Michelangela, Grgura Nin- 
skog ili bana Jelačića, naša se oćutna slika ispunjava za vrijeme gle- 
danja sa predodžbama sjećanja. koje se ponavljaju iz prošlosti, ali se 
sada utisak, kojega dotični spomenik u nama budi, znatno popunjuje. 
Kada marljivi i brižni seljak podrani na svoje polje, da pregleda usjeve 
i kada šeta između visokih i teških klasova, on već tada vidi sveukupni 
rad, muke, patnje, ali i plodove svega toga — zaslugu. A, kako će ta 
zasluga uslijediti tek u skoroj budućnosti. koja proširuje i oživljuje 
predodžbu o posve osjetnoj slici, koja mu razvija neku naročitu draž. 

Najbolje ćemo vidjeti aktivnost fantazije na bilo kojim poja- 
vama, koje su poznate kao pseudoskopičneili geometričko- 
optičke varke. 

One se objašnjavaju zavisnošću opažaja veličine i oblika od mi- 
šičnih osjećaja, od različitih udaljenosti pojedinih predmeta i od pro- 
mjene u prosuđivanju udaljenosti. Tu mogu nastupiti djelomične i pot- 
pune promjene slika, prema tome, kako se one posmatraju i kako će 
se tačka posmatranja i njezina najbliža okolica jasnije vidjeti, nego li 
oni njezini dijelovi u polju gledanja. Bliže stvari izgledaju nam uvijek 
jasnije od samih udaljenih, a +t6k pograničnog pravca nekoga predmeta 
jednak je njegovom perspektivnome poimanju. 


Obe dužine AB i CD tačno su iste dužine. Pa ipak na 
slici izgleda da je a duža. Gornji kut, koji divergira navodi 
nas lako na to da, idući za pravcem, nastavimo odgovarajuće 
kretanje preko B. Naprotiv na slici b, time, što su kraci kuta 
upereni naniže, kretanje je tako reći ustavljeno. 


lil 


Ovdje su horizontalni pravci potpuno paralelni, a poprečni gotovo kao da diver- 

giraju. : 
Ako pogledamo te stepenice, čini nam se da ploha a b ce leži bliže stepenicama, 

nego ploha _d e f. Ako opet pažljivije gledamo, stepenice izgledaju kao da bi bile 

izdignute. Ali i same tjelesne oznake pokazuju, kada se dobro posmatraju, djelovanje 

fantazije. Pogledamo li šematično — perspektivni crtež kocke, to mi ne vidimo urez 

formalne plohe, koji je isprekrižen crtama, nego je jedno geometričko tijelo, tijelo 

kocke. Ovo je radi toga, što spoljni utisak, čulna 

zornost crteža, koja u nama budi prohujalu zor- 

nost kocke, koja se sada spoji sa spoljnim utiskom, D 


dok se elementi utisaka sa onim predodžbe na- po 


crtane kocke asimiliraju. Dalje nam izgleda kocka 
kao neko prozirno tijelo, čije mi i ne iziđane 
strane ploha i ivica možemo vidjeti. Isto tako mi 
možemo vidjeti kocku u dvije različite strane. Ili 


mi gledali ivicu a b i zatim gledali desno i lijevo 

od njezinih ležećih postraničnih ploha i gornje PE adi 
plohe, ili mi gledali c d_ i vidjeli njezine prile- A 
žeće postranične plohe i podnicu kocke. 


Tako se tjelesima pridaju i takova svojstva, koja im ne pripadaju. 


Utisak plastičnosti nekoga tijela postiže se perspektivom, koja se 
pokazuje kao pomlađivanje ploha u dubokom pravcu, u osvijetljivanju 
ploha, u bacanju sjena i u nedjeljivosti kolorita za ona tjelesa, koja 
moraju izgledati udaljena. Kod lijepih, otvorenih panorama pojavljuje 
se u gledaocu slast gledanja, umjetnik prelazi od publike k tihom okviru 
preko plastičnoga antipoda, koji se sastoji iz istinske stvari, kao grmlje, 
stablo, tragovi kola u pijesku i t. d. Sva ova sredstva mogu da stvore 
takvu plastiku, da mi za kratko vrijeme ne možemo ni zapaziti varku. 
Ali doskora iluzija iščezne, a mi se uvjerimo, da smo mi, koji to tjelesno 
u tamnici unutri gledamo i mislimo. 


Kod svih ovih perspektivnih i pseudoskopičkih gledanja uvijek 
imademo posla sa dva momenta i to fiziološkimipsihološkim. 
Kod prvoga se radi o tom, da se razne udaljenosti dijelova nekoga 
objekta, koje gledamo kretanjem očiju, mogu promijeniti i da se bliži 
predmeti i njihovi dijelovi mogu iz bliza bolje vidjeti nego li udaljeni. 
Kod drugoga spoljni utisak oživljava elemente pređašnjih ano 
koje se dijelom sa utiskom a dijelom utisak s njima izjednačuje. Po 
tom nijesu prostorne predodžbe samo produkti osjećaja ili zornih opa- 
žanja, nego više psihičke tvorevine izosjećaja i ele- 
menata sjećanja, koje se asimilacijom ujedinjuju i 
tako se predstavljaju kao tvorevine fantazije. 

Napokon nam ti primjeri pokazuju i to, da čistih duševnih pre- 
dodžaba, a također i duševnih predodžaba fantazije nema. Tu se kod 
svih tvorevina prostorne fantazije radi o unutra metnuti, unu- 
tramisliti unutra vidjeti oslikama sjećanja oopa- 
žajnim slikama, tako su također i slijedeći događaji i činjenice 
razumljive. Mi vidimo u slikovitim predodžbama fizionomija, figura 
i t. d. takove izraze (ekspresije), koje nijesu u zbiljnosti postojale, a to 
tim više, u koliko su orisi nejasniji, u koliko je slabija svjetlost i u 
koliko je viša udaljenost. I tako se na platnu dosta lako umjetniku 
prikazuju događaji onako, kako ih zamisli. Otac vidi u svom djetetu 
»najljepše« i »najpametnije« dijete. Krijesnice na stablu izazivaju pre- 
dodžbu duhova. Tamni rubac, koji visi na vratnici tamne sobe, čini 
se za nekoga, koji baš ulazi kroz vrata, čovječji lik. ' 

Odnosi osvjetljenja nekoga tijela i njegove padajuće sjene daju 
nam objašnjenje o njegovoj formi i o njegovom položaju. Oblik jednoga 
kristala može se raspoznati potpuno čisto samo pod uslovima, ali iz- 
vježbani pogled mineraloga u samim karakteristikama forme vidi si- 
stem, kojemu dotični kristal odgovara. Utisak ne ostaje nikakav, ako 
na njega ne utječu nikako reproduktivni elementi. Gusti oblaci čine 
nam se iz daljine brdima, a mali nas uslobođuju, da ih označujemo kao 
janjeće oblake. Prijatni se osjećaji uvijek izazivaju sa tekućim krivu- 
dastim crtama, sa prijatnim predjelima na ornamentalnim oblicima ili 
na pravilnim oblicima lijepo razvijenoga ljudskoga tijela. Sa verti- 
kalnim linijama diže se i naša fantazija. ' 

Naša se duša uznosi, kao da bi i ona po tom pravcu u nebo. Gle- 
danje nekoga velikoga i lijepoga hrama uznosi našu dušu, a ako gle- 
damo samo jednu stranu hrama, pojavljuju se u nama nemirni osjećaji. 
Pogled horizontalne površine mora, pustinje ili tračnice izazivlje 
osjećaj bezgraničnog i beskonačnog. Pokušamo li mi na pr. da na neki 
način pomoću fantazije obuhvatimo ogromni opseg svijeta, vidjet ćemo, 
da svijetlosne zrake prevaljuju u sekundi 300.000 km: brzi voz bi 
trebao nešto 125 dana, da prevali tu daljinu, pješak 16 godina. Sunčana 
svjetlost treba 8 minuta, da prevali put do zemlje. Brzi voz prevaljuje 
ovu istu daljinu u nešto oko 150 godina, pješak u 8400 godina. Svjetlost 
prevali put od najsvjetlijih zvijezda do zemlje u 5 godine, od zvijezda 
16. stepena u 16.000 godina. Same ove brojke bude u nama pomoću 
fantazije prostora jake osjećaje veličine i moći božije kao i tihe bla- 
gosti božanske darežljivosti. 

Kako se kod mjerodavnog osjećajnoga poimanja stvari, spajaju 
opažajni elementi sa reproduktivnim elementima, sjećanja, tako sada 
i na oba ova faktora izgrađuju povezani osjećaji t. zv. »komplekse 

oćutnih rezultata«. Subjektivni i objektivni osjećajni faktori uvijek 
nailaze na osjećajnu asimilaciju. Ova osjećajna asimilicija označava se 
kao »saosjećanje«. Taj su pojam »saosjećanja« uveli noviji estetičari; 
tako se Th. Lipps u svojoj Fstetici opširno bavi sa ovim pojmom. Po 
njemu »einfiihlen« znači nešto u nekom drugom osjećati, a osjećati u 
drugom mogu samo ono, što i sam osjećam. Svaki gest znači neko duševno 
raspoloženje. Po. gestima se raspoznaje neki osjećaj, koji se u drugome 
zbiva, a onaj čulni utisak, da osjećaj, zbog kojega se gesti čine vidljivim, 
biti će prenesen u druge tako, da će se u njima probuditi osjećaj, ponosa, 
žalosti ili radosti. Ako se ja s nekim radujem, onda ja pri tome doživlju- 
jem istu onu radost, koju uvijek osjećam sa drugima, a ta radost poka- 
zuje na nama štaviše i iste geste. 


Duševno stanje, u kojem to, što ja osjećam, u jednom dru- 
gom osjećam, u kojem to, što se zbiva u nekom drugom, zajedno činim 
i doživljujem, zove se saosjećaj. Kao što smo vidjeli da mi možemo 
saosjećati na osobama, tako isto možemo saosjećati na stvarima — i baš 
to saosjećanje igra u poimanju prostornog oblika vrlo važnu ulogu. 
Prostor se oživljuje svjetlošću i zrakom, na obje ove stvari, a osobito na 
kretanje i refleks svjetlosti vezano je nešto neodređenog, što se nazivlje 
»raspoloženje« (dispozicija). Dispozicija je duša prostora, koja se ne 
zadržava na pojedinim tijelima, ali je ona uslovljena skupnim djelo- 
vanjem predmeta sa njihovim oblicima, sa njihovim međusobnim odno- 
som i njihovim spajanjem u jednu cjelinu u prostoru. Dispozicija do- 
lazi iz prostora u kojem često vladaju oni neopisivi, nepojmljivi ele- 
menti, koji nas raspoložuju. Ovo isto djelovanje prostora na našu dušu 
često vodi natrag na jednu u nama prije datu svemoćnu dispoziciju. 
Uvećavanje i djelovanje raspoloženja pokazuje jasno aktuelnost fan- 
tazije. X 

Poznato je i to, da je kod povećavanja fantazijskih oblika osobno 
usposobljenje za spajanje prostornih reproduktivnih elemenata sa pro- 
stornim osjećajima dar fantazije od bitnog utjecaja. Dok jedni 
razvijaju predodžbe u živahnu slikovitost, drugi ih prave opet na naj- 
čudnovatije načine inherentnim. Svaki posjeduje zornu i kombinujuću 
fantaziju. 


Na aktivnost fantazije djeluje znatno dalje intenzitet osjećaja 
i predodžbe kao i spoljni osjećajni faktori. Prostorna fantazija 
zauzima i područje čula vida. Vremenskasefantazija ne može 
naprotiv primijeniti na pojedina područja, jer mogućnost razlikovanja 
i međusobnog poimanja, sukcesivno međusobno sljedujućih oćutnih na- 
dražaja ili utisaka nije ovisna od naročitih, u tu svrhu potrebnih pri- 

prava na jedan jedini oćutni organ. Moć organa za poznavanje tih 
nadražaja u toliko je veća, u koliko su veće pojave zvukaizvo- 
njave, u kojima fantazija vremena djeluje. 

Pod fantazijom vremena razumijeva se stanje naše svijesti, 
koje je izazvano sa objektivnim utiscima zvuka i svjetlosti, koji nam 
se dojavljuju preko čulnog oćuta, da nam prinesu ograničujuće ele- 
mente osjećanja, pri čem s jedne strane usljeđuje transformacija 
objektivnih utisaka, a sa druge strane bude se osjećanja, koja utječu 
u asimilacijom izmijenjene utiske. 

Sada vidimo isto ono, što smo vidjeli kod fantazije prostora, da se 
tu radi o asimilaciji predodžaba i osjećanja. Kada se vozimo vlakom, 
čujemo kratke udarce kolesa, koji kod jednoliko ubrzane vožnje imaju 
istu snagu i usljeđuju u potpuno jednakim vremenskim razmacima. Ti 
nam se istovremeni udarci pričinjaju kao ritmička zvučna forma, 
koja grafički izražena izgleda ovako: 


—=|—e|=o|—<0t j. jedan zvukovni utisak naglašen, a dva 
nenaglašena. To dolazi odatle, što mi te udare ritmički odjeljujemo, da 
ih iza toga opet obuhvatimo kao jednu opću predodžbu ritmičke jedin- 
stvenosti. Radi našega subjektivnoga shvaćanja mijenjat će se zatim 
dužina udaraca zvuka ili njezino relativno trajanje. A kako iz iskustva 
znamo, da se jedna grupa različito naglašenih zvukovnih utisaka odje- 
ljujepauzom od prošlih i slijedećih grupa, to mi opažamo također 
na našim zvučnim redovima, da se između dvije ritmičke cjeline nalazi 
jedna pauza (cezura). To grafički izgleda ovako: 


py mem mm nom roi 


Iste utiske možemo doživjeti kod zidne ure, marša vojnika, udara galo- 
pirajućih konja, zvonjave zvona i t. d. 

Zvuk stanovite visine ili dubine zove se ton. Muzikalna osoba vrlo 
lako raspoznaje o kojem se tonu radi na pr. kod udaranja klavira, 
da li je c ili d. Mi lako raspoznajemo gledanje različitih ptica, vojnik 
razumije svaki znak vojničke trublje. Ako je jaki zvuk kratak, čuti 
će se prasak. Prasak biča, puške, električne iskre vrlo lako pre- 
poznajemo. Brzi ičk zvukova nejednakog trajanja i jakosti izazivlje 
šuštanje. Tako ćemo lako odrediti žuborenje potoka, okretanje teških 
i lakih kola, škripanje ugljena i t. d. Tako kod svih događaja zvuka 
mi pridodavamo k vanjskom utisku reproduktivne elemente iz našega 
predodžbenoga blaga. 

Sve ove činjenice objašnjavaju aktivnost fantazije vremena, dok- 
god se oslanjaju na spoznajna poimanja zvučnih utisaka. Ako je sada 
ono istina, što smo iznesli, kada je bilo govora o fantaziji prostora, da 

kod asimilacije utisaka sa reproduktivnim elementima ožive osjećanja, 
koja utječu na asimilativni nepromjenjivi utisak, onda to vrijedi na na- 
ročiti način o produktivnim elementima vremenske fantazije. Kod vre- 
menske će fantazije ponajčešće osjećanja porasti sa stanjima i afektima, 
tako, da se stvaranja vremenske fantazije, jezik i glazba, očituje u 
tome, da ona »afekte opisuje i afekte proizvodi«. Vremenska se fanta- 
zija zaposluje sa osjećajima i sa formalne strane u svim glazbenim po- 
javama, koje se označuju kao ritam. Ritam je po tom pravilan t6k 
tonova ili slobodni, po sadržaju i formi tonskog t&ka, melodije ili tonske 
rečenice, uslovljeni pravilni red kretnja. Kod ovoga. aperceptivnoga 
toka ili tonskoga kretanja rađaju se u nama psihološki postupci uza- 
stopnog primanja intonacije i detonacije, unutarnjeg naglašenja. Sva- 
kom ritmičkom kretanju pripada još odgovarajuće raspoloženje, koje 
mu omogućuje da izazove odgovarajuće raspoloženje. Tako ritam u 
svim svojim niansama uspijeva da na neki način ritmizira i našu dušu 
i da u njoj probudi odgovarajuće raspoloženje. Ovo duševno kretanje 
često se očituje i u tjelesnim kretnjama, što se lijepo može vidjeti na 
koncertima, kada mladi slušači prate ritme kretnjama glave, ruke i 
noge. Tako nas muzični ritam, ritmizirajući našu dušu, postavlja u ra- 
spoloženja, u kojima se mi osjećamo vedro ili ozbiljno, mirno ili nadra- 
ženo, slobodno ili u napetosti, u požudi, strahu ili nadi. Po svemu tome 
ritam nije samo neki stanoviti t&k tonova, nego je on štaviše životni 
elemenat, koji nas veže ili oslobađa, razvedruje ili ražalošćuje, umiruje 
ili nadražuje, sili na klicanje ili na tužbu. Ovo saosjećanje ritma opet 
je prouzrokovano fantazijom, koja nas ovlašćuje da naše vlastito osje- 
ćajno shvatanje u ritmičkim formama kao ono, koje je postalo objek- 
tivno, shvatimo opet kao vlastito i da dozvolimo, da su objektivni utisci 
isto u našoj vlastitoj svijesti. 

Iz svih prošlih primjera izlazi, da kod fantazije vremena tačno kao 
kod fantazije prostora stupaju u vezu tri faktora: objektivni nadražaj, 
reproduktivni elementi i osjećanje (ovaj zadnji učestvuje samo, gdje 
istinski život dolazi do izražaja). Kako se iza toga osjećanje uspinje 
do afekta, djeluju proizvodi fantazije opisno na afekte, a opet sa druge 
strane izazivaju afekte. Na tom odnosu akcije i reakcije temelji se 
izvanredni utjecaj, fantazije, čiji je oblik glazba i jezik. 

Iz istih posmatranja konačno slijedi kao što je u prvom poglavlju 
rečeno da fantazija nije nikakova naročita »moć« uz ostale duševne 
moći, nego jedna svim duševnim funkcijama zajednička i u svemu 
djelujuća. ' 


3. 


Fantazija u pjesništvu 


Fantazija ima nevjerojatni utjecaj na umjetnost kao i na sve grane 
umjetnosti, koje se smatraju kao njezini dijelovi. I ako mi u teoriji ne 
odvajamo poipuno grane umjetnosti, jer smo uvjereni da im je zajed- 
ničko porijeklo i da se osjećajni kao i predodžbeni elementi jedne na- 
laze u osjećajnim i predodžbenim elementima druge. Učinit ćemo to 
samo radi preglednosti radnje i podjele materijala, da se vidi sudje- 
lovanje fantazije kao skladne duševne funkcije u pjesništvu, glazbi, 
likovnoj, arhitektonskoj kao i slikarskoj grani umjetničkoga stvaranja, 
ali nipošto »zbog njihova različitog načina izražavanja«. 


F antazija vrši upravo nevjerojatni uticaj na sve vrste pjesničkog 
umjeća kao i na pjesničke oblike ritma, sroka, izgradnju strofe, .. 
i figure. 

Iznad svega fantazija se očituje umetaforamaili u prenesenim 
značenjima riječi, koje su Osnovane na sličnosti, ali se razlikuju od 
poredbe time, što se predodžba, koja se imade usporediti naprosto 
stavlja uz ispoređenu predodžbu ili se ispušta, tako ona čini na svijest 
isti utisak kao što ga čini zbiljska stvar na naše čulo vida. Tim ona 
znatno dobiva na ljepoti i pjesničkom sadržaju. Tako se na pr., sa 
samim pridjevom oštar označuje svojstvo i vida i sluha i njuha, a 
osim toga kaže se, na pr. oštar nož, a i oštar um. Evo primjera za sva 

otri oblika metafore (>Kolo sreće naokolo — vrteći se ne prestaje«, 
»Tvrda vjera! ostavit te ne ću!«; »I kad, k'o posmjeh... — vesela zora 
na istoku sine«. 

U umjetničkom patetičkom slogu, s kojim se često susrećemo kod 
Shakespeara nalazimo kadkada i takovu metaforu, gdje nije održano 
jedinstvo u metaforskoj slici, a zove se katahreza. U eposu »Smrt 
Smail Age-Čengijića« ima jedna katahreza, a to je (>... tako i četa, 
iminom obasuta, k6 desnici podoba se višnjoj stupa muče ...<): Perso- 
nifikacija ili prozipopeja poosobljuje ili zamišlja osjetne ili 
neosjetne predodžbe kao osobe, na pr. u Vidrićevoj pjesmi »Perun« 
ovako: 

Na travnom brijegu, nad sedam voda 
Gromovnik Perun vlada, 

Naoko njega vjetrovi lijeću, 

Nestašna djeca neba. ' 

“Basra lete i biju krili 
i bacaju voće i zlatno klasje 
Na podnožje njegova truna. 


U metonimijama se ne očituje aktivnost fantazije u tolikoj 
mjeri kao u metaforama ali je i tu znatna. Ima i takovih metonimija u 
kojima se zamjenjuje predodžba u prostornom i vremenskom smislu 
ili u uzročnom savezi (>... Na krilu odmora svog — Romula vječni grad, 
spokojno tiho je drijem'o«; >Dolazi prošlost, već umrla davno<«; »A 
krv je tekla mnogo i srce tu je stalo — Što nikad nije više onako za- 
kucalo«). 

Od mnogih figura forme spomenut ćemo samo retoričko pi- 
tanje, opetovanje, ukrasne riječi, hiperbolu, ukra- 
snepridjeve (epitetone) i t. d. U svim tim kao i mnogim drugim for- 
mama opaža se snaga fantazije, koja pjesnički govor čini kraćim, ja- 
snijim, ljepšim i zavijenijim nego li trijezni i hladni razum, a osim toga 
ona obuhvaća i nadražuje fantaziju čitaoca i slušača. Ove pjesničke 
forme daju mislima neku brzinu i živahnost ili ih uznose; one uzdižu i 
pojačavaju ritam, a s tim i svoje vlastito djelovanje. One bude naro- 
čitu pozornost kod slušača i gledaoca, sila ih na zorna posmatranja sa- 
držaja, koji je ovit u naročitu izražajnu formu pjesničkoga govora kao 
na razne odnose upoređenja, raščlanjenja i skupnog obuhvaćanja istog. 
One nadražuju i uzdižu dušu i tim unapređuju i umnožavaju aktivnost 
fantazije i mišljenja. 

Kada se pjesnik izražava kratko i jezgrovito, služi se sa polisin- 
detonom i još više sa njegovom oprekom asindetonom. U poli- 
sindetonu se vrlo jako ističe gibanje, ponavljanjem veznika, dok se 
asindetonom bez veznika upotrebljava, da se istakne neka hitnost ili 
pojačanost, u čuvstvu ili predodžbi ili misli. Baukova na pr. pjesma u 
»Čengiću« pri početku ima u tri retka šest usporednih članova svezanih 
polisindetonski (»i na sablji i na koplju vitu, i na puški i na nožu ljutu, 
i na šaci i na dobru konju!«) — »i« dolikuje mirnoj, razboritoj, dostojan- 
stvenoj i zbirnoj misli. Na drugom mjestu (redak 1001—4) pjesnik upo- 
trebljava asindeton, da ocrta Aginu strijelovitu strast, kako 
se bez razbora maša za osvetnim oružjem ovako: (»gvožde, otrov, 
konop, nože, palu, oganj, kolac grozni, ulje vrelo i sto muka u čas 

jedan junak smišlja«). U prvom slučaju polisindetonski »i« oživljuje 
nam predodžbu Rizvan-age kao junaka, a u drugom asindeton nam iz- 
naša predodžbu Baukovu i njegovu strelovitu strast, koja se u jedan 
čas rađa u njegovoj duši. 

Među pjesnička sredstva, koja proističu i koja oživljuju fantaziju 
pribrajamo s rok konsonanski srok ili vokalni srok ili aliteraciju, aso- 


nancu i srok na svršetku stiha. 


Aliteracija znači: složiti zvuk na konsonant. U njoj se više 


zasebnih riječi počinje istim suglasnikom na pr. »sam se svoje sjeti 


boli«, a ima i takovih, koje su nešto srednjega između pra ve alite- 
racije i obične onomatopeje, na pr. »k6 biser sitan sinu«< ili »ter krvava _. 


stvara vrela«. Ona spaja i odvaja stihove, označuje i podiže glavni 


udar u stihovima i tim pojačava njegovo značenje u čitavom stihu. 
S aliteracijom se označuju one riječi, koje osobito izražavaju smisao, 
pa se s toga takove riječi i zovu slovima pjesme. Učinak aliteracije 
počiva na vrlo jakom uzastopnom t&ku srokovnoga glasa, koji na njega 
utječe zbog raščlanjenja stiha i uzdizanja znatnijih riječi. Da su se pje- ' 
snici odavna aliteracijom služili nije nikakvo čudo, jer je narod 
posjedovao mnoge aliteracione forme i izraze na pr. čoban i čovjek, oko 
sokolovo, pas i pds, učiti i bučiti, vabiti i variti. Usljed karakterističnog 
poređaja tih aliteracionih glasova, aliteracija služi kao čvrsti spoj 
ritmičke cjeline, koja stvara za iduće kretnje sigurnu, široku bazu, i tako 
izazivlje napetost, koja se rješava u zadnjem naglašenju. U poređaju 
aliteracije jasno se pokazuje stvaralačka, u njezinom podražaj- 
nom djelovanju duše oživljavajuća aktivnost fantazije. 

Sve ono, što smo o aliteraciji do sada rekli, vrijedi u istoj mjeri i 


za vokalni srok ili asonancu. Ona počiva na istozvučnosti ta- 


kovih vokala, koji dolaze u uzdizanju stiha. Veliki njezin učinak pro- 
izlazi iz zvučnog obilja, kao ljepote vokala i njihova utjecaja na dušu. 
Kada se u narodnoj pjesmi veli: »Muči, ljubo, mukom zamuknula«; tada 
opetovanje vokala »u« djeluje i pojačava predodžbu >»ljube«, koja neće 
ili ne može da muči, s čim je opet spojeno povećano nadraženje fanta- 
zije. Naročiti nadražaj fantazije nastaje kod spajanja aliteracije i aso- 
nance. 5 : 

Srok na koncu stiha odjeljuje i spaja stihove. Zatvara sti- 
hove, koji slijede neposredno jedan iza drugoga u jednu cjelinu, ili 
spaja ili sažimlje stihove u manje jednostavnu formu. Ovo sve uvijek 
po načinu poređanja srokovnih glasovnih kompleksa. To je moguće samo 
onda, kada su stihovi jednolično građeni i kada su u međusobnoj unutar- 
njoj ovisnosti. Kako srok odjeljuje stihove, to ih istodobno podupire do 
više međusobne samostalnosti i s tim pojačava njihov značaj kao za- 
tvorene cjeline. Zbog spajanja i odvajanja stihova pomoću sroka biti 

će umanjena vrijednost dijelova stiha. Zato srok čini stih slobodnijim 
od strogosti ritmičke zakonitosti njegove forme, tako da se on zbog 
sroka unutri njega povučenih granica, može slobodnije kretati i dje- 
lovati. Gospodujući utjecaj sroka na stih raste proporcionalno sa kratko- 
ćom stiha, jer onda srokovi usljeđuju češće, a tim su i stihovi jače među- 
sobno vezani. Srokove dijelimo prema broju glasova na muške, ženske 
i dječje. Ako se srok sastoji samo iz jednog naglašenog sloga, onda je 
muški; obuhvaća li dva, onda je ženski; a obuhvaća li tri, onda je 
dječji. 

Tako se srok predstavlja kao oruđe fantazije; on pomaže misaonom 
i duševnom protiv stroge forme po svom pravu, povraća vanjštinu 
ritmičke izgradnje naprama duševnom i duhovnom i zato je živahni 
unutarnji sadržaj pjesme. 

Ritam stiha sastoji se u podjeli stiha na stope. Stopa se sastoji 
iz slogova, koji su međusobno vezani naglaskom. Ritam se očituje u 
pravilnom izmjenivanju naglašenog i nenaglašenog (arze i teze). Ako je | 
na početku ritmičke cjeline uslijedio iza naglašenog sloga nenaglašeni, 
kao u troheju (— _), onda odatle proizlazi težnja, da se na isti način, 
spoji član po član i da se tako izvede ritmičko kretanje. Značaj je toga 
kretanja kod trohejskih stihova padajući, nestajući, prestajući zvučiti, 
kod jambskih (. —) uzdižući i napinjući. Sve ovo što smo rekli za tro- 
hejske i jambske stihove, vrijedi još više za daktilske i anapesine sti- 
hove. Kako trohej počima sa naglašenim slogom, imaju trohejski stihovi 
iz početka postojanost i ozbiljnost i dostojanstvo i daju pjesmi utisak 
umjerenosti, koja se može uzdignuti do svečanosti. 


Ubila ga ruka silna 

Vječno jaka, vječno živa, 

Što živote utrnjiva, 

Što živote rasipava. DV. Vidrić. 
Daktilski stih pruža utisak naprotiv brzog, skakutajućeg kretanja i 
podaje oduhovljenim mislima veliku živahnost. 


Polja su naša opustjela, umiru, 
Nemamo ruku, da zemlju obrađuju, 
Naša je snaga sva za morem nevjernim, 
Tamo daleko od praga, od djedovskog, 
Živi već trunu sred otrovnih rudnika. 
Ognjišta njihova starci tek čuvaju, 
Ruši se dom ili lihvar ga trga, 
Čuvaj sirotinju našu, 
Štiti nam zemlju, Gospodine! 
D. Domjanić. * 

Kako jambski stih počima sa nenaglašenim slogom, to on mora izvoj- 
štiti potpuni zvuk; pa je on najpodesniji stih, da se izrazi nemirna 
težnja, tekuća misao, čežnja i ratoborna osjećanja. 

Moj vranac je ko oblak crn, što nebom juri: 

Na čelu mu se k6 danica — zvijezda ljeska, 

K6 noju perje prši griva mu na buri, 

Iz kopita mu žurnih svijetla strijela trijeska. 

' ' A. Mickiewicz. 

Anapestni stih nije ništa drugo nego jambski stih živahnog, jurišajućeg 
značaja, ali se u našoj književnosti gotovo nikada ne upotrebljava. 


Značaj heksametra i pentametra određuje Schiller u svom pozna- 
tom distihu. 


Im Hexameter steigt des Springquells fliissige Stiule; 
Im Pentameter drauf f4llt sie melodisch herab. 


Ovo nekoliko opazaka, što smo ih o ritmu u pjesništvu iznijeli, 
dostaje nam, da vidimo, koliki je njegov utjecaj na naše predodžbe i 
raspoloženja. Ritam i ritmičko pravilno kretanje ritmizira našu dušu 
oiizaziva u nama takova raspoloženja, u kojima se mi osjećamo veselo 
ili ozbiljno, u očekivanju i nadi, aktivno ili bćno, obodreno ili potišteno, 
sretno ili nesretno. Ova jedinstvenost našeg unutarnjega stanja sa 
objektivnim utiskom ritmičkoga kretanja jezika nije ništa drugo nego 
djelovanje fantazije. 

Ova djelatnost fantazije djeluje na sve grane pjesničkog umjeća 
na razne načine, ali opet tako, da se to jasno vidi, kako će se to jasno 
vidjeti i na slijedećim primjerima. 

Pjesma izgleda da je stara isto toliko kao i čovjek. Čim se je 
on pojavio, pokazivao je kao živo biće razne kretnje, koje su kod 
raznih narodnih svetkovina poprimale katkada i ritmičku pravilnost; 
osobito onda, kada su oni gledali takove predodžbe, koje lako izazi- 
vaju afekte. Iz tih prvih ritmičkih kretanja nastale su i prve pjesme, 
koje su i po ritmičkoj zakonitosti i po sadržajnoj snazi odgovarale 
kulturnom stepenu (ako se je o njem u opće moglo tada govoriti) dotičnih 
stvaralaca. I tako se pjesma širila, čuvala i usavršavala usmenom 
predajom, a u duhu vremena u kome je nastala i tako dospjela do svih 
odlika, koje je kao važnu granu umjetnosti danas odlikuju. Glavna 
odlika, kojom se današnje pjesništvo prema drugim granama umjet- 
nosti odlikuje jest njegov neograničeni predmet,ali ima i je- 
dan krupni nedostatak, a to je da je prikovano uz golu riječ. Predmet je 
pjesništva čitav naš život. 

Osim aliteracije, konsonance i rime na kraju stiha karakteristična 
je oznaka pjesme ponavljanje (refrain), koje se pojavljuje u jedno- 
lično konstruisanim pjesmama i to upravo radi toga, da se tim opeto- 
vanjem umanji ta jednoličnost a tim poveća ritam i njegov duševni 
utjecaj. Kod umjetne pjesme refrain služi, da pojača otajstveno djelo- 
vanje nekih značajnijih riječi ili rečenica. 

Pjesma ima iakođer posla sa duševnim raspoloženjima, koja se 
očituju u neposrednim doživljajima. Kako ta raspoloženja vrlo kratko 
traju, pjesme su u početku otešćane, ali se njihov uticaj povećava baš 
uporabom refraina. 

Kako se u svemu ovom vidi cilj i djelovanje aktivnosti fantazije, 
jasno je, da se ovi sastoje u unutrašnjem postavljenju, unutrašnjem 
viđenju, vlastitih predodžaba i osjećanja u drugih osoba i stvari i ije- 
ranju ovog doživljaja, da se konstruiše pjesma. 

Gatka je pravo čedo fantazije. U gatki se pripovijedanje razvija 
pod uticajem čudesnih junaka, na pr.: vila, zlobnik4, đavolčića, vještica, 
čarobnjaka, divova, patuljaka i t. d. Njezin se sastav sastoji ponajviše iz 
onoga »što se nikada i nigdje nije dogodilo«, pa se ona upravo radi toga 
označuje kao produkt fantazije, djetinjski naivne pučke fantazije. Kod 
gatke su vrlo karakteristične ove tri oznake: neograničeno gospodstvo 
čarobne moći, moralna indiferentnost dotičnih osoba, koje radi toga sve 
moći bez volje obožavaju, i sveopće oživljavanje predmet4. Ako za lica 
dolaze bogovi, onda se takova gatka zove bajka. 

Priča je savršeniji oblik pričanja, koja nadovezuje svoj sadržaj 
na stanovite tačke istinitosti kao: na istoričnu istinitost lica, na izvjesno 
vrijeme ili mjesto, ali joj je ozbiljni način pripovijedanja izmiješan 
sa čudesima. Ali, kako su moralnije ideje postavljene u ljudsku bit i 
djelo i ako su junaci opkoljeni svijetlom slave, začuđenja i uzveliča- 
vanja, fantazija promjenjuje istoriju u priči. Ako se pak na način gatke 
pričaju zgode iz života: Hrista, apostola, mučenika ili drugih svetaca, 
onda nastaje legenda. 

Ta aktivnost fantazije pokazuje se isto tako i u drugim vrstama 
epskoga pjesništva. Idila znači sličicu, koja pripovijeda kakav maleni 
događaj iz života, od kojega se odjeljuje gradska kultura, a to je mirni, 
naravni život seljaka, pastira, ribara i t. d. Taj život mi posmatramo sa 
osobitim interesom i užitkom, pošto smo se povukli od velegradske buke : 
i vike. 

Balada i romanca spadaju u epsko-lirsku vrstu pjesništva. 
Balada je u malom tragedija, romanca roman. Prva je porijeklom sa 
sjevera, druga sa zapada. I u jednoj i u drugoj upotrebljava se slikovit 
i zanosit jezik, umjetni stih, ritam, srok i što prikladnija forma strofe 
tako, da su zgodne i za samu kompoziciju. Balada je redovito tragična 

a romanca obično nije. Rapsodija je isprva značila pjesmu ili odlo- 
mak, koji su pjevali rapsodi (pjevači). Danas rapsodija znači pjesmu, 
koja je najsličnija odi ili himni, ali ujedno je fragmentarna, dok se 
opet od balade i romance razlikuje najviše prostodušnošću izražaja samo 
domovinskog i narodnog istoričkoga predmeta. 

U romanu se iznašaju događaji i odnosi života i ljudi u biranoj 
prozi tako, da pisac uspije iznijeti kulturnu sliku vremena, u kome se 
radnja romana zbiva i u kojem junaci romana odigravaju svoje uloge. 
Epos je naprotiv najsavršenije djelo epske umjetnosti. U njemu se 
obično iznaša život velikih junaka, knezova, grofova, plemića, vojsko- 
vođa, čiju je sliku t6k vremena zabacio u zaborav. U epu razvijen je 
vrlo lijepo pojam o časti, kult naprama ženi i ljubav naprama domovini. 
Epos također uvijek ima jednoga glavnoga junaka, koji je predomi- 
nantan ili religiozan ili rodoljuban i koji je nosioc kao i središnja tačka 
čitave epske radnje, njegova djela i pobjede kao i njegov redovito tra- 
gični konac, daju eposu građu. Zato je epsko pjesništvo kao najteže 
i najkompliciranije gotovo samo »za gospodske krugove«, a ne za pučke. 

Fantazija nalazi u drami veliko i zahvalno polje rada. Sama riječ 
drama znači radnju. U njoj se razvija život usljed unutarnjih i vanjskih 
uticaja, koji ulaze u borbu, u kojoj se svi uzroci kao i sudbina najoči- 
glednije iskazuju. Drama oikriva upravo jezgru života. U njoj lica ne 
pripovijedaju nego se radnja razvija pred našim očima, a govor, kretnje, 
izrazi, a i osobe kao takove, otkrivaju uzrok, koji je proizašao iz osje- 
ćaja, težnja i misli, i koji u posljedici stvara novi uzrok, u onom istom 
i u ostalim licima, za dalje razvijanje radnje. Napetost se pojačava do 
najvišega stepena, ali se zanimanje za pojedino lice pretvori postepeno 
u zanimanje za opći poredak, koji je bio pokoleban bilo sa unutarnje bilo 
sa vanjske strane, krivnjom, koja se napokon uništava pobjedom opće 
ili najviše svrhe. Komedija je drama, koja uzima građu iz svaki- 
dašnjega života, a njezin je osnovni ton smijeh i humor. Ali, dok ko- 
medija ima ipak neku odgojnu tendencu, koja je tim smijehom i humo- 
rom obvita, dotle je lakrdija takova komedija, kojoj je samo svrha 
da gledaoce grohotom nasmiješi. Tragedija je ozbiljna drama, čiji 
je predmet pobjeda sudbine nad krivicom. Krivica nastaje spolja ili 
iznutra, a zao i dobar čovjek nastoje izvesti svoju volju, oni su junaci, 
ali ne mogu prijeći preko općega poretka, u kojemu se očituje uzrok i 
prauzrok. Uvijek prevladava dobro, ali je razlika u krivici, jer i zao 
i dobar junak zanimaju odlučnošću, i stradanjem, samo se u drugom 
slučaju osjeća jače vjersko oslobođenje od napetosti, jer je krivica 
tamna. Igrokaz je sredina između komedije i lakrdije. U njemu se 
razriješava konflikt ili pobjedom neprijatelja ili promjenom naopake 
nakane, a s tim se i junak oslobađa od propasti. 


4. 


Fantazija u glazbi 


Glazba je kao i pjesništvo, pa se i zove glazbena ili tonska umjet- 
nost. Glazba se sastoji iz ovih sastavnih dijelova: ritam; melodija, har- 
monija. O ritmu u koliko je najnužnije za razumjevanje elementarnih 
psihičkih postupaka u glazbi, već je bilo govora, kada smo govorili o 
biti fantazije. Naša se osjećanja u glazbi povisuju do afekata, tako da 
se fantazija ispoljuje s jedne strane »u opisivanju afekaiac, a s druge 
opet strane »u prouzrokovanju afekata«. 

Tonovi su glazbeni elementi ili elementi tonskih akustičkih irepe- 
renja. Kod tona razlikujemo jačinu, visinu i boju. Sa n treperenja 
nastaje osnovni ton, koji je najdublji između parcijalnih tonova nekoga 
zvuka i koji nam se čini da čujemo najjasnije. Nekoji tonovi, koji sa 
osnovnim stoje u nekoj užoj zajednici konsoniraju kao i svi drugi, koji 
su u njihovoj blizini. Oni s njim tvore konsonancu, a oni tonovi, 
koji su s njim u neposrednoj blizini disonancu. 

Poipunu konsonancu osjećamo, kada neki ton i njegova oktava za- 
jedno zvuče. Ali ovo osjećanje nije istodobno najugodnije osjećanje, 
što ga može imati obzirom na zajedničko zvučenje dvaju tonova. Inače 
imamo ugodnije osjećanje naprama manjemu tonu potpune konsonance. 
- Zajedničko zvučenje jednoga tona i njegove oktave nama je ugodno: 
još je ugodnije zajedničko zvučenje jednoga tona i njegove terce. U 
prvom od ova dva zajednička zvučenja, a još više u drugom, nastupa 
sa konsonancom jedan momenat otuđenja ili oprečnosti, relativne di- 
sonance. Upravo ovaj je momenat nuždan za najvišu ugodnost. 

Konsonanca ili bolje osjećanje konsonance, ne ovisi od visine tona 
nego na recipročnom odnosu ovisnosti naprama odnosima fizikalnoga 
iGka treperenja, iz kojeg rezultiraju tonski osjećaji. Sličan se odnos 
zove interval. Konsonirajući je interval onda, kada se njegov broj 
treperenja može izraziti sa jednostavnim brojevima. Najpodesniji kon- 
sonirajući ton iza osnovoga tona zove se njegova oktava, koja djeluje 
na uho kao reprodukcija osnovnoga tona na višem ili nižem mjestu. 

Sastoji li se ton C iz pravilnoga t&ka od na pr. 100 treperenja u 
sekundi, to će se njegova oktava c sastojati iz jednoga pravilnoga t&ka 
od 200, njegova kvinta G iz jednoga pravilnoga toka od 150, njegova 
terca E iz jednoga pravilnoga toka od 125 treperenja u istom vremenu. 
To se može i kraće izraziti ovako: To se tonovi C i c gledajući na nji- 
hove brojeve treperenja odnose kao 100 : 200, ili kao 2 : 3, jedan ton 
i njegova terca kao 4 : 5. 


Konačno on će biti izraz disonance. Ton C odnosi se prema njegovoj 
velikoj septimi H kao 8 : 15. Ovo je jedan mnogo kompliciraniji odnos 
ireperenja i njemu odgovara disonanca ovih obiju tonova. 


Konsonanca i disonanca proizlaze iz istovremenoga osjećanja, ko- 
jega već imamo kod toka ili zajedničkoga dodira i kojega označujemo 
konsonantnim ili disonantnim osjećajem. Ova osjećanja ovise o odno- 
sima akustičkoga toka titraja i što su ti odnosi jednostavniji, tim je viša 
- konsonanca. Ali se ovi titraji porede po jednostavnosti i s tim se uma- 
njuje utisak konsonance, dok. se on ne pretvori u disonancu, kao kod za- 
jedničkog zvučenja tonova C i H, čiji je titrajni odnos 8 : 15. 


Treperenja o kojima se ovdje govori, fizikalna su treperenja, i 
događa se osjećanje konsonance, kao svako osjećanje u duši. Opstanak 
svakoga titrajnoga odnosa ne može se bez daljega osjećanja konso- 
nance odnosno disonance temeljiti. Osjećanja konsonance odnosno diso- 
nance mogu se iz odnosi treperenja razumjeti samo pod jednim uvje- 
iom; naime, kada se ova treperenja odnosno njihovi odnosi, također 
gdjegod bilo u fizičnim doživljajima, koji nastaju iz treperenja, sa ri- 
ječju, u tonskim doživljajima, događaju. . i 

Brzina treperenja nekoga tona izazivlje visinu tonskoga osjećaja, 
koja se zove visina tona. Što su treperenja polaganija, to su dublji to- 
novi, a što su treperenja brža, to su tonovi viši, a prema tome će se 
također ravnati psihička kretanja iz kojih rezultira tonski osjećaj, pak 
će se dogoditi polako ili brzo i razbuditi osjećanje mira ili živahnosti. 
Osjećanje konsonance osniva se na ritmičkoj srodnosti fizikalnoga t&ka 
treperenja, koji izabire odgovarajuće srodne tonske osjećaje. 

Boja tona služi na isti način karakteriziranju kvaliteta ton- 
skoga osjećanja. Pod bojom tona razumijevamo ono, što tonove jednake 
visine i jačine za naš osjećaj još razlikuje, kada se ona proizvađa sa 
raznim glasovima ili istrumentima. Ona obuhvaća također i sporedne 
šumove kao struganje na guslama, gramofonske tonove, puhanje svirale 
ili trublje. Helmholtz označava boju tona kao »glazbenu« i doka- 
zao je, da ona počiva na tako zvanim višim tonovima, koji su 
izazvani od pojedinih tonskih izvora na razne načine. Oni se spajaju 

na razne načine. Oni se spajaju jedan sa drugim i s osnovnim tonom 
i tako daju boju tona. Što je odnos treperenja između osnovnoga tona 
i njegovih viših tonova jednostavniji, tim se lakše dadu izraziti sa odno- 
sima 4, 4, +, tim punije i ugodnije ton zvuči. Ovi viši tonovi mogu se čuti 
dugom vježbom, s pomnjivom analizom, osobito pomoću Helmholtzovih 
resonatora, koji se posve podudaraju s pojedinim tonovima. 


Osobito se tijesno međusobno spajaju tako zvani harmonički viši 
tonovi sa osnovnim. To su oktave osnovnoga tona, kvinte oktave, dvije 
oktave, velika terca i kvinta iste i t. d. Tako se i boja tona razlikuje po 
broju viših tonova i njihove relativne jačine. Frula zvuči meko i blago, 
oboe podaje nosni, trublja treskajući, dobar rog pun i bogat zvuk. 


U svakom se sada tonu nalazi izvjesni tok titraja i temeljnih osje- 
ćanja t. z. izvjesni fizički i psihički ritam, tako u glazbi nastupa k ovome 
još jedan drugi ritam, koji se sastoji u pravilnom t6ku, redu i poređaju 
tonova i označuje se kao melodija. 


Nu, glazba nije samo ton, ritam, melodija i harmonija tonova, ona 
je još više: izražaj nekoga unutarnjeg doživljaja. Kao 
što riječima možemo da izrazimo neki duševni doživljaj, tako isto 
možemo i tonovima. Ovaj izraz duševnih postupaka, koji usleđduju u 
tonovima vrlo je različit, i to po jačini, visini, boji tona, trajanju, 
nabujanju, opadanju tonova i zvukova. Poznato je na pr. kako je 
trubljin ton izraz svježine i klicanja, flaute zvuka i čežnje. . 


Ovdje se radi o našem osjećanju ovoga intervala, ne o oprekama, 
već o raznim stepenima spajanja. Kod aperceptivnoga poimanja zvu- 
kovnoga t6&ka i zvukovnih spajanja, u nama se događaju duševna kre- 
tanja, koja su konsonirajuća i disonirajuća, u konsonancama prolaze ili 
se prekidaju disonancom, koja se opet djelomice ili općenito više ili 
manje bez ostatka razriješava u konsonanci. Ova su kretanja odzva- 
njanja mnogovrsnih tonskih kretanja, koji u duši probuđuju njihove 
promjenjene osjećaje, predodžbe i osjećanja, s njima konsoniraju i 
ujedinjuju se u jedno raspoloženje, koje se ćuti kao napetost ili 
riješenje, kao bol i mir, čežnja i zadovoljstvo, borba i pomirenje, kli- 
canje ili jaukanje. Tako je tonska umjetnost predočenje unutarnjeg do- 
življaja i izgradnja tonskoga djela u jednu priču nekog unutarnjega 
događaja. 

U ovom vrlo čudnom unutarnjem spajanju unutarnjih doživljaja, 
koji se nalaze u tonovima i zvukovima i njihovim spojevima, u opisu 
i prouzročenju situacija, afekata i raspoloženja — s glazbom, očituje 
se opet ona stvarajuća, oživljujuća snaga fantazije, koja oduzima njihov 

konstruktivni materijal tonskom bogatstvu i ljudskom osjećanju, du- 
hovno predočuje i ćutilno oduhovljuje. 

Ovo ćemo osvijetliti, što smo do sada rekli, sa nekoliko primjera. 
Simfonija?) se sastoji iz više stavaka: allegro, andante ili adagio, menuett 
ili scherzo i zadnji izraz, obično presto. Ovi izrazi opisuju neko po- 
okretno duševno stanje, stanje, koje je ovisno o njihovoj psihološkoj 
međusobnoj ovisnosti, u tonovima ispričanoj i dramatski izvedenoj isto- 
riji ovoga osjećajnoga stanja, u kojem se svemu može naći njegova 
slika, što obuhvata svijet čovjeka: nježnost kao jačinu, naivnost kao 
uzvišenost, bol kao veselje, junaštvo kao čudnovatost, Simfonija zatvara 
unutarnji svijet, koji je osnovni tip ljudskoga bića u njegovoj savrše- 
nosti i općenitosti. ' 

Posebni utisak postizava glazba, ako se ona združi s pjesmom, 
kao što je to slučaj u narodnoj pjesmi, kantati, psalmu, melodrami, 
operi i oratoriumu. 


*) Schilling, Lehrbuch der Musikwissenschaft. 


5. 


Fantazija u likovnim umjetnostima 


Likovne umjetnosti jesu one umjetnosti, koje nam bar djelomično, 
preko čula vida dodiruju mozak, — a to su: skulptura, slikarstvo i arhi- 
tektura. Između mnogih likovnih umjetnosti opet se razlikuju s jedne 
strane »likovne« umjetnosti, a s druge opet strane »prostorne« umjet- 
nosti. One se uvijek sastoje iz dva elementa i to jednog nevidljivog, 
spiritualnog i jednoga vidljivog materijalnog. Harmonija ili dishar- 
. monija između spiritualnih i materijalnih elemenata nekoga predmeta 
u plastičnim umjetnostima znači svjetlosti sjenu, koje su izra- 
žajni jezik u ovoj grani umjetnosti. Kada mi kažemo, da je neko 
umjetničko djelo harmonično ili savršeno, onda već s tim izrazom »har- 
moničan«, »savršen« kažemo, da je složeno iz dva elementa, koji su u 
međusobnom ekvivalentnom odnosu, tako da nam daju precizan pojam 
o onom, što ima da predstavlja dotični plastični predmet. 

Ivan Meštrović, pišući o Michelangelu veli: »Slikarska grana umjet- 
nosti najbolji je dokaz da je jezik likovne umjetnosti svijetlo i sjena, 
ali dok kod nje ostaje razmjer svijetla i sjene nepromjenjen, kod arhi- 
tekture i skulpture — kao realne plastike — to nije tako; kod njih se 
srazmjer i položaj svijetla i sjene mijenja prema jačini svijetlosti, prema 
kretanju sunca, ako su nepomične, a ako su pomične, onda i u jednom 
času. U tome je dakle manji dio istine, da se iskustvom i tijekom rada 
nađe pravi srazmjer između ova dva elementa, i prema tome harmonija 
djela; a veći je dio još u njegovoj prvobitnosti, prije nego što je za- 
počeo još u ideji«. 

Svaka od grana umjetnosti ima elemenata od drugih grana i u mu- 
zici na pr. ima elemenata arhitektonske konstruktivnosti i skulptorske 
plastike i obrnuto, u skulpturi i arhitekturi i, iznad realne forme, sli- 
karske iluzije. Ali uza sve to kod svake opet grane potrebno je nagla- 
siti njezin spol, jer bi bez toga bila nepostojana, bezbojna, nijema i 
bezkarakterna. Michelangelo u jednom pismu upravljenom na Messer 
Benedetta Verchi-a veli >»... Promijenio sam mišljenje, i kažem, da je 
slikarstvo i vojarstvo jedna te ista stvar; i budući da ih smatram tako- 
vima, mislim, da nijedan slikar ne bi smio da se manje razumije u va- 

jarstvu nego u slikarstvu, i obrnuto, da vajar ne bi smio da slabije 
Pravi slikarstvo nego vajarstvo...ć 

Umjetnost je po Ernestu H. R. Co llingsu potekla iz najsta- 
rijega predistoričnoga doba, kada je još čovjek bio posve osamljen. Da 
bi svladao osamu; gledajući pred sobom svemir, on je bio prisiljen da 
dade izražaja svojim osjećajima, da zadovolji sebe i da dođe u kontakt 
sa drugim ljudima. Ako je taj primitivni čovjek slučajno bio vajar, on 
se maša kamena, metala, ilovače ili drva i daje im nov oblik u okviru 
njihove materijalne mogućnosti i tako taj novi oblik može da govori u 
ime onoga, što se u toj materiji krije. Tako je obožavanje raznih 
objekata kao i potreba za skrovištem utjecala na razvitak skulpture. 
Oblike životinja i ljudi sastavljali su tako, da dadu što vjerniji izraz 
snovima i željama, pa je tako nastala umjetnost s pomoću kombino- 
vanih čula, vida i opipa. 

Prvi tragovi ovakove umjetnosti sižu u predistoričko doba, kada 
je čovjek bio lovac i stanovao u pećinama. Tako su u F rancuskoj otkrili 
dva lika iz gline 1912. u nekoj dubokoj pećini. Prvi spomenici te stare 
kulture iskopani su u Mesopotamiji, a stari su oko 4000. godina 
prije Hrista. Svakako su Egipćani najzaslužniji za razvitak skulpture, 
a osobito u tehničkom pogledu. Oni su u svojim spomenicima najdo- 
stojnije odali počast svojim bogovima, u njima se očituje koliko velika 
koncepcija forme, toliko misli. Pa, upravo kao što je Egipat ovjeko- 
vječio slavu božanstva, Asirija je ovjekovječila slavu zemaljskih 
bogova. Ernest H. R. Collings o tom piše: »Statue i reljefi koji pred- 
stavljaju mitske figure, ljudske stvorove sa krilima ili s orlovskom gla- 
vom, bikove ili lavove sa ljudskim glavama, vajani su i rezani od čo- 
vječje ruke očigledno s namjerom da samog čovjeka proslave i uz- 
dignu: prisvajajući sebi snagu ptice ili životinje, on se učinio nad- 
čovjekom, ili nadmoćnim čovjekom. Naročito upropašćavanje oblika, 
koje su Egipćani primjenivali kod svojih figura da bi povisili dosto- 
janstvo zamisli, ustupa u skulpturama Asiraca mjesto naročitom isti- 
canju forma, naglašavanju mišića, pomno kovrčave kose, odijela i 
. ukrasa, perja i lišća«. : 

Grci su spojili obe ove umjetnosti i tako postigli onu veličanstvenu 
harmoniju između božanskog i čovječanskog; ali su izgubili dubinu 
egipatsku i snagu asirsku. Upravo to spajanje božanskoga i čovječan- 
skoga nije umanjilo slavu grčke umjetnosti, jer bitnost božanskoga u 
čovječanskom i jest u tom — veli Meštrović — da se bori, da dokuči 
vječnu Sfingu. Ali tu veliku grčku umjetnost koja je u Phidiji podala 
jednoga upravo usavršitelja ljudske forme, a u mramornim spomeni- 
cima Panteona besmrtne dokaze o veličini grčke umjetnosti, ljudi su 

profanirali. »... Grčkom geniju, koji je dostigao svoj vrhunac u Fidiji, 
polomljena su krila, i nastalo je vrijeme, kad su varvarski carevi skidali 
glave bogovima pa metali svoje, degradovali simbole čistog i uzvišenog 
božanstva na red zavojevača, osvajača i tirana« — veli Meštrović. 

Iza grčke umjetnosti procvala je rimska, koja je pod vidnim uti- 
cajem azijske, afrikanske i drugih umjetnosti. Kršćanska umjet- 
nost širila se prema zapadu i pridružila se kao sastavni dio roman- 
skoj umjetnosti. Iza ove neposredno se je razvila gotska 
umjetnost i renesansa, barok i t. d. Uzmimo sada bilo 
koje djelo plastične umjetnosti najstarijeg doba na pr. »Asirskog Lava« 
(iz g. 884.—860. prije Hrista), »Apolona«, koji je bolje poznat pod na- 
zivom >Straugfordski Apolon« (iz g. 490. p. Hrista), »Krunisanje Ro- 
mana i Evdokije« (iz 11. vijeka), »Gospodar Šive« (figura boga Šive iz 
12. vijeka), »Lav«, kojega su otkrili u Kini g. 1917. Zatim uzmimo neko- 
liko primjera iz evropejske likovne umjetnosti novijega doba kao na pr. 
»Spomenik Gatemalate« u Padovi, od Donatella (1386.—1465.) i >»Ko- 
leonu« u Mlecima od Verrocchi-a, »Grobnicu Medičejaca« u Firenci. 
Napokon uzmimo koje djelo iz najnovije istorije likovne evropejske 
umjetnosti na pr. »Bludni sin« Rodina, »Floru« Maillola, >»Križni 
pui« Erika Gilla, u Vestminsierskoj katoličkoj katedrali u Londonu, 
>Srd« Ivana Meštrovića. 

Na svim tim primjerima, na tim znamenitim tvorevinama jasno se 
vidi da je u plastici fantazija vrlo aktivna. Ona se povezuje. sa nadra- 
žajima, mijenja i pretvara utiske i oživljuje ih sa osjećajima ugodnosti 
na geometričkoj pravilnosti i veselju u stvaranju i u prepoznavanju 
objekata, koji podavaju motiv za stvaranje novoga. Umjetnik je tako 
ovisan o predmetu, kojega sam stvara, ali kako i predmet spada u sta- 
novitu svrhu, io se on može približiti individualitetu predmeta i uzeti 
u obzir apstraktno, tipično ili slučajno. Ali je tu i potrebita osobita 
opreznost, da djelo ne bi postalo hladno i ravnodušno; treba spojiti 
tipično sa karakterističnim, a zato treba (osim ostaloga) naročita aktiv- 
nost fantazije. Fantazija je predodžbeni svijet umjetnika, koja prema 
njegovoj unutarnjoj potrebi, naročitom raspoloženju i slobodnom izboru 
veže i razlučuje i tako stvara neku iz osjetne istine uzetu i idealno 
shvatljivu novost. Višu vrijednost ima ornamenat, ako se harmonično 
pripoji lijepoj fasadi. Premda je skulptura više ovisna o detaljima nego 
arhitektura, ipak i ona može da stvori djelo idealne umjetnosti, ako služi 
onim posve određenim ciljevima. 

Razmotrimo sada onaj momenat, koji stvara tako reći srž ove este- 
tičke idealnosti. Sa drža j estetskoga objekta pripada naročito po este- 
tičnim naziranjima jednom čisto idealnom svijetu ili čini jedan drugi, 

koji je tome sličan. Ovaj je opet sadržaj kao sadržaj estetičkog 
objekta uvijek vezan na nešto ćutilnoga na pr. na ćutilnu pojavu | 
istinskoga čovjeka ili na istinsku pojavu umjetnički formiranoga mra- 
mornoga bloka. Zato je idealni sadržaj estetskog objekta također tu 
i to apsolutno, odijeljen od onoga, što inače za mene posjeduje ili može 
posjedovati idealnu egzistencu, nešto od sadržaja mojih misli, fantazija, 
snova, istoričnih reminiscenca i t. d. Tako je sadržajna »estetička izoli- 
ranosi« nekoga estetičkog objekta specifična karakteristika njegova 
ili estetičkoga posmatranja, čim i sam postaje estetičkim objektom. 

Po tom će biti kod estitičkoga posmatranja ćutilno predočeni sim- 
bol spoznajni znak, koji leži unutri nekoga tijela. Estetičko uživanje 
može nastati samo na nečem ćutilnom, koje u sebi skriva idealni sadržaj. 
Za takova estetička uživanja usposobljuje nas fantazija, jer ona daje 
povod, da mi u ćutilnom u istinu uzetom, vidimo unutri izraz idealnoga, 
što je umjetnik i htio predočiti; ona nas omogućuje da učestvujemo na 
životu sakrivenom_.u ćutilno, što je konačno naš život, i u čemu smo mi 
jedno s tim ćutilnim — vodi nas k uživanju po umjetnosti prikazane 
nam ljepote. 

Kako se.u pojedinim likovnim umjetnostima istinitost i idealnost 
komplikuje, tako nas i vanjska forma ne privlači zbog svoje ljepote 
i svrhe nego nam daje povoda, da u njoj shvatimo utjelovljeno duhovno 
izvanćutilno, i da tako dođemo do pravoga užitka nekoga umjetni- 
čkoga djela. 

Plastična umjetnost pruža nam sve draži, koje se u čudnovatom 
svijetu ploha i krivulja ujedinjuju u lijepu harmoniju, ali se odriče 
upotrebe boje i pokusa, da stvori kretanja, već to ona prepušta sli- 
karstvu. ' 

Slikarska umjetnost uvijek predpostavlja neki prostor odzadi ne- 
ograničen, a sprijeda i postrance ograničen. Taj se prostor nikada ne 
poima kao zaseban nego kao dio jedinstvenoga svemirskoga svijeta. 
Slikar nastoji da ne zatvori.ni jedno mjesto, koje je prirodna pogra- 
nična tačka nekoga predmeta. Zato na pr. neki brdoviti predio nikad 
ne započima niti svršuje sa opadanjem, koje ograničuje neku zatvo- 
renu visinu, nego je visina po srijedi presječena. Na taj način gledalac 
može više na slici da vidi, nego li je u istinu na njoj predočeno; to je 
naime prednji prostor, koji je najavljen u presjeku stvari. 

Osim postraničnog ograničenja dolaze još prednje granice, koje su 
date u slikovnim ravnicama. Od ovih ravnica slike proteže se prostor 
prema zadi od gledaoca dalje, i pita se, koje stalno mjesto mora gledalac 
zauzeti, da može tačno promotriti prostorne redove oblika, koje je 
slikar zamislio. Svaka je slika naslikana za samo jedno izvjesno mjesto, 

i zato je potrebito najprije pronaći ovo mjesto. Isto tako umjetnik 
treba da nastoji da prikaže na slici sve predmete pregledno. To leži u 
jednoj liniji, koja pada na sredini slike okomito sa plohom slike. Sre- 
dina slike može da bude tačka, ili mjesto, od kojega se slika rasprostire 
na sve strane. Ako to u istinu ne postoji, mi ga moramo predstaviti u 
pameti, da uzmognemo točno prosuditi unutarnju ovisnost. slikovnih 
predmeta. 

U slikarstvu su glavni elementi boja i forma, koje su oboje 
tvorevine svjetlosti. Forme nastaju tako, da svjetlost izazove boje i onda 
granice između boja. Zbog isticanja i zastiranja boja svjetlost čini, da 
predmeti izgledaju tjelesnim. Tako slikar predočuje život i izmjenične 
odnose predmeta u prostoru, koji su izazvani svjetlošću. U ovoj igri 
osvjetljenja stupaju boje i forme, kao i između njih nastale razlike 
pomnjivom gledaocu uvijek jasnije. Vrlo su često boje nekoga pred- 
meta pokrite potpuno svjetlošću. Osnovne linije, boje i forme pred- 
meta približavaju se u svjetlosti i zraku ili u prostornoj polutami, samo 
se pojedini dijelovi još sjaju u poređenom ograničenju, dok su oni inače 
pokriti potpunom tamom. Sve ovo prikazuje slikar na slici, a zadaća je 
gledaoca, da život i sastav slike tačno poima i tumači. 

Ali kod posmatranja neke lijepe slike ne radi se samo o boji i 
formi nego i o nečem specijalno duhovnom, idealnom, što one moraju 
da izražavaju. Tako su svi izražaji lica na »Zadnjoj večeri« Lionarda da 
Vinci-a dobili pod dojmom Hristovih riječi: »Jedan od vas će me izdati!« 
sasvim drugi izgled, u čem. je veliki talijanski umjetnik potpuno i 
uspio. 

Mnoge slike imaju više ili manje alegorijski karakter. Tako veli tali- 
janski istoričar umjetnosti A. Venturi: »Giotto je dao Hristu svježe 
veličanstvo božanskog suda; Angelico svu vlast svoga mističkoga duha; 


. Fra Bartolomeo, u pokretima, emfazu svoga pretežnoga propovjed- 


ništva. Michelangelo mu, nasuprot svima njima, udahnjuje veličanstvenu 
snagu gesta, koji odriješuje munju i pokopava griješnike. Rana u boku 
pokazuje, u onome mladom gigantskom Jehovi — Boga — mučenika, 
ali, kako su krst i stup nosili anđeoski vihori, tako je znak milosrđa i 
kraj optužbe. Navala napadne gomile ruši se na rubu osvjetljenoga 
kruga, koji uokviruje Boga, čija ruka visi u teškom i groznom ritmu, u 
oprečnosti sa nasrtljivošću horda, koje ga okružuju, uperivši na gri- 
ješnike vječno proklestvo.) 

Naša dosadašnja izlaganja posve su dostatna, da uvidimo uticaj 
fantazije na slikare, slikarstvo i gledaoce. Poimanje neke slike kao 


3) A. Venturi, La Pittura del Cinquecento (Milano. 1925.). 

izvatka iz svemirskoga prostora, i odatle mogućnost, da se više vidi, 
nego li slika predočuje, zauzimanje stalnoga mjesta za posmatranje 
slike, poimanje izvanrednoga djelovanja svjetlosti kod postanka boja 
i forma narisanih predmeta i nad slikom prošireno raspoloženje i gle- 
danje velikih ideja u slikarstvu; to je sve moguće samo pomoću fanta- 
zijske snage. 

Već smo prije rekli, dai arhitektura može uz izvjesne uslove 
da stvori djelo idealne umjetnosti, a s tim smo istodobno kazali, da se 
u njoj kao i u drugim granama očituje moć. Zato se o velikim arhitek- 
tonskim djelima i njihovim stvaraocima govori sa najvišim poštivanjem. 
Tako je kupola sv. Petra u Rimu učinila besmrtnim Bramantea, a kapela 
Medičejaca, Sikstinska, kao i >ona grobnica. Julija IL, koncipovana u 
začetku tako gigantski, dok sada pruža jedan jedini fragment prvo- 
bitne ideje! Ali dabogme, taj fragmenat je silan, i zove se »Mojsije« .. .< 
Bruneleschi, Donatello i Verocchi postali su slavni radi svojih zname-. 
nitih spomenika »Spomenik Gatemalate« u Padovi i »Koleona«, u Mle- 
cima, u koje se ugleda Michelangelo u »Grobnici Medičejaca«. 

Ernest H. R. Collings veli za cavtatski Mausolej kod Dubrovnika: 
»To je jedno ozbiljno umjetničko djelo, koje se duboko doima, kojim 
Je nov život udahnut simbolizmom kršćanske vjere. To je jedna himna 
u kamenu, kojemu se neda da prosipa snagu, već koji je, čvrstom rukom 
postavljen kao da je od zemlje, tako srezan, da se uzdiže u nebo«. 

Na koncu ćemo u kratko razmotriti odnos fantazije naprama 
umjetnosti. Glazbena i likovna umjetnost pružaju najviše polje za 
aktivnost fantazije. Glazba izražava duševna gibanja u njihovom t&ku 
kao i u njihovoj osjećajnoj.ćudi. Likovna umjetnost uzima njihove 
objekte iz vanjskoga svijeta, oživljuje i oduševljuje ih sa imitacijom 
i modifikacijom. Prva pojačava stvaranje i budi zorne osjećaje, koji 
opet prouzrokuju njihovo uzdizanje; zadnja oživljuje umjetnika i gle- 
daoca sa nadražajem izvjesnih duševnih kretnja, koje su pod uticajem 
fantazije i radi toga ispunjene životom predmeta. Glazbena je umjetnost 
jasni izraz čovječje duše; likovna umjetnost slika iz vanjskoga svijeta, 
(kao što se ona u predodžbi i u duši čovječjoj stvara). 

Tako s umjetnošću i djelovanjem upravlja snaga i moć stvarajuće 
fantazije. 


Vjenceslav Novak i njegov realizam 
1. 
Francuski realizam 

O realizmu kao književnoj struji nije lako pisati, kao što nije lako 
pisati o onome, što nema određenoga postanja a ni jedinstvene defini- 
cije. koja u sebi uključuje pojam realizma kao književne i socijalne 
struje. Sve ono, što se je o realizmu dosada pisalo i piše, nije imalo 
a niti ima drugoga rezuliata negoli je taj, da se dalje iznašaju indivi- 
dualna naziranja na realizam, da se iznađe njegova apsolutno tačna 
definicija i prvoga pisca kao začetnika te struje. Da naučna kritika kao 
i književna istorija nijesu sve do danas stalno odredile pojam realizma, 
a ni njegovoga prvog začetnika, dokazom je to, što o realizmu imademo 
više definicija. Za jedne je realizam »vlada prirode, zbiljnosti, stvar- 
nosti i uzročne veze istinitog života u djelu pjesničkom«, za druge 
»priroda i istina«, a za treće »prikazivanje života što iskrenije, istini- 
tije prema načelima modernih znanosti — što objektivnije«. Osim toga 
ocem modernoga francuskoga realizma drže neki Stendhala (Henry 
Beyle 1785.—1842.) i Merimća, a drugi opet Honorć de Balzaca (1799. 
do 1851.). Vogić se protivi i jednom i drugom mišljenju, pa kaže: »Ima 
u Stendhala, što ne dopušta, da ga nazovemo realistom, on je odviše du- 
hovit, prečesto posreduje između osoba svoga romana šaljivim tonom, 
koji se u romanu razvija, to je jedna od glavnih dogma realističke 
škole«. O Balzacu veli: »Uza sve realističke crte svojih romana Balzac 
je sanjar, koji žive u neprestanoj obmani milijuna, apsolutne moći i 
čiste ljubavi«. 

Po Vogiie-u prvi pokretač današnjega realizma u Francuskoj bio bi 
Gustave Flaubert, kako jasno proizlazi iz njegovih knjiga >Salamb6« 
i >Education sentimentale«, a tek bi iza njega i njegova imena uslijedio 
Alfonse Daudet i Anatole France. 

Zolu jedni smatraju reformatorom realističke struje u Francuskoj, 
a drugi ocem »novoga pripovijedanja, ali on odbiva i jedno i drugo, 
pa se u svom znamenitom romanu >Le Roman expćrimental« priznaje 
nastavljačem Balzacovim i Flaubertovim. 

Svakako je moderni realizam napredovao i razvijao se upravo pa- 
ralelno sa napretkom i razvojem prirodnih znanosti, pa kao što i pri- 
rodne znanosti sporo napredovahu radi auktoriteta čuvenoga francu- 
skoga zoologa Cuviera, tako i realizam s početka vrlo slabo napredo- 
vaše blagodareći Napoleonovoj eri. To je era konzervatizma, vraćanja 
religiji, u kojoj svi napredniji duhovi propadahu i sam slavni pri- 
rodnjak Lamarck završava život u skrajnjoj oskudici, dok mu kćerke 
savijahu hartiju i prešahu biljke boreći se za opstanak... 2 

Istom, kada je Lamarckov savremenik Geoffroy Saint-Hilaire za- 
počeo čuvenu prepirku sa Cuvierom u Akademiji nauka 18530., da obrani 
transformističku teoriju, počele su i Lamarckove ideje prodirati u sve 
širi krug slobodnih mislilaca. Istom iza smrti Cuviera, koji je svojim 
auktoritetom zadržao i6k prirodnih nauka za čitavo vrijeme svoga ži- 
vota; iza obaranja njegove netačno tumačene teorije kataklizama i iza 
pojave znamenite Darwinove knjige »Postanak vrsta«, prirodne su 
nauke oživjele... 

Koliko je to Darwinovo djelo utjecalo na ljudske duhove, najbolje 
nam svjedoče riječi ondašnjega mladoga naučenjaka Weissmanna, 
tvorca neodarvinističke teorije: »Ni jedno djelo nije u istoriji čovje- 
čanstva uzbudilo duhove ljudske toliko, koliko ova knjiga«. Još je 
interesantnija Weissmannova izjava, koja nas upućuje o nehaju onda- 
šnjih naučenjak4 za napredak prirodnih nauk4: »Mogu vam samo reći. 
da mi mladići, koji smo se školovali između 1850. i 1860., nijesmo ni 
znali, da postoji jedna teorija o evoluciji, jer nam niko ne govoraše o 
njoj, a ni u jednom predavanju ne bijaše riječi o njoj. Izgledalo je, 
kao da su svi profesori naših universiteta popili vodu iz Lete te da su 
potpuno zaboravili da se ikada raspravljalo o takovoj stvari, ili kao da 
su se stidjeli tih filozofskih skretanja prirodnih nauka i da su htjeli za- 
štititi omladinu od tih zabluda«. 

Taj napredak i utjecaj prirodnih nauka upravo se klasično očituje 
u samom predgovoru najvećeg Balzacovog djela »La comćdie humaine«. 
Upravo Geoffroy Saint Hilaire, a u duhu transformističke teorije svoga 
predšasnika i učitelja Lamarcka, naglasio je, da u ustrojstvu ljudi i 
životinja vlada neko jedinstvo. Razlike dolaze odatle, što ta bića žive 
u različitim ambientima. To je naziranje savršeno posvojio Balzac i 
aplicirao ga na ljude: »Razlike — veli — između vojnika, radnika, 
činovnika, državnika, trgovca, mornara, pjesnika, siromaha, svećenika 
isto su tako znatne kao između vuka, lava, magarca, vrane...it. d. Ima 
dakle i svagda će biti društvenih vrsta, kao što ima životinjskih vrsta«. 

Dosljedno tim naziranjima, Balzac, zamjera slavnim piscima sve do 
njega, što ne proučiše duhovnih zakona, koji podoše u zaborav, 
što ne proučiše teorije, koje upropašćuju i vode čitave narode u za- 
bludu i što ne objašnjavaju zbiljnost. Dalje im zamjera, što idu samo za 
tim da stvore jedno odnosno dva tipična lica, pa veli: »Walter 
Scott utrošio je veliki svoj dar na to, da nadmaši Daphinis i Chloe, Ro- 
landa, Amadisa. Panurge-a, Don Quijotte-a, Manon Lescaut, Clarissu, 
Lovelace-a, Robinsona Crusoe, Gil Blasa, Ossiana, Julie d'Etanges, Mon 
Oncle Tobie, Werthera, Renć-a, Claverhouse, Ivanhoe, Manfreda, Mignon 
ostajući sve pri istom staležu«. 

Zato Balzac nastoji da bude istorija čovječanstva. Čovjek treba da 
razmišlja o prirodnim načelima i da poredi, u čem se društva među- 
sobno razlikuju i podudaraju sa dobrotom i ljepotom kao 
. vječnim zakonima. Njemu nije čovjek ni zao ni dobar, jer se rađa sa 
raznim naklonostima i sposobnostima i tako dolazi u društvo, koje ga ne 
mora pokvariti, kako to veli Rousseau, nego ga ono, društvo, popravlja i 
oplemenjuje. Kršćanstvo je, veli Balzac, najbolje jamstvo za društveni 
napredak i oblik monarhije najbolja osnova društvenom životu. Na- 
ravno je, da Balzac to veli kao pisac restauracije, kad kršćanski katoli- 
cizam i monarhiju smatra najboljim osnovama društvenoga života i 
napreika. Za Balzaca je značajno i to, da u svojim romanima obuhvaća 
čitavo savremeno društvo restauracije, pa je i sam rekao, da će u tom 
društvu biti više zla nego dobra. Po njemu istorija ima da iznaša pro- 
šlost, a roman ono, kako bi život ljudski trebao da bude. Da roman ne 
postane »auguste mensogne«, treba da je istinit. Dosljedno tome, on crta 
u romanima stvari upravo onako, kakove i jesu t. j. on opisuje razvrat- 
nost savremenog društva skroz objektivno bez ikakovih materijalističkih 
naziranja. 

Iz svega se ovoga vidi, da upravo Balzac imade najviše uvjeta, da 
se nazove glavom modernoga francuskoga realizma i mimo Vogiie-a, 
koji svoja mišljenja daje u prilog Flaubertu. 

* 


Neki kritičari i književni istoričari smatraju naturalizam inte- 
gralnim dijelom realizma, a drugi ga opet posve odjeljuju od realizma 
kao zasebnu struju. Naturalizam je odvojak realizma, a razlikuje se 
samo u načinu gledanja na čovjeka, stvari i život, pa dok realist na- 
lazi da u ustrojstvu ljudi i životinja vlada nekakovo jedinstvo, dotle 
materijalist gleda na >la bčte humaine«, Balzac vjeruje da će naša 
budućnost uza sav napredak prirodnih znanosti ostati ista, a Zola i ne 
govori o toj budućnosti, već savremeno društvo podvrgava strogoj i 
bezobzirnoj analizi, pa iznaša i najgore strane toga društva. 

Teoriju svoga naturalizma iznesao je Zola u svojoj knjizi »Le 
Roman expćrimental«, a bit je te njegove teorije u ovim riječima: 
»Upotrebimo li experimentalnu metodu, nestaje svake poteškoće. Misao 
iskustva dolazi sa mišlju prerađivanja. Polazimo doista s istinskih činje- 
nica, one su naša neslomljiva podloga; ali da dokažemo i zakonito gi- 
banje činjenica, potrebno je i da poređamo događaje; a to je jedini 
pronalazak genijev u djelu«. 

Kritičar Hipolit Taine, taj veliki francuski dogmatik i tvorac 
mnogih teorija, bijaše jedan od najizrazitijih teoretičara naturalizma, 
koji je prvi spomenuo riječ, koja je doskora postala krilaticom, a to je: 
experimentalni roman. 


Pi 

2. 
Engleski i francuski realizam 


Pošto smo govorili o bitnim obilježjima francuskoga realizma “u 
najopćenitijim crtama i prvim njegovim predstavnicima, govorit ćemo 
o engleskom i ruskom, jer su ta dva realizma uz francuski i pravi pred- 
stavnici evropskoga realizma. Osim toga, francuski i engleski, a osobito 
ruski realizam, utjecao je na srpski i hrvatski realizam, a i na racionalni 
realizam Vjenceslava Novaka, . ukoliko se o njegovom racionalnom 
realizmu može ozbiljno pisati. m 

Engleski je realizam samonikao, pa je prema tome potpuno neovisan 
od ruskoga i francuskoga. Već u 18. stoljeću Richardson _ počima 
sa realističkim romanom, koji nastavlja i usavršiuje Charles 
Dickens (1812.—1870.). m... ' 

= Dickensovi romani utjecali su znatno na Balzaca, a i na samoga 
Dostojevskog, premda mnogi kritičari ne dozvoljavaju da bi se geni- 
jalni bogoborac Dostojevski bilo za kim povađao — osobito na Zapadu. 
Prohaska u istom članku >O Dostojevskom« veli: »Međutim savremenici 
Dostojevskoga živo su osjećali svu njegovu familijarnost s George San- 
dovom, Balzacom, Dickensom, Hoffmannom i Gogoljem«.3) 

Godine 1857. izišle su Dickensove realističke crtice, koje iznašaju 
skrajnji nemoral i talog velegradskoga života pod naslovom »Londonske 
crtice«. Ali su najbolja njegova djela romani »David Copperfield« i 
>Pikvikovci«. | ' | 

Kako je Dickens bio neko vrijeme novinski izvjestitelj na sud- 
skim raspravama, imao je prigode da promatra i proučava najrazličitije 
tipove zločinaca pa je uspio da u svojim romanima iznese nekoliko 
vrlo uspjelih zločinačkih tipova. Uopće nitko nije takovom psihološkom 
vjernošću uspio da iznese londonski trgovački svijet kao Dickens. Autora 
»pravednih, popustljivih, bezumnih i poniženih lica« naziva Dostojevski 
»velikim kršćaninom«.“) = ' 

Iza Dickensa dolaze ovi predstavnici engleskoga realizma: Wil- 
liam Tackeray (1811.—1865) i George Eliot (Mary Anne 
Evans 1819.—1880.). ' 

Istodobno sa Balzacovim realizmom, ali u posve suprotnom smjeru, 
razvio se je i ruski realizam i naturalizam »četrdesetih godina«. Taj 
realizam predstavlja u prvom redu Nikolaj Vasiljević Gog olj 
(1809.—1852.) u svom romanu »Mrtve duše« i u »Revizoru«. U prvom je 


%) Jugosl. Njiva, broj 6. Str. 485., Zagreb 1922. 
4) V. Str. 485. 

vrlo uspjelo pružio realnu sliku Rusije i otkrio mnoštvo tipova oso- 
bito između t. zv. »ladanjske gospode« i malih činovnika. Sva ta lica 
prve kao i druge knjige kao da su isklesana iz mramorne gro- 
made ruskoga života, pa su pravi biser realističke škole. Za Gogoljem 
slijedi Ivan Sergijević Turgenjev (1818.—1887.), čiji su već 
»Lovački zapisci« pripravili teren za oslobođenje kmetstva, koje je sra- 
motno uništavalo ruski narod kroz tolika decenija. U romanu >»Oci i 
djeca« iznaša novi tip bezvjerca i zapadnjaka u Rusiji — nihilista. 
Ivan Aleksandrović Gončarov (1812.—1891.) pisac je romana 
»Oblomov«, »Obryv« i »Obriknovenaja istorija< i stvaralac svojih junaka 
ljubimaca: Adujeva, Stolza, Vjere, Marka Volohova i drugih. U svojim 
djelima Gončarov daje analizu neradina, suvišna i dokona čovjeka i 
žigoše rusku inteligenciju. Psu 

Iza ovih velikih ruskih realista došla su dva najveća ruska pisca 
prošloga stoljeća: Fjodor Mihaljević Dostojevski (1821. do 
1881.) i Lav Nikolajević Tolstoj (1828.—1910.), koji slavno za- 
vršavaju veliku epohu ruske realističke škole. Ovi su slavni pisci obo- 
gatili ruski realizam velikim mislimaimoralnim kršćanskim 
nastojanjima, pa su tako podali ne samo realnu sliku svijeta nego 
i sliku onoga, kakav bi zapravo trebao da bude. Obadva su zazirali od 
mnogih Balzacovih naziranja, a još više od naziranja Zolinoga natura- . 
lizma. »Dostojevski je bio dosta jak i osvjedočen kršćanin i on je 
razvijao put do kršćanstva t. j. do sloma i pokornosti buntovne ličnosti 
putem psihološkim a ne moralizatorskim«.5) Tolstojeva se oštra nauka 
može da iskaže ovim evanđeoskim riječima: »Budi strpljiv prema dru- 
gima, ljubi bližnjega!« a 

Osim toga Dostojevski je imao i svoja vlastita naziranja i osvje- 
dočenja, kako se vidi iz »Dnevnika pisatelja«. On pita: »Šta može biti 
fantastičnije i nenadanije od zbilje?« Za njega je dakle fantastično 
jednako realno; dalje veli »zadaća umjetnosti nijesu slučajnosti 
Života, nego njihova »opća ideja, zorno opažena i vjerno sni- 
mljena s cijeloga mnoštva različitosti jednovrsnih pojava života«. »No 
za pripovjedača, za pjesnika mogu da budu i drugi zadaci, osim da pri- 
kažu zbilju; ima općih, vječnih, tako rekavši, na vijeke neiscrpljivih 
dubina duha i karaktera čovječjega«.“) 

Ako sada povučemo paralelu između ova tri realizma ili bolje iz-. 
među ove tri realističke škole, doći ćemo zaista do vrlo interesantnih 
rezultata. 


%) O kršćanstvu Dostojevskoga potanje u Prohaskinoj studiji o Dostojevskom 
str. 15. i »Jugosl. Njivi«, broj 6., str. 485., god. 1922. 
%) Dnevnik pisatelja. IX. 271. 

U engleskom romanu realističke škole opaža se neka sporost i ra- 
stezanje čina, što dosađuje i umara čitatelja. Ako uzmemo na pr. Ellioti- 
čin roman »Adam Beđe« ili »Silas Marner«, pitat ćemo: čemu toliko 
osoblje i čemu tolike stvari? Ali... ako se ustrpimo i nastavimo čitati, 
opazit ćemo, kako nas postepeno zaokuplja nekakovo jako ganuće, kako 
mi i bez tragičnih iznenađenja plačemo... Sada se pitamo: što je pro- 
budilo ovo ganuće? I evo odgovora: dojam one nevidljive veličine i 
priprostog dostojanstva, što se je nenadano sakupilo, pa nas najedamput 
zahvatilo, te nam trese čitavim životom. 

Sva ova umjetnička snaga engleskih pisaca potječe od .one ple- 
menite, intimne sućuti, s kojom oni promatraju čovjeka i život. 

Iste ove odlike odlikuju i ruske realiste, koji se takme s Englezima 
o prvenstvo; i upravo radi toga što su i engleski i ruski realiste nadahnuti 
milosrđem i sućuti prema stvarima i ljudima, njihov je realistički roman 
nad francuskim realističkim romanom. 

Doduše. U Rusa nema toliko duševne snage i toliko muževnosti u 
tim romanima kao u Engleza. Ruska je duša kolebljiva, skeptična, pak se 
kao takova zakreće kroz razne filozofske sisteme i filozofeme. Sada se 
bore sa pesimizmom, sada opet sa nihilizmom, ali mu ne podlijegaju 
lako, jer opeta nalaze ljubavi i sućuti naprema čovječanstvu i 
postaju filantropi, kojih se čudimo jednostavnosti, psihološkoj analizi, 
svestranom shvaćanju unutarnjega svijeta, prirodnosti, istinitosti osje- 
ćaja i govoru u sviju lica. »Sva moć ruskoga realizma, stoji u njegovoj 
jednostavnosti« — veli Vogie. 


»Le roman feuilleton« 

Pošto smo govorili o biti i evoluciji modernoga francuskoga, engle- 
skoga i ruskoga realizma, potrebno je da se sa nekoliko riječi osvr- 
nemo i na roman-feuilleton, tim više, što su manje književnosti redo- 
vito pod utjecajem i lošijih pisac4, a ne samo najvećih ugleda. Nama je 
u ovoj radnji naročito potrebno da se osvrnemo na postanak, bit, svrhu 
tih feuilletonističkih romana, jer ćemo se na njih i na njihove autore 
još osvrtati, kada budemo govorili o racionalnom realizmu Vjenceslava 
Novaka s obzirom na mišljenja nekih književnih istoričara, komentatora 


i kritičara njegovoga racionalnoga realizma. 


39 


Roman-feuilleton nije naročita vrsta romana po svom obliku, već 
je to roman napisan prama dnevnoj potrebi čitatelja, a odnosi se prema 
pravom umjetničkom romanu od prilike kao današnja kino-drama prema 
književnoj drami. 

Francuzi imaju mnogo takovih romana, a najpoznitiji su »Luta- 
jući Židov« i »Tajne grada Pariza« Suea, >Tri mušketira« i »Gospođa 
de Monsereau« od Al. Dumasa, >»Drame grada Pariza« od Ponson du 
Terraila, >Kapetan Fantome« i »Kapetari Simon« od Paul Fćvala, pa 
roman X. de Montćpina i drugih. 


U Luiajućem Židovu svećenici se prikazuju vrlo nepovoljno. Svi: 
su junaci romana licemjeri, koji se prikazuju izvani vrlo dobro, a u 
zbilji su svi bezbožni i nemilosrdni, prosti i niski zločinci. U Tri muške- 
tira prikazuju se vojnici i časnici kao vrlo simpatični ljudi, koji su 
visoki, jaki, izrazitih crta lica, duhoviti, zabavni, dobra i plemenita srca. 
Fćvalovi romani prikazuju »više krugove« u najtamnijim bojama. Žene 
su lijepe i nemoralne, a grofovi, vicomti i markizi savršeni su razboj- 
nici, hladnokrvni i domišljati. Oni stanuju u svojim palačama i u vezi 
su sa zločinačkim bandama. U Tajnama grada Pariza mali je čovjek shva- 
ćen posve obraino: dobričina mornar, prijatna sobarica, kreposni lu- 
gar, prijazni seoski načelnik. Svi su oni gotovo besprijekorni, požrtvovni, 
velikodušni, skromni i daroviti. Naročito se pažljivo iznaša radnik; on 
je upravo savršeno biće, dok je nezakonita majka, koja je obligaina u 
tim romanima, redovito nesretna. Suci nepravedni; učenjaci, umjetnici i 
liječnici su simpatični, jer kukavno stanuju i žive vrlo bijedno, ali je 
njihova volja jaka i ona svladava redovito sve zapreke i pokazuje 
svoj dar. 

To smo spomenuli zato, jer ćemo mnoge od ovih junaka susresti u 
noveli i romanu Vjenceslava Novaka i mimo neka mišljenja o njego- 
vom »predominantno« racionalnom realizmu. 

3. 


Najglavnija obilježja srpskog i hrvatskog realizma 

Duhovna revolucija i pobjeda pozitivističke nauke nad preživje- 
lom romantičkom književnošću odjeknula je i u srpskoj književnosti u 
Srbiji i Vojvodini, dok su ostali krajevi bili izvan toga utjecaja. Taj 
Pozitivizam, tu »novu nauku« počeli su širiti među Srbima god. 1868. 
Ljuba Karavelovi Svetozar Marković. 

' Članci Karavelova i njegova pripovijest »Je li kriva sudbina? 
upravo su oduševili omladinu, dok su prevodi njegovog slavnog učitelja 
Černičevskog osvijestili mlade srpske generacije. 

Ali glavni reformator srpske književnosti i društvenoga poretka 
bio je učeni i energični Svetozar Marković, koji se je svojim radom 
počeo isticati malo kasnije od Karavelova. N jegov člančić »Pevanje i 
mišljenje«, koji je izišao u »Matici«, smatrao se je pravim manifestom 
nove škole. U tom se člančiću Marković žestoko obara na sve one roman- 
tičke negacije kao: preveliku deklamaciju, fantaziju i zdravice, ideal- 
nost i sentimentalnost. Zagovara istinu, trijeznost, kritičnost, ozbiljan 
rad bez velikih fraza — traži živu, realnu, agilnu književnost, koja će 
iznašati život upravo onakav, kakav i jest, i koja će biti u stanju da od- 
goji nove ljude razumnog i slobodnog društva. Marković stvara u srp- 
skoj književnosti i novi kritički kriterij, publicistički, koji podupire 
enu književnost, koju su u Rusiji zvali »primenjena književnost«. 

Poezija se također nastoji u to doba realizirati, ali bez naročitog 
uspjeha, jer nema velikih pjesničkih talenata. Uza sve to, realistički pe- 
riod daje jednoga od najvećih srpskih pjesnika, koji se ugleda u velike 
ruske uzore Puškina i Ljermontova, a to je Vojislavllić, čiji se 
golemi utjecaj vidi gotovo kod svih srpskih pjesnika do najnovijega 
doba (»Vojislavizam<). 

Ovo realističko doba dobiva i svoje velike predstavnike: Laza 
K. Lazarevića, Janka Veselinovića, Jakova Ignjato- 
vića, Simu Matavulja, Stevana Sremcai druge. - 

Ideje Svetozara Markovića djelovale su i na socijalni kao i na 
državnopolitički pravac u Srbiji, ali nas se to u ovoj radnji toliko 
ne tiče, jer dalje tretiranje ne bi odgovaralo svrsi ove radnje. 


Što se je za to doba događalo u hrvatskoj književnosti? 

Dok se je kod Srba raširio realizam i dok se je srpska književnost 
mogla ponositi lijepim brojem realističkih pisaca, u hrvatskom narodu 
nije moglo biti još ni govora o kakovom modernom realizmu, a još 
manje o kakovom izrazitijem realističkom piscu. 

Trebalo je da umre Šenoa i dobar dio njegove generacije, trebalo je 
napokon da iz velikih političkih i stranačkih borba nikne jaka reakcija 
protiv svemoćne Šenoine romantičke škole; trebalo je da iziđe glasilo 
ligitimista »Hervat« i »Hervatska« (1868.—1870.), koji će malo pomalo 
utirati pute realizmu. 


Razlozi da je u hrvatskoj realističkoj književnosti nastao zastoj, 


bili su u državnopolitičkim i političkostranačkim naziranjima u Hr- 


vatskoj. Osim toga, nastao je i u politici preokret k političkom realizmu. 


Legitimisti smatrahu preporodni ideal jugoslavenstva nerealnim, jer 
»svi ne bijasmo nikada Iliri«, govorahu oni. Jedino se je jedna ideja 
prema njima mogla zastupati pravno-povijesnim razlozima, a na 
osnovi nekadašnje državne organizacije, to je ideja hrvatska, 
koja je u ustinu uža od jugoslavenske, ali zato realnija. Tako je nastala 
»stranka prava« (1868.—1870.), to je realističko istorijsko-legitimistička 
stranka u politici, koja se osniva na pravnom gradivu i postupku, na 
diplomatskim dokumentima iz hrvatske narodne prošlosti, a zabacuje 
pjesničku maštu i jugoslavensko jedinstvo, zagovara prijazne političke 
odnošaje i s inorodnim plemenima, ako to koristi hrvatstvu i njegovim 
interesima, a vrlo neprijazno se odnosi prema suplemenicima, ako su 
štetni za hrvatsku ideju (to su u prvom redu Srbi i Slavo-Srbi).7) 
Legitimistička se je politika proširila i došla do značenja, kada je 
službena politika prešla iz pjesničkih ruku Mažuranićevih u ruke po- 
slovne politike Pejačevića,*) »koji je prividnim samoupravama, hrvatsku 
svijest nakanio da zbije u tvorilo ugarske misli državne«.?) »Taj kolo- 
vođa, veli dalje Pavlinović, mrtva razbojnika, natovljen ispinje se na 
raskrunjenu glavu vlastite matere, da bolje dohvati i liže ruku, što je 
veže i sramoti«.%) A kada je ondašnja hrvatska politika prešla napo- 
kon u ruke otvorenog mađarskog legitimista i neprijatelja Hrvata 
Khuena Hćderv4rya (od 1885.—1905.), on je često upotrebljavao silu, 
da održi »realnu« uniju i ugled »postojećega« zakona «reda i rada«<. 
Između realizma službene politike i realizma opozicione politike 


7) Potanje o tome: Prohaska, Pregled savrem. hrvat.-srpske književnosti. Str. 7. 
i David Bogdanović, Pregled srp.-hrvatske književnosti. M. Pavlinović, Esej o M. Caru 
i S. Bjelanoviću, »Obzor« broj 155., 156. i 137. god. 1927. Dr. E. Kvaternik, Historično- 
diplomatički odnošaj kralj. Hrvatske naprama ugarskoj kruni sv. Stjepana, Zadar 1896. 
— Milan Marjanović, Srp. Knjiž. Zadruga, knj. 153.. 205. — Dinko Politeo, Dr. Ante 
Starčević, Vijenac 1896. 1551. 

*) Mažuranićevu politiku Mihovil Pavlinović ne nazivlje u »Hrvatskim Raz- 
mišljajima« pjesničkom nego razboritom (praktičnom), a politiku Pejačević-Rauchovu 
(materijalizma). aa ie 
%) Hrvatski Razmišljaji, str. 25. 

49) Vidi str. 25. 


- 

jugoslavenstva je sve više nestajalo, ali se je ipak održalo odgo- 
varavši i ono na takovu politiku realnije. 

Dio se opozicionalne inteligencije okupljaše oko »Obzora« pod 
nazivom »nezavisne narodne stranke« ili »obzoraša«, dok se je drugo 
krilo te inteligencije okupljalo oko »Narodnoga Lista« pod nazivom 


»narodne stranke« ili »narodnjaka«. Oba krila Narodne stranke pot- 


puno su se »pratila i popunjala«.“") Ovi protivnici Starčevićevi nazi- 
vahu »stranku prava« »steklišima«**) i vrlo oštro polemizirahu s nje- 
zinim vođom Starčevićem. Pavlinović u >Hrvatskim Razmišljajima« piše 
među ostalim o Starčeviću, kojemu inače priznaje zasluge, »kad je kroz 
pomutnju preranog jugoslavenstva i mimo srbo-hrvatstva iznio zastavu 
hrvatstva,'?) ovo: »Nikad se nije ni nanio nad mithos Pallas-Athene, da 
mu iz jezgre ispije svjetlost dubokog znamenovanja razbora u razvitku 
čovječanstva«.!?) O samoj stranci Pavlinović veli: »Steklištvo?! Što je 
to? — To je Starčevićanstvo. To je polje u duševnom životu Hrvatske, 
što bi joj prijetilo samostalnu obstanku, kad bi se dublje razvrije- 
Žilo«."*) Na drugom mjestu veli: »Starčevićanstvo je međunarodni prezir, 
vrtoglavlje nad ponorom raspa«.5) Na koncu opet veli: >»Prođimo se mi 
u politici pustih nagađanja o budućnosti, a držimo se temelja prošlih i 
današnjih obstojnosti, da postignemo djelom ono, što nam je zakonom 
jur priznano«:15) 

Ta dva oprečna naziranja na državnopravni život, koji .su star- 
čevićanci odnosno legitimisti s jedne strane propovijedali, a s druge 
strane narodnjaci oko Obzora i Narodnoga Lista, silno su djelovala na 
smjer i bit književnoga realizma 80-ih godina. Kada je godine 1878. 
stranka prava prenijela središnju upravu na Rijeku i Sušak, gdje je 
Starčević uređivao »Slobodu«, Lika i Primorje padali su sve pod viši 
utjecaj Starčevića. Međutim je Slavonija bila pod utjecajem biskupa 
Strossmayera, koji je imao svoju stolicu u Đakovu, dok se je Khuenova 
politika učvrstila u slavonskim gradovima, gdje je bilo mnogo tuđi- 
naca i činovnika. 

Zato se i jasno opaža, kako pravaši iz Primorja zastupaju ideale 
stranke prava i stoje pod direktnim utjecajem francuskoga materijalizma 

4) Vidi o tom potanje moj Esej: Značaj M. Cara i značenje njegova S. Bjela- 
novića. »Obzor«, broj 155., 156. i 137., g. 1927. 

: **) Stekli pes u kajkavskom narječju znači bjesno pseto. 

#?) Hrvatski Razmišljaji, str. 26. — Potanje o tome u mom članku, Odgovor M. 
Caru (i D. Sinobadu) na članak o. S. Bjelanoviću, »Obzor«, 11. IV. 1927. 

19) Id., str. 26. i 

14) Id., str. 30. 

35) Id., str. 51. 

19) Id., str. 32. 

i naturalizma, a iz Slavonije i Zagorja kao iz srednje Dalmacije, kako 
zagovaraju obzoraške misli ili bolje narodnjaka, a to je pod utjecajem 
ruskoga realizma. Interesantno je, da se vrlo rijetko javljaju kroz cijeli 
osmi decenij našega realizma pisci iz Zagreba, Osijeka, Zemuna, a to je 
jamačno radi toga, što je službena politika sapinjala duhove. 

Kao neizbježiva posljedica svega ovoga uslijedila je činjenica, 
da je čitav naš realizam 80-ih godina zadobio neki regionalni karakter. 

Rascjepkanost u javnom životu i rascjepkanost u književnom od- 
goju, u jednih nasljedovanje francuskog materijalizma i naturalizma, 
u drugih ruskoga realizma, dade i našoj realističkoj književnosti značaj 
raznolik, nejedinstven, pokrajinski. Osim toga u Hrvatskoj i Dalmaciji 
nije bilo uslova za razvitak jedinstvene realističke književnosti, jer nije 
moglo biti ni govora o »društvenim vrstama« i »milieu«, a to zato, jer 
nijesmo imali financijalne samostalnosti, a niti trgovačko-obrtničkog 
staleža, koji u realizmu drugih evropejskih naroda zaprema prvo mje- 
sto. Osim toga nijesmo imali niti narodne aristokracije, koja najvišim 
ruskim realistima Dostojevskom, Tolstoju i Turgenjevu služi kao nosi- 
teljica onih besmrtnih ideja u njihovim romanima. Našim piscima nijesu 
mogli ni ondašnji činovnici biti predmetom osobite pažnje, jer nijesu 
bili slobodni i neovisni, a seljak je bio zaostao. 

Tako su se naši realistički pisci morali zadovoljiti i baviti malom 
zagorskom vlastelom, općinskim bilježnicima, slavonskim učiteljima i 
učiteljicama. Te i takove tipove proučava gotovo čitav naš realizam 
80-ih godina, a ti su tipovi ponajviše nosioci radnje u novelama i roma- 
nima Vjenceslava Novaka. Oni su predstavnici i njegova »racionalnog 
realizma«, ukoliko se o tom dade ozbiljno pisati, a u smislu bitnih zna- 
čajk&4 evropejskog realizma i u smislu hrvatskoga realizma. 

Izuzetno sam Kumičić u to doba naturalistički prikazuje život na 
Rijeci, jer u to doba i bijaše najviše hrvatskog trgovačkog života na 
Rijeci. 

Starčevićanci dolaze u opreku sa Šenoom i njegovim »Vijencem«, 
govore o »potrebi revolucije«, »o kaosu, kosmogoniji, materiji, darvi- 
nizmu i ateizmu«.!") Ta omladina izdava »Hrvatski Dom«, na koji pomalo 
počima utjecati sam Šenoa, pak se radi toga odijeliše neki mladi Starče- 
vićanci i pokrenuše >Hrvatsku« (1880.—1881.). Kumičić i Harambašić 
uređuju »Hrvatsku Vilu«, u kojoj Kumičić brani Zolu i njegov natura- 
lizam, a Pasarić mu odgovara u »Vijencu« i brani »realizam na onu Ari-' 
stotelovu, da je pjesniku poljepšavati i plemenito nadahnuti svoje na- 


17) Vijenac, broj 11., 1881. 


ravite prikaze«.') Pasarić upućuje pisce, neka se ugledaju u velike 
ruske realističke pisce, osobito u Turgenjeva. 


Iz tih u prvom redu političkih borba između Starčevićanaca i na- 
rodnjaka nastala je i književna borba oko realizma, koji je. iako kasno, 
našao svoje dostojne predstavnike u Janku Jurkoviću, Ksaver 
Šandor Gjalskom, Josipu Kozarcu; Vjenceslavu No- 
vaku, o čijem nam je realizmu dalje pisati, i mnogim drugim. 


1) Vijenac, 846, 1885. 


4. 


Novakov racionalni realizam 


Dok pišemo o racionalnom realizmu Vjenceslava Novaka, nama 
nije cilj da pišemo kakovu monografiju o tom piscu, već nam je na- 
protiv do toga, da pobijajući neka netačna naziranja o Novaku i nje- 
- govom realizmu dođemo analitičkim putem do što ispravnijih zaklju- 
čaka. Za nas Novak nije i ne može da bude predstav- 
nikom našega realizma ajošmanjekakova racional- 
nog realizma. To mi ne činimo, da bi možda umanjili književnu 
vrijednost i zasluge Novakove, nego zato, jer smo uvjereni, da tim nije: 
samo nanesena nepravda predstavniku racionalnog realizma kod nas 
K. Š. Gjalskom nego i samome Novaku. Bit se te nepravde očituje u 
tome, što Gjalski ne zauzima kod nekih historičara, komentatora i uvod- 
ničara ono mjesto, koje ga pripada, dok Novaku naprotiv nije još odre- 
đeno posve pravo mjesto, koje ga u historiji spada. 

Branimir Livadić, u predgovoru Novakovim >Izabranim nove- 
lama«'?) na strani VIII. veli, da će nam tek skup zbirki, koje će izdati 
Matica Hrvatska, »otkriti jasno Novakovu književnu fiziognomiju«. 

Mi naprotiv mislimo, da nam ni čitav Novakov obilni književni 
rad ne može da otkrije njegove književne fiziognomije kao realista. 
Ponavljam kao realista! ' 

Da to svoje možda presmiono mišljenje iznašamo mimo mnoga 
druga oprečna mišljenja, bit će razlogom to, što mi nigdje u životu ne 
vidimo dogme, a u realizmu kao književnoj i socijalnoj struji naročito. 
A kad bi mi tu dogmatičnost sa Livadićem i drugim komentatorima, 
kritičarima i književnim istoričarima, vidjeli, bili bi u djelomičnoj ili pot- 
punoj obmani, kao što sui oni, kojigovoreorealizmukaone- 
čemodređenomideterminiranom,aneo velikoj soci- 
jalno-književnoj struji kojase određuje idetermi- 
nišeimimosvojuopćenitostindividualistički, 

Na strani X. u predgovoru iste knjige veli Livadić, da se naš ni- 
jedan. književnik nije isticao u doba Novakova rada takovim »racio- 
nalnim realizmom«, a malo dalje: »i kakogod mi obraćali njegovih osam- 


%) Vj. Novak, Izabrane novele, uredio B. Livadić, Matica Hrvatska, Zagreb, 1924. 

deset novela i deset romana, ostat će predominantno u Novaka to realno 
shvaćanje života«. Na strani XVIII. Livadić veli: >U Novakovu socija- 
lizmu nadvladala je čuvstvena nota«... 

O iakovom »>racionalnom« Novakovu realizmu kao i o >predomi- 
naninosti« njegovog realnog shvaćanja može samo onaj govoriti, koji 
bitnost modernog evropskog realizma kao i njegov postanak i razvoj 
shvati olako ili ga ne pozna stvarno i objektivno. Nije dosta konsta- 
tovati — kao što konstatuje Livadić na strani XIV., da se u prikazu 
Novakovih figura, a to su gazdarice, krčmarice, stanodavke, usidjelice, 
bosjaci, pijanice, pripuzi, gulikože, mali. činovnici, seoski bilježnici 
it. d. — s uspjehom javlja satirična žica, jer to nije upravo ni- 
kakova osobina Novaka kao realista. Mi bi Livadiću bili 
zahvalniji, da nas je u svom predgovoru ka cjelokupnom književnom 
radu Novakovu upoznao: u kojem odnosu auktor stoji napram svojim 
figurama? U kojem odnosu te figure stoje između sebe i naprama svi- 
jetu i u koliko ih je Novak uspio vjerno i realno iznesti? Pa onda, jesu 
li te i takove figure njegove tvorevine ili pak blijede kopije Turge- 
njevljevih junaka? 

Da je Novak predstavnik »racionalnog« realizma kod nas i da je 
»predominanini« realista svojeg doba, o tom nam Livadić nije pružio go- 
tovo nikakovih dokaza, iako su njegove tvrdnje veoma smione. Livadić 
ističe na mnogim mjestima preveliku Novakovu osjetljivost, elegičnost, 
humor, nemoć, ograničenost, pa su bez sumnje te premise mogle Livadiću 
i služiti, da izvede posve krivi zaključak o »racionalizmu«, »predomi- 
nantnosti«, kojih kod Novaka gotovo i — nema... 

Dok nam ovakove i slične netačnosti Livadić iznaša, čudnovato, da 
on nigdje u svom opširnom predgovoru ne opaža 
feuilletonističke niti u Novakovom romanuinoveli, 
premda su upravo te niti kod Novaka »predomi- 
nantne«. Te su feuilletonističke niti tako primjetne, kao što su pri- 
mjetne u »Lutajućem Židovu«, »Tajnama grada Pariza« it.d., samo što 
francuski pisci feuilleton-romana Sue, Dumas, Paul Fćval, X. de Mon1 
tćpin i dr. pisahu za svoj narod, francuski narod, dok Novak piše za svoj 
narod, hrvatski narod. Odatle i ona Novakova »revolucionarnost od 
dobrote srca«, kako tačno na svršetku svoga predgovora veli Livadić, 
da tim i sam nesvijesno obilato apstrahira Novakov »racionalni 
realizam«... ' 

Ne možemo prije da prijeđemo na specijalni prikaz i analizu »Iza- 
branih novela« Vj. Novaka, a da se prije ne osvrnemo na dvije po nama 
netačne tvrdnje Livadićeve — ili bolje na jednu njegovu, a drugu nje- 
govu i Dra. Prohaske kao i nekih drugih sljedbenika. 

= Prva je tvrdnja, kada Livadić govori o Novakovu književnom 
profilu, a druga, kada govori o generativnim problemima kod Novaka. 
To je tvrdnja, koju je Livadić mogao naći kod Prohaske, a nju kao 
neki naročiti iznalaz spominju i neki drugi književni kritičari i isto- 
ričari. 

Kada bi prva Livadićeva tvrdnja bila tačna, da nam »Novakov pro- . 
fil u samoj poredbi sa S. S. Kranjčevićem izlazi potpuno jasan«, onda 
bi bila upravo fatalna Livadićeva tvrdnja na drugom mjestu i za njega 
i za M. EL, kada veli, da će nam tek skup zbirka, koje će izdati M. H.; 
otkriti jasno Novakovu ličnost?) Zašto bi mi potrebovali >skup zbirki«, 
da upoznamo ono, što možemo — po Livadiću — upoznati sa jednom 
običnom poredbom? Zašto bi opet M. H. izdala »skup zbirki«, kada ih 
mi ne bi čitali jednostavno radi toga, »što nam profil u samoj poredbi 
sa S. S. Kranjčevićem izlazi potpuno jasan?!«... 

A što zapravo ima S. S. Kranjčević sa Vj. Novakom? 

»Obojica polaze od prirodne filozofije, obojici je jednako znatna 
ljubav i glad. Obojicu peče kao fizična bol od opekotine nepravda ži- 
vota. Na tu bol uzvraćaju obojica trpkim smiješkom podrugljive i jetke 
satire« — veli Livadić, pa nastavlja dalje: »No dok Kranjčević zbog 
toga postaje pesimist s natruhom demonizma, Novak je blag, bez demo- 
nizma i nepopravljiv optimist«. 

Najprije da podvrgnemo analizi prvu tvrdnju Livadićevu o iden- 
tičnim individualitetima Vjenceslava i Silvija Strahimira, a onda o stra- 
šnom paradoksu u njihovim individualitetima. 

Zar to znači neku naročitu sličnost, kada dva filozofa polaze od 
prirodne filozofije? Što ima zajedničkog (a kamoli identičnog) Rousseau 
i Spencer, Cuvier i Saint-Hilaire, Lamarck i Darwin, a svi polaze od 
prirodne filozofije?! Pa ako ovo ne znači nikakovu osobitu sličnost, a 
još manje identičnost, zar baš mora postojati neka idealna sličnost, kada 
Livadić uspoređuje Vjenceslava i Silvija?! »Obojici je jednako znatna i 
ljubav i glad«. A, što Livadić misli pod riječju ili bolje pod pojmom 
riječi »ljubav« i »glad«2... Valjda misli, da je »ljubav« i »glad« neki 
tako ograničeni pojam, koji svatko može podjednako da zna, čim mu 
pozna granice, odnosno sadržinu i opseg? A što je zapravo bitna sadr- 
žina i opseg pojma riječi »ljubav«, »glad«? A gdje su granice i ima li 
granice taj pojam? ... Uzmimo najprije da ih ima: one su onda neiz- 
mjerno daleko od centra naše svijesti; one su onda individualnoj našoj 
spoznaji jedva dokučive, a, ako ih nema; one su onda izvan naše svi- 
jesti, izvan vremenske, izvanprostorne, izvan našega »Ja«<. 


2) Vj. Novak, Izabrane novele, str. VIII. (Predgovor). 

U najpovoljnijem slučaju za Livadića i njegovo shvaćanje u toj 
stvari uzmimo, da se pojam riječi »ljubav«, »glad« dade označiti kružni- 
com, čija bi -obodnica bila udaljena milijune kilometara od centra; u 
ceniru neka se nalaze ljudi A, B, C,D...it. d.Sviovi ljudi neka budu 
i sinovi ove zemlje t. j. ljudi sa svim individualitetima normalnog inte- 
lektualca. Između svih ovih izaberimo dva najsličnija, pa neka to bude, 
ako baš hoćete, Vj. Novak i S. S. Kranjčević i to ne oni Livadićevi nego 
šta više, neka među njima vlada sličnost u svemu. Pa hoće li i ti gotovo 
idealno slični ljudi istodobno i jednako osjetili sve sensibilne 
niti, koje vode od centra kružnog pojma riječi »ljubav« i >glad«? Hoće 
li oni spoznati jednako sve bitne i sporedne sadržajne i opsegovne 
oznake pojma »ljubav«, »glad«?! — Ne će! 


To su gotovo idealni Vjenceslav i Silvije Strahimir! A, hoće li ljudi, 
koji nemaju gotovo ništa zajedničko (kako ćemo iz samih riječi Liva- 
dićevih malo kasnije doznati) moći da isto prožive i da im bude 
>»jednakoznatnaljubavibol?... 


Mi na to velimo: nikada i nikako! 


»Obojicu peče kao fizična bol od opekotine nepravda života«. Psi- 
hologija ne pozna bol »kao fizičnu« ili »kao duševnu« nego ili jednu ili 
drugu; a na tu bol svaki individuum reaguje na drugi način, opet 
velimo svaki individuum, pa zašto da i ovdje opet budu iznimke Liva-. 
dićev Vjenceslav Novak i S. S. Kranjčević. Dalje Livadić veli, da oni 
obojica reaguju na tu bol (jednaku) jednako. što i lajik u psiholo- 
giji ne može odobriti. »No dok Kranjčević zbog toga postaje pesimist 
s natruhom demonizma, Novak je blag, sažaljiv, bez demonizma i nepo- 
pravljiv optimist«. ' 

Prije sve jednako ili: Vjenceslav Novak jednako Silvije Strahimir 
Kranjčević, a sada sve nejednako: S. S. Kranjčević pesimist, s na- 
truhom demonizma, Vjenceslav Novak bez demonizma i nepopravljivi — 
optimist... Ovdje je dakle, kako smo to evo dokazali, Livadić upao 
u paradoks, koji može da bude upravo sudbonosan za neupućene! 


Što je sa drugom tvrdnjom Livadić-Prohaska? 

Livadić piše među ostalim: »ne smijemo smetnuti s uma, da je ba- 
štinio od oca Čeha jak i zdrav smisao za praktičke potrebe života«. 
Je li Novak to zaista baštinio, u kojoj mjeri i na temelju kojih zakona? 
Koje su. to »praktične potrebe života?« Na sve to ne odgovara nam Li- 
vadić u svom inače opširnom predgovoru. Valjda zato, što o tom opširnije 
piše Dr. Prohaska. 

Prohaska vrlo pogrešno razlaže o vrlo delikatnom biološkom pro- 
blemu, problemu naslijeđa, pa iz tog pogrešnog rezonovanja izvađa i 
krive zaključke o Novakovom 'karakteru. On veli: »Novak je boravio u 
Pragu, pa je ondje postao za Senj ono, što za Zagreb Šenoa?!) 

To je posve netačno, jer bi Novak hio isto takav senjski Šenoa, kada 
bi bio boravio u Beču, Berlinu, Parizu i slično. Šenoa na pr. nije bio pret- 
hodno u Pragu, pak je ipak postao zagrebačkim Šenoom. Po toj logici | 
i sam bi Prohaska morao da bude zagrebačkim Šenoom, a ako ne zagre- 
bačkim, a ono barem karlovačkim, križevačkim, sisačkim, osječkim i 
slično. 

Dalje Prohaska veli: >No dosljedno svojoj obrazovanosti, svome 
porijeklu Novak bi morao da zastupa u nas naprednjačke ideje 
skroz naskroz, ali Novak lično nije racionalan čovjek, možda s dva 
razloga: prvo što bijaše bolesnik, a drugo što je odgojen u 
duhu nabožnom od majke Primorke, još k tome bavarskog katoličkog - 
porijekla«.??) 

Iz ovoga izlazi kao posljedica, da nitko ne može imati naprednjačke 
ideje nego onaj, koji je duže živio u Pragu i koji je porijeklom Čeh. 
Mi ćemo s obzirom na svrhu i prostor ove radnje konstatovati samo to, 
da su obje tvrdnje, koje Dr. Prohaska iznaša, a po kojima bi Novak morao 
skroz naskroz zastupati naprednjačke ideje, isto tako skroz naskroz ne- 
tačne. Isto tako je netačno, kada Prohaska navađa bolest i odgoj »u 
duhu nabožnom od majke Primorke, još k tome bavarskog katoličkog 
porijekla« kao razlog Novakova neracionalizma. Da je Prohaska bolje 
poznavao Lamarckovu transformatističku teoriju, Darwinovu i Weiss- 
manovu svemoć selekcije i borbu za opstanak kao i četiri Mendelova 
zakona o naslijeđu, bio bi nesumnjivo došao do zaključka, da se ne 
baštini ni bolest ni odgoj »u duhu« nego samo inklinacija za baštinjenjem | 
generativnih karaktera... Ali ne karakter4 samo majke, nego u prvom 
redu majke i oca, pa vade njihove majke i oca i t. d. 

Iza ovoga možemo da prijeđemo tek na specijalni rad Narskoć 
kojega ćemo podvrći analizi u onolikoj mjeri, u koliko nam bude dosta- 
jalo, da dođemo do konačnih zaključaka o Novaku kao realističkom 
piscu. 


21) Dr. D. Prohaska, Pregled Hrvatsko-srpske književnosti, str. 41. 142. 
??) Id., str. 41. 


3. 


Novakove novele i njihova analiza 


Da uzmognemo odrediti pravo mjesto Vjenceslava Novaka i da od- 
redimo, je li on racionalni realista i koliko, uzet ćemo njegovu zbirku, 
»Izabranih novela«.23) Mi ćemo ih u dva iduća poglavlja posmotriti, anali- 
zirati i ocijeniti, podajući u glavnom junacima novele, da govore o sebi 
i auktoru. . 

Uzmimo jednu od najmarkantnijih  Novakovih novela »Marko 
Finderlić«, koju je Novak štampao u »Hrvatskoj Vili« god. 1884, a ne 
godine 1885., kako to Livadić veli u predgovoru ove knjige. | 

U njoj je glavni junak Finderlić. Pa tko je taj Finderlić? Je li on 
uspio kao tip uopće, a kao tip realističke novele napose? O nč. Marko 
Finderlić »poglaviti iluzionist je i fantast do skrajnosti. Kamogod se 
on okrene, vidi život, koji mu se smiješi, vidi pjesmu, koja ga opaja 
i koja ga opojena potiče da pjeva... Kada se odluči, da se približi 
stvarnom, realnom životu, »poglaviti« redovito ne uspijeva, usljed svojih 
nenormalnih duševnih stanja i potpune nemoći. Finderlić nije junak, 
koji osjetno reaguje na spoljne utiske, ne bori se s Usudom do klo- 
nuća, ne zna a niti može da se nametne Usudu i da s njim po volji 
upravlja; on je skroz pasivan i konfuzan. Sanjar, fantasta, iluzionista, 
Marko, vjeruje svakome do apsurda, kao što vjeruje svom prijatelju 
Janku, koji zapravo igra glavnu ulogu u ovoj noveli, što nije osamljen 
slučaj kod Novaka kao novelista. 

Finderlić sanjari kod kuće, da je besmrtnik, pjesnik, u uredu sanja 
gladeći »svoju miljenicu« o promaknuću, iako neprestano od šefa do- 
biva »Wichse«... Marko to ne vidi, jer svugdje gleda iluziju, pa je ne- 
moćan, da uoči zbilju. Kada mu gazdarica Peppa nudi svoju »debelu« 
kćer Tonku, on je slab da je odbije. Kada šalje svoga prijatelja Janka, 


da mu isprosi lijepu kćerku mjesnoga trgovca Velčića, Ivku — Janko 
je oženi, pošto je postigao »promaknuće«, za kojim je Finderlić uzalud 
toliko čeznuo. Marko vidi u tom sukob i reaguje... Čim? Kako?! — Tim 


da je fantasta, kakav je shvatio zahtjev Usuda, koji njim kao perom 
ravna, te oženio gazdaričinu kćer Tonku. 


2) »Izabrane novele«, M. H., g. 1924. 

A zašto?! 

Zato, da se riješi strašnoga računa od kojih 50 forinta, što mu ih je 
stara Peppa brižno prišila na »raboš«... Ta Peppa nije davala botelje 
tom čudaku, da dobije inspiraciju, nego da »poglaviti Finderlić« zami- 
jeni sve one podotficire, koji su arčili na Tonkin račun i pošli... 

Marko Finderlić, »poglaviti« sanjar i hipokondar, kleca pred Usu- 
dom. A i što bi drugo radio nenaravni i čudni slabić, dostojan svakoga 
sažaljenja? Zar nije klecanje za tu i takovu duševnu konstituciju kud- 
ikamo lakše negoli borba?! Njemu Usud nalaže, a »poglaviti« slijepo 
i pokorno sluša, jer ne razumije realne i racionalne postulate ljudskoga 
života... 

U »Posestrimi« sukobljuje se mladi đak Stjepan sa velegradskim 
životom. Prvi dan ukradoše mu prijatelji 50 forinta, što mu ih je majka 
brižno zamotala u rubac. U kući se do ludila zaljubi u gospođicu Paulinu, 
učiteljsku pripravnicu Il-oga razreda. Ona ljubi Ferdu, mladića vrlo 
loša, ali vrlo proračunana i savremena, a sa Stjepanom samo bratski 
* fantazira. Malo kasnije Ferdo vjeri Paulinu, a Stjepana izbaciše iz stana 
napolje. Sada on traži utjehe u »študiju« i postaje učitelj-patriota. U 
selu, gdje je služio, upozna se sa župnikovom nećakinjom Ružom, koja 
je bila vrlo slična Paulini i koju mu Usud preko ujaka nudi, a on, do- 
bričina, idealista, fantasta, sanjar, umišljeni pjesnik, pokorno i djetinj- 
ski naivno prima... ' 

U braku Stjepan je razočaran, rastavlja se sa Ružom i hoće da živi 
za svoje ideale. Ferdo je također napustio Paulinu, jer mu je neki vi-: 
soki gospodin ponudio svoju kćer, a preko toga i preko raznih prija- 
telja došao je do suca i drugih visokih časti... 

Paulina slomljena bolešću ide u selo za učiteljicu, gdje se iza 
mnogo vremena susretne sa Stjepanom i posestrimi. 

Svršetak je novele tragičan. 

Tuberkulozni Stjepan dolazi Ferdi, koji je obnašao visoko mjesto 
u sudskoj struci, za rastavu braka. Tu dolazi između Stjepana i Ferde 
do sukoba i Stjepan »izvan sebe« puca u Ferdu. Ali, to nije neko 
reagovanje, koje počiva na nekoj svijesnoj psihološkoj podlozi, već u 
jednome neodgovornom momentu neurastenije i očaja... koji bi inače 
bio nemoguć za sanjara i fantastu Stjepana... 

Obje su ove novele prenategnute, tražene, neekonomične. Ima mjesta, 
koja bi mogla slobodno izostati, a da tim novele samo dobiju na sadr- 
žaju, jer Novak voli često komentirati i posredovati između svojih ju- 
naka, mjesto da preko junaka dođe do istog cilja, koji bi onda bio 
mnogo umjetniji i jači. U njima se vidi vrlo jak utjecaj Šenoe. Obrada 
im je vrlo slaba, dok su opažaji u glavnom dosta dobri, iako malo od- 
više traženi. &: 

Tri naredne crtice u ovoj zbirci u mnogočem su slične. Svaka imade 
za glavnoga junaka — čudaka. U prvoj Salamon, u drugoj Petar, a u 
trećoj socijal-demokrat. Prva je pozitivna stvarca, dok je druga nega- 
tivna palančarska pričica puna običnosti, a pomalo i prostote: »Tad 
opazi pod otrcanim gunjem komad suknje. Podigne je, osjeti onaj zadah 
njezina tijela, pa zakopa u nju lice i plakaše kao malo dijete...« Kako 
bi to pisac rafiniranog estetskog ukusa mogao i te kako lijepo da izreče! 
U njoj nikakovog dijaloga, nikakovog izrazitijeg junaka, nikakove ' 
. obrade, a ipak kod svega toga ostavlja nekakav dojam! 

U >Socijal-demokrati«, čudak, misteriozni tip, dolazi u katoličkoga 
popa i prosi pomoć za svoju vjerenicu. A da u koga će! On je katolički 
socijal-demokrata, a pop je katolički svećenik. Pop mu daje nekoliko 
para, a on pita forintu. Što će ti toliki novac? — pita ga svećenik. So- 
cijal-demokrata odgovara: »Njoj i djetetu za večeru trideset nov- 
čića... Za noćivanje sedamdeset... I onda... i onda«. 

U toj novelici Novak je i odviše tendenciozan, a i dijalog mu je vrlo 
slab (str. 102.—105.). On, Makso, (Novak) i dalje skeptički posmatra iz- 
mučenu ženu... Ah! iko bi mu podao jasnog dokaza, da je nevina, da 
je ostala jednako uzvišena u svojoj majčinoj ljubavi... 

Najednom se ona probudi i reče: »Ah, ti si, Makso... Pomisli, sa- 
njala sam, da mi je netko htio oteti iz ruke dijete... kako sam se 
uplašila! .. .« 

Na te ženine riječi Makso se je preporodio. Stao je pisati i već iza 
ponoći napisao je novelu o Badnjoj noći. — — — 

U ovoj crtici vidimo nekako Novaka spontanijeg, konciznijeg, 
dubljeg, ekonomičnijeg, kojeg ne vodi predmet i fabula, nego vješto on 
njih. Ovdje Makso nije čudak, ili bolje, da se ne iznevjerimo prvoj 
tvrdnji za druge junake, i on je čudak, ali ne Finderlić, već čudak indivi- 
dualista, filozof, kojega svijet ne razumije, pak radi toga postaje 
skeptik naprama svemu, pa i ljubavi svoje žene. Izgleda nam, da je 
ovdje Novak pod uplivom već tada popularnog Gjalskog (»Mors« 1897., 
>Na Veliki Petak« 1898., >»Pred Venerom Kapitolinskom«, »Mladost« 
1898.). A nije li moguće upravo ova crtica mogla poslužiti Janku Lesko- 
varu za njegovu »Katastrofu«?! Najvjerojatnije je pak, da je taj motiv 
uzet od Turgenjeva. 

U crtici »Na kupanju« Novak kao rođeni Primorac vrlo lijepo opi- 
suje more, ali i ništa više. Nema tu nikakovih junaka, nema problema, 
no ipak se duboko doimlje čitaoca, jer je u toj novelici Novak odabrao 
takav sujet, da uz kakovu bilo obradu emocija ne može izostati. 


vela po svom sadržaju, a istodobno po obradbi jedna od najlošijih. U 

njoj udovac i otac dviju kćeri Filip Tomljenović fantazira o lijepoj udo- 
vici Tonki, koja ima dva sina. Svaki se dan Tomljenović sastaje u 
>krčmi k Augustinu« sa svojim prijateljima Augustinom, Lukom Ru- 
kavinom i Martinom nazvanim >»Žilicom«. »Žilica« vam nije samo po- 
stolar nego i izvrsni »ptičji pedagog«, kojemu kos pjeva »koliko ti 
rek ...<, ili kako »Žilica« veli: »ima blago razuma«. Tomo igra »briškulu«, 
a onda šalje »Žilicu«, da u ime njegovo zaprosi Tonku, a zatim »kuma« 
Luku, ali lijepa Tonka odbija... a »Žilica« je Tomi rekao u glavu, kada 
se je od Tonke povratio: »Neće te, da o. po kožnom zaslonu... da 
briješ brk, da vučeš gradom taljige!.. 

Na koncu je ipak Tonka pristala, tali joj je »kum« Luka zorno 
prikazao ekonomsko Filipovo stanje. 

Došla je i subota, pa su se dogovorili, da će se vjenčati u 6 sati u: 
jutro, da se svijet ne bi sakupljao, jer se obično trubi udovici i udovcu, 
a osobito sada, kada se ženi »čika Filip i ohola Tonka«... Ali je »Žilica« 
obavijestio ženicu, a ona sve ostale i svijet se je sjatio, pa već trubi... 
Filip Tomljenović... »stupa odlučno kao vojskovođa«... a svjetina se 
veseli, »što se mladoženje ovako dvojako doimlje derača«. 

Uđu u crkvu. Svećenik pita: 

— Filipe, ljubiš li PJE nazočnu Tonku? 

— Ne ljubim. 

Tišina... Svećenik pičke dalje: 

— Effina, uzimaš li ovdje nazočnu Tonku za svoju zakonitu ženu? 

Najednom Filip izvadi iz džepa dvije igraće karte i to: dečka i 
trojku i zrelu, mirisnu dunju; sve metne pred Tonku i ode... 

Svijet je ostao i čudio se što se s Tonkom dogodilo. Na to je »kum« 
Luka odgovorio ovako: »Filip je bacio pred Tonku tricu, dečka i dunju. 
Trica se kaže svakoj nevrijednoj ženi; a žena, koja ne uzima čovjeka 
radi čovjeka nego radi časti i novca, jest trica. Dečko i dunja vele, da 
je Filip još kao momak, koji je još vrijedan naći sebi ne samo ovakovu 
udovicu, nego i djevojku, što miriši mladošću i ljepotom kao dunja.. .< 

U ovoj noveli Novak je predug u opisivanjima, kao da se je spre- 
mao da napiše roman. Tu se prvi put susrećemo sa prirodnijim čuda- 
kom, Filipom Tomljenovićem. Osim toga u toj noveli susrećemo jaku 
žicu Novakovog humora, kojeg je u glavnom nosilac »Žilica« ptičji pe- 
dagog... a ne zaostaje mu vele ni gazda Augustin... Njih je vjerno 
fotografirao Novak, ali da im iznese dušu, tu Novak ne uspijeva, kao što 
to biva redovito. 

»Crtica o Božićne eta naše očajne književne prilike, koje se na 
žalost do danas nijesu nimalo popravile, nego se, šta više, znatno po- 
goršale. Makso ide od redakcije do redakcije, ne bi li dobio 10 forinta 

predujma, da kupi ono, što mu je najpotrebnije na Božić, ali ne uspijeva, 
jer urednik samo kliče od veselja, kada književnika pita: »Što ste mi 
dobra donijeli %« A kada književnik izjavi: »Smijem li nešto moliti«, 
urednik već nije onaj prvi — nije čovjek.. 

U ovoj crtici Makso filozofira; hoće da uđe u dušu svoje žene: 
>Kako ćemo sa platom izići? ... Ona to ne kaže, ali poradi one niske i 
okruine brige, što i na nju neimaština navaljuje, ona doista žali, što 
je tom djetetu podala život, ona mu negdje u sebi želi smrt.:.« On 
ispituje, je li došla do te kobne zločinačke misli — radi neimaštine? Pa, 
kada je zaspala, Makso stane kraj postelje i zagleda se zamišljeno u 
njezino poput voska blijedo i oslabljeno lice s izražajem djetinje spo- 
kojnosti. Tražio je vrh njezinoga čela onu »crnu misao«. Ah, ona trpi.. 
ali ljubi... Tu se vidi ona savršenija tehnika iz prošle crtice. 
Novak inndo u ovoj crtici dosta smisla za detalj, što je u prvima bio 
vrlo rijedak slučaj na pr.: >Sitna zelenkasta i srebrenasta ribica s crnom 
prugom pri repiću doplovi od nekud plahim, hitrim i prekinutim kreto- 
vima k mojim nogama...« Tu se vidi, da je Novak u istinu posjedovao 
moć zapažanja, samo što ta svoja zapažanja nije znao dovesti u sklad 
sa modernim estetskim i psihološkim naziranjima, a to je upravo fatalno 
za Novaka i njegov književni realizam s estetske strane! 


6. 


Novakove novele i njihova analiza 


>U predzorje« Novak priča, kako se je sreo s nekim čudakom — 
satnikom u miru, kojega okolina ne razumije, jer je osobito nadaren 
čovjek. Jedne noći, kada su Novaku ponudili, da spava u jednoj sobi, 
dođe mu »čudak« sa motivacijom, da ga je došao upozoriti, da u toj 
sobi plaši... Zatim ga pozove u svoj stan, da spava, ili, da se s njim 
razgovara, dok ne otputuje parobrod, koji je putovao tek u 3 sata u 
jutro. Novak je odabrao drugo, jer mu se je satnik bez ruke neobično 
sviđao. 

Tu mu se iza kratkog vremena satnik potpuno otkrije. Žali se 
Novaku, kako ga drže »čudakom« i »ludom« radi puke gluposti. Oni 
su čuli, da se on sastaje s umrlim sinom, pa im je to čudno i odaile 
vuku o njemu posve krivi zaključak, da je lud. Dalje priča, kako je sebi 
htio uništiti život iza smrti svoga sina, koji je bio iza ženine smrti sva 
njegova nada. Naumio je otputovati u Alpe i tu u potpunoj osamlje- 
nosti dokončati život. Ali... on, Mirko, jedne noći »došao je i sio na 
moj krevet i gledao me sa svojim blagim očima. Tako je bilo svake 
večeri, pa, kada sam se uvjerio, da je to upravo on, a da to nije nikakova 
halucinacija — počeo mi se vraćati optimizam i ljubav naprama životu«. 

Tako je proteklo u tom neke vrsti okultističkom razgovoru ili bolje 
spiritističkom čitavo vrijeme. 

Problem, koji ovdje iznaša Novak preko svoga protagonista, koji 
se ovdje prvi put diže iznad prosječnog čovjeka — nije ništa opet ne- 
obično. Spiritualističku religiju i etiku te religije kao i njezin naj- 
značajniji dio, metafizički, mogao je Novak čitati kod mnogih njemačkih 
pisaca i filozofa toga doba, a i kod samoga našeg Gaja, Preradovića i 
drugih. ' 

Moguće je Novak našao motiv za ovu pripovijest u Turgenjevljevoj 
noveli >U predvečerje«, u kojoj glavna junakinja Jelena traži idealnije 
društvo, jer je ovo ne razumije, a kako u njezinoj okolini nema tako- 
voga društva, a niti čovjeka, misli, da je upravo Inzarov taj idealist 
(analogno Mirko), što ga ona traži. Ali Inzarov umire... ne opremivši 
na zemlji svoje misije, a Jelena traži drugi ideal, pa ide na pozorište 
narodnoga pokreta, koji ju oduševljava... 

Novela >U predzorje« odlikuje se jačim argumentiranjem, ali i 
prevelikom retorikom, koja upada u patos, a kada se oslobodi patosa, 
. onda prelazi u neku doktrinarnost, kojoj Novak hoće da đade i previše 
važnosti, premda je to jedna ostarija, proigrana okultistična krilatica... 


»Starac Luka« novela je, u kojoj je Novak iznesao najviše realnosti 
primorskoga života, ali ni tu Novak ne uspijeva da izgradi starca Luku 
do jednog izrazitog karaktera — do pomorca staroga kova. Ono, što o 
starcu Luki znamo, znamo iza njegove smrti: tako izlazi jasno, da je 
starac Luka zapravo pravi starac Luka tek iza smrti, a po komentarima 
Lukinih poštovatelja, koji su došli, da se pomole Bogu za Lukinu dušu... 

Uza sve to stari je Luka pravi naš Primorac, prirodan »kakovoga 
dadne Bog i priroda«, pak ga se dugo sjećamo kao i Salamona... 

Godine 1894. piše Novak novelu »Nezasitnost i bijeda«, u kojoj opi- 
suje žalosne prilike siromašnoga studenta. To je opisivanje nastavljao 
Novak i u noveli, koja je izišla godinu dana kasnije pod naslovom 
»Posestrima« — kako prije vidjesmo. Na istu se temu Novak vraća šest 
godina kasnije u jednoj na svaki način od najuspjelijih njegovih no- 
vela >U glib«. U njoj dobiva stipendij Artur Kranjčević, sin bogatoga 
načelnika, dok siromašni sin ličke sirotinje ne dobiva, jer je da- 
leko od protekcije. Mladi Artur, školski drug Jakova, koji ujedno živi 
u Zagrebu iza duge »grižnje savjesti« spreman je, da se odreče štipen- 
dija u korist svoga siromašnoga druga Jakova, koji redovito od bijede 
i gladi mre... On nema energije, da to sam učini, već piše ocu pismo, 
da ga grize savjest, pak da bi se rado odrekao stipedija u korist svoga 
siromašnoga druga Jakova. Kada je napisao pismo ocu, kliče: »To su 
misli... to je karakter«; zatim fantazira, kako će se otac pred drugim 
hvaliti, pokazujući im ponosno njegovo pismo. 

Iza nekoliko dana Artur u očevu odgovoru između ostaloga nađe i 
ove riječi: »To su tlapnje, a život treba gledati drugim očima... .« Zatim 
nastavlja: »Život je prava škola, a tu školu ti još nijesi učio. ..< 

Tako se je Artur izgubio u vrilogu života sa svojim »glasom sa- 
vjesti« i rijetko bi se s početka sjetio onih polunagih i izgladnjelih tje- 
lesa svojih drugova... ' 

Ova novela je najvjernija i najpsihološkija u čitavoj ovoj Nova- 
kovoj zbirci. Ima tu i vrlo dirljivih opisa na pr. str. 210. »Činilo se 
Jakovu, da gleda svoga više od skrbi i nevolje nego od starosti pognu- 
tog oca u šupljim opancima, u platnenim gaćama, u otrcanoj platnenoj 
maji skrpanoj suknenim krpama, pod iznošenom vojničkom kabanicom 
i puštenim škrljakom, što ga je kupio još prije osam godina, kad se 
posljednje dijete krstilo.. .« 

Čitava je novela vrlo napeta i proćućena, pa ostavlja na nas trajan, 
golem i dubok dojam. U njoj se Novak nekako približava Leskovaru, 
koji baš iste godine započima da piše. 

»Iz velegradskoga podruma« jedna je vrlo uspjela i dirljiva crtica 
Novakova. Mika, kronički pijanica, vraća se jedne večeri pijan i nosi 
dar svojoj jedinici, maloj Evici, koju voli, ali se svadi sa ženom, potjera 
je iz podruma (stana) napolje, a malu Evicu tako nalupa, da joj je vruća 
krv navrla na usta... Nesretna žena pozove ljekara, a Mika, uvidjevši 
što je učinio, bježi, da oduzme život. Žena ga nađe upravo u momentu, 
kada je imao obračunati sa životom i iza duljeg moljakanja jedva ga 
dovede kući, gdje je mala Evica već ležala mrtva... 

— Evo što si počinio... jer si surov i bez ljubavi. 

A on je tako volio svoju malu, dobru i pametnu Evicu. 

U ovoj crtici Novak uspijeva da vjerno i na umjetnički način iz- 
nese dušu i duševna stanja pijanice i oca Mike, koji je čas vuk, a čas 
pravo janje. 

U >Pripovijesti o Marcelu Remeniću« Novak iznaša tip hohštaplera, 
kojemu je čitav svijet u tom, da se što bolje obuče. 

Tako je jednoga dana priredio mjesni odbor »domaću« zabavu, na 
kojoj je imala licem prisustvovati velemožna gospođa podžupanica i 
otvoriti ples. Odbor povjeri Marcelu dužnost, da otvori ples sa milosti- 
vom velemožnom podžupankom. 

U tu svrhu Marcel je naručio iz Beča cipele i hlače po najnovijoj 
modi i malo pred zabavu donijela je stara služavka Ruža zdjelu sa 
masnom juhom »i dok je Marcel, sjedeći pred toaletnim ogledalom 
pomnjivo slagao dlačicu po dlačicu svoga brka pod zaštitnu spravu, 
čuo je neko zapljuskivanje i tupo udaranje krupnih kapi tekućine... .< 
Prolila se juha po remek-djelu bečkoga krojača — hlačama... 

Kada to Marcel opazi... ukoči se... »sruši se na tle, da se više ne 
povrati životu... .« 

U »Disonancama« iznaša nam Novak, kako je Virgil, vrlo izobra- 
žen činovnik IX. činovnoka razreda, oženio malovarošku i krepku ženu 
od 22 godine — Maru. Mara nije nigdje bila, da steče »edukaciju«, već 
su joj roditelji dali prirodnu edukaciju, koja je potrebna majci i kuća- 
nici. Takav odgoj ne zadovoljava Virgila, jer mu se život sa ženom čini 
odviše jednoličan, monoton... Zato je proba emancipovati, ali ona ne 
razumijeva savremenu civilizaciju i hipercivilizaciju moderne dame, 
već se sva gubi u odgoju svoje djece i gospodarenju. Virgil joj daje 
do znanja, da on osjeća potrebu društva i da će odsele svake subote 
pohađati »klub zadovoljnih«. Mara mu na to odgovori, da se na nju ne 
osvrće i da slobodno ide. 

Kada se je iz kluba povratio na 2 sata poponoći, Mara ga je čekala 
sa djetetom u rukama i suzama na očima... Virgil je nastavio... Ro- 
dilo se i drugo dijete — sinčić. 

Jedne večeri, upravo u subotu, već je bilo 9 sati i Virgil je imao 
poći, ali mu Mara donese sina, zdrava, obla, vesela, koji se je na oca tako 
slatko smiješio... Mara ga zapita: Je li ti sin lijep?... Njega to zbuni, 
jer je uvidio, da je najveća »edukacija« majke i kptonića što je Mara 
i bila, pa je poljubi i to je prvi poljubac ljubavi, a ne sažaljenja. Na 
Marinu oku vidjela se je suza radosnica. 

Sada Novak: pita: Je li to bila savršena sreća? Pa nastavlja — 


U toj nam orkici Novak vjerno prikazuje psihološki preokret u 
duši Virgilovoj. Virgil je naravan i savremen muž, koji na koncu ipak 
vidi, da je pobijedilo »prirodno« odgajanje onu lažnu, površnu i praznu 
»edukaciju« i onu hiperkulturu savremene žene, koja je često sve, sve 
od Goethea naučila na pamet i od onog, onog drugog. Kojeg drugog?! 
Schillera?! Da, da — Schillera! ... 

Zbirka završava sa crticom »Tko je to?«, koja se je našla u ostav- 
štini Vjenceslava Novaka i štampana je tek god. 1919. u »Savremeniku«. 


7. 


Novakovo pravo mjesto u književnoj istoriji 


Ako sada analiziramo i druge novele Novakove, opazit ćemo u 
glavnom iste karakateristike, koje smo opazili i u već analiziranim no- 
velama. Iste se ove karakteristike još izrazitije opažaju u Novakovim 
romanima. Veći dio tih karakteristika može se vidjeti u svakom dobrom 
feuilleton-romanu, koji je pisan za istu svrhu i u istim prilikama, u 
kojima je Novak pisao... 

Uzmimo na pr. njegov roman >Pod Nehajem«, pa ćemo odmah 
vidjeti, kako su glavna lica vrlo slabo iznesena, a najmanje realistički, 
dok su »sporedna lica piscu upravo majstorski pošla za rukom«.**) Ta 
sporedna lica Novak uspijeva da iznese zato, što su ta sporedna lica naj- 
podesniji tumači Novakove osrednjosti... »Tito Dorčić« djelo je ne- 
sumnjivo u kojem je Novak najiskreniji, najličniji, najliberalniji i 
najjači, ali uza sav svoj napredak, koji je Novak pokazao u ovome 
svome najzadnjemu djelu, nije uspio da iznese jednog jakog realističkog 
junaka — racionalista... 

Tito Dorčić, koji se razvija kao dijete primorskog ribara sa svim 
onim urođenim svojstvima, koje je baštinio od pređa ribara i koja mu 
se svojstva sve to više manifestuju u ribarskom ambientu, ne može da 
uspije kao sudac. To je zato, što nije lako stjecati nove ka- 
raktere, koji su u dijametralnoj opreci sa baštinje- 
nim karakterima. Da je Tito nastaospajanjem dviju 
ćelijica, sa supstancom, koja je bila bit života nje- 
govih predaka u drugom ambientu ane ribara u tom 
primorskom ambientu, on bi bio isto tako talento- 
van pravnik kao što je talentovan ribar... ' 

= Tito je slabić, čiju slabost Novak hoće da opravda Darwinovom 
teorijom, ali ga i slabo tumačenje te teorije ne rješava glavne njegove 
crte — osrednjosti... U njemu nema ni izdaleka one živoine snage, kao 
što je imaju i sporedni junaci Dickensa, Balzaca, Dostojevskog, Tur- 
genjeva i drugih velikih evropskih realista. Uzmimo na pr. Turgenjeva 
»Hamleta ščigrovskoga okružja« ili Veretjeva u >»Ztišju« ili slavnoga , 


2) B. Inhof, Vijenac, 1895., 396. > 

Rudjina, pak ćemo vidjeti, kolika je velika razlika između jednoga od 
ovih i našega Tita! Isto ćemo taku, ako ne i veću, razliku opaziti, ako 
povučemo paralelu između jednoga junaka Dostojevskog na pr. Ra- 
skoljnikova iz >Braća Karamazovi« i Novakova Tita, Baretića i t.d. A 
kakovu bismo tek razliku opazili između Tolstojevih junaka i junaka 


Ali nije potrebno uzeti previsoko estetsko mjerilo, pa poređivati 
hrvatskoga pisca Novaka s velikim predstavnicima evropskoga rea- 
lizma; to više, što nam to i nije bila povrtna nakana u ovoj radnji. 
Ali, ako mi uzmemo najboljega Novakovoga junaka, pa ga omjerimo 
s jednim od najboljih junaka K. Š. Gjalskoga, lako ćemo opaziti očitu i 
veliku razliku između junak4 Gjalskoga i junaka Novakovih. Novakov 
Tito upravo je blijeda figura i prava negacija Novakovog racionalnog 
realizma, dok se u Janku Berislaviću, Radmiloviću i drugim junacima 
očituje i snaga Gjalskoga kao racionalnoga realista i predstavnika 
evropskoga realizma kod Hrvata. 

Zaludu! Imali mi za Novaka kao pisca kolikogod simpatija, uzeli u 
obzir i njegove prilike i zdravstvene i ekonomske, ne bismo nikako mogli 
sa Branimirom Livadićem, Lj. Dvornikovićem i drugim smatrati No- 
vaka predstavnikom našega modernoga racionalnog realizma, paiu 
ono doba u koje Novak živi! »Novak je bogatiji iskustvom, samo kad 
pripovijeda o srednjem patricijskom građaninu senjskom, o sre- 
dnjem činovniku zagrebačkom, o srednjoškolskom đaku, o 
srednjem umjetničkom talentu, o srednjem primorskom trgovcu 
iosrednjem svećeničkom dvoru«.25) »U cijelom postupku s pukom > 
u pripovijestima se Gjalskoga može vidjeti poznati umjetnik, koji će 
sa nekoliko poteza kista uspjeti da budi život na platnu, pun boja, 
vreve, istine, — vidi se izvrstan psiholog, koji čita iz duše i srca seljaka, 
kao iz otvorene knjige, ali ujedno se vidi u njemu i misaoni gospodin, 
ljubezni vlastelin, koji je navikao gledati na puk, kao gotovo na 
svoje podanike«.?*) Marjanović veli o Gjalskome, pišući o Janku Lesko- 
varu ovo: »Ima u Gjalskoga neki nemir, koji ga goni uvijek dalje; bujna 
misao, žestoko čuvstvo, koje bi htjelo sve zahvatiti i poplaviti; prije 
nego je jedna misao, slika gotova, već kipi druga; onda ono nervozno 
traženje točnijeg određenja, dobrog orisa stvari i t. d., uvijek ono zadi- 
ranje vlastitih refleksija, nezadovoljstvo s formom, sve to podaje Gjal- 
skomu neku vitkost i eleganciju, sjaj i sve nekako pršti k6 vodomet. 
On hoće nametnuti, dokazati, osvjedočiti, hoće sve orisati, ispripovi- 


*) Dr. Prohaska, Pregled savremene hrvatsko-srpske književnosti, str. 42. 
%) Id., str. 26. ; : 

jedati, velik je dijalektik. U njemu se bori neprestano promatrač soci- 
jalnih prilika i rafinirani umjetnik esteta«.27) I Kozarac je za nas veći 
realist (ali ne pisac!) negoli Novak, šta više, dok je Novak dosta slab 
novelist, dotle neki kritičari posve opravdano drže Kozarca majstorom 
u noveli. U romanu Kozarčevu opažala se je vrlo slaba kompozicija i 
širi pogled na svijet, kao što ne dostajaše taj širi pogled ni Novaku. Ko- 
zarčevo je umjetničko sredstvo: karakteristika, »i to se lijepo slaže 
s čitavim sadržajnim pravcem njegova rada«.) 
' Uzmemo li sada u obzir pređašnju analizu nekojih Novakovih no- 
vela, razmatranja o njima i njihovim junacima, uzmemo li u obzir bit i 
evoluciju modernoga evropskoga realizma, njegove predstavnike, nji- 
hova najglavnija djela i najglavnije junake tih djela... uzmemo li 
napokon u obzir odnos srpskog i hrvatskog modernoga realizma na- | 
prama evropskom kao i pisaca prvoga naprama drugom, lako ćemo . 
doći do interesantnog zaključka, koji je u glavnom svrha ove radnje, a 
to je da VjenceslavNovaknijeinemožedabude pred- 
stavnik hrvatskoga racionalnoga realizma, jedno- 
stavno zato, jer to mjesto ide onome piscu, koji je 
svojim velikim sposobnostima zaslužio mjesto pred- 
stavnikaevropskogracionalnogarealizmaatojena 
svaki način K. Š. Gjalski. Objektivna kritika, po našem mi- 
šljenju, odredila bi Novaku mjesto predstavnika hrvatskoga feuilleton- 
romana, koji piše za potrebe osrednjega čovjeka, koji traži osrednje i 
slično sebi, a Novak mu pruža izobilja osrednjih junaka kao Finderlić, 
Kosorić, Tomljenović, Tito, Baretić, Salamon, Virgil i drugi. Naravno da 
Novak nije i mimo nastojanja nekih pisaca??) bogodani realistički pisac, 
nego mnogo više marljivi »dotjerivač«, i dobri zapažatelj emocionalnih 
narodnih motiva, koje iznaša sada bolje sada gore, prema raspoloženju 
i osrednjoj sposobnosti da iznese... Mnoge Novakove novele i romani 
slabo su obrađeni, a i oni, koji su najbolje obrađeni, daleko su još od 
najgorih novela i romana Turgenjeva, Dostojevskoga, Thackeraya, Ellio- 
tove, George Sandove i drugih. 

Novakova realistička novela i roman zaostaju za realističkim no- 
velama Janka Jurkovića, Janka Leskovara, Josipa Kozarca, a naročito 
za novelama i romanima predstavnika našega evropskoga realizma 
K. Š. Gjalskoga. A to je u ostalom i posve naravno za onoga, koji No- 


27) Milan Marjanović, Janko Leskovar. Nada, 1901., str. 50. 

.28) Dr. B. Drechsler, Josip Kozarac. Mrtvi kapitali (Srp. knj. zadruga, knj. 129); 
Beograd, 1910., str. 11.—12. 

2%) Lj. Dvorniković, Vjenceslav Novak. Literarno-psihološka studija, Nada, 1902., 
str. 147. i dalje. Vidi Predgovor B. Livadića >Izabranim novelama«. 

vakov i Gjalskijev rad ne posmatraju subjektivno radi ovog ili onog 
razloga i obzira, nego za one, koji njihov književni rad posmatraju sa 
posve nepristranog i objektivnog stanovišta. 

Novak je ostao i ostat će ne kao predstavnik nekoga racionalnog 
realizma ili slično, nego kao predstavnik našeg feuilleton-romana, kao 
vrlo dobar poznavač ličke i primorske sirotinje i osoba osrednjih du- 
ševnih sposobnosti. Novak će ostati pozitivna vrednota i mimo goleme 
nedostatke, jer je znao taknuti u srce onoga, za koga piše, a to je veliki 
dio našega naroda. On nam pruža gotovo u svim svojim uspjelim i ne- 
uspjelim novelama i romanima jaku emociju. a to je ono, što ostaje 
i danas i sutra i uvijek. 

-Novakovo književno djelovanje i pisanje nije djelovanje i pisanje 
uma i misli, nego srca i osjećaja. On se ne smije svojoj okolini poput 
hladnoga i krutoga Gogolja, nego čuvstvuje kao i veliki ruski novelist 
Turgenjev — taj veliki »kralj novele« i elegički realist. 

Smatrati i dalje sa nekim kritičarima i književnim istoričarima 
Vjenceslava Novaka, »predstavnikom našeg racionalnog realizma« kao 
i »predominantnim realistom« i sl. značilo bi nanijeti veliku nepravdu 
našem velikom realistu Gjalskom. Značilo bi počiniti atentat na 
objektivnost naše književne istorije; značilo bi napokon ovoga na- 
šega.marljivoga i zaslužnoga pisca podržavati i dalje na onom mjestu, 
koje ga u istinu ne spada. Ne odrediti Novaku jedino ispravno mjesto 
predstavnika našega feuilleton-romana, gdje on, kako već iz analize 
njegovih novela i romana neosporno pripada — bilo bi sa kritičkoga i 
sa književno istoričkoga gledišta nemoralno i nekarakterno. 

Mihovio Pavlinović i Dr. Eugen Kvaternik 
(Prigodom 100-godišnjice rođenja). 


1. 


lipični predstavnici velike borbe za državno ujedinjenje na te- 
melju državnoga prava i poštivanja slobodne volje hrvatskoga naroda 
bili su u prvom redu ova dva velika muža i dalekovidna vizionera 
hrvatskoga naroda. Obično, kada se govori o Pavlinoviću kao političaru 
odmah se misli na idealnoga suborioca Strossmayerove politike. Štaviše, 
neki misle da je Strossmayer na Pavlinovića direktno djelovao, a drugi 
opet misle obratno. Međutim: nije točno ni jedno ni drugo... 


Pavlinović je bio potpuno neovisan i samostalan političar i kao 
takav vodio je politiku narodne stranke u Dalmaciji. Naravno, da je 
imao ista naziranja u pogledu državnoga prava trojedne kraljevine 
kao i potrebi, ako ne velike i samostalne Kvaternikove Hrvatske, a ono 
bar federativne Hrvatske sa svojim saborom i vladom u Zagrebu. Uz 
najbolju volju nijesu mogli da se slože u načinu kojim treba doći 
do konačnoga cilja. Osim toga, Pavlinović i ako je znao mnoge političke 
bludnje Mažuranića, Strossmayera, Račkoga, Mrazovića i drugih, opet 
se nije htio nikada angažovati i povesti za Starčevićevim i Kvaterni- 
kovim tvrdnjama o ovim muževima kao »slijepim vodjama, koje vode 
kao pomamne u ponor sužanjstva i sramote narodnje, ubijajući kroz 
to i naroda sadašnjost i budućnost u korist tudjin u« (Pismo od 29. IX. 
1870.). Nije se poveo ni za tvrdnjama Kvaternikovim kao da bi ti ljudi 
bili politička »dietca«, »kupljeni ljudi«, »urotnici«, »Slavoserbi«, »hulje«, 
»lopovi« i t. d., nego je u njima vidio u glavnom praktične političare, 
kojima je »politika umjetnost mogućnosti«, a njihove političke bludnje 
(u koliko su za njega postojale) »kukavnom pometnjom pojmova naših 
prepredenih praktičnikah.. .« i 

Osim svega toga Starčević a osobito Kvaternik bili su upravo izra- 
ziti neprijatelji Slavenstva uopće a »Slavjanoserba« i »serbeži« napose, 
dok Pavlinović nije mrzio nikada Slavene kao ni čestite Srbe, ali se 
je slagao sa protustavljenim po Kvaterniku načelom: »Načelo narod- 
nosti, narodnosti, svoje vlastite hervatske; kao takovo upravo moguće 

izvedivo, pače de facto od Bojane do Soče obstojeće«. To je upravo i 
bitno načelo stranke prava. Da, Pavlinović s drugim riječima veli i nešto 
drugo »ova zemlja srpskoj je na domaku; susjeda i posestrima je, ali je 
ovo Hrvatska« (Pjesme i Bešjede, str. 513.). Zatim, što god budu jači 
na zapadu Hrvati, bit će to mirniji i ruka slobodniji na istoku Srbi 
(Str. 268.). 

Kvaternik je proti svakom savezu sa Njemačkom i Madžarskom, 
pa veli: »Zar da se još čemu nadaju, kada »prvih« sinovah domovine 
sva politička mudrost sastojaše u tom: zakovati budućnost našega 
naroda, s jedne strani, u priznanje austrijskih »Gesammtintere- 
sah...« it. d. — S druge strani: kako da se Hervati još čemu nadaju 
od indje, kadno su ti isti »prvi« sinovi domovine, propazarili, god. 
6., prava nezavisnostikrune hrvatske, priznali se robovi, 
t.j. krunovinom mađarske krune!« Pavlinović je također 
proti svakom savezu sa Nijemcima, a za savez sa Ugarskom doslovno 
kaže: »Mi nismo oduševljeni za savez sa Ugarskom; mi smo oduševljeni 
za cjelokupnost i za slobodu hrvatske naše domovine« (Pjesme i Besjede. 
str. 267.). 

Kvaternik se upravo zanaša za zajednicu francusko-hrvaisku, pa 
čak i kliče, »ali za pametna i poštena Hervata, i ova je dovoljna da 
sudi i sva groza, koja je popala i Talijana i Njemca, pomisle li, koli je 
to »grozna sila, zajednica francusko-hervatska!« Tu zajednicu 
Pavlinović ne drži tako lako postižljivom u prilikama u kojima se hrvat- 
ski narod nalazi, a najmanje je za njega to>»fakat politički«, koji 
je — kako Kvaternik veli — »više digao našu političku znamenitost, 
nego li sva ludovanja 40-godišnja sa stupidnim slavizmom!« 


Kvaternik nemilosrdno udara na »serbež« ili »ono infamno sredstvo, 
kojim se narod naš proti Bogu i znanosti ciepka tudjoj maliciji za volju 
u dvanaroda, dva logora«. On Srbe u Hrvatskoj ne priznaje a još 
manje kakovu srpsku narodnost, pa veli: »Samo izdajica domovine 
i kervi naše, izdajica uma t. j. znanosti, može vere radi reći na svetoj 
hervatskoj zemlji da je Serb a ne Hervat.« To obrazlaže Kvaternik i 
tim, da je Srba »jedva spram ukupnosti našega naroda jedna pe- 
tina«, pa veli dalje, »ali mi smo ih ovdje čistom narodnom politikom 
tako priredili, da niti pisnuti se neusuđuju; a mladost začimlje pri- 
stajati uz nas: tako inponira politika otvorena, muževna, čista.« Me- 
đutim je Pavlinović mnogo širokogrudniji prema Srbima u hrvatskim 
zemljama, ali i on veli: >Hrvatsko ime u nas je oznaka narodnosti i 
politički program ujedno« (P. i B., str. 271.). Zatim, veli dalje: »Tamna 
je to duša, koja ljubavi svoga roda ne osjeća; plitak je taj um, što ne 

pojmi značenja narodnosti; uvehlo je to srdce, što ne bije za domovinu 
svoju« (P. i B., str. 278.). 


[ Kvaternik i Pavlinović su legitimisti, rendlošsčai neprija- 
telji svakog oportuniteta uopće a u stranci napose. Ali, dok je Kva- 
ternik spravan da do svoga legitimnoga cilja dođe i revolucionar- 
nim putem, dotle Pavlinović ne nalazi nikakove potrebe i opravdanosti 
za revoluciju, jer je uvjeren, ako narod upozna pravice i isposluje 
hrvatsko državno pravo legalnim putem, da će imati sve ono što 
mu se »hoće kao čestitu i Bogom nadarenu narodu.« Pa, kada to pravo 
postigne, onda će se narodu ostalo nadodati. 


Kvaternik veli, da pod vidom patriotizma, ne će već nitko moći 
slijepiti Hrvatske, jer se imadu odsada protustavljati riječima: čini. 
On gleda vizionerskim pogledom, kako će opet sinuti, kako nad 
velikom »njekoć Hervatskom sunce; sunce slobode, poštenja, nezavi- 
snosti, blagostanja. Sluša vapaj, kojim je nekada iz Splita zavapio 
»harni Bogu, a veliki pred narodom hrvatski Krešimir!« A to su one 
istorične riječi: »Deus Omnipotens terra marique nostrum prolongavit 
regnum«. On, zanešenjak, revolucioner, uvjerava svoga prijatelja uvje- 
renog legitimnoga pacifistu Pavlinovića, kako će naskoro vidjeti (Pavli-. 
nović) »zastavu čiste, neoskvrnjene Hervatske, koja se neće pro- - 
stirati od Drave do mora, »nego od salzburg-tirol-alpah do Kotora i 
Albanije.« Ali... toj pobjedi smetaju Kvaterniku »mađarolci«, »urot- 
nici« »serbež«, »slavjano-serbo-rusko blato«, i t. d. i t. d., pak, kada ih 
oni politički unište ili prisile da odstupe, mjesto njih — veli — »eto nam 
poštenih Pavlinovićah, Miličićah, Tomičićah, Šalinovićah i t. d. i td. 
dostojnih zauzeti i biskupske stolce i deržavne službe u slobodnoj 
Hervatskoj.« 


Dalje, piše Pavlinoviću u pismu od 22. VI. 1869.: »Vaša je zadaća 
tamo motriti na značaje; zar neosećate, da ste Vi pervi zvani po 
položaju Vašem, popovjesti hervatskoj prihvati i nastaviti ovdje 
začeto djelo narodnjega preporodjenja? Zar Vam nekazuje neki tajni 
glas, da je taj posao pred vrati? »Dies Domini sicut sol' veniet.« Viditi 
ćete, da se nevaram! Dunque all' erba!!« Pavlinović mu na to pismeno - 
priznaje: »Amo dan na dan sve to bolje se biidi sviest hervatskoga 
prava...« A, Kvaternik od uzbuđenja kliče: »Zar badava nosi han- 
džareikubure za pasom divni tamošnji Hervat? Hervati moraju 
znati samohtjeti, pa da vidite neće li i umjetil« Iza toga Kvater- 
nik govori o domaćim stvarima, a onda kliče: »Ej, Bože dragi, kad se 
zaziblju miliuni Hervatah, čudnoga li skoka po dušmane naše!!« — 

Kolikogod je Pavlinović imao velike simpatije za neke Kvater- 
nikove političke i državopravne ideje, opet nije mogao nikada odo- 
briti način njegove političke borbe naprama svojim političkim pro- 
tivnicima uopće a u Hrvatskoj napose. To mu u jednom pismu spočitava, 
pa veli doslovno: »... Osobito, ako se bude (Hervat) klonio svakoga 
načina nedostojna njegovu patriotičnu i uzvišenom smieru. Vi 
znate da u ljudskih tvorovih oblik premnogo vriedil« Isto tako Pavli- 
nović vrlo dobro upućen da zanešenjak Kvaternik ide za bunom, a 
savršeno o tom uvjeren, da buna, koju bi on podigao, ne može donesti 
hrvatskome narodu a ma nikakova dobra, stao je Kvaternika odvra- 
ćati od te pogubne namisli. Ali... uzalud!... U svom znamenitom 
govoru održanom g. 1870. na slavi imotske čitaonice govoreći o buni, 
kazao je o njoj ovo: »Buna? ona najtvrdje kuje lance narodima: bun- 
tovni narodi to su vam narodi sužnji; mogući i slobodni narodi, to su 
vam narodi reda i zakonitosti. Ne, narod hrvatski, nije nikad bio, neće 
da nikad postane buntovnikom.« Pa dalje u istom govoru veli: »Ako 
su hrišćani sad ponositi rad našega sklada ne budi nas strah navale ni 
srpske ni ruske; pustite im da se slobode nauživaju u imenu i u slovu, 
u crkvi i na polju; nek uvide da im je Hrvatska prava majka, da smo 
im mi prisna braća, bez koje nebi njim ostalo u ovoj zemlji nego staro 
poniženje ili novo robstvo.« : 

Upravo je začudo kakovo poštivanje i pažnju Kvaternik gaji prema 
Pavlinoviću, dok Mažuranića, Strossmayera, Račkoga, Mrazovića, Ku- 
kuljevića i druge nazivlje najgorim imenima, koja se samo mogu zami- 
sliti. Što je još čudnije, on to čini i onda, kada se nikako ne mogu u 
kojem pitanju složiti! Tako u svom dragocjenom pismu od 22. VI. 18609. 
na jednom mjestu veli: »Lahko bi bilo nam, da mi imademo pred sobom 
ljude poštene, značajne iskrene; ljude umane ili bar spremne 
prigerliti istinu, pa to bilo i proti dosadašnjim osvedočenjim. — Ali 
bez laskanja vam dakle budi rečeno, mi neimademo pred sobom Pavli- 
noviće; nego očite urotnike... i t. d.« Na drugom opet mjestu govoreći 
o Jugoslavenskoj Akademiji kaže: — »Ali lje nisu Mihovila Pavlinovića 
u te svoje tajne posvetili u svoje vreme; tako su se oni plašili i bistra 
uma i poštena serdca otvorenih otačbenikah!!« U pismu od 29. IX. 1870. 
veli među ostalim: »Uvažavamo neizmjerne zasluge vaše za procvje- 
tanje narodnosti i prava hervatskoga u onoj zemlji (Dalmaciji): jest 
prečasni moj prijatelju, mi dozvoljavamo, da upravo čudesa u tom obziru 
pravite.« U pismu pak od 25. II. 1869. veli među ostalim: »Ipak smo 
uvjerenje neprestano gojili, da će duh muža, u kojega gleda pol mili- 

juna Za — Velebitskih Hervatah (a koji nije ni za susednom si turskom 
granicom tudji), da će taj duh, koji je onako neustrašivo uztvrdio pred 
licem Boga i svijeta čuvstva svoja za svoj hervatski narod. — — — 
pronicavim okom svojim prodrijeti i osuditi ono, što vriedi da bude 
osudjeno .. .« 

Tako laskavih riječi može se naći u svakom Kvaternikovu pismu, 
mimo sve razlike, koje su u njima postajale. 

I danas, kada se ta umna pisma čitaju, čovjek dobiva re alalj ja 
i vjerodostojnija mišljenja o ondašnjem političkom i kulturnom 
životu kod hrvatskoga naroda. Osim toga, mora se čovjek da divi ovim 
idealnim borcima i patnicima za svoj potlačeni hrvatski narod, koji su 
za njegovu slobodu i čast dali sve što su mogli dati, pa i svoje živote... 

Premda su neke Kvaternikove političke tvrdnje, osobito, o Stross- 
mayerovom posrbljivanju, o izdaji Nijemcima i Madžarima i t. d., te 
o »Slavenosrbima«, »serbežu«, nepriznavanju srpske individualnosti u 
hrvatskim krajevima — danas propale, ipak ostaje ona željezna Kvater- 
nikova dosljednosti velika ljubav napram Hrvatskoj i hrvat- 
skom narodu. Dok je vrijeme i razvitak političkih događaja potpuno 
potvrdilo stvarnu veličinu i apostolstvo velike političke koncepcije Miho- 
vila Pavlinovića, koju je on onako mudro iznesao u svojim znamenitim 
političkim spisima i govorima. 

Značaj, ljubav naprama potlačenome hrvatskome narodu, d o- 
sljednosti vjera u konačnu pobjedu, to su im bila zajednička 
svojstva; na istim legalnim temeljima za istim ciljem raznim me- 
todama tražili su obojica pravoislobodu svome narodu, prvi je bio 
politički mudriji i pronicaviji, drugi buntovniji i zanosniji. Prvi više 
racionalista, drugi fantasta. Dok je Kvaternik ostavio žarku 
ljubav naprama Hrvatskoj i hrvatskome narodu, Pavlinović je usto 
ostavio i ljubav naprama: čovjeku. Pavlinović osjetno politički živi 
upravo danas... dok je Kvaternik više živio do rakovačke bune!. 


Narodna stranka i njezini pogledi na državu 


kb 


Kad se spominje ime Strossmayera, Račkoga, Mrazovića, obično | 
se misli da su to bili pobornici isključivo integralnoga jugoslavenstva 
štotonijeunajmanjurukutačno. Isto tako narodna stranka 
u Dalmaciji na čelu sa svojim prvacima: Pavlinovićem, Klaićem, No- 
dilom, Danilom, Pulićem, Biankinijem, Vojnovićem i drugim bila je 
daleko i od svake pomisli na tu državnu i narodu jugoslavensku inte- 
graciju. Narodnjaci u užoj Hrvatskoj, kojima je tada stao na čelu 
Strossmayer, Rački i Mrazović bili su uvjereni da bi Hrvati najbolje 
prošli, ako se ujedine sve hrvatske zemlje, ako im se dade odgovorna 
vlada u Zagrebu, a oni (narodnjaci) se zajednički izjave, što je trojedna 
kraljevina voljna priznati za zajedničke poslove. 

Rački u pismu*) od 41. prosinca 1866. obavješćava prijatelja Pavli- 
novića o adresi, »koja će sutra doći na stol — kuće.« Govoreći o saboru, 
veli:>Ali taj sabor nije voljan stvoriti zakonsku osnovu ob odno- 
šaju trojedne kraljevine prama Austriji, dok se Dalmacija (porazum- 
kom s njezinim saborom), nesdruži i krajina neutjelovi, pak dok se 
mjesto sadašnje dikasterijalne vlade neuredi domaća odgovorna vlada, 
koja će doć u sabor i ondje utjecati u sastavljenje vlade.« Govoreći 
Rački dalje o naziranjima stranaka u saboru na tu adresu izražava 
nadu da će Pavlinović i »svi federaliste biti zadovoljni 
snašom vladom« Adresu će podnesti u Beč posebno odaslanstvo, 
pa »ako se neizpune naši uvjeti, naumili smo se razići. U opće udariti 
ćemo razboritim, ali odlučnim putem.« 

- Miškatović u jednom pismu na Pavlinovića veli: >Ja Hrvatsku ne- 
mogu nikomu dati. Tko je daje Srbom, dati će ju Mađarom ili Njemcom.« 
Radilo se je dakle u Hrvatskoj o sjedinjenju svih dijelova hrvatske dr- 
žave a u prvom redu Dalmacije i Krajine kao što se je na tome osobito 
živo radilo u Dalmaciji. Tom su se sjedinjenju ljuto protivili tako zvani 
»autonomaši«, koji su bili za posebnu autonomiju Dalmacije, šta više, u 
kojoj će živjeti neka posebna narodnost dalmatinska (po tom su se zvali 
i dalmati). Na čelu tih autonomaša, koje je podupirala dijelom Italija 


*) Sva su ova citirana pisma iz političke ostavštine Mihovila Pavlinovića i nigdje 
nijesu do sada objavljena, a nalaze se na upotrebi kod samoga pisca. 


TI 
dijelom Austrija preko namjesnika, stajao je veliki i slavni naučenjak 
i filozof toga doba Nikola Tommaseo. Tommaseo se je upustio u polemiku 
sa mladim i zanosnim urednikom Nazionala u Zadru, Natkom Nodilom, 
koja je u ono doba zanimala sve duhove u Hrvatskoj i Italiji. 

Ti su autonomaši u Dalmaciji napisali mnogo brošura i čitavih 
knjiga proti sjedinjenju, ali »slavodobitno ih je u brošurama pobijao: 
Vinko Milić, Kosta Vojnović, Ivan Danilo, otac Matas, Ignjat Bakotić i 
Šime Ljubić. U »Pozoru« pišu upravo zanosno za sjedinjenje grofovi 
Medo i Niko Pucić, pa idealni Miho Pavlinović, Kazimir Ljubić i Vla- 
dimir Vežić (Dr. Rudolf Horvat: Najnovija doba hrvatske povjesti, iz- 
dala Matica Hrvatska, str. 181.). 

Autonomašima, koji su se smatrali u glavnom Talijanima pogo- 
dovao je neobično nepravedni izborni red po kojem 15.000 Talijana 
imaju pravo birati 23 zastupnika, dok 410.000 Hrvata mogu poslati naj- 
više 20 zastupnika. O toj nepravdi Pavlinović je potanko govorio u 
hrvatskom saboru u Zagrebu u svom istoričnom govoru 22. svibna 1861., 
kada je, kako reče »poslije žalosnoga rastanka od više vijekova po- 
zdravio braću s ove strane Velebita.« 

Borba sa autonomašima u Dalmaciji bila je upravo očajna, ali su 
idealni narodni borci na čelu sa Pavlinovićem odgovorili još muževnije 
i na koncu pobijedili. Pišući pokojni Dinko Politeo o Pavlinoviću kao 
utjelovljenju te borbe u Dalmaciji, upravo ga idealno prikazuje: »Svoju 
uzvišenu dušu, svoju bistru glavu, svoje prostrano znanje, svoj čelični 
karakter, svoju biokovsku energiju, svoje neodoljivo govorništvo, to i 
drugo, on je uložio sve sile da oživi narodnu sviest u Dalmaciji, da širi 
hrvatsku vjeru, da drži budnu hrvatsku misao, da brani hrvatska prava, 
da prokrči put narodnoj budućnosti«. (D. Politeo: Izabrani članci I. dio, 
I. svezak, str. 255.—254). Na drugom mjestu Politeo piše: »Njegova 
rieč, krepka, jaka, oštra, patetična i energična, rieč umjetnika i govor- 
nika, kojom je znao pridobiti slušateljstvo, ta svetčana rieč, ta bujna 
rijeka elokvencije, bila je na službu ideji sjedinjenja (I. ČL, str. 260.). 
Dalje veli isti Politeo: >Da li se sjedinjenje ima izvesti po nagodbi i 
s nagodbom ili proti nagodbi i bez nagodbe, nije za njega bilo važno 
pitanje. Nek se samo izvede« (l. ČL, str. 260.). 

Strossmayer u pismu od 8. VIII. 1875. piše Pavlinoviću: »Ja sam bio 
svedjer za slogu, ali nijesam nikad bio niti ću igda biti za to, da se sloga 
osnuje na laži i sramoti«. U istom pismu Strossmayer potpuno odobrava 
i slaže se sa politikom Pavlinovića i veli: »Moj prijatelju, Vaš je rad 
vrlo spasonosan; Vi ste nužniji narodu, nego ja«. U pismu od 29. travnja 
1880. Strossmayer piše Pavlinoviću: »Moj Mijo, kako davno sve teži za 
jedinstvom, tako će vam biti i pri južnom slavenstvu, od dvije 

stvari jedna: ili će se to jedinstvo izvesti pod okriljem Austrije i na 
njezinu korist, što bi ja iz svega srca i iz sve duše želio. Na to bi ja 
drage volje sve svoje slabe sile posvetio. Ili će to jedinstvo izvesti se 
pod drugom firmom na štetu Austrije«. 

Rački u pismu od 28. VIII. 1870. piše Pavlinoviću u pitanju sjedi- 
njenja ovo: »Kako znate sadanji sabor hrvatski jest narodan. U njemu 
nastojat ćemo izvojštiti trojednoj kraljevini čim veću samostalnost, bar 
takovu kakova je Česka naprama Austriji«. Na drugom opet mjestu u 
istom pismu Rački piše: »Kazano nam da se kruna neće protiviti zdru- 
ženju, ako se trojednoj kraljevini izradi čim samostalniji položaj, jer 
nežele više jačati Ugarske«. 

Kako ovi narodnjaci tako i svi ostali bili su, kako se već iz ovoga 
napred vidi u prvom redu za sjedinjenje Dalmacije i Krajine sa Hrvat- 
skom i Slavonijom, a u drugom redu za federaciju. U tome su bili 
narodnjaci upravo jednodušni, ali su se ponešto njihova mišljenja razi- 
lazila obzirom na tako zvano »istočno pitanje«. 


2. 


Borbu za državno jedinstvo Hrvatske oslabila je dijelom Austrija 
sa svojim neprestanim pogađanjima sa Madžarskom, dijelom opet ras- 
cjep između Hrvata i Srba u Dalmaciji, koji je uslijedio samo zbog 
istočnoga pitanja. Svi su narodnjaci u Dalmaciji i Hrvatskoj bili jedno- 
dušni u tome da Bosnu treba osloboditi od Turčina. Obadva glasila 
»Narodni List« i »Obzor« zagovarali su oslobođenje Bosne od Turaka.*) 
Uzrok radi kojega su se Srbi u Dalmaciji ocijepili od narodne stranke 
nijesu bili »Hrvatski Razgovori« Mihovila Pavlinovića ili nečiji nepri- 
jateljski stav proti njima u narodnoj stranci, nego samovolja »odmet- 
nika« i njihov velikosrpski šovinizam, koji je dolazio do izražaja u 
organu »srpstva triju vjera«, a to je »Srpski List«. Osim toga, uzrokom 
tome rascjepu bila su i oprečna naziranja nekih dalmatinskih Srba na 
istočno pitanje. | 

Svi su se, kako već rekosmo, narodnjaci slagali u tome: Bosnu 
trebaosloboditiod Turčina! Ali, ako Austrija oslobodi Bosnu 
ona treba, po mišljenju narodnjak4, da se po državnom pravu kralje- 
vine Hrvatske združi sa zemljama trojedne kraljevine. To je mišljenje 
apodiktički branio i zastupao Pavlinović, Biankini, Ljubić, Vojnović, 
Nodilo, pa Rački, Strossmayer, Mrazović, Miškatović kao i oba njihova 
glasila »Narodni List« i >Obzor«. Doduše tu je Klaić u početku 
imao donekle drugo mišljenje od kojega je i on malo kasnije odustao 


*) O istočnom pitanju vidi potanje u mom članku: Značaj M. Cara i značenje 
njegova Save Bjelanovića; »Obzor«, broj 1537., 158. i 139. 

i poprimio Pavlinovićevo stanovište. Naime Klaić je mislio da bi bilo 
bolje podati Bosni i Hercegovini mogućnost, kako da se same razvijaju 
kao jedno neke vrsti autonomno tijelo. Tu je svoju tezu Klaić temeljio 
začudo na vrlo labavom temelju: nepouzdanju u kakovu promjenu 
sustava, dok je Pavlinović temeljio svoju na temelju hrvatskoga 
prava, koje je i temelj programu narodne stranke, te »Hrvatskih 
Razgovora« i baš s toga razloga Klaić je morao popustiti. 

Miškatović, glavni urednik >Obzora« i zastupnik u saboru piše 
1876. »u oči Velike Gospojine« među ostalim: »Austrija, da se osigura 
proti opasnostim, koje su velike u istoku, mora da stvori jaku katoličku 
Hrvatsku. No Hrvatom valjalo bi da bude jasna ova misao i jaka vjera 
u nju. Meni se ne ljubi vodena, maglovita politika Mihe Klaića, Frane 
Račkoga i Biskupa Strossmayera, koji sanjaju o južnoslovenstvu, i 
zadovoljni su, ako vide Mađara u neprilici. To za hrvatsku budućnost 
nije dosta. Južnoslovenstvo, i kad bi Srbija bila jača nego jest, ima u 
konkretnoj formi ove faktore: Srbiju, Hrvatsku i Bugarsku. Njih ne- 
treba nejasno prelivati jedan u drugog«. A malo dalje Miškatović veli: 
»Uzme li ona (Austrija) Bosnu odmah, to će malo kašnje, no ipak nužno 
slijediti jedinstvo zemlje i naroda«. »Sad se to — piše — neće dogoditi, 
no ja imam tvrdu vjeru, da će ovo sjeme niknuti i donieti ploda, osim 
ako u Hrvatskoj izgubimo smisao za svaku politiku«. »Po mojem mi- 
šljenju — veli na drugom mjestu u tom pismu Miškatović — Hrvatska 
ima svoj karakter čuvati i osigurati; sve dračje iz svoje bašće ižčupati, 
a onda južnoslovinsku politiku mjeriti mjerilom narodnjega interesa«<. 

U svim ovim borbama oko ujedinjenja Dalmacije, Krajine kao i 
aneksije Bosne i Hercegovine očitovale su se sve do Pavlinovićeve 
smrti (g. 1887.) dvije različito psihološki disponovane struje u na- 
rodnoj stranci: optimistička i pesimistička, a bilo je nešto 
i skeptičara, kojih su se osjećaji približavali čas prvima a čas opet dru- 
gima. Prvi, uzdajući se u hrvat. državno pravo i pogodne obstojnosti 
vjerovali su u sjedinjenje tih zemalja u federativnom smislu, drugi su 
sumnjali u to, da bi to Austrija ikada dozvoliti mogla, osim, ako bi 
nadošle kakove izvanredne prilike u Austro-Ugarskoj monarhiji. Ali to 
su samo bile psihološke dispozicije, dočim su svi bez razlike upravili 
svoju političku djelatnost naprama duhu programa stranke t. j. ujedi- 
njenju sviju zemalja hrvatske države. Pošto je stara narodna stranka 
u Hrvatskoj počela popuštati, Pavlinović »je prvi podigao glas, da osudi 
popuštanje stare narodne stranke u Hrvatskoj, te se je između »Narod- 
noga Lista« odnosno Pavlinovića i »Obzora« odnosno Miškatovića, bila 
razvila, živa i veoma zanimiva prepirka« (Politeo: Iz. Članci, I. svez., 
str. 198.), 


Odgovor Marku Caru na članak 
o S. Bjelanoviću*) 


Vrlo poštovani g. uredniče! 


U beogradskoj »Politici« od 14. III. 1927. odštampan je članak g. 
Marka Cara.pod naslovom: Sava Bjelanović o tridesetgodišnjici njegove 
smrti 1897.—1924. U tom se svom članku g. Marko Car na najčudniji 
način dotiče pepela jednoga od najzaslužnijih muževa našega naroda: 
Mihovila Pavlinovića. Nadajući se, gospodine uredniče, u poznatu kur- 
toaziju Vašega lista, uvjeren sam, da ćete i Vi pridonijeti tome, da se 
istina čuje ondje, gdje treba i da ćete mojemu odgovoru naći mjesta. 

Ništa nemamo protiv toga, da gosp. Marko Car uzdiže Savu Bjela- 
novića prigodom tridesetgodišnjice njegove smrti, jer je to i pravo, da 
se nađe onih ljudi, koji od vremena do vremena obnavljaju uspomene 
na svoje zaslužne ljude. Štoviše, ovom zgodom nije nam ni do toga, 
da iznašamo sve očite netočnosti g. Marka Cara o Savi Bjelanoviću kao 
»vodi srpskoga naroda u Primorju«, jer je svakom poznato, koji je i 
malo ušao u taj dio naše političke i kulturne istorije da su pravi i jedini 
vođe i Hrvata i Srba u Dalmaciji bili oni veliki politički duhovi i apo- 
stoli, koji su stvorili narodnu stranku, njezin program i njezino glasilo 
»Narodni List« (»Il Nazionale«)... Ti su muževi vodili stranku, u kojoj 
su bili svi zastupnici dalmatinski koliko hrvatski, toliko i srpski. Oni 
su tu stranku vodili prije nego se i pojavio Sava Bjelanović, jer se je 
on pojavio sa »Srpskim Listom« tek godine 18979., dok su oni velikani na 
čelu sa Mihovilom Pavlinovićem, Klaićem i drugima već preporodili 
čitavu Dalmaciju i oteli je iz talijanskih ruku. 

Sa god. 1879. i sa pojavom »Srpskog Lista« nastaje razdor u na- 
rodnoj stranci blagodareći šačici »odmetnika« oko »Srpskog Lista«. Taj 
razdor i cijepanje pokušava uzalud spriječiti Pavlinović, Klaić i drugi. 
I to razdvojenje bila je reakcija na politiku narodne stranke i njezinih 
vođa, koja je uvijek bila dosljedna u provođenju programa državnoga 
i narodnoga jedinstva... 

Veliku nepravdu nanosi g. Marko Car istoriji i apostolu hrvatskog 
1 srpskog naroda u Dalmaciji Mihovilu Pavlinoviću i njegovim prijate- 


*) Preštampano iz »Obzora«, 11. IV. 1927 

ljima, kad se u prozirnoj nakani, angažuje, da ovo ustvrdi: »Razume se 
već, da je sav taj pokret morao da izazove reakciju kako sa strane 
austrijske vlade, tako isto i sa strane njenih stićenika Velikohrvata, 
koji su pod lozinkom »Šta će Srbi u hrvatskoj zemlji?« i »Srba nema!« 
išli za stopama svoga vođe i prvaka Mija Pavlinovića, koji u to doba 
bejaše sav zaronio u mutne vode Vatikana i zloglasne kamarile bečke.« 

G. Marko Car spočitava ove strašne riječi političkom korifeju i 
najvišem značaju na Balkanu, pred čijim »likom iščezavaju svi oni veli- 
kani, koji su na Hvaru, u Splitu, u Dubrovniku držali goruću luč naše 
knjige u ono doba, kad je gusta tmina pokrivala ostale krajeve naše 
domovine«. (Politeo: Izabrani članci, I. dio, 1. svezak, str. 253.) G. Marko 
Car spočitava ove strašne riječi čovjeku, koji ima najviših zasluga za 
svoju domovinu >od najdavnijih vremena do Dioklecijana i Hieronima, 
od ovih do Dominisa i Boškovića do Tommasea«. (Idem str. 255.) G. Marko 
Car kleveta radi Velikohrvatstva »najzaslužnijeg pristašu narodnog je- 
dinstva Gajeve Ilirije, Strossmayerove Jugoslavije, prijatelja bratske 
zajednice na Balkanu«. (Dn. Fr. Ivanišević: M. Pavlinović prigodom 50- 
godišnjice smrti, str. 29.) G. Marko Car kleveta radi velikohrvatstva prah 
onoga velikana, koji je, »sa pravašima«, «Starčevićancima« ili još bolje 
* »steklišima«, kako su se onda zvali, izdržao dugu i žestoku polemiku«. 
(Idem, str. 50.) G. Marko Car kleveta Mihovila Pavlinovića radi veliko- 
hrvatstva Starčevićeva, neznajući da je upravo Pavlinović onaj, koji je 
u svojoj mudroj knjizi »Hrvatski Razmišljaji« napisao ove riječi: »Star- 
čevićanstvo je međunarodni prezir, vrtoglavlje nad ponorom raspa.« 
(»Hrvatski Razmišljaji«, str. 31.) pa dalje: »Ono duši riječ Markoviću; 
nazivlje izdajicom Račkoga. Ono (Starčevićanstvo) okupljeno pod krov 
velikodušnoga dobrotvora, da znanjem i značajem pridigne narod, u 
nesvjestici obara mu sliku, i viče: pereat!« (Idem, str. 31.) G. Marko Car 
kleveta »najvećeg Hrvata u XIX. vijeku« (Grlović: »Album glasovitih 
Hrvata XIX. vijeka«), koji je bio na čelu hrvatske narodne stranke u 
Dalmaciji, koja se je »pratila i popunjala u međusobnom radu« (Tvani- 
- šević) sa hrvatskom neovisnom strankom u Zagrebu sa Strassmayerom 
na čelu. G. Marko Car kleveta — — — — — ' 

.G. Marko Car odista prekuražno i za njega govori o nekom zaro- 
njenju u »mutne vode Vatikana«... 

Pustimo duhu mrtvoga genija da govori: »Bili Hrvati ili Srbi to su 
nam braća; jedno evanđelje držimo, jedna svetootajstva primamo, jedna 
nam se ljubav uči. Ako su nam razdijeljene crkve, neka naša srca ne 
budu razdijeljena: u krijepostima se natječimo i Bogu se molimo, da 
se primakne narodu na spas dan crkvenoga jedinstva« (»Pjesme i Be- 
sjede« str, 312.). Dalje: »Ja sam slobodnjak, ali za me nije slobode bez 

Boga« (Idem, str. 516), a onda: »Slobodnjak jesam; ali za slobode, koje 
mi daju prije svega, život narodno-državni. Za mene su prazne slobode, 
što su narodu mome kao rumeni cvjetovi na mrtvačkoj glavi.« (Idem, 
str. 316.). 

A »Kamarila« bečka?!... 

Pazite, gospodine Care, ove proročanske riječi, koje je genijalni 
prorok i apostol pisao još god. 1868.: »Dapače jedino samostalnim radom 
s jedne strane Hrvata, a s druge strane Srba, krče se staze budućnosti, 
što dolikuje Jugoslaviji.« (Pjesme i Besjede, str. 269.). Dalje: »Hrvati 
će se razvijati, Srbi će napredovati, Jugoslavenstvo će nastati.« (Idem, 
str. 269.). Ali Pavlinović veli i ovo: »Tko je dakle rođen u Hrvatskoj, 
a ne ćuti hrvatstva, taj je vjetrogonja i slovinski mućak: taj ne pojmi 
Jugoslavinstva, taj ne ljubi srbstva.« (Idem, str. 270.). »Ja sam prijatelj 
našoj budućoj zajednici; to sam opetovano kazao i djelima zasvjedočio.« 
(Idem, str. 516.). Slušajte, g. Care, ove riječi: »Mir, Evropo, danas tebi 
slovinstvo srcem naviješta, i želi se s tobom kobiti na mezevu uljudnosti 
i napretka; i na tom polju s tobom se natjecati o vjerskih slavodobića«. 
(Idem, str. 219.). »Tisućgodišnjica moći slavenskih svetitelja, danas mi- 
rom zatrepiše, i s istoka nas opasa trocvjetna duša narodnoga propo- 
roda«. (Idem, str. 219.). : 

Jeli... ono Vi spomenuste, g. Marko Care, »kamarilu bečku«?... 
— Zašto? — Mislim, da uveličate baš one, koji su znali praviti kompro- 
mise sa kamarilom bečkom, dok je neustrašivi i neumrli Mihovil Pavli- 
nović rušio u bečkom parlamentu sve njemačke tendencije na jugu i 
kamarilu i one oko kamarile i to zapamtite — hrvatsko-srpskim 
jezikom! ... 


Kada je govor o srpskoj stranci u Dalmaciji, onda čujmo, što o 
njoj veli veliki vođa narodne stranke — tim više, što i to spada u okvir 
članka g. Marka Cara, da članku poda još malo svijetla... 


»Srpska stranka je po svojem postanku bez ikakve etične podloge, 
golo odmetništvo« (O vjeri i politici, str. 35.). »Začelo je odmah godine 
1861. na dalmatinskom saboru vjerolomstvo pri izborima za carevinsko 
vijeće u zdravlje Boke i njezinih interesa«<. (Idem, str. 35). »Godine 
1877. opet glasoviti narodni osudjenik, javnim poricanjem stranke, uz 
koju se uspeo na vidik stranke, kojoj je o poštenju i glavi uzalud krišom 
radio, istaknu krvavu košulju nove stranke, na osvetu u sebi tobože 
programa srbstva«. (Idem, str. 35.). »Nakon 7. jula 1879. jednovjerica 
i tetrogram S. S. S. S. navede bezazlenu vojsku iz Bukovice, da na izbo- 
rima digne u vis zastavu srbstva na kopištu: sloges Talijanima; 
sjedinjenjasNijemcima;smrtHrvatima«. (Idem, str. 35.) 

Tako Vam je to onda bilo, gospodine Care. »Zastupnici srbstva u 
Dalmaciji zapali u blato, pa grcaju samim blatom«. (Idem, str. 40.). 

G. Marko Care, jeste li svijestan, što Vam se je ovom zgodom do- 
godilo?! 

Mi nijesmo protiv toga, da gospodin Marko Car iznaša prošlost, ali 
je dužnost svakog objektivnog kritičara, da operira činjenicama i da 
ne izvrće istoriju i tuđu svojinu, jer je to podlo. Ako gosp. Marko Car 
ne iščezne sa ovakove staze duševnog rada, zadesit će ga Usud onoga 
gosp. Marka Cara, što nam ga je prije nekoliko godina vrlo uspjelo 
prof. Haler iznio u »Savremeniku«.*) Ta ne kaže li jedan od najviših 
kulturnih radnika srpskih Jovan Skerlić o g. Marku Caru nešto, kao da 
mu nije uvijek savjest mirna radi tuđe duhovne svojine?!**) 

Na koncu savjetujem g. Marku Caru, da svaki put, kad pomisli na 
sjenu velikog pokojnika, glasno izreče ove stihove Parinija, koje je 
Pavlinović često puta spominjao, a svojim životom i smrću potvrdio. 


Me non nato a percuotere 
Le dure illustri porte, 
Acorra nudo ma libero 

I! regno della morte.***) 


Gospodine Marko Care, pišite kao veliki Skerlić, a ne kao veliko- 
srpski šoven. 


*) A. Haler, Čudnovat književni pojav, Savremenik VIL, 1912., 681. 

**) J. Skerlić, Istorija. 

***) Ja, koji se nijesam rodio, da kucam po tvrdim gospodskim vratima, gd, ali 
slobodan saći ću u kraljevstvo smrti. 


Značaj Marka Cara i značenje njegova 
Save Bjelanovića*) 
(Kritički, kulturno politički esej.) 
I evo bez pretjeranosti možemo 


danas proglasiti debacle uma, 
karaktera i sposobnosti. 
Dr. Ivo Politeo. 

... Ništa nas nije začudilo, što je g. Marko Car miikom odgovorio 
na naš odgovor odštampan u »Obzoru« od 2. IV. 1927., koji se odnosi na 
njegove tvrdnje o Mihovilu Pavlinoviću iznesene u članku »Politike« 
od 14. III. 1927. o Savi Bjelanoviću. Štoviše, drago nam je konstatovati, 
da je g. Car ili poslušao naš savjet, pa mučke obišao poznatoga Usuda 
iz »Savremenika«, ili se svojski sprema, da dođe do istine iznesene u 
našem prvom članku. No, bilo kako mu drago, jedno stoji, a to je, da 
se mi ne možemo ni ovom zgodom odreći našega evidentnoga prava, 
pa da podvrgnemo što objektivnijoj kritici i ostale tvrdnje g. Cara o 
M. Pavlinoviću, koje je on iznio u svojoj knjizi »Sava Bjelanović« — 
jedan pogled na pisca —. Dubrovnik 1941., a to iz ovih razloga: 1. Te 
su čudne tvrdnje izašle u knjizi, koja bi imala biti znanstveno napisana 
monografija Save Bjelanovića od njegova »pomagača« i »u skromnoj 
mjeri, sutrudbenika eminetnog čovjeka«. 2. Te su tvrdnje (osobito o 
Pavlinoviću i narodnoj stranci): netačne, neautentične, proizvoljne i 
zlonamjerne i toga radi vrlo pogubne za našu političku, kulturnu i 
književnu istoriju. 3. Te je tvrdnje napisao g. Car, koji je živeći u 
ono doba, neosporno imao prigode, da nam iznese suštu istinu u ovoj 
stvari. To se je i očekivalo od g. Marka Cara, tim više, jer su upravo 
g. Cara neki dobrodušni i širokogrudni književni istoričari proglasili 
ništa manje, nego jednim od predstavnika kritike ukusa. (Bogdanović, 
Pregled savremene hrvat.-srpske književnosti, knjiga II., dio II. str. 712.). 
Te je tvrdnje napisao g. Car, imajući k tome toliko smionosti, da nam 
kao završetak u uvodnom poglavlju svoje »monografije« napiše prije 
uego se »po nevolji« mora, da dotakne »oštrog polemičara« — ove 
svetoalozijske riječi: »Ali mi to, razumije se, ne činimo iz kakovih 
političkih pobuda, nego se na prošlost obaziremo jedino po dužnosti * 
objektivna tragaoca, koji bi rad bio da sliku svoju što ljepše za- 
okruži, te da njegovanjem pozadine, što većeg reljefa dade glavnome 
licu«. (Str. 16.). ' 

Imajući u glavnome pred sobom razloge, koji nas rukovode, ništa 
nam više ne stoji na putu, da podvrgnemo kritici u toj »monografiji« 


*) Preštampano iz »Obzora«<, 1927., 155., 156. i 137. 

naziranja g. Cara, bila ona: političke, istorične, etične, književne ili 
estetske prirode... Pri tom će nas poslu uz našu savjest rukovoditi 
dokaz, istina i naš posve oprečni princip naziranja na pitanja načeta 
po g. Caru u njegovoj »monogralfiji«. 
G. Marko Car u svojoj »monografiji« ne podava nam prije svega 
nikakav naučno-kritički metod. Njegova »monografija« niti je knjiga, 
u kojoj se susrećete sa biografskom kritikom, a još manje psihološkom, 
fiziološkom i prirodnom. U toj se »monografiji« njen autor ne služi ni 
istoričkom kritikom, koja je iza Tainea postigla zamjerne rezultate, 
a još manje kritikom ukusa (estetikom), premda bi to od g. Cara oče- 
kivali bar oni, koji ga drže za nekog estetičara. Odatle se ne trebamo 
čuditi, ako nam g. Car svoja estetska naziranja na književnost u naj- 
boljem slučaju ovako formulira: »I ako bismo željeli da književnosti 
namijenimo izvjesnu zadaću didaktičku, ono s druge strane ne ira- 
žimo, niti bismo željeli, da ona postane robinja vjere ili politike«. (M. 
Car, Nacionalni duh u literaturi i umjetnosti, izdanje knjižare Trbo- 
jević, Rijeka 1914., str. 16.). Na drugom mjestu: »Ona (književnost) 
mora da u društvu vrši neku, etičku ulogu. Ne nipošto, razumije se u 
smislu ilustrovanih katihizisa za vjersku propagandu ili kakovih učbe- 
nika za pravilno posmatranje slika«. (Idem, str. 44.). Ne. On g. Car, 
ne će da mi svoju »umjetničku produkciju« nazivljemo niti hrvatskom, 
a niti dosljedno starom narodnjačkom naziranju jugoslavenskom, on bi 
htio književnost »Srpstva triju vjera<«, »jer nama Srbima i Hrvatima 
umjetnička samosvijest nedostaje već stoga, što smo navikli, da se na 
umjetničkom polju ističemo kao Jugoslaveni.« (Idem, str. 37.). G. Car 
bi htio, obazirući se žestoko na »telale načela« Vart pour Vart, »knji- 
ževnost«, koja hoće da služi društvu i politici... (M. C.: 5. Bjelanović, 
str. 61.). — Kojoj? — Kojoj? — Takav esteta, g. Car, nam najprije 
predstavlja svoga učitelja u prvome vijeku, »da svoju sliku što ljepše 
zaokruži« — ovako: »Redovi njegova sitna, dosta čitka rukopisa (?), 
nižu se jedan za drugim u zbijenim vrstama, kao što se u tanjuriću za 
pepeo nižu mnogobrojni ugarci dopušenih cigareta.« (Idem, str. 13.) 
Dalje — u svom monstruoznom drugom dijelu, koji govori o 
osnutku »srpske stranke u Primorju« i osnuiku njezina glasila »Srpski 
List«, koji brani »program Srpstva triju vjera«, kao i pojavi »narodne 
stranke«, g. Car na nezapamćen način izvrće istoričke činjenice. On 
prikazuje obrazovanje >srpske stranke« i njezina glasila »Srpski List« 
tako, kao da se sve to zbilo prije pojave »narodne stranke« i njezinih 
vođa, a ne kako se je zbilja to i dogodilo tek god. 1879., kada se je 
Bjelanović »odmetnuo« od stranke, kojoj imade da zahvali i samu pi- 
smenost, kao i još netko i »kada navede bezazlenu vojsku iz Bukovice, 
da na izborima digne zastavu srpstva na kopištu sloge s Talijanima ; 

sjedinjenja s Njemcima; smrt Hrvatima«. (Obzor 11. IV. 1927.). Tačno 
veli g. Car, da je narodna stranka srušila »dotadašnju prevlast odna- 
rođene talijanske oligarhije«, ali je posve netačno i absurdno, da bi 
narodna stranka i za cigli jedan časak udarila klerikalno-vladinovačkim 
pravcem, na koji bi je gurao bilo koji političar, a naročito njezin 
>priznati prvak i voda« Mihovil Pavlinović. To je nemoguće jedno- 
stavno zato, što nijedan političar u narodnoj stranci i prije »odmet- 
ništva« 1879. i poslije »odmetništva« niti je bio klerikalac, a niti vladi- 
novac. Prizhajemo naprotiv, da je u narodnoj stranci i ispod i povrh 
Velebita bilo političara »kojima nema slobode bez Boga«, ali ne kleri- 
kalaca, štoviše, ti su političari uza svu svoju odanost crkvi i papi bili 
najviši liberalci kao Strossmayer, Pavlinović i drugi, isto je tako žuč- 
ljivi bombast, kada g. Car pokušava ma i političkog lajika sugerirati 
ovim i za njega nemogućim riječima: »Kratkovidni političari s ovu i 
s onu stranu Velebita naletiše na bečki ljepak« (str. 17.). Netačno je 
potpuno i to, što g. Car. tvrdi, da su se narodnjaci povađali za nje- 
mačkim Drang-om, a netačna je savršeno i tvrdnja, da bi se jedan 
Strossmayer, Pavlinović, Klaić i drugi narodnjaci nadali, da bi im 
njemački Drang iz groba »podigao« Zvonimirovo kraljevstvo, jer niti 
se Zvonimirovo kraljevstvo kao istorički fakat 
može podignuti iz groba, u kom nikada nije ni bilo, 
nitisunarodnjaciišli za ostvarenjem toga kraljev- 
stva jednostavno zato, što su oni imali u programu 
kulturnojedinstvohrvatsko-srpsko, paisvih južnih 
Slavena... 

Jedno se krilo narodnjaka okupljalo oko »Obzora« pod nazivom 
»nezavisne narodne stranke«, ili »obzoraša«, a drugo oko »Narodnog 
Lista« pod nazivom »narodne stranke« ili »narodnjaka«. Ova krila na- 
rodne stranke potpuno su se pratila i popunjavala«. (Obzor 11. TV. 1927.). 
G. Car, ne poznavajući ovoga političkog razdoblja ili ne htijući ga 
radi što većeg »reljefa« da pozna, na silu hoće da identificira pojam 
»narodnjaka« (bilo ispod bilo iznad Velebita) sa pojmom »pravaša« ili 
»legitimista«. Pa odatle mu, izgleda, pobrkani pojmovi. No, ako g. Car 
i zamijeni pojam »narodnjaka« i »pravaša«, opet ne će moći da opravda 
utemeljenje »političke stranke« i »Srpskog Lista« u Dalmaciji prije 
utemeljenja narodne stranke i njenih glasila, »Narodnog Lista« i 
»Obzora« kao ni utemeljenje pravaške stranke i njezinih glasila »Her- 
vata« i »Hervatske«. Pa »Narodni List« i (»Pozor«) »Obzor« utemeljeni 
su već god. 1862., ako hoćete »Hervat« i »Hervatska« 1868.—1870., a 
»politička« i glasilo »Srpstva triju vjera« tek god. 1879. — Zašto to g. 
Car nastoji nekoga obmaniti?! Da, ali on ima za to računa... jer, 
kada bi g. Car shvatio istoričnu zbilju onako, kakova ona i jest, onda 

nipošto ne bi mogao nazivati »maloga Savicu«, kada govori o polemici 
sa »oštrim polemičarom« Pavlinovićem drugim »vojvodom«, oko kojih 
»vojske miruju i u čudu čudo posmatraju« (str. 20.). On bi ga onda 
zacijelo nazvao onako, kao što se naziva svaki član jedne nacionalne 
stranke, koji iz nje ode iz ličnih interesa u »zdravlje Boke i bokelja« 
i koji joj je uza sve to >O poštenju i o glavi uzalud krišom radio«. 
Takvoga »vojvodu« Pavlinović zove »odmetnikom«, a njegovu akciju 
»neetičnom«, ali za takove narod ima i zgodnijih termina... 

Netočno je i vrlo porazno za političko-istočnu orijentisanost gosp. 
Cara, kada hoće da prikaže Pavlinovića sve do objavljenja »Hrvatskih 
razgovora« kao nekog naročitog srbofila, a ne samo prijatelja poštenih 
Srba. Da to dokaže, muči se g. Car u svojoj »monografiji«, pak nam 
navađa opis Bjelanovićev, u kom i sam taj Bjelanović uzdiže u zvijezde 
Mihovila. G. Car navađa riječi, koje je navodno kazao njegov »vjerni 
drug« Kosto Vojnović Uzički, a te su, da je Pavlinović namjeravao seliti 
u mladu kneževinu Srbiju... Kao daljni dokaz Pavlinovićeva »srbo- 
filstva« navađa drugi citat Bjelanovića, u kojem se veli, da je Pavli- 
nović u »Obiliću« pisao zanosno o Crnoj Gori i njezinoj istoriji u nizu 
članaka »Starostavne Knjige«, pa veli: »Tada je Pavlinović primjerom 
i slovom preporučivao slogu Srba i Hrvata i vjersku snošljivost. Prija- 
-teljevao je sa Srbima u Ugarskoj i u Srbiji obišao sve one srpske zemlje 
i opjevao srpske zadužbine u Srijemu«. (Idem, str. 24). — Bit će 
ebišao tom zgodom i hrvatske zemlje?!... Sve to ima da 
posluži i po Savi Bjelanoviću i po g. Caru kao neosporni dokaz, da je 
Pavlinović »bio sve do pojave »Hrvatskih Razgovora« srbofil. Sam ga 
je »mali Savica« toliko volio, da je u zanosu pisao: »Uvijek je narod- 
nijem jezikom govorio i narodni jezik branio, koliko među protivni- 
cima toliko i među prijateljima, koji su ga se jednako bojali« (str. 23.). 
Dakle ga se je bojao i učitelj g. Marka Cara, a učenik ga se, izgleda, 
ne boji — mrtva... Oduševljenje je za Pavlinovića bilo toliko, da 
ga je Savica prikazivao upravo idealno: »Nosio je čizme do koljena, 
haljinu izvezenu i gajtanima sapetu, kalpak na glavi, a duga kosa ku- 
cala mu po ramenima« (str. 22.). Bjelanović (a po njemu i g. Car) voli 
citirati i riječi našega Primorca Matkovića, kako je Pavlinović »od 
onijeh hajduk kao Veljko, koji su utirali suze sirotinji, nasilnike 
gonili i prijestole obarali« (str. 25.). Divi se Sava, kako je Pavlinović 
»malenom četom u saboru navalio na Lapennu (Lapenna, dvorski sa- 
vjetnik i prvak talijanske stranke u Dalmaciji), silna na vlasti i daro- 
vita umom«. Divi se Sava Pavlinoviću, kako je otpratio pjesmom svoga 
pobratima Jovana Sundečića u Crnu Goru >kao srpsku slobodnu i ne- 
zavisnu zemlju«. 

. Do objavljenja »Hrvatskih Razgovora« bio je i za samoga Savu 
Bjelanovića ideal! On im je bio veličina i ideal već kao prijatelj čestitih 
pravih Srba i prije i poslije >H. R.«, a što bi on već bio, kad bi uistinu 
bio srbofil ili još bolje Srbin katolik. U tom bi slučaju bio obožavan, 
kao što su bili obožavani svi oni malobrojni »Odmetnici«, koji su zabo- 
ravili na svoju istoriju, ime i poštenje. Štoviše on, Pavlinović, bio bi 
piramida srpske političke i kulturno-književne istorije, dok bi za onaj 
narod, koji ga je dao, i za onu majku, koja ga je rodila bio Pavlinović 
»odmetnik«, ,kao što su mnogi oni, koji to učiniše... Taj fakat ne 
mogu da nam ospore i njihovi novi obožavatelji. Pa kad je do pojave 
»H. R.« Pavlinović bio besprijekoran, onda bi imala da bude i politika 
njegova odnosno narodne stranke besprijekorna do pojave »H. R« Ali 
zašto onda hoće, da netačno, g. Car, prikaže narodnu stranku kao 
takovu, »koja ubrzo skrenu sa staroga načelnoga puta«? Ta i po Bje- 
lanoviću samome narodna je stranka načelna sve do pojave poznate 
knjige »Hrvatski Razgovori«, dok za g. Cara »ubrzo skrene«, te zapade 
u »mutne vode«. Ovdje je ipak razlika između Save Bjelanovića i nje- 
gova »sutrudbenika«, što Sava ima više sklonosti da bude istinoljubiv 
i zahvalan, (bar do pojave »H. R.«), dok gospar Marko, imajući samo 
pred očima potpun reljef i što bolje uokvirenje svoje slike ne će, da se 
istinom zamjeri »Srpstvu triju vjera<... 

Sada, kada smo došli do pojave »Hrvatskih Razgovora«, nameće 
nam se i nehotice pitanje: Zašto je Sava Bjelanović sa najgorim uvre- 
dama napao nekadanjega svoga obožavatelja, kada je izdao svoje 
»Hrvatske Razgovore«? Zašto je onda Sava Bjelanović, a sada njegov 
ditirambista, počeo netačno denuncirati Mihovila Pavlinovića, kao da 
bi on bio neki »klerikalac«, »srbožder«<, obivač bečkog Ballplatza i t. d. 
dok toliki upravo autoriteti i odlični poznavaoci te dobe dokazuju, da 
su takovi bili drugamo, a ne u narodnoj stranci... 

Ja ću ovaj prvi dio svoga članka završiti s tim, da sui g. Cari 
njegov učitelj jednako vidjeli u »Hrvatskim Razgovorima« udarac i 
to smrtni udarac »Srpstvu triju vjera« u Dalmaciji, samo što gosp. 
Car nije bio voljan slijediti svoga učitelja na groblje katoličkih Srba, 
jer bi mu to škodilo, da svoju sliku »što ljepše zaokviri«... G. Car voli 
da uresi svoju »monografiju« onim »uresima«, koje smo samo donekle 
iznesli, a pošto se ti »uresi« i iza pojave »H. R.< znatno množe i u svom 
množenju postaju sve netačniji i opasniji, moramo preuzeti na sebe 
dužnost, da u drugom dijelu dokažemo, kako su i sa pojavom »Hrvatskih 
Razgovora«, Mihovil Pavlinović, a i narodna stranka vodili narodnu, 
potpuno dosljednu i jedino onda moguću politiku... 

G. Car Marko nastavlja dalje u svojoj »monografiji«, da osuđuje 
izvraćanjem činjenica, a u smislu svoga učitelja, vođu narodnoga pre- 
poroda u Dalmaciji. Tak6 po običaju, citirajući u glavnome samo obi- 
late citate svoga učitelja, citira i jedan takav, kojega je i njegov učitelj 
mogao napisati samo u afektu i u nesvijesnom stanju, kada je valjda 
bio bez identifikacije suda. Taj je citat od velikog značenja i interesa 
ne samo radi toga, što su u njemu izrečene tvrdnje, koje su u naj- 
manju ruku ne samo: netačne, lažne, zle i podle, nego što dolaze 
upravo od onoga maloga broja »odmetnika«, koji dobro znadu, na koga 
se ove tvrdnje odnose među onima »triju konfesija«... Citat je od 
velikog značenja, ne samo što su to fraze ljudi nečiste savjesti, nego 
što se našao i onaj, koji je to iznašašće objelodanio u svojoj »mono- 

.grafiji«, mjesto da ga objelodani, kada bude pisao monografiju o vladiki 
Kneževiću, arhimandritu Kovačeviću i t. d. On je napokon interesantan 
i zato, što se g. Marko Car upravo razmeće frazama »politička trgovina«, 
»vladinovac«, »kamarila«, »klerikalac«, »mutne vode« i t. d., a ne će reći 
istinu, da to treba tražiti samo kod onih »odmetnika«, koji najservilnije 
ispunjavahu autonomaške želje kako i želje zadarske i bečke vlade... 
Da je g. Marko Car znao, da će godinu dana iza njegove »monografije« 
izići jubilarni broj >»Narodnoga Lista« mislimo, da se on ne bi bio dao 
zavesti afektom u ovako savršene bludnje. 


G. Car navađa citat Bjelonovićev u kojem se na koncu Bjelanović 
tuži, kako nije Pavlinović nimalo bio sentimentalan, »kad se potreslo 
srce i u srpskih krvnika« već izdaje svoje »Razgovore«, obija pragove 
na bečkom Ballplatzu i... kupi riječi oko ustaških logora u ponosnoj 
Bosni (M. C., S. Bjelanović, str. 25.). i 

Prije nego se osvrnemo sa nekoliko riječi, na same »Hrvatske 
Razgovore«, potrebno je progovoriti opširno o tom: tko obija Ballplatz 
u Beču i tko služi talijanašima i vladi u Dalmaciji i Beču? Tko »kupi 
riječi oko ustaških logora u ponosnoj Bosni i tko je pomagao vladinu 
politiku u Dalmaciji i Beču? — Tko je izdajica, nevjera 1 — špijun, g. 
Care?! Najprije moramo naglasiti, da su talijanaši i neki najugledniji 
njihovi novi pristaše Srbi, koji su izišli iz narodne stranke vršili upravo 
lajičkom servilnošću one dužnosti, koje bi htio g. Car da je vršio nitko 
drugi, nego »najviši karakter na Balkanu« (Obzor, 11. IV. 1927.). Ne 
samo da su ti srpski autonomaši servilno vršili one dužnosti, koje su im 
talijanaši i vlada nalagali, nego su, što više, upravo mrevarili i proga- 
njali i same čestite Srbe i stare članove narodne stranke. »Najaktivniji 


je svakako bio paroh pop Žeželj, stari član narodne stranke, koji je za 
* 

narodnu stvar i trpio, pošto je vladika Knežević bio prešao u autono- 
maše«. (D. Politeo, J. br. N. L. str. 35.) Da je autonomaška stranka i 
vladina stranka (Rodić i Jovanović) imala ogromnu potporu i u ovim 
visokim »odmetnicima«, neka nam služi dokazom još jedan klasičan 
dokaz: »Pravoslavni arhimandrita Kovačević, koji je u počeiku bio 
narodnjak i član njihova kluba, obilazi pravoslavne kotare, te prepo- 
ruča vladine kandidate proti »revolucionarcima i neprijateljima dr- 
žave«. Šalje parosima »okružno pisanije« 1. srpnja 1864. u kom se veli, 
da je paroh, »dužan besprestano svoje parohiane poučavati, rukovoditi, 
obavještavati i odvraćati od prevratnih odbora, koji pod imenom na- 
rodne stranke nastoje prosti narod u svoju mrežu uloviti, upotreblja- 
vajući sva sredstva k postiženju prevratne svoje cieli« (V. Kisić, J. br. 
N. L. str. 99) — Slava Ti, Vinko Kisiću! Dok Tvoj izvadak vadimo 
razabiremo iz »Politike« Tvoju nemilu smrt... Slava Til). 

Dok smo u navedenim citatima s gnušanjem u duši utvrdili ne- 
vjeru i izdaju »odmetnika«, dotle s ponosom u duši utvrdimo vjeru i 
vjernost velikih voda i prvaka preporoda u Dalmaciji i njihov stav 
naprama vladi u Zadru (Rodić, Jovanović) i u Beču. >O samim nji- 
kovim (Pavlinovićevim i Klaićevim) sukobima i primirjima sa Rodićemi i 
Jovanovićem u Zadru, i o fazama varave Taaffeove i Hohenwartove 
politike u Beču dala bi se debela knjiga napisati«. (J. Biankini, ) hr 
N. L. str. 1.) »Oba su voljom naroda pozvani i u hrv. sabor u Zagrebu, 
gdje nakon stoljeća podigoše svoj glas za sjedinjenje Dalmacije i za 
narodno jedinstvo«. (Idem. str. 1.) Dalje: »Pavlinović je neprestano iz 
Podgore upravljao svoja ubojita taneta na »Zemljake« i zemljakoviće, 
na vladu i na njezine ljude.*) (Idem, str. 2.) »Njihova (Pavlinović i 
Klaić) je glavna zasluga, ako je siloviti namjesnik poslije žestoke borbe 
morao kapitulirati«. (Idem, str. 3.) Još ovo, pak onda možemo mirno dalje. 
>U saboru 1885. Pavlinović i Klaić razviše vanrednu djelatnost proti 
germanizatornom djelovanju Jovanovićeve vlade. 
Pavlinović je najviše nesmiljeno grmio protiv nasilja u izborima. I on, 
koji je toliko bio revan i u vjerskim stvarima, bio je od prvih, koji je 
zahtijevao, da se biskup Makarski Pavlović isključi iz sabora, jer je 
izabran uplivom Jovanovićeve vlade. To je isključenje za Pavlinovića 
bilo pitanje osobnog poštenja narodne časti i pravice«. (Idem, str. 3.) — 
Da, gosp. Marko Care, to je mogao samo genije stožernog muža u pre- 
porodu Dalmacije, koji je izvan svih prljavština, koje bi vaš »vojvoda« 
htio da naprti ovom besmrtnom narodnom ljubimcu, koji za sebe veli: 

*) Od tog vremena počeo je Pavlinović i Klaić tražiti, da svi oni, koji hoće da 


u stranci igraju više uloge budu materijalno neovisni, da se »neovisnosti« ne bi 
dokopali kao vladika i arhimandrit. 

»Ali što bih komu ja? Ja preko duše i poštenja neću makac za ljubav 
nikome ni zašto«. (Pavlinović uredniku »Narodnog Lista«, u pismu od 
7. veljače 1886.) To je mogao samo »podgorski pustinjak«, »dobri i slavni 
. Mijo« (Strossmayerova poslanica makarskoj općini 1. lipnja 1887.) To je 
mogao onaj apostol, s kojim je idealni K. Ljubić »imao zgode da upozna 
ne samo sve vrline neobičnoga čovjeka, nego i da zađe u sve tajne 
ondašnjeg javnog života«. To je mogao onaj junak, čijem prahu pjeva 
Badalić: :' 

Onda ćemo, Miho, vojevati. 

Brat do brata na oružju stati; 

Pa da vidiš čuda i veselja, 

Tvoja će se ispuniti želja: 

Pobratimstvo o kom brai ti Luka 

Pjesmu pojuć mladost vam proslavi, 

Na hiljade spajati će ruka 

I narodni primit izraz pravi. 

(»Vijenac«<, 28. svibnja 1897.) 


Ili slavni pjesnik »Osvetnika« Fra Grga Martić: 
Taj narodni miljeniče, 
Taj govornik uzoriti, 
Gdje se pravo puka štiti... 
(»Vijenac«<, 18. lipnja 1887.) 


Ili poznati kompozitor Vilhar: 


Oj s Bogom, s Bogom, naš junače slavni, 
Crna zemljica ti lahka budi! 
S Bogom, oj s Bogom, 
Naš junače slavni! 
(»Vijenac«, 28. svibnja 1897.) 


To je mogao »čelični i dični književnik, govornik i stilista Tacitova 
kova Mihovil Pavlinović. (Zapisnik odborske sjednice »Mat. Hrv.« 11. 
X. 1890.), kojemu dični naš istoričar i naučenjak Smičiklas u ime »M. 
H.« polaže kao njezin predsjednik vijenac na grob. (Dr. P. Karlić, o 
Tadi Smičiklasu i t. d. »Vijenac br. 1. i 2. 1925.) To je mogao pobratim 
odnosno prijatelj jednoga Strossmayera, Klaića, Račkoga, Nodila, 
Vojnovića, Ožegovića, Pucića, Bulića i mnogih drugih velikih sinova 
našega naroda. To je mogao ne samo učitelj mnogih ondašnjih 
književnika, negoi političara, kojiseiprijeidanas 
vrlo obilato koriste političkim idejama i koncepci- 
jama M. Pavlinovića a dato gotovo uvijek čedno po- 

put čednih djevojčica prešute... To je mogao samo bogo- 
dani, čelični i mudri idol jednoga naroda, najviši protivnik politike opor- 
tuniteta i najviši učitelj političkog morala na Balkanu i onda i sada! 
To je mogao čovjek, kojemu je sadašnjica još nezahvalna, jer ga do- | 
voljno ne pozna. 

Kada vidimo sve moguće intrige vlade i vladinovaca s jedne strane, 
a »odmetnika« oko »Zemljaka«, pa onda ako »Srpskoga Lista« s druge 
strane, onda je sasvim naravna posljedica bila, da je narodna stranka 
upregla sve svoje sile, da očuva svoju cjelovitost i da iz stranke izbaci 
sve ono oportunističko i špijunsko u najmanju ruku — političko smeće. 
— Srbi oko »Srpskoga Lista« zavedeni bezumnom manijom, da u Dal- 
maciji izvrnu ispravni pojam o tuđoj duševnoj i materijalnoj svojini 
(a to biva i danas naročito u književnom i književno-istoričkom smislu!), 
stali su u svojoj šovinističkoj sljepoći sve nazivati srpsko. Štoviše ti 
»odmetnici« neko >»Srpstvo triju konfesija«, a drugi »odmetnici« uđoše 
. u autonomašku stranku, pa svojski — kako vidjesmo — agitirajući za 
vladinu talijanašku stranku, stadoše u svom nečuvenom fanatizmu ne 
samo zanemarivati, »pače i nijekati hrvatsko državno pravo, taj stožerni 
temelj stranke od njezina postanka«. (D. Politeo, Izabrani članci, I. dio, 
I. svezak, str. 211. i 212.) Sada, kada se htjelo — bilo s vjerskih bilo 
s političkih razloga -— isticati neko protu hrvatstvo, naravno je bilo, da 
je on, u duši Hrvat, otvorenim isticanjem hrvatstva, digao se, da tome 
stane na put i da obrani stanovište svoje stranke«. (Idem, str. 211. i 212.) 
E, tada, je li išta bilo na svijetu naravnije, pitamo mi g. Cara, nego da 
je ovakav način i vlade i njezinih stićenika »odmetnika««, »zemljaka« i 
novih »odmetnika« autonomaša srpskih (Knežević, Kovačević) donesao 
za posljedicu fakat »nekoga opredjeljenijeg programa u narodnom po- 
' kretu« (Politeo) naprama onima, koji ujedinjeni sa Talijanima i vladi- 


Da nijesu »Hrvatski Razgovori« uzrokom sporu? O — nč, nš: 
Bosna je jedina i sama kriva sporu. »Pavlinović, po uvjerenju, pogle- 
dom na hrvatsko pitanje, koje je postalo aktuelno i goruće, podvostru- 
čio je nekako svoje sile u obrani hrvatstva, kaošto su drugi podvostru- 
čili u protivnom stanovištu« (Idem, str. 211. i 212.) Dakle čudno je toi 
vrlo naivno, kada g. Car drži »Hrvatske Razgovore« i neku infamiju, 
koju on naziva »političkom trgovinom« uzrokom onim hrratakoupskim 
. trvenjima, sporovima “i polemikama. 

Mi ponavljamo, to je naivno, to su floskule i fraze: »Bosna je je- 
dina.i sama kriva sporu«. (Idem, str. 211. i 212.) Stvaranjeiobje- 
lodanjenjeknjige>HrvatskiRazgovoric«bilajesamo 
nužna posljedica duševnih dispozicija Mihovila 

Pavlinovića, koje su nastale uslijed spoljnih uti- 
caja nastalih navedenim autentičnim razlozima i za 
kojerazlogeMihovilPavlinovićnemožeunikakovom 
slučaju snositi a ma nikakove odgovornosti. Sve 
kadabi>H. R<«ibiliupravoonaaždaja,skojom nas S. 
Bjelanovićig. Carhoćedaupoznajunačudnovatna- 
činikadabioniupravobilirazlogsporuizmeđu Hr 
vataiSrbau Dalmaciji tobisamoznačilojedanjaki 
dokaz o neetičnoj bitnosti svih triju >»odmetništva«, 
koja je neetičnost bila istinski uzrok reagovanju u 
revoltu jedne velike narodne duše. A, ako »H. Rx« ni- 
jesu uzrokom sporu onda jenemoralnoiodgCarai 
S. Bjelanovića, da na ovakav infamni način iznaka- 
zujuistinuibezikakovihatributauz>H. R«asaatri- 
butima je upravo — podlo u najsavršenijem smislu 
ove riječi. Napokon, ako je uzrok onim silnim trvenjima bosansko- 
hercegovački ustanak, kao što u istinu i jest, onda smo dužni »po dužno- 
sti objektivna tragaoca« objektivno i hladno, služeći se sa do-- 
kazima i izvorima osvijetliti ovo vrlo važno pitanje, pa stekavši pravi 
sud o ovom pitanju, steći pravi sud i o onim ljudima, koji su se tim 
pitanjem onda najviše zanimali i s kojim su pitanjem šta više stekli naj- 
viših zasluga za svoj narod... 

Okupacija je dala povoda pooštrenju »žalosnoga hrvatsko-srpskoga 
razdora« u Dalmaciji. Tu »narodnu ranu« donekle će izliječiti riječka 
i zadarska rezolucija, premda su prije toga i Pavlinović i Klaić sve 
svoje sile uložili, da taj spor izglade, ali uzalud. Šovinizam nekih dal- 
matinskih Srba bio je toliko velik, da su upravo silili koliko Pavli- 
novića toliko i Klaića, da se umiješaju u »nebratsku prepirku, koja nije 
donijela koristi ni Hrvatima ni Srbima«. (J. Biankini, str. 2.) Kada je 
buknuo ustanak, sav se je narod vesilio, svi su pratili najvišim interesom 
taj ustanak. Zgrada »Narodnog Lista« u Zadru bila je gotovo uvijek 
puna znatiželjnog naroda, koji je molio i Biankinia i Politea, da ih 
obavijeste o najnovijim vijestima iz Bosne i Hercegovine. »Narodni List« 
uzeo je, šta više, na sebe dužnosti da opozna i zainteresuje za ustanak 
čitav kulturni svijet. I zbilja, rezultati su bili upravo sjajni. Zadarski 
odbor a i zagrebački, koliko su bili konstituirani sa ciljem što inten- 
zivnijeg političkog rada za pomoć ustašama, stupili su u veze sa stra- 
nim državama. Dobrovoljci su neprestano dolazili iz tih država, koji 
akoprem nijesu ustanku mnogo doprinesli u materijalnom pogledu »ali 
su svakako pomogli u moralnom« (D. Politeo, J. br. N. L. str. 35.). Naj- 
više je dobrovoljaca dolazilo iz Italije, koje je slao sam Garibaldi, ko- 

jemu je pri tome bio jedini ideal, da se Turci protjeraju što skorije iz 
Evrope. Medu tim dobrovoljcima spominje se jedna Holanđanka, koja 
je otišla na bojište, da se poput Orleanske djevice bori za ustaše, pa je 
bila i zarobljena i kao takovoj bile su joj na povratku priređene velike 
ovacije... 

Došli su bili i novinari iz Njemačke, Engleske, Francuske, Italije i 
drugih država, koje je odbor uvjerio o potrebi što višeg podupiranja 
ustanka. Sve je to onda izgledalo kao neki sveti narodni krstaški rat. 
Kroz Zadar su prolazili i strani diplomate, koji su često razgovarali sa 
Klaićem i Pavlinovićem. Tako je jednom bio zamolio ruski konzul u 
Dubrovniku Jonin Klaića, da bi brzojavio Pavlinoviću u Makarsku 
»neka se pri dolasku parobroda nađe na obali, jer je Jonin htio da se 
S njim porazgovori«. (Idem, str. 35.) 

Ukratko. Svi su narodnjaci bili gorljivi pristaše okupacije, a geslo 
je bilo njihovo i njihova glasila: Neka se rajaoslobodiodtur- 
skoga jarma! Radilosesamootom, kome će se Bosna 
i Hercegovina anektirati. Narodna stranka bila je jedno- 
dušna u tom, da treba Turke potjerati, B. i H. osloboditi i pripojiti Dal- 
maciji. >Proti okupaciji nismo se nikada načelno izjavili: izjavili smo 
se katkada proti njoj kao Slaveni i Hrvati, koji smo apsolutno zazirali 
od toga, da se ona vrši u prilog madžarsko-njemačkoj politici«. (Idem, 
str. 56.) »Tada je počeo u istinu Pavlinović poticati, da se to stanovište 
zauzme, prema postulatima hrvatskoga naroda u Dalmaciji i programa. 
1 Biankini je o tome bio načistu« — a i sami Politeo. U tom se je slagao 
Miškatović, urednik >Obzora«, Rački, Klaić i svi ostali, samo što su 
neki bili više, a neki manje pesimiste naprama Austriji. Sam profesor 
Nodilo u jednom pismu Vrankoviću izražava svoje zadovoljstvo »nad 
uzornim držanjem stranke i njezina glasila<«. (Idem, str. 36.) To nam je 
svima — veli Politeo — bilo u krvi kao prirođeno: program stranke, 
Bosna je dio hrvatske države. Tu je opstojala prvobitno jedna mala 
razlika između Klaića i Pavlinovića, što je Pavlinović u duhu pro- 
gramastrankeisvojih >Hrvatskih Razgovora«, (kojima 
je bio cilj, da dokažu hrvatstvo Bosne i njezinu pripadnost hrvatskoj 
državi po hrvatskom državnom pravu), tražio da se Bosna i Hercegovina 
pripoje trojednoj kraljevini. Klaić također Hrvat ne uzdajući se u 
kakvu promjenu sustava, bio bi naprotiv htio, da se Herceg-Bosni dade 
prigode, kako da se sama razvije i uredi«. (Idem , str. 56.) Jedini nepri- 
jatelji Srba u to doba bili su Starčevićanci, koji su govorili: »Bolje 
pod Turskom, nego da Srbija zauzme Bosnu i Hercegovinu«. (Idem, 
str. 36.) Stanovište Pavlinovića i svih drugih narodnjaka u Dalmaciji 
i Hrvatskoj najbolje se je zrcalilo u riječima: »Kadgod se radilo o 
kojem bilo sporu, mi smo uvijek stajali na strani Srbije i Crne Gore 

proti madžarskoj i njemačkoj politici sa našega hrvatskoga stanovišta; 
ali je Biankini (kao urednik >»N. L.« u punom povjerenju) opet uvijek 
brižno pazio, da se suzbije svaka nelegitimna težnja bilo jedne, bilo 
druge na štetu hrvatskoga prava. (Idem, str. 36.) 

Iz svega se ovoga vidi, da je narodna stranka i ispod i iznad Vele- 
bita kao i prije i poslije »Hrvatskih Razgovora« vodila dosljednu i je- 
dino ispravnu politiku, koja niti je ikada bila u opreci sa programom 
narodne stranke, a niti sa osjećajima naprama čestitoj braći Srbima u 
Dalmaciji... Ako je bilo kakovih momentanih razmirica među poje- 
dinim istaknutim političarima iz narodne stranke, te su razmirice bile 
časovite, jer bi začudo gotovo uvijek iščeznule ispred 
onog idealno konsekventnoga političkoga nazira- 
nja prvaka Mihovila Pavlinovića, 

Tek pred samu Pavlinovićevu smrt »srpska društva« su se okupila 
u borbi proti Hrvatima. Istupom Srba iz narodnoga kluba, stara je na- 
rodna stranka dobila karakter hrvatske narodne stranke, a već god. 
1887. proplakala je sva narodna Dalmacija nad grobom Mihovila 
Pavlinovića, jednako kao što je i 1896. nad grobom dra. Mihe Klaića. 
»Narodni List« za kakovih dvadeset brojeva izlazio je u koroti i 
donosio izljeve tuge, žalosti i harnosti tim neumrlim svojim vođama, bez 
kojih se ne dade ni zamisliti narodni preporod Dalmacije«. (V. Kisić, J. 
hr. >N. L.« str. 107.) 

*% 

S ovim, što smo dosada u našem članku iznesli, htjeli smo temeljito 
i argumentativno jednom za vazda da oborimo temeljne i fatalne tvrdnje 
g. Cara i Save Bjelanovića, koje su oni zlonamjerno u svijet turili, eda 
bi umanjili vrijednost rada narodne stranke i političko značenje nje- 
zinih slavnih vođa — a napose Mihovila Pavlinovića. Tim smo i postigli 
u glavnom svrhu, za kojom smo u prvom redu hodili u ovom članku, a 
da slika o značaju g. Marka Cara i o značenju njegova Save Bjelano- 
vića (pod tim mislim: iznetog u »monografiji« u prvom redu!) bude 
potpunija, ukratko ćemo se osvrnuti na neke krupnije netačnosti u ovoj 
»monografiji«. 

Na strani 26. g. Marko Car govori o člancima u >Srpskom Listu«, pa 
netačno i drsko, kao što smo već i dokazali govori o nekom podizanju 
tužbi protiv svemoguće vladino-klerikalne »Narodne Stranke«; (M. Car, 
S. Bjelanović, str. 26.) Nadalje g. Marko Car bulazni, kako su »odmet- 
nici« oko »Srpskog Lista« ustali protiv »težnja Strossmayerovih, koje se 
ispoljavaju u poznatim njegovim devizama« (Idem, str. 28.). Najtragi- 
komičniji je g. Marko Car u savršenoj svojoj komici, kada govori o . 
Pavlinoviću kao Bjelanovićevom »glavnom objektivu« i »vilovniku za- 


90 


vladale reakcije«; on je zaista takav iza naših autentičnih dokaza o 
Pavlinoviću, narodnoj stranci, Kneževiću, »odmetnicima« i t. d. Ali ova 


komika kod g. Cara dosiže svoj vrhunac tek onda, kada neistinito tvrdi . 


za Pavlinovića, »koji se u svojem organu, doduše, svojski brani« (Idem, 
str. 28.) da »zadugo ne izlazi svojim imenom na javu, dok se najzad ne 
pojavi u »Srpskom Listu« nov borac, koji Pavlinovića poziva na »meg- 
dan« i taj se »borac« potpisivao Srbin katolik »iz taktike«?... G. 
Marko Car nam otkriva sav sretan u tom »borcu« i »vojvodi«, u tom 
>Srbinu katoliku«, u tom dakle pseudonimu misterij »ne bijaše — veli 
— niko drugi, do li sam Bjelanović« (Idem, str. 29.), koji odgovara Pavli- 
noviću, »koji se u »Narodnom Listu« bijaše na njega požalio, što ga 
lično izaziva i kazao da s njim (Bjelanovićem) neće polemizirati, dok 
svoje pravo ime ne otkrije« (Idem, str. 29.) Ovdje valjda i ne opaža 
g. Marko Car, da je i on neosporno dao pravo Pavlinoviću, kada je 
nazvao Bjelanovića »Mali Savica!« Navađajući po običaju ogromne . 
citate svoga pseudonimičnog (»Srbin katolik«) učitelja, g. Car nam pri- 
znaje, kako je Bjelanović bio »veliki poštovatelj« Pavlinovića, dok je 
proti dušmanima »svoj gromoviti glas podizao«. Odmah iza toga — 
cincarski — bez ikakvog argumenta pseudonim će da denuncira Pavli- 
novića i sve njegove slavne drugove u Zadru i Zagrebu sa infamnom 
frazom, da se neprijatelji Hrvata i Srba »služe perom vašim (Pavli- 
novićevim), vaših drugova. (narodnjaka) u Zadru i Zagrebu, da nas 
lakše smotaju pod svoja kola« (Idem, str. 31.). 

G. Marko Car ovakav, kakav jest, naziva čuvenu knjigu Mihovila 
Pavlinovića, o kojoj smo prije opširno govorili, za koju i Bjelanović 
i g. Car, izgleda, vjeruju da je najviše doprinesla hrvatsko-srpskom 
sporu, »pamfletom«, a politiku jednoga Pavlinovića »uistinu diva i van- 
redna muža i po umu i po srcu i po radu, kojim je Božja Providnost 
obdarila naš narod u jednom teškom razdoblju njegova razvitka« (J. 
Biankini, J. br. >N. L.< str, 3.) — »kratkovidnom«. Htijući da nam pruži 
sa tu svoju »kraikovidnosi«, dokaze, servira ih i nehotice Kneževiću, 
Kovačeviću i onome, koji je — moramo priznati — u ovakovom podu- 
čavanju svoga učenika i »sutrudbenika« briljantno uspio... 

Ovo može samo g. Marko Car, koji je i pisac evo ovakove »mono- 
grafije«. Ovo može samo ovakav »objektivni tragaoc«, koji nam je dao 
o svojoj »objektivnosti« dokaza u knjižici »Sava Bjelanović«, koja će 
ostati vječna sramota i vječna svjedodžba o značaju g. Marka Cara 
i značenju njegova Save Bjelanovića za svakoga onoga, koji je pri svi- 
jesti i koji imalo voli istinu. Ovo može samo čovjek, koji misli (da 
upotrebim njegove riječi) na »podvalu« i usluge svojoj »pastvi«, koji 
govori o »nesnošljivosti«, »šupljem razmetanju« onih ljudi, čije ime 

nikada ne bi smjelo spomenuti evo ovako — kritičko čudo. Ovo 
može samo pisac ovakove »monografije« i ovakovoga značaja, kakvoga 
nam je iznesao esteta »tragaoc«. To može i pisac ovakovih savršenih 
laži: >Ta je ostilnost rasla usporedo sa uplivom Pavlinovićevim u 
javnim poslovima dalmatinskim, te kad najzad Dr. Miho uspije da po- 
stane jedini gospodar (!) u staroj, tada već potpunoj vladinoj narodnoj 
stranci, zabačen je svaki obzir i otvoren javni, žestoki rat na Srp- 
stvo«(?!) Idem, str. 44.). Pa može napokon esteta g. Car, kojemu je pri 
pisanju bila svijest o istini možda savršeno >uškopljena« (njegov 
izraz). To može samo autor, koji je svoju »monografiju« i u njoj sebe 
tako diskvalificirao, kao još niiko i prije i poslije njega u nijednom 
pamfletu. Ovo može samo g. Marko Car — — — —> — —> — — — > 
Što je Marko, toga više nema!... 
* 


Mislili smo da je potrebno pred 40-godišnjicu smrti Mihovila Pa- 
vlinovića bar ovo kazati o autoru ove »monografije«, o samoj knjizi i 
o pogubnoj njezinoj svrsi! 


Epilog osvrtu na Marka Cara'*) 


Ovdje nas se tiču tvrdnje g. Marka Cara, koje on iznaša dalje u 
»monografiji« o svom učitelju Savi Bjelanoviću kao »modernizovanom 
romantičaru«, najljepšoj strani njegova javnog rada«, političaru, publi- 
cisti i slično, nego nas se ovdje zapravo tiču one tvrdnje, koje se odnose 
na Naika Nodila, njegova odnosa naprama narodnoj stranci kao ured- 
nika »Narodnoga Lista«, profesora u Zadru i Zagrebu, pa i nastavnika 
Save Bjelanovića. 

U toj »monografiji« na strani 63. prije nego li će da piše o Bjela- 
novićevoj ocjeni Nodilove knjige >O postanju svjetovne papinske 
vlasti«, g. Marko Car, netačno i tendencijozno piše o Nodilu: »Kašnje, 
kad je narodna stranka stala odstupati od svog prvobitnog programa 
i u separatizam udarati, Nodilo napusti uredništvo i prijeđe kao na- 
stavnik u zadarsku gimnaziju«. Narodna stranka nikada nije »odstu- 
pala od svog prvobitnog programa«, a još je manje »udarala« u separa- 
tizam, pa i za Nodila, prema tome, to nije mogao biti razlog, da je pošao 
kao nastavnik u zadarsku gimnaziju, pošto je »napustio« uredništvo »Na- 
rodnoga Lista«. Nodilo je morao ostaviti uredništvo >»Narodnoga Lista«, 
a da nije povukao nikakove konsekvence, jednostavno zato, što su to 
tražili veći stranački interesi i najmjerodavniji 
faktoriu vodstvustranke, kojisudošlido zaključka 
daseprevelikaipreekspanzivnaindividualnost No- 
dilova u posljednje vrijeme ne može dovesti u sklad 
sa općim interesima narodne stranke kao inekih p o- 
litičkih naziranja njezinih vođa. 

Do toga je naročito došlo radi velikih borba za jedinstvo i slobodu 
ltalije, koje su se upravo vodile u to doba, a kojoj se je borbi žestoko 
opirao papa Pio IX., posljednji vladar »patrimoniuma« sv. Petra. Ova 
je borba u Italiji odjeknula u čitavoj Evropi, a naročito u Dalmaciji 
kao susjedi Italije. O tome je pisao članke Klaić, Pavlinović i Nodilo, 
pa je Nodilo morao često izgladiti članke Klaićeve i dovesti ih u sklad 
sa naziranjem Pavlinovića, ali je »ipak došlo do sukoba s Pavlinovićem, 
koji je strogo bdio nad pravcem lista. Tako se desi da je godine 1867. 


*) Pošto je g. M. Car zamukao, s ovim je člankom objašnjenje završilo. 

Nodilo ostavio uredništvo i prešao kao nastavnik na zadarsku gimna- 
ziju. Nu nije time prekinuo sve veze, jer je on i dalje — sve do god. 
1873. — pisao redovito talijanske članke za list« (Jubil. broj Narodnoga 
Lista god. 1912. Str. 7.). ' 

Najbolji je dokaz, da se Nodilo nikada poslije nije iznevjerio 
stranci, kojoj je od početka pripadao, u korespodenci, koju je i poslije 
podržavao u najljubaznijem i prijateljskom tonu sa glavnijim prva- 
cima stranke. Tako u pismu svom prijatelju Vrankoviću izražava svoje 
naročito zadovoljstvo »nad uzornim držanjem stranke i njezina gla- 
sila«. Nodilo je i poslije zadržao veze i sa Pavlinovićem o kojem se je 
uvijek sa poštivanjem naljepše i najpohvalnije izražavao... Između 
Pavlinovića i Nodila nikada nije bilo nikakove lične napetosti. »Ne- 
mojte misliti — izražava se jednom zgodom Nodilo — »da sam ja bio 
kakav lični protivnik Don Mije. Svojim čeličnim karakterom, svojom | 
nesebičnošću i svojim znanjem, on je, štoviše, meni imponirao. 
Rječnik Vukov i naše narodne pjesme ja primih njegovim posredo- 
vanjem. Kad sam bio dak, nas dvojica izmjenjivasmo pisma, pisana 
ćirilicom. Ako se Don Mija u nečem izmjeni, on to čini po glasu savjesti 
te mu od mene nema priekora«.*) 

S druge opet strane, ti su vođe svom prijatelju nastojali podati 
zgode, da Nodilo na podesnijem mjestu nego li je uredništvo političkoga 
lista amplificira i razvije sve svoje sposobnosti kao istoričar i naučenjak, 
a da to mjesto prepusti Jurju Biankiniju. Iste ga je godine Korčula 
birala svojim zastupnikom, a kad se je malo iza toga osnovalo hrvatsko 
sveučilište u Zagrebu, Nodilo postaje redovitim sveučilišnim profesorom 
iz opće istorije. Tom zgodom primio je mnoge čestitke iz čitave Dalma- 
cije na koje odvraća u »Narodnom Listu« od 14. X. 1874. svojom zna- 
čajnom porukom znancima i prijateljima, koji su mu čestitali prigodom 
njegova imenovanja. 

Dalje, posve je netačno, što g. Car piše, da je Nodilova istorična 
studija o postanju svjetovne papinske vlasti ili »Nodilovo književno 
prvenče<**) bilo pisano srpskim jezikom, jer je on svoju knjigu 
pisao hrvatskim jezikom, kao što je on sva svoja djela pisao. To 
je posve i naravno, jer je Hrvat, katolik, koji piše onako kako je 
naučio a to je latinica i štokavska ijekavština. Uza sve pohvale svoga 
učenika Save Bjelanovića Nodilo je, kako vidjesmo, ostao i dalje vjeran 
svojoj stranci, kojoj je on bio i ostao jedan od prvih osnivača i prvaka 
i nije se poveo za »odmetnicima«, »zemljakovićima«, »Srbima triju 


*) Pisac posjeduje i origin. pismo N. Nodila, u kojem on odobrava iza dugo 
godina politiku Pavlinovića i zahvaljuje mu za sva učinjena dobročinstva. 

**) Postanje svjetovne papinske vlasti, ili pedeset godina talijanske istorije, Za- 
greb 1878., Tisak i litograf. zavod C. Albrechta. 

vjera« i onima, koji su iz nekakovih specijalnih razloga odjednom 
prešli u velikosrpsku službu, koja im je bila posve daleko i po odgoju 
kućnom, stranačkom i vjerskom kao što su to bili razni ondašnji Fabrisi, 
Stojanovići, Cari i drugi. Da su oni tu novu službu zdušno vršili, vidi se 
i po tome, što su za svoje usluge bili obdareni od najrenomiranijih 
srpskih kritičara, takvim pohvalama, da i sami ne bi vjerovali u te 
pohvale, kada bi bili na životu kao što to ne vjeruje ni sam gosp. 
Marko Car.*) ' 

Izgleda na prvi pogled da to nije tako važno upravo danas isticati, 
da je Nodilo pisao sva svoja djela hrvatski, jer je to evidentna činje- 
nica za svakog onoga, koji vidi, osim g. Cara. Tu evidentnost Nodilova 
hrvatskoga pisanja opazio je i sam Sava Bjelanović, pa da joj apstra- 
huje u koliko više može tu evidentnost, on je »htjede, kao urednik 
»Srpskog Lista«, da prikaže u svom žurnalu«. Ali Bjelanović, koji je 
za g. Cara i »suviše realan čovjek«, nije mislio da se udvori svome 
nekadašnjem »nastavniku« i da mu zato » prikaže« knjigu u svom listu. 
Onjeimaopritomcilj,dabiiNodila,kojigajedojuče 
podučavao privukao u krug »odmetnika«, pa ga uvje- 
ravaoj, kako je narodna stranka, kojoj je on (Nodilo) 
sastavio program, odstupila od »prvobitnog pro- 
grama<« i kako je samo onaj program dobar, kojega 
»odmetnici« slijede od kako ostaviše 1879. njegovu 
stranku... Upravo je zato Bjelanović kao »lajik« i uzeo da govori 
u svom listu o djelu vještaka, »ali ga je — veli — na to nagnala želja, 
ne bi li podstakao kakova srpskog izdavača, da Nodilovu knjigu po drugi 
put izda, i to »pismenima ćirilovskim«. Dalje Bjelanović veli: »Navela 
me je dakle samo praktična korist, živa potreba naša«<. 

Kakova li je to, Bože, praktična korist »naša«?! Čija li je to »po- 
treba naša«?! »Odmetnika«?! Da, to se po sebi razumije... — 

Iz ovoga se već vidi, kako su ti »odmetnici« oko »Srpskoga Lista« 
budnim okom pazili svaki i najmanji nesporazumak u narodnoj stranci 
i odmah ga smatrali razlogom, koji će donesti sa sobom neminovno za 
posljedicu brojčano povećanje »odmetnika«. Sava Bjelanović je i u 
ovom slučaju sa Nodilovom knjigom tražio načina i mogućnosti, kako 
bi doskora i izrazitog hrvatskog narodnog naučenjaka Nodila »pisme- 
nima  ćirilovskim« prikazao ništa manje nego pristašom »Srpstva 
triju vjera« ili velikosrpskim šovenom. To je on činio zato, jer je 
uvijek mislio, da se Nodilo povlači iz političkoga života, što se ne bi 


*) O tim pohvalama pobliže u »Istoriji novije srpske. književnosti« Dr. J. Skerlić 
i u esejima »Iz srpske književnosti« od Pavle Popovića. 

slagao sa Pavlinovićem i Klaićem ili što bi narodna stranka odstupala 
od programa, a ne upravo radi toga, što je Nodiloosuđi- 
vaoborbuizmeđuHrvataiSrba, kojusuizazvali »od- 
metnici« god. 1879. odcjepivši se od narodne stranke. 
»Zato je on (Nodilo) — koji je iz Zagreba promatrao dalju borbu u 
Dalmaciji — teško žalio i osudivao spor između Hrvata i Srba, koji ima 
svoj zametak u god. 1876., a prvi sukob god. 1879. prigodom glasanja 
bukovačkih Srba. Spor, koji se sve to više pretvarao u ljutu borbu, gdje 
su strasti prevlađivale razum, učini, te se Nodilo posve udalji od poli- 
tičkog polja, čekajući bolja vremena i bolji mlađi naraštaj« (Jub. Broj. 
Narod. Lista str. 7.). 

Tim i sličnim postupcima uspjeli su »odmetnici« da pridobiju ne- 
koliko ljudi u glavnom mekšeg značaja i lošeg ekonomskog stanja u 
svoje kolo i za svoje šovenske ciljeve, da ih postepeno i svijesno stvore 
»građevnim objekitom«, kojim će se neki srpski istoričari u novije 
vrijeme služili pri nečuvenim istoričnim iznašašćima u Dalmaciji, a 
napose u Dubrovniku... Ta, kako da ovi i ne bi bili srpske istorične 
ličnosti, što su prešli gonjeni životnom nuždom među »odmetnike« u 
političkom smislu, kada ima i tako objektivnih »autoriteta« koji 
uzovebijednikesmatrajusvedubrovačkeknjiževne 
hrvatske ličnosti ništa manje nego apsolutnom svo- 
jinom srpske književne istorije?!... — Jadnih li sta- 
rih hrvatskih trubadura, gdje li vassa dubrovačkim 
arhivom strpaše?! 

Još na strani 74. svoje »monografije« g. Car piše, kako bi trebalo 
uzeti gdjekoju stranicu iz Savine velike polemike sa Pavlinovićem 
i t.d. pa bi takav izbor uz izbor njegovih novinskih članaka bio takova 
»antologija«, koja bi mnogo doprinijela, »da se održi u živoj uspomeni 
njegova ličnost kod budućih naraštaja«. — To bi zaista bilo dobro, kada 
ita jednostranost ne bi namećala dužnost svakom objektivnijem 
tragaocu da potraži Pavlinovićeve polemične članke u knjizi »Misao 
hrvatska i misao Srpska u Dalmaciji«, pa da tek onda dobije pravu 
sliku o učitelju g. Cara od god. 1879. Savi Bjelanoviću i o njegovoj »od- 
metničkoj« akciji, koja je sa sabom donesla toliko nesreće u javnom 
životu Dalmacije. 

Na koncu, završit ćemo o netačnim tvrdnjama g. Marka Cara u 
toj »monografiji«, jer smo u glavnom i kazali ono, što smo imali da ka- 
žemo na klevete g. Cara, koje je iznesao u >Politici« i u svom »Savi 
Bjelanoviću« o Mihovilu Pavlinoviću, narodnoj stranci, njezinim vo- 
đama i prvacima. Tom smo zgodom iznesli u najkraćim crtama značenje 
Save Bjelanovića i Marka Cara iza 1879. i njihovu ulogu; značenje 

»odmetništva« sviju vrsti i »odlika«, pa smo ustanovili i argumentirali, 
da je narodna stranka uvijek bila neovisna za vrijeme života Klaića, 
Pavlinovića i drugih vođa, a da je ovisnost od zadarske i bečke politike 
osjetno teretila upravo one »odmetnike« (Knežević, Kovačević, Fabris 
it. d) u interesu kojih i u ime kojih se pišu i ovakove »monografije«. 
Pretresli smo kritički »monografiju« i ustanovili, da g. Car u najmanju 
ruku ne slijedi stope »objektivnog tragaoca« nego pobornika »Srpstva 
triju vjera« ili velikosrpskog šovena i to iz računa, da mu pod stare 
dane u Beogradu bude lakše kao »borcu od 7. jula 1879.1... 

Ukratko. Nastojali smo da dokazima oprovrgnemo netačne 
«tvrdnje, koje su vrlo opasne za našu političku, kulturnu i književnu 
istoriju. Da smo te tvrdnje u koliko god su netačne oprovrgli, mi smo 
o tome lično uvjereni, jer smo u posjedu tih argumenata — ai drugih! 
Da su te tvrdnje oborene, uvjeren je i sam g. Marko Car, ali ga to 
izgleda odviše ne smeta, jer su mu te i takove tvrdnje davno donesle 
»parče onoga«, radi česa ih je i pustio u javnost... Ali, nek mu bude! 
Umrijeti će naskoro i g. Marko Car kao što su netačne tvrdnje u nje- 
govoj »monografiji« već umrle! A mi onda ne ćemo na njega mrtva 
udarati onako kao što on udara na mrtve koji ga politički upismeniše, 
pa mu zato sada — evo toliko! ... 

Protiv socijalizacije književnog individualizma 


Imadu samo dva mjerila za mjerenje književnih vrednota i to: 
apsolutno objektivno i relativno — subjektivno. 
Apsoluino objektivnoga mjerila zapravo i nema, ono je ideal, kome 
teže veliki kritičari kao: Croce, Brandes, Vogiie, Taine, Barrčs i drugi. 

Kod savremenih kritičara ispoljava se u glavnom, bez obzira na 
njihove težnje i nastojanja, drugo mjerilo, a to je zato, jer su današnji 
književni kritičari mnogo više smrtnici, nego li prvi. Upravo iz toga 
viška njihove smrtnosti i običnosti proizlazi kao posve naravna poslje- 
dica manjak u intuitivnoj moći, koji ih kadkada vodi do toga, 
da se ispoljavaju neozbiljni poduzetnici za podizanje vrijednosti 
kritikovanog objekta. Kadkada opet preduzimaju na sebe dužnost, da 
lako ruše istinske književne vrijednosti, a to ponajčešće zato, da od 
književnoga djela i dosljedno književnikova imena stvore garište, 
na kojem će njihovo veliko »Ja« da sagradi sebi hram »sveznanja«. Iz 
toga još ne slijedi, da i najdosljedniji slijedioci prvoga mjerila, a u 
potrazi za istinom, ne skrenu kadkada svijesno ili nesvijesno sa prave 
staze, i da se ne nađu na istom putu kao i prvi... Obično je io ne- 
svijesno, a ta nesvijesnost dolazi dijelom kao posljedica ljudske ogra- 
ničenosti i neprestanog mijenjanja psihičkih dispozicija, dijelom poradi 
teških i rastrovanih socijalnih prilika. Gdjekada je to i svijesno, a to je 
cnda fatalni grijeh kritičkog objektivizma, koji onda postaje istorični 
apostrof pri apostrofiranju kritikovanih a i kritičkih vrednota. 

U svijesnim i nesvijesnim postupcima ovih auktoriteta, koji nagla- 
šavaju prvi kritički metod kao i onih, koji su predstavnici drugog me- 
toda i koji svojim ciljevima sputavaju normalni tijek i progres knji- 
ževnosti, odražava se i snaga i pravac naše savremene književnosti. 

> Književnost je velika rijeka, u koju dopiru duševni pritoci sto- 
ljeća i generacija, u tu rijeku gledaju milijuni zvijezda, milijuni za- 
padanja i izlaženja sunca i mjeseca. U nju gledaju hiljade zaplakanih 
srdaca i blistavih očiju; u nju se ulijevaju suze radosti i žalosti mnogih 
pokoljenja; u nju su uprte i naše zjene, koje budno gledaju njezin 
tijek u prošlosti i njezine pravce u budućnosti... Književnost kao i 
umjetnost svrha je sama sebi; ona je Život radi života, raskoš radi 

raskoši i svrha radi svrhe; ona je velika potreba u maloj potrebi ljud- 
skoga života! Književnost je napokon i ona, koja ide usporedo sa svim 
pravcima ljudskoga života. Pa dobro, ako je život u istinu bit književ- 
nosti, a kako već rekosmo, ta je umjetnost sputana sa kritičkim teore- 
tiziranjem o apsolutno i relativno — subjektivnom objektivizmu, što 
treba da radimo? Treba književnost neprestano obnavl jatii po- 
mlađivatisa novim mladim silama, koje donose više: volje, značaja, 
života, snage, impulsa i krvi u književnost. 

Našu književnost mogu preporoditi mlađi (i uvijek mlađi!), a ne 
stari, koji u glavnom dadoše i ispucaše sve ono, što su imali da nam 
kažu. To je u ostalom posve prirodno, jer književnost teče paralelno 
sa životom, a život je uvjetovan, toplinom, hranom, energijom, radom, 
akcijom, pa su u prvom redu njegovi, a potom i njezini, predstavnici, 
.oni, koji te životne uslove posjeduju, a tek onda oni, koji te oznake 
gube, a da i ne govorimo o onima, koji ih već izgubiše... Međutim 
u stvarnosti vidimo, da je sve drugačije. Senilni starci i starčići 
okupiše se oko književnih i umjetničkih glasila, postaviše se na čelo 
književnih društava, preuzeše gotovo svu vlast u svoje ruke, pa 
mjesto da mlađe upućuju i blagohotnošću (gdje je god ona umjesna!) 
bodre, oni ih prepuštaju sebi, svijesni svoga auktoriteta i moći, pa ina 
posve oprečnim područjima... Oni promiču svoje »kolege« po profesiji 
i po godinama napred, jer je to od iskona prokušano sredstvo, kako da 
se u svojoj pravnoj, medicinskoj ili tehničkoj struci dođe do novaca, 
zatim na kojem književnom listu do glasa i to ne samo kao »auktoritet«, 
nego i onaj, koji lako ignorira one, koji mogu da dadu nešto savremenoj 
književnosti. 

Mi vidimo da mlađi književnici traže mogućnosti i načina da 
aktivno učestvuju pri književnom stvaranju, štaviše, oni u sebi savr- 
šeno osjećaju svoj uzvišeni poziv i oni ga počimaju da slijede ne oba- 
zirući se pri tom na sve one zapreke, koje im stoje na putu. U osta- 
lom, sasvim je i pojmljivo, da oni teže za književnošću i da nastoje da 
i sami nađu što aktivnijeg učešća pri svim književnim i u kulturnim 
manifestacijama. Sve dotle, dok je omladini bilo onemogućeno gotovo 
svako aktivnije sudjelovanje, bila je i književnost: manjkava, bes- 
krvna, bezživotna, bezimpulsa... Ona je i morala biti ta- 
kova, jer joj je potrebovala bit prave, žive književnosti, koju ne 
može da poda nikakav verbalizam kao ni uzgojni i naučni doktrinizam, 
ato je: emocija, životidinamika toga života, a to su zapravo 
glavni elementi istinske i velike književnosti, 

... Umjetnošću i književnošću nekad su se bavili gotovo isključivo 
privilegovani, a.ne bogodani staleži i pojedinci, koji bi sami usurpi- 

rali pravo, da stvaraju bezživotnu, bezizražajnu književnost i umjet- 
nost i da joj kao takovoj određuju direktive. Tako je književnost sa- 
peta, konvencionalnim kalupima čekala one, koji će je oboružani zdra- 
vim estetskim naziranjima osloboditi svih onih fatalnih sredovječnih 
dogmi i predrasuda, koje su od vajkada bile ponos namrštenih nauče- 
njaka i odgojitelja, koji ravnahu književnošću isključivo kao svojim 
pašalukom. To je imalo za posljedicu, da je nastao zastoj u književnom 
životu i da se je ogorčenu i revolucionarniju omladinu ponukalo, da se 
spremi na dostojnu reakciju i da poduzme sva sredstva, dok oduzme 
ovima prevlast iz ruke, pa da sama sebi stvori preduslove i uslove kao 
i smjernice za daljni rad. Nije to lako išlo, ali omladina, svijesna svoga 
velikoga poziva, sve je više dolazila do izražaja, dok napokon nije: 
uspjela, da preuzme inicijativu i glasila u svoje ruke. 

Iza toga zapazila se je u književnosti viša sloboda stva- 
ranja, izražaja i forme; stare otrcane romantičarske krilatice, 
koje nijesu bile u skladu sa životom ni istinom preko noći iščeznuše. I 
mjesto starog sintetičkog dogmatizma i konvencionalizma zavladala 
je analiza estetskih pojmova i slika. Pojavila se je eruptivna dinamika 
duše, koja je obuhvatila sve živoine i društvene elemente, te svojim 
velikim dimenzijama dala mogućnosti, da se razviju novi pravci i nove 
škole, koje su doskora opet međusobno počele raščišćavati pojmove. U 
tim kritičnim objašnjenjima, gonjeni socijalnom i ekonomskom neza- 
hvalnošću neke su od ovih škola i nestale sa više ili manje očitim 
tragom, dok su opet druge bile primorane da prave međusobne kompro- 
mise. Ovim kompromisima redovno nije bio uzrok 
uvjerenje, negosuoni ponajčešće bili nužna poslje- 
dica borbe za opstanak kao i bijednih ekonomskih i 
kulturnih prilika. Ekonomski slabiji obično se priklanjaju ja- 
čim, pa se iza dugih trvenja >za ustuk« fuzioniraju ili traže načina, po 
kojem da zajednički rade. ; 

Iz svih tih književnih »fuzioniranja« i kalupljenja »>zajedničkoga 
programa« nastala je upravo sudbonosna posljedića, koja je sa sobom 
donesla razvodnjenje emocionalnog intenziteta, kao i akarakternost u 
umjetničkom stvaranju mladih, dok je starije dovela, poradi toga, što 
su ekonomski bili jači, na vodeća mjesta. To umanjenje individualizma 
kod mladih književnika nastupilo je kao posljedica ekonomske nemoći 
i kao protivusluga senilnim ambicijama, koje se zamjerno poveća- 
vaju na račun predratne i izaratne književne omladine. Gonjeni 
pritiskom, auktoritetom i uplivom, da tako kažemo, starijih, vrlo se 
lijepo vidi, kako se pomalo individualisti okupljaju u male grupice 
njih 5—6, kako izilaze sa svojim revijama, koje redovito iza nekoliko 

vremena prestanu! S druge strane opaža se, kako se neki jači individua- 
listi uvlače u se i pripremaju za podesnije dane... Treći i razmjerno 
najviši broj mladih književnika fuzionirao je svoj individualizam sa 
individualizmom starijih »socializatora«, koji naprežu sve sile, da što 
viši broj individualista uvuku u »književnu zadrugu«. 

Tako se ta književnost propagira i živi u tako zvanim zadrugarskim 
savezima, prosvjetnim savezima, raznim slogama i t. d. Ovi savezi, za- 
druge, sloge i slično i u književno-umjetničkom saobraćaju uzdržavaju 
potrebite odnose čisto trgovački. Njihovo je dopisivanje identično sa 
dopisivanjem dioničarskih društava i ostalih zadruga: štampilja, potpis 
predsjednika s lijeve, tajnika s desne strane, šifra i t d. Što je 
kod toga najinteresantnije predsjedniki tajnik re- 
dovito su na književno-umjetničkom polju nepo- 
znatiilisupaksvoj glas stekli na posve drugom po- 
dručju, koje sa književnim redovno nema ništa za- 
jedničkog. Oba su vrlo dobri trgovci, koji dobro znadu, što hoće... 

Činjenica, da naša književna imovina postaje sve toviše inven- 
tarom zadrugart i zadrugarstva leži dijelom u rastrovanim socijalnim 
prilikama, dijelom u neispravnom tumačenju o potrebi prenošenja po- 
litičkoga kolektivizma na književno polje. Kolektevizam u poli- 
tici kao životni uvjet parlamentarizma, morao bi se konsekventno — 
po tumačenju ovih — prenesti i na književno-umjetničko područje. 
Tim bi književnost postala pristupačna i najširim narodnim slojevima, 
štaviše, ti slojevi bi mogli naći i vidnog aktivnog učešća i tako bi 
književnost i umjetnost sukcesivno imale postati 
jeftina svojina čitavoga naroda, a prema tome jed- 
nakoisvakoga pojedinca. Tako bi se narod »odgojio« i >pro- 
svjetno podigao« i bio bi samostalnijim i jačim »političkim i socijalnim 
faktorom« o kome bi se više povelo računa. 

Bez svake sumnje; već u ovim naziranjima i mjerilima imade po- 
nešto zdrava, ali evidentno i mnogo više korisna zaone, 
kojitaj književno-umjetnički kolektivizam zalju- 
bavnekih ambicioznih »političkih faktora< šire i po- 
dupiru. Ova naziranja i mjerila amplicirana i sprovedena u praksi 
dovode uistinu do vrlo čudnih i interesantnih rezultata, koji pojedin- 
cima donose kadkada velika ekonomska dobra, dok onima, koji di- 
rektno stvaraju u najboljem slučaju nekoliko dinara, koji im omo- 
gućuju pristup u prvi velegradski podrum, da uživaju na čas alkohol i 
da zaborave na životnu zbilju... Tako ti »socializatori« i »auktoriteti«, 
koji su prije par dana jedva ispustili nekoliko dinara na suhu, blijedu 
i koštunjavu ruku umjetnika za njegovo najnovije književno djelo, 

utovljeni bezbrižno šetaju ulicama u odijelima po najnovijoj fazoni. 
Kada slučajno susretnu zanemarenog književnika, 
okrenuglavuipljununastranu danebipljunulina 
glavu svoga plemenitoga vučjaka, kojega vode na 
lanču...« ' 

Da je ovo preveliko i pretendenciozno socializiranje ili bolje demo- 
kratiziranje prave književnosti i umjetnosti vrlo pogubno, o tom ne 
može biti nikakove sumnje. Uvođenjem demokratskoga duha u čistu 
književnost i umjetnost ne znači ništa drugo nego knji- 
.XŽževnostii umjetnosti pomalo oduzimati upravo one 
osebujnosti, koje je i čine pravom umjetnošću To 
znači od pravog umjetnika kao privilegovanoga člana društva stvoriti 
posve običnog građanina sa istim pravima i dužnostima kao što ih ima 
zadnja piljarica na živežnom tržištu... To napokon znači, za nekoliko 
decenija riješiti književnu i umjetničku istoriju svih onih velikih pred- 
stavnika, koji su uvijek, a kod svakog civilizovanog naroda, pa i na- 
šega, hili najsigurnije mjerilo za mjerenje njegove kulture i civili- 
zacije. 

Iz ovoga nipošto ne slijedi, da narod ne mora imati i svoju du- 
ševnu hranu. Dapače, narod je to od vajkada imao, a osobito naš u 
narodnoj pjesmi, gatki, priči, mitu i t. d. On tu hranu ima i danas, koju 
ili sam od sebe dobiva preko pučkih pisaca ili koju dobiva od onih, 
koji visoku, estetsku književnost i umjetnost hoće da posve demokrati- 
ziraju u svojim »zadrugama« i raznim »savezima«, a to često samo zato, 
da lako dođu do glasa. 

Iz svega toga jasno je, a mi smo to u ovom članku i hijeli naglasiti, 
da su prevelika demokracija i socializacija kao i njihov duh štetne 
pravoj književnosti i umjetnosti. Jedno je »poučna«, »odgojna«, 
»naučna«, »pseudonimična«, »trgovačka« književnost i t. d., a drugo 
ona, koja je svrha samoj sebi. Mi nijesmo proti tome, da se i najniži 
slojevi prosvjetno, odgojno, higijenski, pa, ako hoćete i trgovački po- 
dignu, kao što nijesmo ni proti tome, da se književnost dovede u sklad 
sa životom i životnim potrebama. Ali, zato smo tim više proti tome, 
da se književni i umjetnički individualizam, koji 
vijekovima i narodima daje najizrazitiji pečat ob- 
stojnosti i veličine, prostituira i identificira sa 
neznatnim individualizmom pseudonimičnih pred- 
sjednikaili tajnika nekakovih trgovačko-privred- 
nih zadruga, koje sa pravom i čistom književnošću 
imajusamo toliko dodira, u koliko nekom potrebuju 
iknjiževneambicije. Akoneto,aonokoristodistin- 

skih i velikih književno-umjetničkih.induviduali- 
sta, koji im iz političkih ili ekonomskih prilika 
padnu žrivom! 

Uvjereni književni individualisti ostat će i mimo svu tu kulturno- 
političko-trgovačko-zadružnu politiku, štaviše, oni će se upravo radi 
toga nenaravnog uvlačenja trgovačko-zadrugarskog duha u književnosti 
još više pojačati, ako ne brojčano, a ono jamačno po duševnoj snazi i 
samostalnosti! I taj jaki duhovni individualizam imati će u skoro vri- 
jeme da započne veliku borbu sa onim duhom, koji uskoruje progres 
pravom umjetničkom stvaranju. Borba će biti teška, jer je ta kulturno- 
političko-zadružna književnost uvjetovana i ličnostima, koje se kadkada 
nazivaju i »političkim faktorima«, ali je i laka, jer su pripremni za 
borbu među njima samo oni, koji su pod ekonomskim prilikama u tu 
svrhu i dovedeni u »zadružno umjetničko carstvo«... Dakle sa ovisnim! 


Tu borbu vidimo. Zato smo već sada htjeli na nju upozoriti! 


II. 


PRIKAZI 


“ 


Društveni materijalizam i umjetnost 


Kad je riječ o savremenoj umjetnosti i književnosti, odmah je i riječ 
o savremenom društvu u kojem se ta umjetnost i književnost razvija 
i bitiše. Samo civilizovano društvo, koje nije odviše zavedeno ma te- 
rijalizmom i komercionalizmom može da odnjeguje veliku 
umjetnost i književnost. 

Umjetnost i književnost u u užem i širem značenju izražaj su bogo- 
danosti i plemenitosti društvene. Zato su najsposobniji i najidealniji 
članovi toga društva od njegovog postanka (u modernom smislu) podu- 
Pirali i njegovali umjetnost i književnost. Najsilniji i najviši vladari 
Evrope držali su velike umjetnike i književnike na svojim dvorovima, 
davali im: imanja, ordene, časti i razne povlastice, da sa svojom bogo- 
danošću oplemene vladaočev dvor, a po tom i onaj narod, kojem je do- 
tični vladar na čelu. 

Ako proučimo umjetničku i književnu istoriju, vidjet ćemo što 
više, da je gotovo svaki veliki umjetnik imao veze sa bilo kojim suve- 
renom ili dostojanstvenikom bilo koje države. Ako sada predpdstavimo, 
da je svaki taj suveren više ili manje predstavnik države, naroda, dru- 
štva, a svaki veliki umjetnik, uza svu svoju veliku osebujnost, član toga 
društva, onda nam je već odatle jasno, da se velika knji- 
ževnost nije nikada kosila sa temeljnim društve- 
nim principima, na kojima počiva savremena demo- 
kracija. 

Kako je u prvim svojim počecima umjetnost i književnost nikla 
iz naroda, posve je jasno, da ne može biti isključivo nenarodna i 
nedruštvena. Nu, odatle još ne slijedi, da se ciljevi i potrebe društva 
moraju u svemu podudarati sa ciljevima i potrebama umjetnika kao 
člana toga društva. Potrebe i ciljeve državi i društvu nameću pojedinci, 
koji su došli na vodeća mjesta, ili po volji naroda ili po volji sile, 
a potrebe i ciljeve umjetnika nameće viši postulat, koji svoj postanak 
ima u probitku svega — ato jesavršenost... 

Ali je umjetnik i član toga društva!... — Upravo zato, nikakav 
događaj (u društvenom smislu) nije prirodniji, nego li je taj, kada se 
ciljevi i potrebe društva sukobe sa ciljevima i potrebama umjetnika. Taj 
sukob između umjetnika i i društva kao sukob dvaju oprečnih naziranja 
na svijet, opaža se posvuda; a na osobiti način kod nas. Savremeno 

društvo, vrlo često izbacuje umjetnika i književnika iz svoje sredine, 
a ovaj se za ustuk vrlo rado odriče toga društva i traži nešto drugo... 
Tu nam činjenicu potkrepljuju svakidašnji sukobi između toga materi- 
jalnoga društva i umjetnika kao oplemenitelja toga društva. Ti se sukobi, 
kolikogod oni počivali na istoj društveno j podlozi, ne izravnjavaju 
lako, nego se svršavaju propašću slabijeg (u smislu ovoga društva) a 
to je redovito — umjetnik... 

Svejedno je, kako će taj umjetnik svršiti — bilo usudom Matoša, 
Polić- Kamova, A. B. Šimića, bilo Petković-Disa, Bojića, Antule i drugih. 
On, umjetnik treba da ugine, jer je to — glavno... 


KA 


Današnje društvo športa, kinematografa, filma, flirta i mode, hlepi 
za zlatnim teletom. I zemaljski bogovi dršću pred zveketom novca. Radio 
aparati počinju da služe za slušanje metalnoga koncerta. Nje- 
gova simfonija opaja savremeno društvo i onda, kada sluša Bethovena, 
Wagnera, Verdia, Chopina, Smetanu i druge velike oplemenitelje ljud- 
skoga duha. Opojen simfonijom metalnoga koncerta, čovjek, postaje 
zvjerka u ljudskoj spodobi, koja za svoje ciljeve ubija: oca, majku, 
sestru, brata i sve ono, što mu stoji na putu da uđe u »carstvo zemalj- 
skih bogowa«... 

Ako se današnje društvo i približi kadkada pravoj umjetnosti, od- 
nosno umjetniku, to ono čini radi društvenih maskiranih predrasuda, 
a ne nipošto iz uvjerenja. Savremena žena treba da iznenadi svoga 
»mužića«, on opet svoju »ženicu« i t. d. Ako pak nije ovo, onda treba 
uresiti salon sa umjetničkom slikom, koja smije samo-da bude »lijepa 1 
jeftina«, ili treba popuniti paradnu kućnu »biblioteku. — Dabome, pri- 
bližava se zima... trebat će kakova tuđa duhovita misao ili izraz, koji 
će »pasirati« u carstvu zemaljskih bogova... 

Zato današnjem društvu potrebuje puno više smisla za lijepo i 
plemenito, jer to ne može ni onda nestati, kada nestane svih mate- 
rijalnih dobara, stečenih bilo poštenim bilo nepoštenim načinom. Da- 
našnjem društvu treba mnogo više razumijevanja za onaj nevidljivi 
duševni život sa svim svojim pojavama, koji se najbolje ogledava baš 
u umjetnosti i književnosti... Bude li suvremeno društvo više razu- 
mijevalo i poštivalo umjetnost i književnost, a nada sve njihove stva- 
raoce, imat će pravo da nosi naziv civilizovanog društva i dr- 
žave. Ako pak to društvo bude i dalje upiralo svoje sile da obustavi 
procvat i progres umjetnosti i književnosti, osjetit će ono isto prije 
ili poslije neminovnu potrebu, da izbaci i osudi one, koji na tom »pr- 
ljavom i niskom« poslu imaju najviše zasluge... To će društvo učiniti 

ne samo radi nepravde nanesene ovom ili onom pojedincu kao stvaraocu 
nego još više radi svoje svrhe... 

Pošto to društvo dođe do spoznaje, da je umjetnost i književnost 
ona, koja ga podiže i oplemenjuje, uznosi i tješi u ovom svakidašnjem 
životu, nestat će i onih, koji nekvalificiranim ispadima sapinju nor- 
malni tijek i progres prave književnosti i umjetnosti. 

Društvo mora prije ili poslije da prinese žr tv u, pak da se pomiri 
sa činjenicom, da su istinski stvaraoci isto tako potrebni na onim mje- 
stima, koja ih po njihovim duševnim sposobnostima neosporno spadaju, 
kao što su na tim mjestima nepotrebni oni, koji po svojim. moralnim 
i duševnim sposobnostima tamo nikako ne spadaju... Tako će se društvo 
i država preporađati i oplemenjavati preko one »božanske iskre«, koja 
gori u dušama istinskih umjetnika i stvaralaca; uvidjet će nove svi- 
jetle staze, kojim do tada nijesu koracale profane cijene samozvanih 
umjetnika, a uistinu zločinaca naše velike i preporođene narodne 
umjetnosti! 

... I kada se pravi ljudi povrate iz svog azila, pozvani potrebom 
onoga društva i naroda, čiji su i oni u najmanju ruku dostojni članovi, 
zasjat će svijeće u hramu velike i prave Umjetnosti, u hramu Sve- 
znanja... A istinska svjetlost rasvijetlit će srca i duše onih, koji se 
budu u tom hramu molili... A i onima, koji se budu nalazili ispred 
hrama i budu slušali simfoniju vječne skladnosti i ljepote, potrest će se 
duše u gorućoj želji, da se preporode i oslobode grijeha... 

Uzvišenu zadaću i ciljeve naše buduće književnosti i umjetnosti 
treba da pozdrave i podupiru oni, do kojih je u prvom redu. Naša umjet- 
nost i književnost ne smiju više biti monopol za nadute veličine, 
prazne ambicije i kojekakve protežirane špekulante, koji se još uvijek 
nalaze i na najvišim mjestima, da ih lakše uništavaju! Te neznatne 
vrednote treba da čim prije nadomjesti imaginatorska moć 
istinskih umjetnik4; ona treba da dolazi do izražaja u prvom redu na 
onim mjestima, gdje vlada još negacija svakoga pozitivnoga stvaranja! 


Fran Diirr i njegov rad 
(Prigodom dvadesetogodišnjice smrti). 


Ako se pobrinemo, da u pravo vrijeme spasimo ono, što bi vrijeme 
zaista poneslo u zaborav, to ćemo često naći i nešto vrijedno, što bi 
bilo šteta da ode u potpunu zaborav. Tu sam štetu opazio i ja, čim sam 
dobavio i pročitao rukopise rano preminulog pjesnika Frana Diirra. 

Fran Diirr spada među one pjesnike, koji su umrli prije nego li su 
izradili i konkretizirali svoju umjetničku ideologiju, pa je to i razlog, 
da Fran Diirr nije toliko poznat, koliko njegov plemenjak Oskar Diirr, 
premda je više od njega napisao. No uza sve to proučavajući obilnu knji- 
ževnu ostavštinu mladoga Diirra dolazimo do zaključka, da je s njim 
nestalo idealnog i neumornog stvaratelja, koji je sve to više izbijao na 
površinu kao bogodani i vrlo talentovani pjesnik i novelist. 

Ako pročitamo zbirku pjesama, koju su mu izdali prijatelji god. 
1905. »da otmu posvemašnjoj zaboravi pjesme svog nesretnog prijatelja 
Frana«, začudit ćemo se talentu Frana Diirra. U svim njegovim ranijim 
pjesmama opaža se topli i jaki lirski ton pun ljubavi naprama majci, 
umjetnosti, djevojci i prirodi; ali u svakom tom tonu čitalac opaža neki 
bćni prizvuk, koji ne krije u sebi samo slutnju žalosnog sutra, već i 
žalosnu stvarnost toga sutra — Smrt. Tu slutnju, koliko je takovu on 
hoće da poda, podava je nekim utješnim tonom, da ne bi škodno djelo- 
vala na njegove epigone. 


No po smrti tjela, duša 
Slobodna će da mi živi, 
Vaselenom vinut će se 
Kano oblak laki, sivi. 


U pjesmi >U bolest« otkriva nam pjesnik spontano i istinski svoju 
duševnu dispoziciju i svoj odnos naprama svijetu, kad veli: 


Tromo tijelo u san pada, 
K6 na vjetru listak dršće. 
Ruka drži staru knjigu, 
Te je stišće jače, čvršće! 

Jedan vrlo jak momenat svoje tragike podao nam je Diirr u istoj 
pjesmi u ovim potresnim stihovima: 


»Mladosti, zar u tom tjelu 
Jošte živiš, nij! ti ružno? 
No ti šutiš, zamukla si, 
Srce kuca mlako, tužno. 


AP u oči dolaziš mi, 

Te se ovdje ogledavaš: 
Slabost, umor, boli prošlost 
Sve mi, moja, ti izdaješ. 


Što će reći b'jesni ljudi 
Čitajuć te u mom oku, 

Gdje su vični gledat mladost 
U hrlome lakom skoku!« 


Dalje pjesnik uzdiše za životom, na koji i on ima pravo pa veli: 


Daj sad, knjigo mog života, 
S mojim stablom pozeleni! 
Daj mi život, otvori se, 
Procvati u novom cvatu, 
Čuvat ću te, suzam čistit, 
Dati ću ti koru zlatu! 


Ali poslije dolazi pjesnik do spoznaje o biti i posljedicama svoje 
bolesti, pa gledajući u požultjeli listak, u tu stranu života, koju je Usud 
svakom čovjeku namijenio, da je jednom čita — i nastavlja: 


Dolist&6 sam knjigu moju 
Bezvr'jedna je, slaba bčna. 
Ne ću više, doskora će 
Samotna mi zvonit zvona. 


Zatvara se čudno knjiga, 
Pamet susta, grud se smiri, 
T'jelo leži, odar crni — 
Gore sv/jeće i dupiri. 


Fran Diirr, rođeni idealist, voli život, voli sve ljepote i obljeske te 
ljepote u životu, voli prirodu, jer se osjeća njezinim dijelom, voli ljubav 

pravog sina naprama svojoj dobroj majci kao i ljubav čovjeka — lju- 
bavnika, jer je i on pozvan, da kroči do nje fizičnim i metafizičnim 
stazama. Diirr voli umjetnost nada sve radi umjetnosti same, jer ga 
njegov intuitivni duh vodi do spoznaje, da i umjetnost nije ništa drugo 
nego život radiživota. On voli život, i ako ga taj život ne voli, 
voli ga i onda, dok mu »čelo tmurno znoj umiva«... On samo žali, što 
mu je tako rano, tako naglo ostaviti sve u zametu — u razvoju, pa zato 
i veli u svojoj duboko proćućenoj pjesmi »Smrt«: 


A _ još nisam dovršio, 
Što bi čovjek svršit mor0. 


I dok se Diirr oprašta »sa života, slatkom bajkom« i dok se oprašta 
sa svijetom, majkom, ljubaznicom i prirodom, tješi nas riječima: 


Ali možda sve se tekar 
Samo tako gorko snilo? 


Malo dalje ne će da bude u obmani niti on niti drugi, pa kon- 
statira fakat, da je Smrt tu, pa se tješi pitanjem i utješen pita — Nju: 


Hoće Y ikad, dušo, biti 
Uskrsnuće mrtvi? 


U svojoj lijepoj pjesmi >Slušaj majko« pjesnik pita majku tako 
naivno i značajno za Diirra kao pjesnika o uzroku njegove iscrpljenosti: 


Ne znam, majko, zašto da bi 
Inače mi mladost bila 

Tako loša, iscrpljena, 

K6 da nije nikad snila? 


U pjesmi »Pramaljeće« pita pjesnik: 


Hoćeš li mi, pramaljeće, 
Jednom suzom rosit ev'jeće, 
Kad će, majko, čari tvoje 
Pokrivati kosti moje? 


U pjesmama pjesnikovim od g. 1905. t. j. u posljednjoj godini nje- 
gova života, opaža se još više boni krik mladoga pjesnika za svijetom 
i prirodom. To se vidi u pjesmi >Grob pjesnikinje«, >Nad grobom pri- 
jatelja«, »Iz života« i u zadnjoj pjesmi >Različak« oplakujući u nježnoj 
duši njegovu sudbinu i ne sluteći, da i njega čeka usud toga cvijeta, pa 

da će i.njega pokositi ona strašna žnjetelica još prije nego bude palo 
prvo jesenje lišće... 

U kratko. U svim pjesmama Frana Diirra vidi se i mimo goleme 
nedostatke njegove pjesme neka bogodušnost, emocija i istinska ljubav 
naprama svemu uzvišenom, a napose naprama majci i umjetnosti. 
Diirr je u svojim pjesmama, novelama, crticama, aktovkama i prevo- 
dima shvatio, da književni uspjeh nije samo u talentu i riječi, nego 
kudikamo više u požrtvovnom i sistematičnom radu, koji sukcesivno i 
teško, ali stalno vodi do nekog recimo savršenstva... 

Diirr, dečko od 17 godina, počinje pjevati onako, kako pjesnik po- 
činje da pjeva, i već u 20-oj godini umire shrvan od one teške bolesti, 
od koje su umrli mnogi i mnogi naši književnici. Ostavlja zbirku pje- 
sama, veliki broj novela i crtica, tri-četiri dramska pokušaja, prevod 
D'Annunzieve »Gioconda«, Moličrova >Le mćdicin malgrć lui« neke pre- 
vedene pjesme od Uhlanda, Luisa Maratela, Charlesa de Chenedalle, 
Saint Bernarda i t. d. 

Imajući momenitano u rukama rukopise pokojnoga Diirra, nijesam 
mogao, a da se s nekoliko riječi ne osvrnem na toga od najmladih 
hrvatskih pjesnika i njegovo stvaranje. Nijesam mogao konačno, a da 
se ne osvrnem na ličnost (u koliko se o istoj može govoriti!) pjesnika, 
koji nije mogao da stvori i izgradi potpunu svoju literarnu fiziono- 
miju, već nam je ostavio svoju žarku mladenačku ljubav za umjetnošću 
u svojim obilnim rukopisima, po kojima: 

»Razbacane misli sve su« 
(Pjesma >Smrt<). 


Ante Cettineo 


Kada sam pročitao »Zvezdane staze« g. Cettinea, odmah sam dobio 
isto uvjerenje, koje sam dobio, pročitavši neke druge zbirke naših 
najnovijih pjesama, a to je, da je današnja beletristika kudikamo viša 
i bogatija kvantitativno nego li kvalitativno. ' 

Riješeni svih pravila i zakona pjesničke arhitektonike kao: sroka, 
ritma, izvjesnih figura, ukrasnih pridjeva i tropa, očekivala se od naših 
mladih versilbrista neka jaka, zdrava i irajna zamjena za sve stare i 
preživjele atribute predaka. I zbilja: mi smo tu opravdanu zamjenu 
u nekim najnovijim pjesmama vidjeli i to: u jakoj duševnoj dinamici, 
u plastici forme, u analizi cjeline i detalja, kao i njegovu isticanju radi 
te cjeline, u jakosti i originalnosti misli, izražaja i slično. Ali smo se 
isto tako morali .vrlo često zadovoljiti po kojom lijepom riječju i fra- 
zom, po kojom lijepom krilaticom, mišlju, slikom i slično. Niti je u tim 
pjesmama bilo one samoniklosti, iskrenosti, proživljenosti, a niti opet 
kakovoga života i životnog vibriranja... Dosta je toga bilo: usiljeno, 
lažno, izvještačeno, neprirodno — maskirano, a opet ništa manje tuđe. 

Uzrok je tome, što se današnji pjesnik okreće i žive u doba nekoga 
sveopćeg povađanja, što više, kada to povađanje postaje vrlo važnim 
zakonom, na kojem počivaju kao posljedica mnogi postupci i doga- 
đaji unutarnjega, psihološkoga, života. Zato se i savremeni pjesnici u 
najviše slučajeva u svojim pjesmama povađaju za duhom i duhovnom 
modom te dobi, a taj duh i modu oni traže kod onih pjesnika, koji tim 
duhom i tom modom ravnaju i koji su im uz to najbliži. Svejedno je, 
da li će individualnosti prvoga pristajati individualnostima drugoga... 

To se »paradoksalno podudaranje« vrlo lijepo vidi i kod g. Cettinea, 
koji je proračunan čovjek, pa zašto da se i on u tom sveopćem pova- 
danju kolikogod ne povađa za drugim. 

I upravo radi toga povađanja g. Cettineo ne proživljava puno u 
svojoj pjesmi, ne reaguje lično na spoljne utiske ni onda, kada proži- 
vljava, a to zato, da ne bi dao jaku ideju onako spontanu, istinitu ka- 
kova jest. Kada mu ideja treba, on je onda zavije u plašt riječi i fraza, 
koje dosta puta nijesu razumljive, jer ne uokviruju svoj bitni pojam 
niti u okvir kojeg im logika daje, a često niti u okvir kojeg im sam 
pjesnik hoće da dade. 

Iz ovoga patosa riječi, koje čitalac ne može razumjeti izlazi kao 
neminovna posljedica pjesničkoga nerazumjevanja neemocional- 
nost gotovo sviju pjesama g. Cettinea. Naš je iritabilitet pri čitanju 
tih pjesama gotovo čitavo vrijeme indiferentan, naši osjećaji zaspali, 
jer mi sa pjesnikom tražimo ono, što je htio on sam kazati, a i može li 
s tim što da kaže. 

G. Cettineo zabavljen velikim trošenjem i traženjem lijepih riječi 
i fraza, ipak se ne može osboditi nekih estetskih neukosnosti kao: 


A oko ispito iskušenjem mesečeve studi. 


Gubeći se u alegoričkoj dikciji, koja je bila nezahvalna mnogim 
pjesnicima, koji nijesu bili ravni Danteu, Miltonu i drugim genijalnim 
pjesnicima, gdjegod zamjenjuje ili ne obrađuje naslova kao u pjesmi 
»Dalmacija« i »Pjesma o radosti malog Isusa« u kojoj je pjesnik »po- 
zajmio« četiri skromna i lijepa stiha iz jedne Majerove pjesme štam- 
pane u »Ozonu«. Na nekim mjestima, upravo radi prevelike trošnje 
riječi, upravo se klasično primjećuje nedostatak ritma, koji je bitni 
značaj pjesme od njezina postanja pa sve do danas, pa mu je tu pjesma . 
postala pokvarenom prozom! 


Štaviše, neke pjesme u ovoj zbirci i nijesu pjesme, već su neka 
čudna proza iskonstruisana iz traženih riječi i fraza. Takove su pjesme 
»Dalmacija«, »Prevrat u sutonu«, druga što slijedi (bez naslova) i »Ne- 
stajanje vječnosti«. 

G. Cettineo voli neke riječi po više puta opetovati, premda niti su 
kao takove potrebne, a niti su u svom pravom značenju upotre- 
bljene na pr.: 


»I dok žuti mesec za crnim ostrvom strepi«, 
njemu opet na strani 24. u prvoj od četiri pjesme: 


»Rujni oblak nad kućama strepi«. 


G. Cettineo ima i nekoliko dobrih svojstava. On nam podaje kad- 
kada vrlo vjernu i živu sliku pejsaža, šta više, on znade u vrlo malo 
biranih riječi stvoriti sliku, postaviti je u pokret i udahnuti joj život. 
Takovu nam je sliku podao u prvoj strofi prve pjesme na strani 24. i 
u trećoj strofi iste pjesme. U »Sutonu rođenja i smrti« pokušava iznesti 
takovu sliku, ali ne uspijeva, pa mu je upravo radi toga neuspjeha či- 
tava pjesma ponešto izišla smiješna. 

G. Cettineo, odgojen u Beogradu, u francuskoj školi. Dalmatinac, 
koji se priljubljuje Beogradu sa zanosom mladoga južnjačkog zanese- 

njaka, ali i mimo sve to zadržava u glavnom oznake, koje su mu uro- 
dene, a u koliko poprima nove, služe mu kao negacije u njegovom 
pjesničkom stvaranju. Čitao je, izgleda, mnogo talijanske pisce osobito. 
d'Annunzia, pa je možda upravo i to razlog mnogim nedostacima u nje- 
govoj pjesmi. On je u svojoj poeziji htio da što više posvoji odlike svog 
slavnog učitelja — naime čuvenu simfoniju lijepih riječi... Ali jei 
njega zadesila u glavnom sudbina onih koji su d'Annunzia pokušali 
oponašati, pa od njega nijesu mogli posvojiti onaj bogati plašt i onu 
bogatu muziku riječi... jer je to bogodana individualnost genijalnoga 
pjesnika-magičara. Takovi pjesnici kao što je d'Annunzio ne rađaju se 
svakoga dana ili godine — njih rađaju vjekovi, da i postanu pa ma i 
savršene forme radi svojina vjekova za svoj narod, a i za čitavi umjet- 
nički svijet. 

G. Cettineo je pokušao, pa nije uspio, jer posvojiti formu i zvuk 
riječi d'Annunzia znači posvojiti sve. ono veliko što d'Annunzia čini 
velikim umjetnikom forme, a to nije baš zato lako. 

G. Cettineo u svojim »Zvezdanim stazama« mnogo je toga pokušao, 
pa je gdjegdje ponešto i uspio, a uspjeti će jamačno mnogo više, ako se 
uvuče više u sebe, pa nam donese u pjesmi iskrenije, jasnije, zdravije 
više sebe nego drugog. 


Zvuci osame*) 


Ivo Horvat. 


Ova zbirka lirskih pjesama g. Horvata nije hohštaplerska pro- 
dukcija kakvog savremenog megalomana, a nije ni majdan društvenih 
problema, koje je vrijeme doneslo bilo sa sjevernoga bilo sa južnoga 
pola... 

Nema tu velike espanzije duha, patosa, bun4, rušenj4, revolucija 
— ali, ima, ima nešto, što je bez sumnje bitni elemenat lirike, a to je: 
osjećaj, jednostavnost izražaja, razumljivost i harmonija. Svejedno je, 
da li je taj osjećaj pozitivan ili negativan, da li je on dio njegovog 
duševnog života, ili je dio elemenat duševnog života Domjanića, Vidrića, 
Wiesnera, Krkleca i drugih. Osjećaj je tu. On ima svoj život, iragiku 
i estetiku, a taj se sensibilni život manifestuje u raznim dispozicijama 
Horvatove duše... Emocija je tu. To je glavno. 

G. Horvat je gdjekada izvrstan pejsažist: 

po čempresu, boru i jeli 
se razlile 
bakrene plohe svijetla 
po čempresu, boru i jeli 
»Sjećanja«<. 
On znade da apstraktnu sliku pretvori u konkretnu i obratno, pa 
da joj tako poda više krvi i života: 
Jutros 
se igrale 
boje sa zvukom i vonjem 
»Sjećanja«. 

U pjesmi »Moji darovi« tuži se pjesnik na osamu i nezahvalnost 
“ljudi, koji ga puštaju sama, dok im on daje sve, što im može dati »vedre 
dane i sanene noći«. U drugoj lijepoj pjesmi »Polako« tješi ovako sebe: 

Ah, ima ljepote u toj samoći, 

k6 i u cvijetku, što za drugog vene, 

i u tom životu na kog polako, 

polako, polako padaju sjene. 
»Polako«. 


*) Ivo Horvat, Zvuci osame, Zagreb, 1925. 

G. Horvat voli prirodu poput Nazora; on voli sve one detalje u pri- | 
rodi, on razumije šapat ptica, cvijeća i stabala, koji kriju »muziku stvo- 
rova skromnih«. Tim svijetom prolazi ulicom, gleda »oči, što, nekad su 
bile neponjatno drage« — dječje oči — sjeća se dječje bezbrižnosti, pa 
vrlo lijepo veli: 

Djeco, i ja ću s vama 
pjevati pjesmu što diže 
i sve što je bilo daleko, 
biti će nam bliže. 
»Nijanse sjena i svijetla«. 

Pjesma >»Iza zavjesa« ne sjeća me svojom koncepcijom na Kranj- 
čevićevu pjesmu, >Iza spuštenih irepavica«, već svojim motivom. U njoj 
bi Horvat htio da zaboravi na prošlost i da ne gleda žalostnu stvarnost 
sadašnjosti, pa ganut kliče »o kako je lijepo zatvoriti oči!...« »Sjene 
pinija«, »Novi život«, »Uspomene« i »Tihi život« lijepe su lirske pjesme, 
koje odaju pjesnikovu čežnju, sjećanje i bol za djetinjstvom. U ovim 
pjesmama jasno se vidi utjecaj Domjanićeve i Vidrićeve lirike... Prva 
od ove četiri pjesme mogla bi da uđe u antologiju najnovijeg lirskog 
pjesništva, a to radi krasnih i plastičkih slika; postavljanja ovih u ži- 
votnu kolotečinu i to tako jednostavno, spontano i lijepo... 

Prvi dio zbirke g. Horvata svršava sa četiri pjesme u kojima pro- 
vejava religijski osjećaj: »Oreol«, »Moje noći«, »U* samotnom parku«, 
i »Majci«. Upravo radi toga religijskog osjećaja, koji je vrlo markantan 
kod ovog mladog liričara u njegovu odnosu naprama drugim katoličkim 
liričarima, progovorit ću malo opširnije. 

Otprilike prije šest godina izašla je bila zbirka pjesama pokoj- 
noga Ljudevita Matkovića pod naslovom >»Najljepšoj među ženama«. 
O toj zbirci izjavile su se dosta povoljno mnoge katoličke smotre. Tim 
povodom napisao sam i ja opširnu ocjenu pod naslovom »Ljudevit Mat- 
ković i njegova najljepša među ženama« o kojoj sam se izrazio vrlo ne- 
povoljno, ali sam svoju radnju povukao, jer sam upravo na putu za 
tiskaru iz novina saznao, da je Matković naglo umr6... Bilo je to iz 
počitanja naprama mrtvacu. 

Od toga časa — priznajem — nijesam volio čitati klerikalne liri- 
čare, ali... evo kod Horvata vidim, da sam donekle imao krivo, pa se 
tome silno veselim. 

G. Horvat je tu jasno dokazao, da i religiozni osjećaj može da bude 
jedan od glavnih sensibilnih elemenata lirike, kad taj osjećaj spontano 
izlazi iz pjesničkoga srca kao produkt postojane vjere u apsolutnu 
Istinu — Boga. Štoviše, Horvat nam taj religijski osjećaj iznosi kao neki 

. postulat i njegova budućeg života, a to nas ne smije kod njega puno 
zabrinuti... Mladi Horvat opazio je, kao što je opazio i prije njega 
Domjanić, Nazor, Wiesner i dr., da je život, ovaj život, manjkav, 
pust — maskiran, a da je ono, u što je pjesnik vjerovao kao malo dijete, 
jedino istinito. Horvat, konsekventan kakav je, morao je da za tim jedino 
istinitim čezne i osjeća! To Horvat uistinu osjeća iskreno: , 


O, imade jošte u dušama našim 

jedan kut, što svijetli ko oreol sveca! 
»Oreol«. 

ili: 

Kad plavi mrak se spusti i zalije sve njive, 

za mene ni tad nema pokoja ni sreće, 

i onda vruće želim, da se jedno veče 

ja stvorim hladnim stupom te katedrale sive. 
»Moje noći«. 

ili: 

Sred drveća snena i uvela lišća 

u istinskoj jesenskoj noći 

sve mi je pusto. Jedino sjaje 

meni još Gospine oči. 

»U samotnom parku«. 


Taj religijski momenat dolazi najbolje do izražaja u pjesmi »Majci«, 
a to u ovim lijepim i nježnim stihovima: 


Kad dolazim ti strven umoran, . 
Miluješ me svojim blagim okom, 
a za taj pogled sve bih svoje dao, 
jer to je pogled svetački! 
»Majci«. 


U drugom dijelu zbirke još više izbijaju individualnosti Horvatove. 
U tom se dijelu jasnije također zapaža i utjecaj Domjanića, Vidrića i 
Krkleca. Pjesma »Čežnje« hromlje na ritmu i muzici. U pjesmi »Jesenji 
preludij« Horvat vjerno iznosi detalje prirode, pa mu je ova pjesma 
bez sumnje uz »Sjene pinija« jedna od najboljih i najuspjelijih pjesama 
u ovoj zbirci. 

U >»Jesenskoj idili«, »Posljednjim akordima« i »Prkosu« vidi se 
očito golemi utjecaj Domjanićeva rječnika: 

Pa nek dršću paži pred njihovim bljeskom, 
nek vam šušti ruho sve od svile žute, 
ali znajte dobro: o, mazna princeso, 

ja vam ne ću nikad nosit meke skute. 


»Prkos«. 


»Notturno« je jamačno najljepša pjesma u Horvatovoj zbirci. Ona 
se upravo odlikuje slikom, jednostavnošću i ljepotom izražaja — >»U 
crnini«, »Sutonska glazba«, »?« i >Drugi prizor« ozbiljne su pjesme, 
lijepe i jake zamisli, a isto tako lijepe forme. Ove pjesme ne zaostaju 
gotovo nimalo za mnogim Domjanićevim pjesmama. 

Ukratko. Ova zbirka pjesama, izuzevši u njoj neke štamparske gri- 
ješke, neke nedostatke u ritmu i nekog recimo izrazitijeg povađanja 
za Domjanićem, znači zacijelo jedan osrednji plus za našu beletristiku. 
Ona je ispunila još jednu prazninu. U ovoj zbirci, čini nam se, kao da 
vidimo nadobudnu zamjenu Domjanićeve lirike, pa joj se upravo zato 
već danas radujemo. Nadamo se, da će g. Horvat izići drugom zgodom 
još izrazitiji i samostalniji apstrahujući ove male nedostatke i tako nam 
poikrijepiti nadu, koju u njega s pravom polažemo. 

»Zvuci osame« g. Horvata ostat će uvijek simpatična zbirka lake 
i čiste lirike, s ukusnim naslovnim listom prof. Vanke i s osrednjim pred- 
govorom g. D. Sudete i za dobre poznavaoce savremene lirike. 


Prvi utisci iz Osijeka i okolice 
Skok do Donjeg Miholjca 


i 


Kada inteligentan čovjek dođe u poveće mjesto kao što je naš 
Osijek, on je i nehotice upućen da posjeti našu ubavu osječku okolicu. 
Kojomgod prugom ili pravcem krenuli, svagdje vidimo pustu slavonsku 
ravnicu bogatu svakim blagom božjim. Posijana pšenica već se je po- 
čela zeleniti, a radišni seljaci već se spremaju da posiju kukuruz i zob. 
Prvi znakovi ranog pramaljeća već se vide na bogatim prirodnim gru- 
dima... I na grudima njezine kćeri, oble i bezbrižne seljanke vide se 
također bokori plavih ljubičica... 

U vlaku vis-a-vis meni sjedi neka simpatična maturantica sa ras- 
kuštranom i kovrčastom crnom kosom. Temperamentno razgovorara sa 
nekom starijom damom i njezinom kćerkom, djevojkom sa klasičnim 
profilom i neobično crnom kosom, od koje joj se odvaja nekoliko pra- 
menova mimo sljepočice i zgodno zaokružuju dva vatrena crna oka... 

— Ali, Lili... da znaš, kako imamo stroge profesore! Svaki strog, 
da umreš... reče maturantica. 

_ Čula sam da dolazi još jedan novi vrag... — odgovori joj 
smješeći se crnka. 

— Ija sam to, Mico, čula. 

— Uvijek te vražje promjene. A zašto? 

— A mi uvijek iste... odvrati Mica. 

— Da, da, uvijek iste... odgovori Lili. — 

Međutim Gutmannov vlak pomalo i ustrajno približavao se Valpovu. 
Mica je izišla sa majkom, izljubila se sa prijateljicom i umakla iza kolo- 
dvorske zgrade. Na kolodvoru dočekao je maturanticu neki mladi plavo- 
kosi momak, i, uhvativši se lijevom rukom vagonskih kola, slatko je 
nešto s djevojčicom madžarski razgovaravao. Djevojka je putovala za 
D. Miholjac. 

Iza određene stanke »odjurili« smo lagano do Belišća... Čitavo 
vrijeme bili smo obasuti slatkom melodijom pjesme, koju je pjevao neki 
veseli gospodin svom melankoličnom prijatelju... U Belišću, toj prije- 
stolnici premoćnih Gutmanna čekali smo dugo, dugo. Dabome, tu je 

direkcija, pa ju dosadnim iščekivanjem treba kao takovu i počastiti... 
Na kolodvoru vidiš putnike, koji su izišli iz vagona mirnoga voza, kao 
i one, koji dolaze na njihova topla mjesta... Na kolodvoru: žurba, vika, 
cika, smijeh, pjesma, prič», šaputanje — poljupci... Na kraju kolo- 
dvora vidjela se jedna suha i blijeda djevojka, koja je izvadila rubac 
i s njim brisala krupne suze, koje su joj padale niz prozirne voštane 
obraze... Malo kasnije djevojka je mahala toplim i vlažnim rupčićem 
za vlakom, koji je ipak krenuo... — Na prozoru Illeg razreda vidi se 
njezin »lola i bekrija«, koji joj je vikao: zbogom! Kada je vlak zama- 
kao, »lola i bekrija« pjevao je uvježbano neke banalne pjesme... Put- 
nici iz tog vagona, ili su odmah pobjegli u druga kola, ili su mu opeta 
odobravali oni, koji su se s »lolom« smatrali srodnim... 

Do mene sjedila je još neka slaba garava učiteljica. Pregledavala 
je brojeve Krležine »Književne Republike« iz god. 1925. 


— Gospodo... de vala, bi li ti meni prodala tu knjigu, što čitaš, 
jer ja znam, da u njoj ima tako lijepih priča... — reče joj seljak, koji 
je sjedio naprama njoj, češući se iza uha. 

i Nijesu to priče — odgovori mu smiješeći se učiteljica. 


— A, reci ti onda, gospođo, gdje bih ja onda mogao te priče, što ti 
imaš u ruci, dobiti — zapita seljak. 

— Pa u knjižari, brate, — odgovori učiteljica. 

— Ali... znaš... u nas knjižare nema — odvrati seljak. 

— Onda je imaš u Zagrebu. ' 

— Da, da u Zagrebu... promrmlja zlovoljno seljak i počne se di- 
zati, jer se je vlak bio približavao Dolj. Miholjeu. 

Za čas smo svi bili na kolodvoru u D. Miholjcu i razišli se u noćnoj 
tami... : 


2. 


D. Miholjac jedno je od onih tipičnih gradića Slavonije. I on ima 
svoga magnata grofa Majlata, koji je imao ogromni svoj posjed i pre- 
krasni dvorac, u kom su se prije svjetskoga rata sakupljali najviši veli- 
kaši Austro-Ugarske monarhije. Sada i grof Majlat dijeli usud mnogih 
drugih grofova: prodavši svoju veliku i dragocjenu imovinu beogradskim 
realistima, plače nad svojim vlastitim usudom. 

U D. Miholjcu, kao i u ostaloj Slavoniji ljudi žive dosta bezbrižno, 
ali oni znadu da budu radljivi i marljivi. Kada Slavonac radi, onda je 
katkada ustrajan, kada ljenčari često ustrajan, a kada lumpuje, onda 
neobično ustrajan. U D. Miholjcu ljudi su dosta ambiciozni u nastojanju 
da umanje monotonost svakidanjeg života. Zašto i da ne budu ambi- 

ciozni! Imaju oni vrlo agilnih i iskusnih ljudi, imaju požrtvovnih uči- 
telja, imaju necbično, sposobnu i vedru djecu. Začudo vedru! Ja nijesam 
pojmio da dijete kao takovo, pa i probudivši mu latentnu životnu ener- 
giju, može imati toliko smisla za Život, Ljepotu i Umjetnost, ali sam se 
na nekoj dječjoj zabavi u D. Miholjcu lično o tom uvjerio. 


Djeca, samo djeca iz osnovne i više osnovne škole, uspješno su 
otpjevali na lijepo dekoriranoj pozornici operetu prepunu prekrasnih 
narodnih motiva, koja, premda po svojoj koncepciji i izvedbi sasvim 
jednostavna, bila je svjedodžba o uspjelosti toga komada, čiju je pri- 
kazbu dostojno pratila na klaviru učiteljica više osnovne škole. Drugi 
dio zabave bio je ispunjen sa veselom igrom »U radnji lutaka«, koju je. 
za tu večer napisala druga učiteljica više osnovne škole. I ako se u toj 
radnji kao i u njezinoj kompoziciji očito vidi diletantizam i nesamo- 
stalnost čedne autorice, opet se i u ovoj radnji vidio dar, istinski dar 
neke djece za humor, balet, život — umjetnost... U trećem pak dijelu 
djeca su najviše uspjeha našla učešća u dječjoj aktovki Car-Emina »Ne- 
vidljivi Jurić«. Nosilac radnje u ovom komadur izvršio je potpunim 
uspjehom svoju zadaću. »Nevidljivi čovjek«, a dabome i »teta Veronika«, 
posjednica petrolejskih rudnika i milionerka u dolarima, učinila je na. 
mene puno bolji utisak, nego li ga je učinila, kada je radila tombolske 
brojeve... Nitko od mog neposrednog društva nije mogao upoznati tu 
sreću, da mu »teta« izvadi poželjnog broja... 


Uopće, djetinjsko veče uspjelo je na svaki način, ono je bila velika 
atrakcija za građanstvo D. Miholjca, osrednja za mene, a za milostivu 
»grofofku« — neznam... 


3. 


Ponoć je već davno prošla... Djeca već spavaju, a u jednoj sali 
sviraju oštro cigani — domaći cigani... U sali se ističu tri društva. U 
jednom: tri zgodna momka, jedan oficir, te društveni a propos i nevje- 
rojatno dobro raspoloženi mjesni advokat Dr. Frančić. U drugom su tri 
dame, među njima otuđena i dosta duboko zamišljena milostiva »gro- | 
fofka<«. S tim damama sjedi neki mladi gospodin sa još jednim ponešto 


starijim, visokim ogorela lica u zelenom šumskom šeširiću... (Ovom 
zgodom protestiram, što nas je to društvo iako rano napustilo, jer su 
tim oskvrnuli — samo malo... — uobičajenu D. Miholjačku demokrai- 


sku solidarnost...) U trećem pak društvu bio je časni starina i bard 
večeri Janko sa milostivom — Ilija, koji je nešto pobolijevao ... Bar se je 
tužio ... Dabome, nije to baš lako doskočivati priskočivati, ako to dosko- 

čivanje i priskočivanje smetaju Iliji sve same zgodne i mlade curice... 
Prenapetost uvijek škodi, pa i Iliji... Napokon ne spomenuh, u ćoška- 
stom ćošku bila je rezidenca i još jedne nazovimo malenkosti — moje 
malenkosti... 


* — Sviraj, Aco! Čuo se doktorov glas, a cigani su slušali, znate kako 
slušali: divno.. Postadoše čitave patriote i nacionalni cigani... ha... 
ha... nacionalni cigani, koji sklapaju oči opojeni nacionalnim osjeća- 
Jima pjesme; ili sna?... Bit će sna... 

Svira se... Pleše se... Drže se zdravice... Još više fiškal ko fiškal, 
ali simpatični i pošteni fiškal dr. Frančić hoće da govori i govori pošteno, 
dobro i iskreno — doduše malo više prozirno... Ali ne smeta. Doktor je 
govorio iskreno, a to je glavno... dotiče se i jednog gosta, mladog gosta 
iz Dalmacije, ah moje mile Dalmacije! Pa to sam valjda ja bio... Da. 
To sam ja bio... Valjalo je odgovoriti i govoriti: o azurnoj Adriji, 
Dalmaciji, ratu, oslobođenju, ujedinjenju, Jugoslavenstvu i Pan-slaven- 
stvuit.d. 

Milostiva Milka sa Ilijom ide... Ali, tu je poštovani dr. F...., tu je 
časni starosta Janko, tu su mladići, mladost — život — pa da napuste 
vinom ovlaženu arenu... Nikako. 


Pjetao pjeva: ku-ku-ri-ku... Da, pjeva. Pa naravno, zora je... 


—— Hoćemo li kući? — zapitat će starosta Janko. 


— Čekaj, Janko, lakše je po vidjelu — odgovori smiješeći se 
doktor. 

— Tako je!... — odgovara društvo. 

— Tako je!... — odvraća dvorana. 

— Tako je!... — viču i cigani. 

Da — tako je — — — pomislim iznemogao nesnom ja. 


Cigani još sviraju... Žene i djeca slatko spavaju... Pijetli još pje- 
vaju... Najednom je prekinuo kontinuitet toga života: Herr Ober sa 
ljubaznim tenorskim: bitte zahlen!... 

Račun smo pošteno platili, starostu Janka do kuće otpratili, te se na 
jutarnoj srebrenoj svjetlosti rastali, gledajući povjerljivo jedan u dru- 
goga, kao da smo se međusobno pitali: šta ćemo jedan drugome na ra- 
stanku zaželjeti — ili dobar dan, ili dobru noć?... 

Doktor je spazio nezgodnu situaciju vičući promuklim glasom: 

— Do viđenja, gospodine profesore! 

— Do viđenja, gospodine doktore! ... odvratim. 

Dva crvena slova u alfabetu jednoga života. 


Prije deset godina prolazio je ponosno osječkim ulicama plavi 
vojnik mostarskoga garnizona. Odmjereno je koracao, obazirući se kad- 
. kada oko sebe, a onda bi opeta oborio glavu i mislio... Vojnik se je 

približavao »Regimentsparku«. Sunce je već bilo na zapadu, a svijet se 
je žurio svojim kućama. Na vratima se je parka časak zaustavio, po- 
gledao dva-tri puta oko sebe i odmjerenim korakom otišao na lijevu 
stranu — do druge klupe... 

Najprije je svukao sa sebe tamno-modru vojničku kabanicu, a 
onda se je polako, polako spružio na klupu, pokrivši glavu i gornji dio 
tijela kabanicom — anđeoski zaspao... 

Bila je to prekrasna svibanjska noć... Parkom je vladao neobični 
spokoj, blaženo šaputanje, zabava — poljupci... Sa blizih obala ponosne 
i tihe Drave dopirao je hladni vjetarak, koji je jedva osjetno silio: 
lišće, travu, cvijeće — Život, da ljubavno šapuću i da se sporazumi- 
jevaju... 

Na prvoj klupi do njega sjedio je neki mladi par, koji je nekako 
agonično šaputao u nekom ljubavnom zanosu. ' 

— Pomisli, Zlata, kako sam sretan, što te mogu ovako slobodno 

da grlim i ljubim u ovom carstvu sanja i mladosti — govorio je nepo- 
znati gospodin, savijajući se u klupko sa temperameninom djevojčicom. 

— Ivane, Ivane... nečini to... ne čini to!... — prekidao je noćnu 
tišinu milozvučni i drhtavi glas gospođice Zlate. 

— Pusti... pusti... Zlata... — molio ju je tako ljupko Ivan. 


Na riječ »beskućnik, kradljivac, tat«, probudi se plavi vojnik i 
odgurnuvši s glave tamno-plavu kabanicu, pogleda za onim parom — 
kojega je već bilo nestalo — i, gledajući blago put plavoga neba, 
zavapi: »Bože, čuvaj me od ovakih i sličnih Hetera!.. .« 

On, plavi vojnik, nije mogao više da spava, jer su ga izgrizale riječi 
one Hetere. Ta, kako i ne bi? On... beskućnik, kradljivac, tat! A zašto? 
Valjda zato, što ta žena misli, da je on zato beskućnik, što joj slučajno 
smeta, da tih sveto — legne ondje, gdje ona, kućevlasnica, ima pravo 
da legne... A valjda se i nije sjetila da obojica ne smiju da kvare općini - 
solidnost i imakularnost klupe? ... Ha... ha... ha!... imakularnost 
klupe!... Pa, zar i on, plavi vojnik, nezna da ljubi; zar i on nije mnoge 
ovako divne noći žrtvovao: društvu, ženi, ljubavi?... Samo ne tako. 

Ne, to nijesu ljudi, to su životinje — nesvijesne životinje — ljudi 
ropstva, tmine, zapovijedi... Od njih mu se treba čuvati, jer će ga oni 
sutra, preksutra, za godinu, dvije, pet, osam, kada iziđe ono žarko 
sunce, čiji je on izlazak kuražno nagovještao — raspeti, izdati — 
odati... Oni, ljudi, će odati njegova najskromnija i najprirodnija sklo- 
ništa: u parku, groblju, šumi; oni će ga pratiti (izmrevarena njihovom 
izdajom) poput novoga Hrista na Golgotu, na kojoj će da se razapne i 
zadnji uhvaćeni buntovnik, politički sumnjivac, kojem su udubljena u: 
čelu dva velika slova njegovog životnog alfabeta — P. V.... Taj će 
narod bijesan vikati: propni ga! On će naći Heteru, koja će ga izazi- 
vati svojim tijelom — tijelom Eve dvadesetog vijeka... i kada, on, 
plavi vojnik, pljune na to tijelo, jer u tom tijelu i u tom ciničkom po- 
smijehu vidi — izdaju... Ta žena, Hetera, Eva, izmisliti će klevetu, 
podvalu — laž, da vodi svoga učitelja pravoga morala na Golgotu, da 
mu se ruga, svijesna svoje moći kao žena i glupih, maskiranih društve- 
nih predrasuda... Pa, kada i Heteru svi osude, ona će i dalje vikati: . 
propni ga! Da, ona je svijesna sebe i društvenih predrasuda... Ona je 
kriva... Hetera je kriva... On, plavi vojnik, opet je kriv, jer je ne- 
dužan. Da li nedužnost čovjeka uvijek prija nekim: Heterama, Evama, 
Salomama — Ženama i glupim društvenim predrasudama? To je za njega 
bilo teško pitanje, ali ga je riješio, kada ga je u jutru straža vodila 
put Tvrđe — — — E +. 

To je bilo prije deset godina. 

* 

Danas se je mnogošta izmjenilo. On spokojno sjedi na istoj onoj > 
klupi, gdje je prije deset godina spavao pokriven tamno-modrom voj- 
ničkom kabanicom. On vidi i sada neke Hetere, Eve, Salome, koje bi 
htjele da on i sada ide sa stražom put Tvrđe... Ali... prošla su ona 
vremena, došla su vremena reda i odgovornosti. Izgubila su se ona dva 
velika crvena slova s njegova čela i njega vodi put Tvrđe i iz Tvrđe 
najodanija straža — njegova mirna savjest... 

Evo ga gledajte!... On sjedi upravo sada na onoj drugoj klupi... 
Bolestan je, a slatko se smiješi... Zašto? — Zadovoljan je, jer gleda bez- 
brižne djevojčice, koje se kroz park vraćaju iz škole kući okićene 
plavim jorgovanima i tulipanima. Zadovoljan je, jer vidi u njihovim 
iskrenim mladenačkim osmjesima najbolju nagradu za svoj iskreni 
mukotrpni rad, a podlost, kleveta i laž su oličene u liku jedne podle 
Salome, koja pognute glave prolazi uz obalu Drave... 


Proslov 


Prigodom svečane omladinske prikazbe u Narodnom kazalištu u Osijeku 
dne 15. XI. 26. 


Vrlo poštovane gospođe i gospodo! 


Napretkom društva i države počela se je opažati sve to viša potreba 
za lijepim i uzvišenim — počela se je osjećati potreba za pravom 
umjetnošću. Za umjetnošću nijesu hlepili samo viši društveni slojevi, 
nego je za njom čeznuo svaki pojedinac, koji je imao pojam o riječi 
lijep — i to kao životnom potrebom. Osjećajući, čovjek, tu životnu 
potrebu, a slijedeći svoj urođeni instinkt za lijepim, naprezao je svoj 
razum i svoju fantaziju, da stvori izobičnoglijepoizlijepogljepše 
iz ljepšeg savršeno. Takovim postupcima, na kojima su bile zapo- 
slene generacije stvorio je um ljudski uz izdašnu pomoć glavnoga fak- 
tora pri umjetničkom stvaranju — fantazije — takova remek djela, 
s kojima se ljudstvo i dandanas ponosi! ... 


To međusobno uspoređenje estetskih pojmova, poticalo je od iskona 
ljude, da učestvuju pri ostvarenju i oživotvorenju tih estetskih poimanja 
bilo plastičnim predodžbama bilo apstraktnim preko jačine, visine i 
boje tona... Tako je pred ljudima pukao novi svijet, kakova do tada 
nikada nije bilo — svijet sa bajoslovnim slikama, sjenama, bojama, 
tonovima, svijet, koji opaja ljude mijenjanjući im munjevito duševna 
raspoloženja... Taj svijet, premda nije uvijek izraz istinskih događaja, 
a ono je gotovo uvijek izraz duševnih raspoloženja i emanacija dotičnih 
stvaraoca. Taj svijet, sa svojim bliještavim slikama, bojama i niansira- 
njem tih boja i tonova, koje stvara intuicija i fantazija umjetnikova, 
olakšava nam breme svakidašnjega života. Taj nam svijet napokom 
pokazuje potrebu drugoga svijeta, bez kojega prestaje potreba bilo 
kojega svijeta... 


Ljudi s jakom inicijativom i spremom otišli su za korak dalje, pak 
su stali propovijedati ne samo potrebu umjeitničkoga stva- 
ranja nego i slobodu umjetničkoga stvaranja. To su 
bili prvi veliki umjetni i književni kritičari kao Goethe, Lessing, Croce, 
Taine, Brandes, Pisarev i mnogi drugi. U propovijedanju toga slobodnoga 

umjetničkoga stvaranja igrali su uvijek najvišu ulogu oni, koje je Usud 
obdario velikom konstruktivnom iformativnom fantazijom. 
To su bili oni genijalni umjetnici, čija djela Bogom nadahnuta, ne idu 
nikada u zaborav. Takovi su geniji bili predstavnici sviju grana umjet- 
ničkoga stvaranja: u pjesništvu: Goethe, Schiller, Heine, Hugo, Bod- 
laire, Verlaine, Puškin, Ljermontov, Leopardi, Cardueci, Kranjčević i 
mnogi drugi. U plastičnim umjetnostima: Phidia, Michelangelo Buonar- _ 
roti, Rafaello,  Carot, Bernard Watteau, Delacroix, Tulguiere, Rodin, 
Gćranee, Erik Gill, Epstein, Meštrović i dr. 


Takovi su geniji bili dramatičari: Shakespeare, Goethe, Schiller, 
Lessing, Corneille, Racine, Molišre, Alfieri i drugi. Konstruktivna se je 
fantazija napose manifestovala u simfonijskim dramama (u kojima riječ 
igra sekundarnu ulogu): Verdia, Mascagnia, Puccinia, Leoncavalla, 
Wagnera, Čajkovskog, Smetane i drugih. 


Kada čovjek proučava i uživa slavna djela ovih velikana, gotovo 
da i ne vjeruje, koliko duh ljudski može da ovjekovječi rod ljudski, 
Kada čitamo pjesme navedenih svjetskih pjesnika, nama se čini, kao 
da ostavljamo ovu zemlju i kao da pomalo odlazimo u druge ljepše svi- 
jetove, u kojima kruže veliki dusi tih genija... Kada gledamo pejsaže 
jednoga Carota, čini nam se kao da smo i mi dio tih pejsaža, kao da 
smo i mi dio onoga svega, u kome je bit Boga i ljudi... Kada gle- 
damo portrete Bernarda u nama se budi duboki osjećaj, budi se 
uzvišena emocija, jer je u biti tih portreta, i u izrazima njihovih duša 
izraz i bit i naših duša... Kada gledamo znamenitoga Gćraneeova >Bo- 
napartu«, budi nam se u duši slika toga velikana kao i njegova slavna 
i tragična istorija, koja nas sjeća ljudske sile, ali i nezahvalnosti 
ljudi... Kada napakon gledamo veličanstvenog Rodinova »Mislioca pred 
Pantheonom«, osjećamo neodoljivu potrebu, da pogodimo u njemu misli 
i osjećaje njegova stvaraoca... 


Ti veliki stvaraoci igrali su i igraju ogromnu ulogu u društvu i 
državi, jer su oni — oni, koji su tome društvu i državi stvorili ono, što je 
najljepše i najuzvišenije. Oni su oni, po kojima i poznajemo jedan 
narod i koji združuju i vežu djecu jednoga naroda sa djecom drugoga 
naroda. 

* 

I naš narod ima svoje velikane, koji ga mogu dostojno predstavljati 
pred drugim narodima. I naš narod ima svoga Meštrovića, Studina, 
Bukovca, Krizmana, Babića Kljakovića, Račkoga i druge. I naš narod 
ima svoga Vojnovića, Radičevića, Nazora, Domjanića, Vidrića, Župan- 
čića, Dučića, Rakića — pa Krežmu, Balokovića i t. d. Ali, našoj umjet- 

nosti nešto fali, ona nema impulsa, ona nema određenog pravca, a to 
joj može podati samo mladost. U toj mladosti, pazite dobro, gospodo, 
nazrijevate mladenačka htijenja i nastojanja za onim, što je vječno 
lijepo, za ono, što je uzvišena, atojenašavelikaiobnovljena 
umjetnosti... 

Tu mladost pratite, tu mladost pomagajte, tu mladost odgajajte — 
u onom duhu, u kom ona danas hoće da se sama odgaja u ovom našem 
hramu umjetnosti! Mladost samo u ovom duhu odgojena, 
bit će ona koja će našem narodu biti ponosom adru- 
gima uzorom. 


Slijedite je, gledajte je, pomagajte ie, a ona. omladina, ostat će 
vam za uvijek blagodarna, kao što vam i ovom svečanom zgodom preko 
mene izražava svoju najspontaniju blagodarnost. 


“ 


TV. 


 NEPUBLICIRANA 
ISTORIČNA PISMA 


+, 


Lovro Monti Mihovilu Pavlinoviću*) 


: U Kninu na 253 lipnja 1870 
Dragi Pope Miho i 

Primio sam od gosp. Gjunia tvoj list i tvoju sliku. Hvala ti na ovu 
posliednju; lice milog i čestitog prijatelja, rado je imati ga pred očima, 
pak makar na karti vidja ga. 

S rečenim gospodinom na dugo sam se porazgovorio. Kazao mi je 
stvarih, za koje ja niesam znao, a najviše nepovoljnih i posve raztužu- 
jućih za svako srce, koje želi dobro narodu i narodnom poslu. Veoma 
razžalilo me čuti, da je pukao razdor medju prvacima naše stranke, 
medju, mogu reći, vodjam narodnim. Ne daj Bože da bi mi imali se 
ikad kajati, što zbog našeg razdora neprijatelj mogao je pobiediti nas. 
I kad ne bi jedan drugomu kopali jamu ispod nogu, što bi neoprostivi 
grieh bio, dok je pred nami neprijatelj, ipak sama nesloga može nas 
toliko oslabiti, da nam bude nemogućno neprijateljskom napadanju 
odoliti. 

Kakva god bila medju nas razlika u mnienjima, ipak ne vierujem 
da su naši prijatelji, koji su u Zadru, od svojih prvašnjih načela od- 
stupili, niti da jih osobne i sebične težnje rukovode u političkome poslo- 
vanju. Može biti drugačije oni svaćaju naš položaj od nas, a vjeruj, 
brate, mučan je taj naš položaj! Da je pik došao do svoje narodne 
sviesti, premda nas je malo, mogli bi nadati se da ćemo u svakoj prigodi 
obdržati pobiedu. Ali praviti s narodnom sliepoćom, a boriti se s protiv- 
nicim koji svoje gospostvo i svoj kruh brane i svakim sredstvom služe se 
i koje siaset odpadnika podupiru i podpomažu, vieruj brate, veliki je 
trud a još veća muka, muka što vaviek strepiš da ne ispane na dušmansku. 
O sebičnosti i mlitavosti našoj i ne govorim a još ih o našem uboštvu ; 
to su jadi kojim se može ipak doskočiti. 

Koje čudo dakle da u slatkom nadanju eda bi mi mogli u većinu 
ispasti na Saboru, nadanje koje bojim se sasvim je netemeljito, u tom 
nadanju, velju, da nekim od naših, bude strah izazivati raspust takog 
Sabora koji možda bi imao krieposti i snage od vlade izvojštiti izvršenje 
naredba o jeziku narodnome koji bi se imao uvesti u sudove i škole? 
Ovi bi bili, kako ji ti prozivlješ, naši novi autonomaši, a kad bi i taki 
bili, mi ne bi imali uzroka, sumnjičiti o čistoći njihovih namierA i na- 
rodna čuvstva. 


*) Piseu je bila nakana pri iznošenju ovih pisama, da svrati interes na bogatu 
istorično političku korespondenciju Mihovila Pavlinovića. Pisma su vjerno iznesena 
prema originalu, a popravljene su samo značajnije pogreške. # 

B 

Moje je mnienje bilo pred izborim ovim, i u istome smislu pisao 
sam Klaiću, da ne potaknemo pitanje od siedinjenja, da ne razvijamo 
ovaj barjak, ali ipak da ga ne kriemo, niti da ga najmanje vriedjamo. 
Kad mi dodje u ruke program središnjeg odbora, prva čest učinila 
mi je nepovoljni utisak, al treća pak ondje gdje se taknulo i uprav 
riešavalo pitanje od jezika, sasvim je zauzelo mi um, tako da na onu 
prvu nisam se više ni obazro i odbijo6 sam odlučno onog programa jednim 
pismom na Klaića. 

Ipak, dragi moj Pope Mio, o Klaićevu poštenju nisam posumnjao, 
niti mogu jošte sumnjati, premda mi je gosp. Gjunio mnogo koješta 
iskazao, što bi me na sumnju navodilo. Ja dakle mislim i tvrdo se nadam 
da ćemo i ta nesporazumljenja ukloniti i taj razdor preboljeti, a da 
koji god budu zastupali narod i narodne pravice, radit će složno, jer se 
bojim da još nije došlo vrieme od ciepanja stranke, bojim se, jer su 
naši neprijatelji još posve snažni, a želimo eda nebi nikada došlo to 
vrieme, da ne bi nikada postala ta nužda. 

I ne treba da ti spomenem, da se ja vazda držim svojih prvašnjih 
načela. Za to i jesam u velikome dvoumljenju, hoću li, neću li, primiti 
se zastupništva, kad bi izbori ispali na našu, što nije sasvim sigurno, i 
kad bi izbornici glasovali za me. Imamo li mi dosta snage za opirati se 
odlučno Beču? Je li pravi zeman tog odpora i te borbe? U malo rieči, 
možemo li mi nadati se uspiehu, pobiedi? Nešto mi sve razbor šapće, 
da će pitanje siedinjenja, biti bez nas i mimo nas, a može biti s nami 
proti nas riešeno, a prije nepovoljno, nego povoljno za nas. Švaba ne- 
gleda nego kako će nas skuplje prodati i ustupiti, a Magjar kako cienije 
i sgodnije i probitačnije po se, pogodbu sklopiti. Naš narod ipak ima 
činiti svoju dužnost prama sebe i svoja prava nepovriedjena sačuvati, 
ako jih ikako bio kader učuvati. Ali na uzaludno stradanje stavljati ga, 
ne d4 mi duša. 

Zbogom dragi brate. Bog te poživio i veselio. ' 

Tvoj Lovre Monti. 


Proglas 
odbora srpske stranke u Dalmaciji 1. aprila 1883. 


P. N. Gospodine! 


U oči predstojećih općih izbora za zemaljski sabor, odbor srpske 
stranke, koji je u Zadru imenovan na pošljednjoj skupštini priložnika 
>Srpskoga Lista« vrši jednu slavnu svoju dužnost, obraćajući se na sve 
srpske rodoljube u pokrajini, sa pozivom da u ovom važnom času sile 
svoje saberu i na ozbiljan rad pregnu. 

Prije svega, uzda se odbor, da će Srbi dalmatinski, i u nastojećoj 
izbornoj borbi, tvrdo držati se onoga programa, koji ih je do sada ruko- 
vodio u njihovom političnome radu, koji je u njihovom općem organu, 
u »Srpskom Listu« razvijen bio. Taj program ima biti lozinga, s kojom 
će srpski birači i ovog puta stupiti na izborno poprište. 

Suvišno bi bilo spominjati koliko bi se željeti imalo da na budući 
sabor dalmatinski dođe ne samo što veći broj srpskih poslanika, nego 
i to da izabrani poslanici budu takovi, koji će htjeti i umjeti svoj golemi 
zadatak savjesno i odvažno ispuniti. Jer prem da mnogo korisna, ne 
može biti i uspješna borba koja se vodi samo putem štampe, ako glas 
te štampe ostaje glas vapijućeg u pustinji; a u našoj borbi za srpstvo, 
mi se možemo nadati najslabijem uspjehu, dok tu borbu vodi sami 
»Srpski List, jer ta će borba besplodna ostati, dok »Srpski List« ne nađe 
jake podloge u političnome predstavništvu, dok njegov program ne nađe 
rječita izraza na svom pravnom mjestu, t. j. u zakonodavnom tijelu. 
Zato odbor srpske stranke polaže najveću nadu u srpske birače, te oče- 
kiva, da će ih rodoljublje i zrela svijest rukovoditi i u tom pogledu. 

Da se ta dvostruka cijel postigne, potrebno je, da se na vrijeme 
otpočne rad u svakom mjestu. Središnji odbor preporučuje, da se u 
svakoj općini, ako se nije već dosada učinilo, obrazuje odbor, koji će 
se starati i upravljati izbornim kretanjem u dotičnoj općini. To je po- 
trebito ne samo u onijem općinama, gdje je do sada srpska stranka 
većinu imala, nego i u drugijem njima bližijem općinama, u kojima su 
Srbi u manjini, te koji i ako ne mogu u istijem općinama izbornu borbu 
odlučiti, ipak će njihovo sudjelovanje općem uspjehu mnogo pripomoći. 

Nastojanje srpskih rodoljuba mora za tijem ići, da u izvanj- 
skijemopćinama, gdje Srbi većinom raspolažu, budu svi do jednog 
takovi birači izabrani, koji će sigurno glasovati za onog kandidata, koga 
će im mjesni odbor sporazumno sa središnjim predložiti. U srezu izvanj- 
skijeh općina ima se pak najviše paziti na sastavljanje listina birača. 

U gradovima, osim onijeh u Boki Kotorskoj, glas srpskijeh birača 
budući odveć malen, nema mnogo vrijednosti, ipak zavisiće od mudrosti 
srpskijeh birača, da se i sa ovijem glasovima tako raspoloži, kako bi se, 
bilo: i neposredno, kakva korist otuda izvukla. 

Što se tiče izbora u srezu veleporeznika, osobito u onom bivšeg 
okružja Zadarskog, središnji odbor toplo preporučuje gospodi biračima 
veleporeznicima, da na dan izbora lično dođu vršiti svoje izborno pravo 
u mjestu izbora. U srezu bivšeg okružja zadarskog, u kome ima dosta 
srpskijeh birača veleposjednika, tek bi se onda, između četiri zastupnika, 
mogao i jedan Srbin izabrati, kad bi se moglo prikazati dovoljan broj 
srpskijeh birača. Šiljanje punomoćja nije još po sebi dovoljno, jer budući 

. da po punomoćju može samo jedan birač veleporeznik za drugoga gla- 
sovati, to je svakako nužno, da se na dan i u mjestu izbora nađe toliko 
birača, među kojima se imaju punomoćja razdijeliti. S toga odbor, opet 
preporučuje, da birači iz ovog sreza dođu na izbor, a tek u drugom 
redu, kad koji birač ne bi mogao nikako savladati prepone, što mu na 
putu stoje, moli odbor, da mu se na vrijeme pošlju punomoćja i to 
uzakonitojformi. 

Što se tiče trgovačkijeh komora, opaziti je, da u zadarskoj i dubro- 
vačko-kotorskoj sjedi lijepi broj Srba. Po tome bi opravdana želja bila, 
da se u biranju zastupnika u ova tijela ima obzira i na srpske glasove. 

5 ovijem središnji odbor misli, da je iscrpio sve ono, oko čega 
imaju nastojati srpski rodoljubi za predstojeću izbornu borbu. Odbor 
ne će izostaviti, da i u naprijed, prama prilikama, koje bi mogle nastu- 
piti u izbornome kretanju, izvjesti svaki izborni srez, a gotov je u svakoj 
prilici pružiti svoj savjet za svaku stvar, koja se na ovaj važni posao 
odnosi. 

Ali u isto vrijeme moli sve pojedine mjesne odbore koji će se bez 
sumnje na ovaj glas obrazovati, da ga obaviješćuju o svakom koraku u 
izbornom kretanju, pa kad dođe vrijeme i o kandidatima, koje birači 
žele zastupnicima izabrati. Takovim sporazumnim i uzajamnim postu- 
panjem moći će se mnoge poteškoće sa puta ukloniti i neki uspjeh u 
izborima postići. ' 

Napošljetku odbor moli mjesne odbore, pak i pojedine ličnosti, da 
se sva pisma i svi izvještaji, što su središnjem odboru namijenjene i na 
izborne se stvari odnose, šalju uredniku »Srpskoga Lista«. 

U Zadru, 1. Aprila 1885. Presjednik Središnog Odbora 

Petranović 


Tajnik S. Bjelanović. 


Kvaternik Pavlinoviću 


Velečastni moj gospodine, Zagreb, 10. rujna 1868. 
Odlični rodoljube! 

Već od dulje vremena spremao sam se, da Vas pismeno posietim ; 

ali uviek biah dosada uzdržavan, jer nebiaše mi moguće izviestiti se o 

mjestu obitavanja Vašega. S toga, razabrav sada da se u saborskim 

poslovima bavite u Zadru, za dužnost si držim ovim mojim listom po- 
sietiti Vas u tom gradu, gdje znadem da će Vas stalno i zateći moći. 

Ja nedvojim, Velečastni gospodine, da Vam nebi bio poznat naj- 

noviji moj rad književni, imajući za predmet povjestnu razpravu 

istočnoga pitanja, smatrana s gledišta našega, kao i ostalih 
narodah, koji ga odlično sastavljaju i koji od riešenja toga pitanja 
očekuju i konačno riešenje sudbine svoje. — Velim: da nedvojim, da 
Vami to poduzetje nebi bilo poznato: ia nepriatelji zakleti hrvatstva, 
krijući rodoljubje svoje vrsti pod krinke raznolike, u svojem su 
ga glasilu po svoju narodu preporučili! 

Dugo sam razmišljao, obzirući se na užasna vremena, koja nam 
narod pritisnuše, bi li, ili ne, ovom mojom knjigom ili pošiljkom uzne- 
mirio rodoljubje Vaše: nepoznavajući bo osviedočenja Vaša politička, 
ne bi bio hotio, da Vam proti njima radim, dostavljajuć Vami spis, za 
koji bi znao, da neodgovara čuvstvi vašimi. 

Ali čitajući ja nedavno divni Vaš govor kojeg prosboriste javno 
na otoku, nevaram li se, Hvar u; uvažio ja ona goruća čuvstva razvita 
neustrašivo na korist našeg nesretnog, podkopanog naroda hrvat- 
skoga: o, tada nestadč u duši mojoj neizvjestnosti, ja bi držao zabo- 
ravnostju svakog obzira, nuždna spram mile nam braće za-velebitske; 
kad bi oklevao i jedan hip, t& bi se zadržao i nadalje nesglasiti se 
Velečastnom gospostvu Vašem: iz onog bo plamtećeg nagovora s neizre- 
čenom sam radosti razabrao, da imadem u Vami štovati istog onog čistog 
hrvatskog rodoljuba, kojeg i kakovog sam imao čast cieniti g. 
1861-ve, kad no mi izkazaste ljubav i posietiste me u stanu mojem. Go- 
dine i izkustva na polju javnosti od ono doba ne samo nisu mogla 
potresti čisti i rodoljubivi um i srdce hrvatsko; no su ga samo potvrditi 
morala u prvobitnih osvjedočenjih! Kamo sreće, da se to može o svakom 
onodobnom rodoljubu reći! ... ' 

Nukan dakle ovimi razlozi i obziri, ja si, eto, uzimljem slobodu, te 
Vam, veleč. gdne, u znak počasti i počitanja dostavljam ovime po iztisak 
od svake, dosad izišavše (I-ve i II-ge) Strani (dijela) mog spisa rečenoga, 
da dostaviti ih čast imadem; jer bilo osvjedočenje političko koje mu 
drago, koje bi Vas u ovom hipu vodilo, toliko znadem, da govornik 
hvarski samo odobriti može, i srdce mu se širiti mora nad odkriljem 
slave slavnih naših predjah i spram istoka. 

Dočim se dakle nadam, da ćete, Veleč. g., tu počast izkazanu vam 
rodoljubivo prihvatiti; ujedno se usudjujem priložiti po 10 iztisakah 
od svake strani u svrhu, da jih medju rodoljubi i priatelji istine u Dal- 
maciji porazpačati dobrom sgodom izvolite; i to uz cienu kojom se i u 
Zagrebu razprodavaju, t. j. Prvu Stranu po 80 novčićah, drugu 
po 90 nov. (Za pć6 drugi ark jaču od prve). Ako bi željeli vremenom 
da Vam u istu svrhu još koji iztisak pošaljem, molio bi da me o tom 
izvjestite, stajati ću na službu, dok budem mogao razpolagati iztisci; 
nisam bo naumio dru g o g izdanja tiskati, 


o on es 0 nan 


sia 


136 


Ako bi Vam pako ovaj moj ponudjaj došao nemio, niti bi Vi htjeli 
taj rodoljubivi trud na sebe uzeti; tada Vas molim, da mi nazočnu po- 
šiljku, bez ikakove zamiere, odmah, na moje troškove, amo u 
Zagreb pod adresom: >Eug. Kvaterniku, odvjetniku, u Mesničkoj 
ulici, kuće broj 150.« povratiti bi izvolili. Ja sam moju dužnost spram 
= rodoljubah onostranih izpunio, pa mirna Bosna! U slučaju pak, da bi 
htjeli preuzeti rečeni trud, tada molim, da mi u svoje vrieme upienezene 
krajcare pod istom adresom dostaviti truda bi si dali. 

Ako je ikoje pitanje na svietu, to je sigurno pitanje istočno, 
po svu Furopu prevažno, odlučujuće i za naš hrvatski narod: da, 
jedino još od tog pitanja mogu se Hrvati nadati sretnijoj budućnosti. 

A kako i ne bi? Zar da se još čemu nadaju, kada »prvih« sinovah 
domovine sva politička mudrost. sastajaše dosad u tom: zakovati 
budućnost našeg naroda, s jedne strane, u priznanju austrij- 
skih »Gesammtinteresah«, tč se odtud čemu po naš narod 
nadati; kadno ti biesni Njemac ovo danah kazaše otvoreno, da u to ime, 
ili ma koje drugo, očekivati od Beča, da on Dalmaciju pridruži sjever- 
nim Hrvatom, znači ludovati; kada ti on kaže isto tako odrješito, da 
očekivati, da će on razpustitiKrajinu, ma u ime kojih mu drago 
bilo concepciah, od strani Hrvatah učinjenih Beču, jest mahnitost; kada 
te je Njemac, s p6 arka hartije, na temelju priznatih tih interesah, jer 
mu tako ovaj hip prija, bacio pod Madjare, nepitav rači li se to Hrva- 
tom ili ne? — S druge strani: 

Kako da se Hrvati još čemu nadaju od indje, kadno su ti isti »prvi« 
sinovi domovine, propazarili, god. 1866., prava nezavisnosti 
krune hrvatske, priznav se robovi, t. j. krunovinom 
madjarske krune? — Učiniv tu pogrdu nad svojim narodom, što 
više, nad umom čovječjim, t. j. znanostju (pravu i povjesti); nije 
li sad puerilno vikati na Austriju, Madjare, madjarone itd., kada je 
vladar operat prokleti od g. 1866. prihvatio, prihvatio ga pohlepno i 
madjarski sabor, napokon ga temeljem postaviše i sadanjem saboru 
zagrebačkom? DA, priznajte, gospodine veleč., kao gorući rodo- 
ljub hrvatski, kao umni muž: jeda li je to djelo rodoljubah bilo, ili 
dieice političke, ako ne kupljenih ljudih? 

Napokon: kako da se Hrvati još čemu od drugdje nadaju, kada 
opet ti isti »prvi sinovi domovine« pogaziše prašva, krvinarodnost, 
ič um, t. j. znanost, priznavši godine 1867-me, na svom saboru, da imade 
na svetom hrvatskom zemljištu, osim narodnosti i jezika hr- 
vatskoga, njeki još drugi, srbski narod i jezik, pravo ravno s Hrvati 
na svetu našu baštinu hrvatsku? Počiniv tu pogrdu nad narodom našim, 
ne kaže li vam plemenito vaše srdce, da se maskirani patriotizam titra sa 

svetinjami budućnosti našega naroda? — Zar ti patrioti ne uvidjaju još, 
da srbež kroz ruštinu zastupa barbarstvo byzantinsko, germanstvo ne- 
vjeru protestansku? A s obimi nas življi spojiti, amalgamizirati misle, 
odvraćajući Hrvate od francuskog katolicizma, koji i naše zvanje i vjeru 
krije! — Ali nije tuj vrieme ni mjesto razlagati sustavno ova 
pitanja. 

Čitajući Vi velč. gdne, ove dvie knjižice moje, pronicavi Vaš duh 
bit će Vam provodičem, tč ćete shvatiti lahko i uvažiti pravac i smier 
rad toga, a i već sam »nagon uzdržanja hrvatski« šaptati će Vam tajno: 
nije u nevrieme, nije na štetu hrvatstva izišlo dielo oto, kć što ga pla- 
tjenički bečki Pozor bezstidno, jer se istine boji, ocrniti nastoji. 
Ali iz daljnje razprave tog pitanja istočnoga, još ćete se većma ob istini 
rečenih izvjestiti. 

Nije se dakle ni čuditi, da hrvatski narod nad ponorom progledava 
i pred njim se sgraža; da je revolucija duhovah nastala — Vi tamo 
daleko od središta narodnje radnje koji trenutak kasnije ćete se toga 
osietiti! —, da začeše i ljudi svećeničkog stališa otvarati oči nad tim, što 
u Hrvatskoj protivnici našega naroda >»kroz sveštenika«< snuju, i 
da nije zlo proračunano... Nije badava, gdne veleč., isti katolički 
list izjavio se za moje dielo, proti nastojanjih »Pozora«. 

Mi progonjenici za svetu hrvatsku stvar ne možemo drugo od Vas 
tamo daleko zahtjevati i prositi, ako ne: za Boga, gledajte i motrite na 
čine i diela, ne na rieči cifraste i medne, pa iz vidjenihi 
osiećanih zaključujte pravedno, što ćete poduprieti: istinu ili laž? 
iskrenost ili himbu? O ne će Bog dopustiti, da hrvatski narod padne Ju- 
dinim novcem, jer ima taj narod veliku zadaću još izvesti! ... 

Vi ćete me razumjeti, veliki Sinu Za-Velebitskih Hrvatah; akprem 
samo u pismu pošti povjerenom Vami govorim... Kamo sreće, da ima- 
dem zgodu ustmeno se s Vami porazgovoriti — mnoge bi magle razpr- 
šene bile! Ali ovako, do bolje sgode — — — : 


Oprostite mojoj iskrenosti i smelosti — a ja se sretan scienim, da 
mogu ovdje izraziti Vam čuvstva mog dubokog počitanja, kojimi Vas 
pratim, imenujuć se Vašim pokornim Eug. Kvaternik. 


P. S. Želio bi znati Vašu običnu adresu. — Do skora ćete imati sgodu 
viditi zastupanu nezavisnu politiku Hrvatah posebnim nezavisnim 
listom, te će tad zavedeni taj tužni narod znati razlikovati s v o j u poli- 
tiku od politike onih, koji ne znadu ako ne o mjeri većegilimanjeg 
robstva plaidirati, a crniti sve, što pred narodom tu podlost odkriva. 

Rački Pavlinoviću 


U Zagrebu 17/2 1885. 
Vele poštovani prijatelju! 


Kada sam bio u Rusiji, poslana bi ovamo na akademiju iz Dal- 
macije jedna stara slika. Ja nisam o toj slici znao ništa, dok mi biskup 
pozivom na Vaš list ne pisa. Tek poslije mnogoga pretraživanja ušlo se 
je toj slici u trag. Kršnjavi dao je tu sliku odnieti u kut s namjerom, da 
će ju pregledati, kada se kući iz Broda vrati. Ali na to zaboravi, te se 
nadje tek poslije kako počeh ju tražiti. 

Ova slika je po savjetu prijatelja Koste poslana na Vas prije 
mjesec i više dana. Mislio sam, da ste ovu sliku već primili i predali. Ali 
prije dva dana dobih pismo iz Makarske od udove Amalije Verzan rodj. 
Colaussi, u kojem moli me, da bi joj povratio sliku. Odavle zaklju- 
čujem, da ili nije ta slika na Vas još stigla ili nije vas u Makarskoj našla. 

Molim Vas dakle, da me obaviestite što je u toj stvari. 

Valja mi primjetiti, da ta slika nije za galeriju. Što izvolite i vla- 
stnici kazati. 

Na Vaše lične »razmišljaje« dakle odgovoriće. Nisam još čitao toga 
odgovora. 

Kada ćete jednom k nam u Zagreb? Dobro bi bilo, da posjetite nas 
i naš glavni grad, koji je liepo napredovao, od kada ga ne vidjeste. Od 
više godina kano da mu se priekovelebitska braća uklanjaju. Bar Vaši 
zastupnici u carevinskom vieću mogli bi ići u Beč putem Zagreba. Da 
dodjete ovamo, pripovjedao bi Vam, zanimivih stvari iz Rusije. 


Što biva u nas, to doznajete iz novina i iz listova Kostinih. Poslije 
svečanosti od 9. stud. pr. god. sasuše na biskupa svu žuč, jer se pokazalo, 
da nije mrtav, kako mišljahu u svojoj kratkovidnosti. 


Uz odlično štovanje 
Vaš davni prijatelj 


Fr. Rački. 

šiba aber kob bv nafebnij Ptru 
JE ovojek vire probi Glupa. 


07. a) : ' E m ' 
sati dei. ne o 2 
.- Djeda LA Pro prle ozneh Dievalaca 


4 re Mj & Q/ ' 


Bulat Pavlinoviću 
Dragi prijatelju, 


Morpurgo mi je priobćio, što si mu Ti preporučio glede mene, obzi- 
rom na zadnju splitsku krizu. Nije moguće nikako da Ti u kratkom listu 
razjasnim kako stvar stoji, a odalečiti se iz Splita za sada ne mogu i 
radi obćinskih posala, i radi same krize, koja zahtjeva neprekidno moje 
prisustvo u Splitu. S toga uzroka neću moći ni u Beč za željezničko 
vieće, a nastojati ću samo da idjem za dva dana u Zadar kad se Klaić 
povrati iz Beča. što Te mogu uvjeriti, to je da krizi ja nimaloni- 
samkriv. Stvar su pleli jedino protivnici i krivi prijatelji, od kojih se 
je Duje pustio zavesti. Od moje strane sve sam učinio, što mi je bilo 
moguće, a da ga sklonim da odustane od odreke, i pisao mu više krat 
osobno na prijateljski način, i pisao mu na ime opraviteljstva i tražio 
da mi ureče sat, kad bi mogao doći u njega da se porazgovorimo: sve 
uzalud. 

Znao sam od prije, da Ti podupireš moju kandidaturu u vanjskim 
obćinam, na čemu Ti hvala. Mi ćemo se ovdje do koji dan sastati, ustro- 
jiti odbore i početi javno izbornu akciju. Djelovanje splitskoga odbora 
dakako sastojati će u tomu da se bavi o izborim u našim vanjskim 
obćinam, da sakuplja za veleporeznike punomoćnice ovoga okružja, a 
glede gradova da se sporazumi sa Dubrovnikom, Makarskom, i sa onim 
u Boci. A ovo je nekako težko. Ja sam mnenja da Rendić kandidira, i u 
tomu smislu sam mu pisao; ali i kandidature on se odriče. Stoga sam 
pisao Klaiću, pa molim i Tebe da mi u tom pogledu Tvoje mnijenje 
priobćiš t.'j. glede kandidata kad se Rendić ne bi dao skloniti — i da mi 
javiš na koliko glasova možemo računati u Makarskoj i koliko nam ih 
može biti protivnih. I tvoje mnenje ja ću priobćiti Klaiću. 

Uz to Te od srdca pozdravljam Tvoj odani 

Bulat. 


Kosta Vojnović Pavlinoviću 
Dragi moj Miho! 


Ne znam da li sam, odkad sam živ, bio tako obterećen poslima kako 
sam ovo zadnje vrieme: sveučilište, prenos Prer., sabor, kralj. odbor, 
obitelj. Nego fala Bogu odolio sam svemu i ostao sam zdrav i snažan. 
Dobri Bog me utiešio liepim uspjehom moga Iva, koji će.ovih dana stu- 
piti u pravnu praksu kod sudbenog stola. Dugo bi bilo da ti izpripo- 
vjedam povjest naših tuga i nevolja kroz ova dva mjeseca. Kroz pote- 
škoće, ali ipak ispalo da se u nunciju traži revizija nagodbe na temelju 
spojenja Krajine. U dvie stvari ja nijesim sporazuman: 1.% u nunciju se 
kaže da se neće ništa novoga predložiti i da se predlaže da ostaje 45%. — 
Ja sam bio protiv tomu, jer je u protuslovju sa zahtievom spojenja, i jer 
se strašim, da tim smo ostavili otvorena vratašca, kroz koja pilići mogu 
uteći: 2. Predložio sam ali ne uspio drugidionuncija, u kojemu 
prama Hrv., cielokupnosti zemlje, naslov kraljevine ete imalo se obrazlo- 
žiti. Dao sam u zapisnik jedno i drugo istaknuti. Nego ovaj drugi dio 
ipak ja sad izradjujem i nadam se da će ovako ili onako doći pod nos 
Peštanskoj gospodi. Medju ostalim obrazloži ću financijalne posljed. za 
Hrv. i Ug. koje bi nastale usljed sjedinj. Dalm., u koju svrhu preporučio 
sam se Mihu za podaike kad je bio ovdje. I on je dobro pomogo lađu 
kad je bio ovdje. Puno žalim i za stvar i za razdor što mu se dogodilo 
na izborih. Ali bude li to otvorilo oči našim, neće biti brez koristi. Valjda 
je Miho dao uvrstiti onaj članak u Nar. List o nunciju, čija (nuncija) 
intonacija nije mi bila po ćudi, i nastojao sam pojačati, — ali sad je 

bilo zadovoljiti se sa bitnosti. Malodušnost koja je zavladala prama 
gori ne da se opisati: u tom sastoji najveća pogibelj situacije. Miško 
otišo u Peštu da opipa. Ne dogodi li se štogod izvanrednoga, — mislim 
da nećemo doći do ničesa, jer iskustvo od 6 god.* dokazalo je Madj. da 
oni mogu što hoće. Bojim se veoma da budu li oni popuštili u ime kra- 
jiških proventa, naći će većinu! Reče mi Miho da ćeš mu ustupiti Kotor. 
Neznam, imam li žaliti ili se veseliti radi tvoga zdravlja, da nećeš u 
Beč. Žalim te svakako da će te uznemiriti sitne gradske borbe. Posve se 
otudjiti ne možeš, a sudjelovati im ogorčati će ti življenje i dodiati. Bio 
ovdje Dr. Lovro Pavlović da odvede za praznike kući Čovićevu kćer, 
te je ostao začaran Zagrebom, i kazao da kad svrši u Zadru praksu, 
doći će k ovome Sudb. Stolu, da se bolje uvježba za koje vrieme u 
službenom jeziku. 

Svi su mi fala Bogu dobro, Ivu i Luja poslao sam k prijatelju u 
Hrastnik blizu kamenog mosta. Sve štosamtipisaoonunciju 
drži za sebe, posavjetuj me, i sprži ovu. — Piši mi potanko o 
zdravlju tvome. — Pozdravi mi fratres in fide najsrdačnije. 
Danas sv. Lovro, u koji dan sam držao u Makarski onaj moj govor 
biračima! Svi moji koji se ovdje nalaze puno te pozdravljaju. Da si mi 
zdravo i veselo, dragi moj Mijo. Preporuči nas u Sv. Misi. 


U Zagrebu, na Lovrinčevo 1879. 
Tvoj prijatelj i pobro 
Kosta. 


Vojnović Pavlinoviću 
Dragi moj Mijo! 

Obaznao sam po bratu da si krenuo iz Beča put Makarske, a pošto 
nijesam primio nikakvoga odgovora na moja zadnja dva pisma koja 
sam ti upravio, jedno prije srebrnog pira preporučeno, a drugo u prvu. 
polovicu t. m. u kojih sam ti kazao očitovanje učinjeno mojim drugarom 
u kralj. pododboru i odgovor koji sam primio, — imam držati da će se 
biti koji tvoj list izgubio, jer nijesi bio naučan nigda iz Beča otići, a 
da mi toga ne navjestiš. 

Ovaj moj list ide dakle na to da te obavještim te nijesam ništa 
primio, da ti se radujem što si se zdravo vratio u svoj zavičaj, u kojem 
ćeš se božijom pomoći uz svieži naš zrak i naše divno more okriepiti i 
povratiti na status quoantebellum. Ovo neka ti bude sad naj- 
veći posao, jer se nadam da ti neće dati posla nastajući izbori, koji će 
gladko i uspješno izpasti. 

Videći moj pobro, da vrieme teče, i da se ne stavlja pero u hartiju, 
latio sam se ja prvoga izradka kralj. odbora, te sam ga sgotovio, tako 
da će se moći 10.* bud. mjes. sastati kralj. odbor. Tu se stavlja prvo 
prejudicijalno pitanje prepornih naših prihoda, medju kojim glasovitih 
iz Krajine, na pravdu božiju bezobrazno nam otetih. Dalje nećemo ići, 
ako prije ne znamo što jenaše. Ovaj će biti most, na koji ćemo nado- 
vezati krajiško pitanje. 

Miško ovih dana u Pešti govorio je s tamošnjim mjerodavnim kru- 
govima o tom pitanju. Madjari nam daju Krajinu uz dosta nemoguće 
uvjete: izravni izbori, i 45% za pokriće naših potreba, dočim s Krajinom, 
koja nemože doprinieti ni novčića zajedničkim troškovom, mi ne možemo 
izaći brez 55%. Nego, budi uvjeren da na ovo pitanje nećemo se razbiti, 
jer sam tvrdo osvjedočen da ovi ljudi neće učiniti kabinetskog pitanja 
od Krajine, — te jedino ufanje moje počiva na drzovitosti Mad jara, koji 
neće popustiti ni u uzgrednih vrlo važnih za nas gospodarstvenih pitanja. 

Neuspjeh u naših dogovori sa Madjarima neće biti no posljedica 
unutarnjega našega stanja, koje se slikuje sa dvim riečima: »trulež i 
gnjilež« — o kojemu u dopisih Nar. Lista nije dužan jedan po sto. 
Neću dalje da te ne ožalostim, ali čemer koji me obuzeo odkad sam se 
mogao dotaknuti realnoga ovdašnjega stanja, čestoput me čini pro- _ 
misliti: »zašto sam amo došo, da mi se slika moje mile Hrvatske tako 
razčari«. Sve (pazi sve) se raspada i kida u medjusobnih zadjevica 
s jedne strane, u uživanju sadašnjega s druge uz motto »Aapres nous 
le dčluge«. Razmišljavam sve hoću li ja ovdje namjestiti moga Ivu, koji 


svršuje ove godine nauke, — dočim sama protekcija mu može otvoriti 
Put, a izložen će biti svakoj napasti, malo ne nepoznatoj u našoj zemlji. 
Nek nam se Bog smiluje! — Čuo sam da je Dr. Niko Vezić bio u Beču. 


Pozdravi mi ga puno, i kaži mi o njegovom zdravlju. Sve znance i pri- 
jatelje najljubaznije mi pozdravi. Moji ti žele svako dobro uz tvoga 
pobratima. ' : 


U Zagrebu, 29/V 79. 
Kosta. 


Klaić Pavlinoviću 
' Zadar 29 Augusta 1879 
(Na odgovor momu: hoće; pristaje da Biank. bude urednikom.)*) 
Dragi D. Miho, 
Niesam imao kad da na tvoj zadnji list odgovorim prije moga po- 
lazka u Beč. U kratko učinit ću to sad. 


*) Pavlinovićeva vlastoručna bilješka. 

Što je medju mnom i tobom prošle dobe bilo, to je bilo i prošlo. 
Ne prudi vraćat se na to. To stoji da si ti prama meni dosta više kriv, 
nego ja prama tebi; a ti znaš da ja znam zaboraviti. O budućnosti sad 
se radi, i ta mora pozvati svu našu pozornost. 

Glavni posao moga puta bio je da se sa prijateljim iz Hrvatske 
sastanem, kako su to oni žudjeli; isto tako da se sastanem sa vodjam 
českim. Strossmayer i Rački dočekali su me u Beču, i tu smo na široko 
o svim našim poslim porazgovorili se i utvrdili što i kako da radimo. 
Kad amo dodješ, sve ću ti priobćiti; nemam kad pisati, a i ne treba. Vodje 
česki pako, uz tvrdo obetanje mučanja, izložili su mi vas plan nagodbe 
i novoga uredjenja federativnoga ove strane Austrije. I tu smo se do- 
govorili kako da se postupa. I to sve znati ćeš kad amo dodješ. Napokon 
i ministar Hohenwarth pozvao me k sebi, i sa njim sam se porazgo- 
vorio o poslim našim, a o preinačenju izbornog reda. Znaj da onomu 
što je u Nazionalu objelodanjen bio, jer sam bio protivan i držao se 
osnove, koju sam bio još g. 1866 učinio, i koja će sad prodriet. Nego krivo 
si shvatio smisao one osnove u Nazionalu. Sa onom kombinaciom vele- 
poreznika i pertinenta vanjskih, koji su imali u gradovim glasovati, 
htjelo se sasvim uništit autonomaške glasove. 

U obće sada po nas Slavene povoljne su okolnosti, i ako uznademo, 
moći ćemo se okoristiti. Nego znatiiljudibiti, tu je pitanje. Nego 
ni znati ni ljudi biti nećemo, ako se budemo medju nami cjepali, i uva- 
djati medju nas uzroke novih razdora, sa pitanjim, koja amo ne spadaju. 
Čemu sam se bojao, vidim da se dogadja. Stavljeno jedno načelo, čovjek 
pametan valja da je logičan. Tvoj krivo shvaćeni katolicizam doneo te 
na to da cieniš proti vjeri rugati se Henri V. i njegovom bjelom bar- 
jaku. Još malo, pak ćeš na to doći, da ćeš te narodnjake i pravednu 
politiku kao bezbožnu osuditi. U sillabu tako je osudjena. 

D. Miho, prodji se takog katolicizma, ili barem ako i tako hoćeš 
misliti, slobodno ti bilo; ali u politiku te misli ne uvadja. Vodimo našu 
politiku narodnu kako smo i dosad; a vjeruj mi da papa bio ili ne bio 
kralj svietski, bio nepogrešiv sam, ili skupa sa svom crkvom, to narodu 
ništa ne pomaže, niti narod za to mari. Strossmayer i Rački kruto 
osudjivao onaj bezposleni klerikalizam, koji hoće da zavlada u Dal- 
maciji, i od koga velike nam štete priete. Ovo nije nego zadnja poslje- 
dica italianizma dalmatinskog; i čudo da previani Hrvat kao ti, to 
ne vidi. 

S tobom sam da nam je potreba složni biti, ne samo meni i tebi, 
nego svim skupa narodnjakom; ali slogu nećemo postići, nego ako ne 
uzbudemo vjeru mješali sa politikom; a ondje gdje nuždno u doticaj | 
dolazi, vladati se po zdravom razumu i duhom vremena. 

Slučajno se Bjankini onda desio. Vidio sam ga i dug razgovor sa 
njim imao. On ide tamo, i on će ti sve kazati. Učinio mi se pametan 
i umjeren mladić. Do tebe će stati da urednikom postane. 


Da si mi zdravo i veselo i brzo do vidjenja 
Tvoj 
Miho Klaić. 
Čuo sam za kandidaturu Ivičevića, i nipošto ne mogu odobrit. Za 
njegove zasluge književne, čast mu i poštenje, ali iza dogodjaja god. 
1861, novaca biskupovih, i Oss. Dalmata on politički umrao. Nije 
trebalo ovu novu ljagu na stranku nametnuti. 


Ljubiša Pavlinoviću 
U Zadru na 2 Septembra 1870 


Ja dolje podpisani Stjepan Ljubiša zastupnik i Presjednik Sabora 
Dalmatinskoga, izjavljujem i obvezujem se: ' 

1." Ako budem izabran na Carevinsko Vieće u Beč, da ću na istome 
Vieću braniti do svake zgode državno pravo trojedne kraljevine, kojoj 
po istoričnom i prirodnom pravu spada sva današnja Dalmacija, ne 
izuzam nijedne česti ni pojedinoga okoliša — 

2." Da ću nastojati na sve moguće načine da se Dalmacija sjedini, 
na temelju saborske adrese, sa Hrvatskom i Slavonijom — 


3. Da ću nastojati, govorom i glasovanjem, da se odstrane svi zakoni 
što bi uvriedjali slobodu, imovinu, i prava naših dviuh crkava, bilo grčko- 
istočne, bilo rimo-katoličke, i svi oni zakoni, što bi mogli uvriedjati 
čuvstva, nazore i religiosne običaje našega naroda. 

4" Da na prvo došastom zasjedanju dalmatinskoga Sabora, položit 
ću moj mandat, kao član vieća carevinskoga, da primivši taj dokaz 
povjerenja od sabora narodnoga, budem mogao uspješnije raditi kao 
Presjednik zemaljskoga odbora, na što bolje uredjenje zemlje, zaklada 
i obćin& narodnih — 

Ovo moje očitovanje budi najsvečanijim zalogom moje narodne 
ljubavi, moje vjere i moje želje za skladom i uspješnim radom na temelju 
prava i koristi naše domovine, u slozi sa narodnom strankom, kojoj čist 
imam pripadati, tako me Bog pomogao, i sveti Jovan, i moje krsno ime 
slavni Dimitar — 

Stjepan Ljubiša 
Presjednik Saborski. 

Rački Pavlinoviću 
Prečastni i veleštovani prijatelju! | 


Vaše me je pismo, koje mi predade učitelj 1. Udiljak, obradova, jer 
mi svjedoči, da se mene sjećate. Ja vam se vašem sjećanju odazivljem. 

Prije svega imadem vam nješto u kratko razložiti o postanku uči- 
teljske skupštine, da odanle razaberete njezin duh i smjer, pa i uvidite, 
koliko je vaša bojazan opravdana bila. 

U osrednji odbor, koji je skupštinu pripravio i smislio dati joj 
pravac, uvuče se više učitelja zagrebačkih, koji su ovamo došli pod 
Rauchovom vladavinom ili bar bješe njom podupirani. A budući naime 
učitelja magjaronskih, bijahu i jesu to učitelji sekte nazvane stranke 
prava. Oni su umjeli zasliepiti takodjer njeke, kano Filipovića, koji 
inače nisu one stranke. Po njihovoj tajnoj osnovi imala se skupština 
očitovati: pr v o, za specifično hrvatstvo, dr u g 0, za razdruženje škole 
od crkve. Oni su umjeli ovu tajnu osnovu sakriti pred svietom; odavle 
ćete razumjeti, kako je mogao odborov poziv naći toliko odziva ne samo 
kod hrvatskih, nego i kod srbskih i slovenskih, pače i českih učitelja 
i pedagoga, kano što zasvjedočiše došav ovamo u toliku broju. Jedva 
dan dva, prije skupštine pročulo se, što smjeraju; ali tada nastade uzru- 
janost medju učitelji, koji skoro bez iznimke pripadaju našoj narodnoj 
stranci; a na to »pravaši« dušu u se, te se neusudiše iztaknuti ni jedno- 
ni drugo, van gdjekoj mimogred u govoru. Ali i ovo bješe dovoljno, da 
skupština, pored svoje veličanstvenosti glede broja nije onako uspjela, 
kano što bi prijatelji učione, bili željeli. Odbor nije dorasao svojemu 
zadatku, a on nije pronašao posavjetovati se s nami drugimi, koji smo 
se toga radi držali na strani; pa ni gradjanstvo nije onoliko sudjelovalo, 
kano što bi bilo, da je uprava bila u drugih rukuh. Fle, ako i nije bilo 
onako, kako želimo, mislim, da će skupština roditi dobrim plodom već 
za to, što dade priliku učiteljem cieloga slovjanskoga juga, da se upo- 
znadu. ' 

Zapadnjačke teorije o razdruženju škole od crkve ostat će kod nas 
tudje. Mogu vas uvjeriti, da naši svjetovnjaci, uz malu iznimku, osje- 
ćaju svikolici, da je svećenstvo glavna a gdjegdje jedina podpora 
učilištu i pučkoj prosvjeti. Ja mislim, da će prema tomu i budući sabor 
urediti školsku upravu, u kojoj će svećenstvo imati svoj upliv, ako se 
taj i podieli ostalim faktorom, koje pučka prosvjeta zanima, kano što 
jesu obćina, županija i država. 

Ovaj će upliv u školu i javan život uzčuvati naše svećenstvo, dokle 


god se neodieli od naroda, te nebude, kano što je žalibože gdješto na 
10 

zapadu, sačinjavalo posebnu kastu, koja misli, da je dužna protiviti se 
pravednim težnjama svoga naroda. Da je naše svećenstvo pristalo na pr. 
uz magjarštinu, narod bi ga bio sada odbio, a ne u tolikom broju odabrao 
u svoje zastupstvo; pa ipak se našemu svećenstvu podvikivalo, da je 
sadanji faktični odnošaj njegove domovine naprama Ugarskoj zakonit, 
a tko mu se nepodvrgne, da nije vjeran podanik itd. Dok nam je takovo 
svećenstvo, dotle nije se bojati, da će narod poseći za njegovimi dobri, 
kano što su to zapadnjaci učinili. Kako ja mislim, neće nas tako brzo 
zaboljeti glava, ni radi gradjanske ženidbe ni radi razlučenja crkve 
od države, jer mislim, da će naše svećenstvo, dajuć bogu što je božje 
a caru što je carsko, ostati uz narod i njegove pravedne težnje. 

Ja mislim, da bismo jednako griešili, kada bismo medj naš narod 
bacili zublju vjerozakonskih razmirica, koje potresuju zapadom, 0so- 
bito Njemačkom; nam netreba, da dodirnem najnoviju, pisali i radili 
su za ni proti nami o papinoj nepogriešivosti, t& s toga sam odsudio 
onaj članak u »Zatočniku«, kano što odsudjujem pisariju vaše »Dalmazia 
cattolica«. U nas je dr. Žrjavić napisao djela za obranu one nauke, ali 
narod nije mu dao upravo nikakove pažnje i važnosti, jer sada kopa 
i rukama i nogama, da spasi i učvrsti svoje narodno i državno biće. Svi 
razboriti sinovi naroda misle, rade i nastoje, kako da naš narod, raz- - 
dvojen po crkvi, ujedine u mislih zasiecajućih u njegovo biće, pa ga 
tim odvrate od nesloge, koja ga u prošlosti satrič i dovede do takove 
sadanjosti. Odavle njeki ljudi objedjuju naše kolovodje s nehajstva 
prama vjeri, polagajući bitnost vjere u njeke institucije, koje su plod 
historičkoga razvoja. : 

Prečasini prijatelju! nećete me krivo shvatiti, pa iz ovih rieči iz- 
voditi, da sam protivnik zapadnjačtvu. Ni najmanje, ja sam pače uvje- 
ren, da je ono Evropu i sviet preobrazilo; ali ja scienim, da se ni jedan 
narod, a niti naš, nesmie odreći svoje osebnosti, bilo to u duševnom bilo 
u državnom životu. Ja sam protivnik uniformiranju i niveliranju — 
u državi i crkvi; za to protivnik državnim i crkvenim centralistom. A da 
imade danaske i u crkvi centralist4, koji nisu ništa manje fanatični od 
bečkih političkih, svakdanje nam žalibože izkustvo potvrdjuje. »In 
necessariis unitas, in dubiis libertas, in omnibus charitas« — imalo bi 
i sada i uvjek valjati u svih javnih odnošajih. 

Hoću da vam njeke tačke natuknem iz naših dnevnih političkih 
pitanja. Kako znate sadanji sabor hrvatski jest narodan. U njem nasto- 
jat ćemo izvojštiti trojednoj kraljevini čim veću samostalnost, bar ta- 
kovu naprama Ugarskoj kakovu će Česka naprama Austriji. Pitanje o 
cjelopupnosti jest u prvom redu i mi ćemo ga odanle potaknuti, valja 
da ga vaš sabor čvrsto i jasno prihvati — tada će biti kruna prisiljena 

očitovati, što može na putu stajati sdruženju, pošto je ona priznala, da 
Dalmacija spada na trojednu kraljevinu, a sada oba sabora nato pri- 
staju. Preporučam vam, da se o tom sa svojim prijatelji dogovorite. Sva- 
kako bi valjalo, da sa svoje strane ovo životno pitanje ozbiljnije pri- 
hvatite. Kazano nam, da se kruna neće protiviti združenju, ako se 
trojednoj kraljevini izhodi čim samostalniji položaj, jer nežele više 
jačati Ugarske. ' 

A vi ljubezni prijatelju! posietite nas čim skorije, da se o naših 
stvarih obširnije i svestranije porazgovorimo. 

Izručujuć se u vaše cienjeno prijateljstvo ostajem uz pozdrav vaših 
mnogobrojnih štovalaca 

' Vaš 
U Zagrebu 28/7 1871. Fr. Rački. 


Ožegović Pavlinoviću 
Mili i uzorni moj Priatelju! 


Neznam, šta ćete si misliti, da od mene tako dugo ništa nećujete. — 
Punim pravom bit ćete nezadovoljni samnom, kako sam i ja sam sobom 
nezadovoljan — jer, sveudilj odgadjajući odgovor na vašu posliednju 
toli mudru koli plemenitu knjigu, nemogoh naći ene točke zadovoljstva, 
koja bi bila kadra me ponukati da vam pišem, neimajuci ništa priobćiti 
mojoj i vašoj duši povoljna. — a nehtiedoh vam dosadjivati večitim 
jadikovanjem, koje bez toga dopire do vas od svih stranah, i para vam 
vaše za rod i dom plamteće srdce. Nu pri svemu tomu niti ovaj put ne- 
mogu vam javiti štogod dobra i vesela. 


Vi mi pisaste, da bodrim našime u svetoj borbi za sve, što nam je 
milo i drago, — što mi dakako vazdar najviše na srdcu leži. — Možete 
si daklje lahko predstaviti koliku bol duše očutih videči, kako jalovim 
se pokažuje naše nastojanje, — i kako sve više preuzimlje mah sliepota, 
da nereknem šta gorega, — zavladavša i u takovih krugovih, od kojih bi 
se očekivati moglo najodličnie rodoljubje. — Kad sve dublje pada mu- 
ževna snaga našinacah, koji nekad biahu prvaci na narodnom borištu, — 
i kako malen je broj ljudih od čelik značaja, medju kojimi se odlikuje, 
kao sjajna zvjezda, vaš neuztrašivi borioc Kosta Vojnović, razvietlujući 
tamnu noć trulosti uvrieživši se u večini naše intelligentie. 


Vi ćete lahko razabrati, da se sve ovo odnosi najviše na onaj ne- 
sretni rad našega kraljevinskoga odbora i plod istoga prihvatjen od 


Sabora, koji nas je lišio jednog od temeljnih pravah nagodbom zajam- 
* 


PŽ 

čenih, da se broj naših zastupnikah na ugarskom saboru umnoži raz- 
mierno prema pućanstvu, umnoženim kroz sjedinenje granice sa ma- 
terom zemljom. — Ja nenalazim dosta oštrih rečih, da po vriednosti osu- 
dim, ovo glupačko ili bolje rekuč samoubojstveno dielo, otvarajuće put 
dalnjemu bezkonačnemu krnjenju pravah našega naroda, koje će ne- 
prekidno sliediti. — 

Najprie i i to do Mora doći će red na grad Rieku (vidi booj 42 Obzora) 
koju će nam Magyari naprečac oteti, — niti nemareći za pravo, koje 
.nam u prilog služi. — 

Zatim će se naši dobri susedi opet otimati za Slavoniu, kako to uči- 
niše prie g. 848., te bi reči, da su upravo za tu svrhu odkinuli nam ono 
14—15 zastupnikah na svom saboru, da ih mogu do zgode dati Slavon- 
skim Županiam, povečanim pučanstvom granice slavonske, ako budu . 
voljne neposredno birati svoje zastupnike na ugarski Sabor, — zašto 
će upotrebiti sva moguća sredstva nono tamošnjih Magyaronskih 

vlastelinah. — 

Napokon moramo smatrati, da je sjedinenje Dalmatie sa Hrvat- 
skom unaprijed osujetjeno paklenskom majstoriom Ugarskoga, a glu- 
postju našega odbora, — kad je njihovoj lukaštini za rukom pošlo, kako 
se sami hvastaju u svom izviestju (vidi br. 41 obzora) sklonuti naše 
sliepce na takvu preinaku priašnjega jasnoga nagodbenoga zakona, koja 
Magyarom otvara posve slobodne ruke, da mogu najuspiešnie pobijati u 
istom naćelu naše pravo na sjedinjenje sa Dalmacijom. Za nas nika- 
kvom projudikantnom ustanovom više neobezbiedjeno. Kojega uživo- 
ivorenje će oni vrlo lahko moći pod kojekakovim ništetnim izlikami 
izigrati, — premda je njihov bezuvietni zagovornik Živković upravo 
protivno tvrdio u svom zakulističkom govoru. — 

Neima doista dvojbe, da je ovom ubitačnom preinakom Nagodbe- 
noga zakona zabijen klin razdvajajuči nas i bratju Dalmatince, koji će 
autonomaškim protivnikom sjedinjenja isto tako služiti za orudje, da 
mogu uspiešnie se opirati tomu sjedinjenju, kako to čine i Rečki Italia- 
nissimi, — odbijajući od ostale svoje braije hrvatske, i tražeći nepo- 
sredni Savez s ugarskom, to jest konačno odciepljenje od Hrvatske! — 


Da sva težnja Magyarah smiera na oslabljenje, poniženje, i ugnje- 
itavanje našega naroda nutarnjim razdorom, na svaki mogući način 
pokriepljenim, to može samo onaj zaniekati, — koji neće da vidi istinu 
svietlu kao sunce na nebu. — 


Bojim se vrlo, da kad uvide naša kratja Dalmatinska naše tako 
biedno, i prekoj samovolji Magyarah izvrženo Stanje, nećeli i kod naj- 
boljih sinovah njihovih omrznuti želja za sjedinenje sa svojom jadnom 

prekovelebitskom bratjom? Tu bojazan, rekao bi da opažujem jur iz 
govora vaših ovdie na carevinskom vieću boravećih zastupnikah s ko- 
Jimi se ćesće sastajem; čemu se nebi čudio, jer kako da ih nesmutjuje 
kukavština hrvatskih sinovah, tolikom ljagom podlosti okaljanih, da 
sam morao doživiti, peće me više u mojoj duši, nego ikoja druga ne- 
sreća toga svieta. — ' 

Ovakim ćuvstvom obuzet nemogu nastavljati razmišljavanje o na- 
šoj tužnoj Sudbini, u koju smo pali najviše vlastitom svojom krivnjom. 


Što se mojih osobnih okolnosti tiće, kazati moram, da pored tolike 
nesreće naroda skoro sam več zaboravio na moju vlastitu nesreću, pro- 
uzročenu zlokobnim potresom Zagrebačkim; uslied koje sam prisiljen 
podnositi znamenite novčane žrtve za se i za moga sina, radi kojih na- 
lazim se i sam u dosta nepovoljnom stanju. Sve ovo ogorčuje mi život 
natoliko, da bi najradje se povući nekamo u zabitak, gdie nebi morao 
čuti neprestani jauk o našoj moralnoj i materialnoj propasti; — te neiz- 
gledajući za nas, barem za vrieme moga još kratkoirajnoga života, — 
nikakva traka spasu, očekujem izbavljenje svoje iz te hude nevolje 
jedino od smrti, koja će me lišiti svih jadah toga svieta, i sjediniti s mo- 
jom Svetom pokojnicom, za kojom uzdiše neprestano duša moja. — 


Kroz ovu zimu, od konca meseca studena nalazi se kod mene moja 
švogorica, neudata još sestra moje nezaboravne Supruge; bojeća se sta- 
novati u Zagrebu radi često se pojavljajućega potresa. Njezina blaga 
ćud olakšuje mi doduše penešto gorkost života, što mi je tim dražje, jer 
se je moja dobra kćerka smiestila sasvim u gradu, gdie moja unuka 
svaki dan kao externista polazi dievojačku školu u kloširu opaticah 
od svetog srdca Isakrstova, te stoga nije k meni simo niti doći mogla. — 
Što bi me lahko ponukalo, da prodadem i kuću moju u Hietzingu, jer 
ako nas Bog na godinu od potresa občuva, morao bi ovdie zimovati brez 
družtva moje porodice, što bi mi bilo težko podnieti. Nu ako se nenajde 
dobar kupac, morat ću ostati ovdie kroz zimu, a letno vrieme svakako 
provesti u Hrvatskoj, na leto, kamo namieravan krenuti početkom 
Lipnja, te najprie u waraždinskih sumpornih Iligjah upotriebiti kupku 
proti momu još uviek, premda ne u velikom stepenu, me napastujućom 
Rheumatismu. U ostalom tako meni, kako i mojoj sestri i unučadi hvala 
Bogu! zdravje dosta dobro služi. Ženske obe unuke dobro uče i valjano 


se vladaju, al Metell u Kremsmiinstru slabo napreduje, jer je kod straž-' 


njega izpita došao na 24 mesto lorutri medju 51 suučenika, što je dosta 
kukavno. 

Ja sam u ime i od strane svih mojih milih za vašu dobrostivu uspo- 
menu se zahvaljujući javljam od njih pozdrav i naklon najsrdačniji, 

takojer od gospodične Marie, koja se ovdie sa mojom švogoricom kao 
njezina drugarica nalazi. Ponavljam nadalje moju zahvalnost već žicom 
izraženu za vašu ljubav, kojom ste se sčtili moje premile pokojnice dne 
14/2 kao na dan njezine gorke smrti. Neka vas previšnji nagradi svojim 
blagoslovom osobito i daljnim dobrim zdravjem za ovu vašu veliku do- 
brotu, kojom ste me do groba obvezali, da vam ostajem dušom i telom 
oddan sa najtopliim čuvstvom ljubavi i nepromienjlivog štovanja, Vas 
u duhu najsrdačnie grleći. 


U Hietzingu, 23/2 881. 


Vaš iskreni 
priatelj B. M. Ožegović. 


Iz pisma Ožegovića Pavlinoviću 23. II. 1881. 

Strossmayer Pavlinoviću 
Vrli moj prijatelju Miho! 


Vaš cjenjeni list dobio sam ovih danah. Hvala Vam na utiešenju. 
1 ja sam toga mnienja, da ne zdvajamo; nego da radimo svaki, gdje i 
kako možemo. Osvanuti će bez dvojbe i nam poslie mnogih patnjah 
uskrsni dan. 


Što se mene tiče sve klevete koje na mene baciše, niesu me ni malo 
smutile, ja sam tu čašu dragovoljno izpio, moleć Boga da mi bude na 
oproštenje mojih griehah. A nastojim; da se čim više očistim i Bogu 
prilučim, delujem svako dobro podvostručenom silom. Gradim, kako 
znate, stolnu crkvu. Velike u tomu poslu imam suprotivštine svladati. 
Ele se nadam u Boga, da neće svoje dielo ostaviti: Drago mi Miho, da 
mislite kod posvećenja te crkve biti. Nego, ja bi Vas i prije rad vidio 
i kod sebe i ljubav Vam ukazao. Crkva bo tek poslie 8 do 10 godinah 
biti će gotova. 


Vi tamo, kako vidim; imate osim drugih nevoljah i sa Kneževićem 


posla. To je, košto vidim iz njegove pastirske knjige, posve prost i 
neuk čoviek. Drago mi je, da naš vrli Klaić tako uspiešno dieluje. Ako 
bude prilike, pozdravite ga. Ja dobih od Rima povlasticu, da se naše 
liturgičke knjige prerade i preštampaju. Eto Akademiji i našim učenja- 
kom liepoga posla! 

Zbilja! Medju mojih Spisih, koje sam onomad u red stavljao, uni- 
štivši, što nije vriedno, a sahranivši što bi historičke vriednosti biti 
moglo, naidjo na brzojav i list, kojim Splićani, na čelu jim Bajamonti 
meni preuljudno zahvaljuju. Nebili bilo dobro, da ja to pošaljem na- 
šemu prijatelju u Spliet Vojnoviću? Možebit da će biti o stvari govora 
u Vašem saboru? Ja ću počekati na Vaš odgovor, pak ako se složimo, 
ja ću odmah poslati ta pisma. 


Bog s Vami Miho brate! Molite se za me Bogu. Ja Vas srdačno lju- 
bim i ostajem u vieke Vaš vjerni prijatelj ' 
Strossmayer. 


19. velj. 868. 

Iz pisma Strossmayera Pavlinoviću 


< Biankini Pavlinoviću 


pit rat Zadar, 9/2 1881. 
Velecienjeni moj Don Miho! 


= Predao sam Prodanu f. 18 po Vašoj knjizi a Jezuitim 10 za »C. C.« 
— Antonieita nisam nego jučer za čas vidio ovdje na uredništvu, pa 
neznam kako zaboravio sam preporučit mu Antunovića. Valjda, jer to 
nerado činim, za to sam i zaboravio; jer, znajte, da g. Rikardo piše u 
»Dalmati«; u istinu samo o gospodarstvu, ali piše u onom buništu! Sva- 
kako, pošto mi vi nalagate, preporučit ću ga, netom vidim Antonietta, 
ili iljem po mojoj dužnosti kod njega, jer jošnisam nigdibio 

izkuće, osim rano do crkve. Inače mislim da će postati Vino- 
slovcem i bez preporuke, jer je, kažu, jedini, koji se natjeca na 
ono mjesto. — a 

Politeu nisam predao ni Vaše pozdrave, ni Vaše predloge, jer sam 
strašno ljut na nje, radi bezdušnog njegovog ponašanja kroz moju od- 
sutnost. Ja sam ga opsovao k6 što nisam nikad nijednog čovjeka, i bio 
sam u pravu i u dužnosti, jer tko nevidi kakvi je nered zavladao ovdje, 
nemože da vjeruje. Bez pretjeranosti, ja sam dosada primio s raznih 
strana više od 200 tužba. A što me još čeka: Dopisnici iz Bosne-Herce- 
govine, iz Vašeg primorja, pa redom može se reći iz sve zemlje tuže se, 
da njihova pisma nisu bila priobćena, pa da nisu nikad na opetovane 
molbe primili ni rieči odgovora, zašto ih nepriobćuje. Naručbe, uvrstbe 
i drugi poslovi uprave, za 10 diela bacale su se u kut. Ovaj dan kad 
sam ja imao stignuti pozove slagare pa njim dade da opreme nekoliko 
naručba koje su više mjeseci ležale na stolu. Slagari nevješti pobrkaše 
stvari, pogrješno poslaše tiskanice i te se sad svakom poštom vraćaju, i 
svojim novcem valja ih odkupljati. Oni koji jih nevraćaju, pitaju ra- 
čun, a računa nemože se već ni učiniti, jer se nemože doznat većom 
stranom što je komu poslano. Premda sam mu opetovano pisao da po- 
novi pogodbe za uvrstbe glavnije u Trstu i u Beču, zapusti i to, pa ima 
5 mjeseca da na slavu božju »N. L.« nosi 4 stranu objava. To je do 300 f. 
štete! Novcim od predbrojbe svaki čas valja tražiti trag, jer nije sve 
ubilježeno ni javljeno, pa reklami sa svih strana. Novih predbrojnika 
malo, a i ti koji dodjoše il poslaše predplatu stopro ovih dana počimlju 
primat list. Prestale predbrojnike, — a ima ih mnogo i mnogo, tako da 
cienim da smo od lani do danas pošli natrag za preko 100, što ću točno 
razviditi dojduće sedmice — nije brisao, pa i tu metež i djavolski posao. 
U jednu rieč, da sam diete ostavio ovdje, bolje bi bio upravljao. Koliko 
me ovo žalosti i radi same stvari i radi Politea komu sam se pokazao 
prijateljem, i koji nije imao prama meni toliko harnosti, da barem radi 
mene drži u redu stranke — nemožete se izmisliti. U 6 godina odkad je 
sa mnom, nitko bolje od njega nezna koliko sam truda i muke uložio 
i pri uredništvu i pri tiskarni »N. L.«, koliko sam puta ostavio i prija- 
telje i zabave i jiće, da svaku na vrieme, i točno opremim, da sve idje 
kao reloj. A sad? Proći će vremena! vremena dočim se urede stvari, 
a škoda pretrpljena, prebrojnici izgubljeni, obćini i učitelji odvraćeni 
na talijanske tiskarne, Bog zna hoće nam se ikad povratiti. A kako će? 
Ima ih koji su do 11 puta pisali i brzojavili do 5 puta (svjedok vam Cilić 
u Sinju) za tiskanice, a nikad ni odgovora. Nemogu niti imam vremena 
da Vam glavne crte, uz onu Blagaj. Dnevnika, koji je skleputan oni 
dana kad sam imao doći, pa je tako u preši sve izprebrkano da se je 

htio Brajnović, činovnik računarstva, da se samo znade na kojoj smo. 
I mi smo u podpunoj derouti. Od 9 biljad4, kojim je započelo II. 
. polugodište, spadosmo koncem prosinca na 6. Pa da su i te u rukam! Pa 
da nema dugova! Ali sam primio blagajnu sa 31 f. gotova novca, a 
sve ostalobuoni, kartušine, itd. A dugova sa svih strana! A razsipnosti 
preko glave! Čujte ovu: za same radnje drvodjelske u tiskarni, traži mi 
neki Mišević okolo 300 f. To je novac bačen u more, jer su mogle služiti 
stare klupe u tiskarni, a novo što se je imalo učiniti valjalo je pogoditi, 
a ne raditi sve bez glave. Correspondenz bureau pita okolo 400 fiorina, 
ili točnije 360. Hartija lista iz Rieke, nemože se dignuti jer nema okolo 
600 f. za rivalšu. Mehanik, neki talijanac, pita mi 120 £. za očišćenje 
brzotiska i njegovo namješćenje. Vjerujte mi da sam u paklu, i ne- 
znam gdje ću glavom. U novom stanu, mudro pogodjenom (50 f. na 
mjesec) , i uredjenom, imamo samo 3 sobe; a prostora za tiskarnu izo- 
bilja. Nisam da pravo kažem zadovoljan radi mnogo uzroka, osobito što 
smo kao na putu, hrdjavo zaštićeni, takim škureti m, da bi nas mogao 
kojimudrago oguliti i ubiti. Nemojte se smijat momu strahu, jer što su 
gjavli autonomaši nitko se nemože izmisliti, nit ja isti nisam prvo mislio 
da su onako opaki kako jesu. — Povraćajući se na Politea, ja se malo 
uzdam u njegovu pomoć, i po sasvjesti nebi mogao odobriti da mu se 
izruči uredništvo. Ipak činite što hoćete, ali mislite se. Pošten je Politeo, 
ali je strašno lakouman, pa mu njegova lakoumnost može lahko činit 
izgubit i poštenje. Njemu treba tvrdih lekcija, ako hoćemo da ga 
spasimo. Ja sam mu odrekao svako prijateljstvo, i naviestio da ću ga 
odpremiti kroz tri mjeseca sa uredništva. Evo Vam ovdje uklopljeno 
pismo kojim mu to navjestih, i njegov odgovor, na koji mu ništa ne- 
odvratih do danas, jer hoću prije doći do kraja ovom kaosu, i viditi 
svaku. Po momu mnienju, Politeo je vriedan štogod raditi javno pod 
moraš, ali samostalnom radu nije dorasao, nema živu sviest o dužnosti, 
nema tvrde volje. Žao bi mi ga ipak bilo izgubiti, jer nije zla srdca, 
ali valja svakako da mu ova neprodje tiše tiše, valja da se prekrsti i 
da uvidi, kako čovjek može sve izgubiti, ako nije sviestan svoje zadaće. 
Ja ću sa moje strane učiniti u tom pogledu, i činim što budem mogao, 
a Vašoj vještini ostavljam pak, da učini što je glavnije. Nemogu već 
danas naprijed, jer me sto posala čeka. Hvala Bogu da me zdravlje 
najbolje služi: sjedim od jutra do noći, bez ikakve muke. No nadam 
se da ću odpočinuti kad se stvari štogod upute, k6 što ćete viditi i po 
listu da su počele. Bog Vas poživio 
I Vašemu slugi i prijatelju 


J. Biankini 


155 


Iz pisma Ljubiše Pavlinoviću 


Ljubiša Pavlinoviću 


Dragi ljubazni Prijane 
Evo se nehotice okasnih odgovorom. Dosta me je crnijeh jada ubilo 
oko iztrage Fontanine, ali nadjačaše zlotvori i on već neće tamo suditi. 
I oko jezika imao sam posla dosta, kako sam javio u svoje vrijeme 
našijema prijateljima, i evo smo dobili više no Kranjci, koji premda 

su u Saboru jači, nije im vlada zakone odobrila. U školama osrednjima 
Ministar držeći se osnovna zakona neće da zna za dva jezika, ali se 
nadam u Bana i današnju obćinu Dubrovačku da ćemo tamo preokre- 
nuti Gimnazio na naš jezik. 

Kakve sile na nas zjaju ja se čudim kako i gore nije po nas. 
No je prijeka nužda da mi na prvom sjelu sabora udarimo pravcem 
čvrstim mužeskim, jer smo se razčubali, i lani rastali nikako — Bolje 
i manji dio ali uzdani i postojani. U broju nije sile moralne. Mi smo 
bili jači kad smo bili sedmina. Treba dakle da se uglavimo i da radimo 
ozbiljno. Mi možemo o samoj osvjesnoj opoziciji življeti, a pogodbe i 
nagodbe nas slabe. 

Ja se nadam moju Paskvu kući oslaviti, jer će se ovo vijeće razići 
svršetkom ovoga mjeseca. 

Vidjećemo se u Zadru Lipnja, pak široko i dugo porazgovoriti o 
svačem. 
Ovde sam se dva puta sastajao Biskupom C— i nadugo razgovarao. 
Bože ga živi. 

Ne znam jesi li čitao Dubrovnika i je li ti se dopala moja Novela 
o Šćepanu, premda je prestrta štamparnijem pogreškama. Rad bi bio 
znati tvoje mnenje jer kanim jednu drugu pisati i odužiti se Niki 
velikome — Iskreno mi kaži je li ti mio jezik i stil jer ti znaš da sam 
ja specialist, i što se jezika tiče jednoumac i šišmatik — 

A sada da si mi zdravo i veseo, kako što ti iz sveg srca želi 

Tvoj prija 
' Stevan 
Ovde u Beču o Blagovjesti 869 


dIz pisma?j. Biankinia Pavlinoviću 

Strossmayer Pavlinoviću 
Mili moj brate Mijo! 


Ovaj čas dobih Vaš mili list. Ja sam bio odlučio ove zime ostati 
kod kuće, ali me zovu u Rim veleć, da je naša narodna zaklada tamo 
na pogibeli, i da bi ja samo spasiti mogao. Zato mi je dakle ići prije 
u Rim. Ja bi otisko odmah, ali sam počeo tri rieči pisati na Sveučilištu 
našemu; pak mi se odveć razvlači stvar a nebi rad puta i Rima stvar 
odgoditi. Ja sam mislio put Zagreba, gdje bi nješto tom prilikom obavio. 
Uslied Vašega pisma stadoh misliti, nebi li bolje bilo, da idem putem 
Beča? Ja sam pripravan dvoru se približiti. Ja ću Ara prvom prilikom 
pohoditi; ali neznam hoću li ga ovom sgodom u Beču naći? 

Što se Andrassya tiće, brate Mijo, taj ti ostaje uviek ljuti priatelj 
Slavjana. Od njega se mi u nikakomu obziru i nigda nićemu nadati 
neimamo. Kad tako stvar stoji neznam bili koje hasne bilo, da An- 
drassya pohodim? Ako Vi mislite da bi ja ovaj put išta dobra u Beču 
izposlovati mogao, javite mi, kako ovaj list dobijete, žicom, ovako od 
prilike: Prijatelji Vam se ovde nadaju. Pozdravite liepo Majerburga. 
Kako u Beč dodjem, pohoditi ću ga. Danas sam Sundečiću pisao. Žao 
mi je, što Vas noga peče. Sud Vaš o Rodiću i Dalmaciji odobravam. 
Bolje odprti nepriatelj; nego priatelj komu kad što na vlastitu štetu 
ugadjati moraš. Sto puta vas ljubim i ostajem do vijeka Vaš brat 


24/6. 874. 
Strossmayer 


Niko Pucić Pavlinoviću 
Dragi D. Miho 


Tvoj velecjenjeni list stigo me je u najnezgodnije doba. Štogod sam 
imao novaca kod mene prosuo sam u nesrećni posao Marinićin i još 
sam sabrasao u tugj tobolac ća do pet tisuća fiorina. Masline, u koje 
sam se uzdao, izdale su me er slabe sasvijem meću i ja se nahodim u 
škripu. Ali ako se staram o plaćanju svoijeh pismeni dugova ne ću udrit 
u vaznia posla od dugova od počtenja i pošto mi dogje zgoda da ti 
. uzmognu poslat sto fiorina (100) neću faliti. Još ću skupit u Dubrovniku 
koju aktiju, i spremit je Paširoviću. Ali to sve kad dogjem u Du- 
brovnik, er sam ti sad u Rijeci (ombla) gje bdimo na mlivo od maslina. 
— Znam da je nepovoljno stanje Popa Ivana Domešića i ostalieh našijeh, 
no ufam da će skoro to progonstvo dospijet. 

Izbor Hvarski čini od našega zlokobnog sabora, biljeg i pračanicu, 
i doista čovjek mora se gadit za ugazit unutra. Pisao sam Mihu Klaiću, 

neka mi javi, o čemu će govorit u budućiem sjednicam, koje kažu, 
da će se otvorit Sječnja mjeseca. Mi smo osudjeni u Dalmaciji na vječnu 


manjinu, pak nam drugo ne ostaje nego učinit prediku, je da bi se koja 


korist uzplodila u puku i pretvorila jednom obće mnjenje, koje je u 
Dalmaciji tako jadno. 

U Beč su pošli Bioni, Begna, i Aorignoli bit će proti uvedenju na- 
šega jezika u učione i tužit se proti Filipovića. I on se je spremio put 
Beča da jim stane na put. Veliki bi čovjek bio Lapena kad bi došao 
vrhu jednome ljubimcu dinastije, jednomu Dvoraniku kako što je F. 
Ali tko zna? sve je moguće u Austriji. — Ustrpi se, moj dragi D. Miho, 
dokle uzmogu odgovorit shodnije na tvoje pismo, i držimo se onoga 
koji se diči zvati 

5/11 69. 

Tvoj iskreni prijatelj 
NPucić. 

Klaić Pavlinoviću 


U Zadru 12/12 1875 
Dragi D. Miho, . 

Primio sam tvoj list sa uklopljenim izvješćem, koga sam priveo i 
tiskao u Nazionalu. Odmah kad sam čuo da će predložiti uništenje moga 
izbora, odlučio sam bio doći tamo, i sam se braniti, Nego ja sam cienio 
da će se Car. Vieće sakupiti u siječnju. Sada što je bilo, bilo. Hvala ti 
što si rieč uzeo, ako i uzalud. Čudo mi je da tko drugi od desnice nije 
prozborio, jer ono sramotno izvješće Kiibeckovo moralo je svakoga 
sgaditi. Meni prekjučer u jutro stiže poziv na sjednicu sa dnevnim 
redom. Odmah sam Rechbaueru poslao sliedeći brzojav u francuskom je- 
ziku, da ga razumije: »Ovaj čas primio sam po pošti dnevni red današnje 
sjednice. Na dnevnom redu je izvješće ver. Od. vrh moga izbora. Stav- 
ljen sam u nemogućnost doći tamo za lično braniti zakonitost mog izbora. 
Proti ovom pomanjkanju najprostijeg obzira (toute c onvenance) 
prosvjedujem pred kućom, jer se je moglo zvati me po brzojavu«. — 
Znaličan sam znati jeli Rechbauer pročitao ovaj moj brzojav. Svakako 
čini da Bogdan ob ovomu piše u Vaterlandu. Vitezić je prosvje- 
dovao, a takodjer i Monti. Bio sam im pokupio podataka iz kojih se 
vidi koliko je izvješće brezobrazno bilo. Nego kaži mi, budući Kiibeck 
namjesnik, kako su do njega uplivom došli Lapenna i družina pa ona- 
kovo mi izvješće podmetnuli. 

Hvala ti na posjetu koga si Ani mojoj učino. 


Mi smo onda na dva skupa razdjeljeni. Desković, Kovačević i Ljubić 
su sa petoricom. O Petranoviću još neznam. Radi se da se stopimo. Ako 
se pošteno uzmogne, ja protivan neću biti. 

Nada je da će moj izbor dobro izpasti. Odasvuda dobri glasovi. 
Još je pitanje hoće li Antonietti kandidirati. 

Da si zdravo i veselo 

Tvoj vazda 
Miho Klaić 

Ja mislim pozvati dioničare za podnieti usmeno izvješće o stanju 
stvari kod Nar. Lista. Neka sve ostane kako je i jedino što bi primio, 
bilo bi popunjenje mjesta u Upraviteljstvu mjesto Antonietta, i to bi 
se mjesto moglo ustupiti kome od ovih mutikaša, neka su zadovoljni. 


Škode nebi bilo nikakve. Svakako niesam još pozvao niti ikomu išta 
rekao. 


X E i Go sea 06,8 SLS 

Iz pisma Nodila Pavlinoviću 

Pavlinović Kvaterniku 


U Podgori na 25/5 1870 
Visokocienjeni Rodoljube, 


Moje je mnenje da mi u Dalmaciji imamo danas raditi poglavito 
o tom da se dodje do združenja; u tu svrhu da nam je u obće braniti i 
razvijati narodnost u javnom životu, i buditi državnu sviest hrvatsku. 
Svaki drugi rad u ovih stranah, meni se čini da bi za sad bio neumjestan 
i združenju škodan. 

Vi s vaše strane gori u Posavju, pometnuv osobne mržnje, imali 
bi ste po pravu svoga programa, o tom raditi o čem rade ugarski lje- 
vičari naprama Beču; raditi t. j. da se sruši postojeća nagodba s' Ugar- 
skom, koja danas najvećma tare hrvatsko pravo. 

Kad se združi s Hrvatskom Dalmacija, tad će biti hora da se 
narodna stranka Dalmatinska složi sa strankom prava u Hrvatskoj, i 
da odlučno zastupaju na državnom polju pozitivno pravo Hrvatske kra- 
ljevine. 11 

Meni se čini ova osnova tako naravna i razložita da joj netrieba 
dugoga dokazivanja, čovjeku koji pojmi sadanje stanje Dalmacije, 
življe različite narodne stranke, odnošaje faktične, kao što točku o 
kojoj se sad vrti pitanje Hrvatsko prama Ugarskoj, i onoj kruni Ste- 
fanovoj. 

Po ovim mojim razlozima vi ćete uviditi nemogućnost sa moje 
strane da stupim odmah danas u zajednicu sa strankom, koja bi me 
vodila na polje kad mi nije hora, i tiskala bi mi u ruke oružje koje, 
moje nije. 3 

Radimo, rekoh, mi amo za združenje u svakom smieru, a vi tamo 
otimajte se i pomagajte se otimati svakomu škodljivu združenju kao 
što pomažu Košutovci Deakovcem; pa kad se sastanemo na Saboru, tad 
ćemo kao stranka prava, zajedno stupiti na državno pozorište, svoj 
program opredieliti, svoja sredstva i svoja glasila 
odabrati, te mjeriti se ma bilo s kim. 

Nebojte se, nigdje i nikad Mihovio neće raditi na uštrb Hrvatskom 
pravu; ali znajte i to da njegov glas neće se nikad složiti sa vikačim 
i psovačim, sa mrziteljim i omraziteljim. 

Ima časova kad je čovjeku dužnost svoj barjak nositi i preko 
materina trupla; ali ima časova kad neke zablude sunarodnikah svojih 
valja plakati; i najbolji je mik. 

Premda nebi još smijo konačnu osudu proti Jelačiću izreći, ipak 
čisto priznajem da je mnogo sagriešio. Nego ja svedj štujem Jelačića, 
i ljubim ga; jer ga narod i štuje i ljubi. Ne štuje ga narod za to što je 
sagriešio, neštujegaštojebio prije svega austriski vojak i ratilo 
kamarile; nego ga štuje s toga što Jelačićevo ime spominje 
pokret kojim je hrvatski narod ustao i junački se 
boriozasvoja prava. Ja ljubim bana onoga znamenitoga 
časa kad narodnom zastavom u ruci okupi k' sebi 
Hrvate, pozivajući ih da brane dom i rod svoj. Idea je ta velika i 
slavna; pa danas i do vieka, tojideinarodseklanja, kad ustaje 
u slavu Jelačića. Povjestnica neka sudi strogo i bezpristrano grofa Jozipa 
Jelačića. Rodoljubi neka bdiju da kad uskrsne ban kojega. Hrvatska 
zove, bude velik i slavan za Hrvate same, ali puku, hoće se velikih 
imena za velike idee. 

Nije to kod nas samih da višekrat najveći zločinci postaju naj- 
slavnijim ljudem. Povjest i grčka i rimska, i novovjeka povjest Evro- 
pejska, daje nam groznih dokaza. To je slabost velikih i malih naroda; 
koju valja donekle poštovati kao Nojevu golotinju; i njom se poslužiti 
kao sredstvom bolje budućnosti, i moralnim uporom na usavršenje izo- 

stalih naroda, kao što je žali bože naš. Pučke predsude to su vam vjero- 
zakonski otrov; ali ako staneš na jedan put bezobzirce mlatiti po pred- 
sudam, pogibel je da glupaka lišiš i Boga i vjere. 

Sad kad sam vam razjasnio jednom za vazda moje stanovište, evo 
me da redom odgovaram na vaš mili list od 14 ovog mis. Ja sam s vami 
kad velite da je prestala potreba čavrljanja i pisanja psovak4; ali 
nemislim da može bit suvišno još za dugo pisati i pripoviedati o pojmo- 
vim, koji moraju unići u krv i u mozak masam, ako ćemo da rad naš 
bude uzpješan. Ja k6 ja, s moje strane govoritćui radit ću, što god 
budem uvjeren da je istinito i umjestno; nebojeć se ni mržnje ni pso- 
vak4, koje na mene ništa nemogu; kao što nemogu otimanja i brzojavne: 
čestike. Ja se mogu prevariti; a tko jamčiti može da se ne prevari u 
ovolikoj smetnji odnošaj4, nazor4, osoba? Ali se vi nevarate kada su- 
dite, da sam čista srca, priznana pravca, znana sicilja. 
Medju nama pravo i veliko pitanje ovo je: vrieme i sredstva. 


Znam i to da smo mi Hrvati djeca prama pakosti naših zlotvora; 
ali znam i to da naše pravo sama Božja promisao brani; i da nam se 
čuvati da to sveto pravo naše mi neopoganimo mržnjom, (ka što činite 
vi); malovjerjem (ka što čine Pozoraši.) 

Mi nosioci velike idee, kažimo se dostojni našega uzvišenoga zvanja, 
da sudjelujemo u preporodu po nesreći velikoga naroda. Značaj Star- 
čevićev, vaša ustrajnost i djelatnost, to su krieposti koje valja čuvati 
neokaljane, da vaša rieč pokrene cielim narodom. Ja vam iskreno kažem, 
da nisam ni ja koliko ni vi za slavje biskupa radi sabora (to vam budi 
tajno rečeno), da sam moju misao iskreno njemu u glavu očitovao; ali, 
dok cio sviet jednoga Hrvata slavi, da se nadje u Hrvatskoj pera koje 
javno napiše proti njemu što ste vi napisali to je pakleno. Da; ima časa 
kada rodoljubje, kada čovještvo nalaže da se muči, i mučati se mora. 

Ja se nečudim da Magjari svakako zavraze i pletu; ali se načuditi 
nemogu kako vam to može unići u glavu da se sa 100.000 florintih na 
godinu može kupiti čovjek, koji i onako ima više od potrebe; i sve svoje 
razdaje. 

Dobio sam i ja Miletićevu kolajnu, ka što mislim da jih je mnogo 
po Dalmaciji razasuto. Neznam, što je onaj lav na sriedi; to mi se čini 
iz Dušanova grba. Djetinarija! 

Nek mladež uči, kako ste njoj vi krasno svjetovali u Hrvatskoj. 
Svaka demonstracija prinudila bi me da se izjavim otvorito, i da rečem 
stvari koje ako nebi laskale Pozorašim, nebi doduše ni vami do kraja 
po čudi bile. Jaseuzdamdaćemomijednomskupa raditi; 
ali mislim, opet velju, da nije jošhora;isvakako će trebo- 

vati da se prije dogovorimo i točno sporazumimo. No, 
bilo, što bilo, uvjereni budite, da nam jeglavnamisaojednaida 
poštujem ljude dosljedne i vjere nepokolebive, kao što štujem i ljubim 
ljude koji rade na stranki narodnoj, premda niesam sliep za njihove 
mahne, i teške po narod pogrieške. Opetovano sam proučio i članak 
ŽZatočnik kapitulira, i onaj Muževi kapituliraju. Do. 
duše drugi ujeda; ali i prvi grize; i dragi moj odvjetniče, tuj viri oštri 
zub dr. Ante. Le style c'est " homme. Nije kud, on je ko on! 

Moj gorljivi Hrvate, i prepredeni odvjetniče, dopustite da vam i 
vašoj družini napomenem evangjeosku: prudentes sicut serpentes, koja 
ne izključuje, simplices sicut columbe. Našto one grdnje, i nepristojna 
sumnjičenja? Jednakom slobodom vi se samnom služite, i bio vaš sud 
o meni najstrožiji, vjerujte da ću Vam, g. Starčeviću i svim iskre- 
nim braniteljem samostalne, cjelokupno-jedinstvene, i 
ustavne Hrvatske, ostati vjeran poštovatelj, i drug, pa i nebili 
u jednom redu. Ja sam Vaš do duše : 


Mihovio Pavlinović. 


Iz pisma Rudigiera Pavlinoviću 
6 zero “zgpzečony hana UV ce] “ope 
BE žeti 


i. smem so opao Vje 
Sre 

Fon stao “ 


panem do ks 


fed pe EV DedDenca, popu 


Iz pisma Pucića Pavlinoviću 


Mao bi gan aja Pen M go ken 


Uočopicn ruj do zohar baga groša 


dasa oja. pomeni al ia i oruaja Tog b= size 


KLI Kanea av 


*) Na trećoj stranici Rudigierova pisma nalazi se pismo nekog intimnijeg njegova 
prijatelja, iz kojega je izvađen ovaj izvadak. Na četvrtoj strani istoga pisma vjero- 
jatno Pavlinović odgovara aids: ali pismo ne potpisuje, kako se vidi iz izvadka 
toga pisma. 

U Zadru u oči Gospe od Angjela. 
Dragi Spiro,*) 


Sad sam primio tvoje pismo. Ne čudim se što mi pišeš o položaju. 
Nenavidost, putenost, holost, to su paklene kćeri, koje ni misnike ne 
puštaju na miru. Sinjska zlovolja jest prava djetinarija, uz poštenje i 
tvrdu vjeru Imoćana, Vrgovčana i Primoraca. 

Žalost je velika što Kosto neće da se primi zastupničtva. čudom sam 
se čudio, kad mi Klaić kazivaše o tebi, da si mu ti govorio o Poliću, poslie 
neg sam ja tebi jur bio pisao, da tamo moram ja kandidirati. Što je Tade 
Tripalo kazivao želju za Matasa ne čudim se: ali se Matasu čudim, kako 
dosad nije htio dati dokaza svoje zrelosti političke, i družtveno vjero- 
zakonskih načela. Kad bi u tom bio sam sobom na čistu, ja bih tomu 
novomu Petroviću najradostnije mjesto ustupio. 

Znaj da sam već podavno odlučio nastanit se u Makarskoj. Ovde 
već mislim da je moj posao obavljen. Bio bi krenuo parobrodom od 6, 
da mi se Biankini nije izmakao u Beč na izložbu. Tako se uzdam da ću 
proći parobrodom od 15, ali najdalje onim od 20 — ako Bog da zdravlje. 

Moje sam Pjesme i Besjede već dotiskao. Sad sliede Različiti Spisi 
i Pučki Spisi. Bit će svega tri golema svezka. Znaj, da okupljam glasove 
za se: ali ako Polića ne izaberu u Dubrovniku, kako mi neki obetaše, te 
se on bude htio primiti, ja ću njemu najradje mjesto ustupiti. Jer baš, 
bez velike muke i tvrde dužnosti, nemam nikakve volje poći u Beč. 
nego ob ovom sad mučimo. 

Preporučujem se tvojim molitvam, i pozdravljajuć svu braću u 
lsusu, ostajem do duše 


Tvoj brat Miho. 


P. P. Primio sam sad od Pendelja f. 10. Dosad 


nije za ovo vrime od 15./14. do 15.14. "ništa poslano. 


P. P. Jučer sam pisao ovu knjigu, a danas mi Kosto Vojnović piše, 
da se ni Pulić neće nipošto da primi zastupničtva. Tako dakle, valjat će 
da ga se ja zbilja primim, ako budu Sinjani dopustili. S Bogom. Po K. 
Vojnoviću primit ćeš na uspomenu jedan iztisak mojih PisamaiBe- 
sida, koje mogu štogod vridit za mladež. 


*) Fra Spiro Tomić, fratar u sinjskom samostanu, koji se je mnogo bario 
politikom: * 

“ Voršak Pavlinoviću. 


U Rimu 28. velj. 1876. 
Čestiti moj prijatelju! 


Odkako se počelo slovit i pisat ob obiesti Magjarskoj što je našega 
Medjumurja: ja i biskup mnogo toga napisasmo o jadnom narodu u onoj 
zemljici, ob okrutnosti ugarskih tur&ka i nečuvstvenosti tamošnjih bi- 
skupa — ter ga vazda uz ustmenu popratnicu izručismo jednom samomu 
Papi, a u triput kard. Antonelliju. Po Vašoj želji evo zadnjega takova 
spisa (u prepisu) Vam na ruke, da ga pročatite i, vidi li Vam se pri- 
kladno i koristno, tomu papinskomu poslaniku izručite, svakako uz 
svetčani primjet, da ta pisma neimaju rabitvannaposebiceisamo 
njemu, da po duši znade što mu je prigovorit, o što mu se kako za- 
stupnik vrhovne crkovne oblasti obočit, kada Magjari s tom peče- 
nicom predanj stupili budu. Znate da bi biskupu odzvonilo (po sadanjih 
magjarskih siledjijah), kada bi ko takove biskupove spise na vidik 
izneo. — Onomu, što je biskup razložio u priloženoj predstavnici, nikada 
bolji dokaz od onoga člančića, što ga jučeranji Obzor preštampao iz 
Subotičkoga Glasnika. šaljemo i njega u prevodu latinskom, da se uvjeri 
Nuncij Papin, za čim idu i teže magjarski biskupi, i koliko im je do 
Isusa i njegovih odkupljenika. 

Ista im strast pred očima i što je bosanske mladeži silom pozvane 
u Ostrogon. Biaše nedavna gvardian djakovački tamo da na svoje oči 
razmotri, što je i kako za Bošnjake tamo priredilo. Nemogu Vam reć 
po pismu, što je sve tamo vidjeo što li čuo koje od Primaša koje od 
franjevačkih glavara. Čiril i Metodije da su svetci razkolnički a ne 
katolički; ko naše novine čati, da je razkolnik i razvratnik. Ej kuku 
lele! alaj smo pod oštrom i ljutom šibikom, a od nikuda, baš od nikuda, 
pomasti. 1 Rimu žalibože kanda je svaka naša zazorna! i Rim priklonja 
Jačjemu i gospodaru! Uzpnite se za jednu i za drugu našu pravicu što 
bolje možete. 

Biskupov odnošaj sa kurijom nešto je bolji — ali za onakov, kakov 
bih želio i ja i Vi, prekasno je. Kurija črnu knjigu olovom piše i na 
duboko. Ja to žalim koliko i Vi; ali zna mi duša, da mu poništo ja kriv 
nisam; zna mi i svjedoči duša, da sam ja većput srnjao u oganj, samo 
da se on ne opeče. Rado bih o tom s Vami naustice prosborio. Samo Bog 
i ja (a hoće li, i biskup) znamo, što sam ja biskup bio, kako sam š njime 
prijateljevao. 

Bio bih zadovoljniji, da ste mi posebice namignuli i izpisali što da 
bi meni izgladit. Za koncila ja nebiah u nikakovu odnošaju sa 

Arnimom, van što sam (neznam) jednom ili dvaput u njega uz Njemačke 
neke biskupe ručao. Znate, moj prijane, po čem sam ja pred mnogim 
griešnik? Što sam bio za concila biskupov bogoslov, za concila pak do 
danas njegov u Rimu drugar i pouzdanik; uza to što sam bio za desetak 
godina učenoga i crkvi viernoga službenika Theinera prijatelj, a naj- 
pače što sam zadnjemu pokojnikovu djelu bio suradnikom. Za to će mi, 
uzdam se, dobri Bogo platit; a glave šuplje, što su Papu, i Bog zna koga 
ne, uzvitlale proti meni, nisu — neću reć u djelo, nisu ni u predgovor 
zavirili; jer da jesu, obsvjedočile bi se, da je to djelo crkvi na poštenje 
i na korist. Da nije tako, zar bi protestanti toliko kudili, toliko psovali 
na te knjige? Pred Bogom to neide u raboš mojih gričha — ljudi neka 
mjere i sude po svoju. Meni je nada sve, da i odsele očuvam neokaljano 
svoje poštenje, i da uz malo zdravlja štoto primučim za dobro ovoga 
zavoda i svoga naroda. 

U ostalom, ako mi naposebice javite čime me kude i odsudjuju iotu 
oli "drugdje, pak, ako je podnosljivo mojemu poštenju, ja sam spreman 
svaku izravnati. Deder te, napišite čitulju, napišite svomu prijatelju 
po ćudi mirnom i poslušnom. : 

Ja i biskup čestoput o jadih naših sboreć ovako si prišaptnemo: 
Bože! što da misli, što da sudi naš Mijo o političkoj struji u Austriji, 
što ob ustanku u našem komšiluku i sadanjoj namjeri austr. vlade 
naprama njemu. Podje li Srbija na bojište, što da misle i kane vlastnici 
u Beču? Eto sgode da nam Mijo piše. 

Biskup (zdrav ko jelen) ostaje ovdje tamo do pod konac došastoga 
ožujka. On Vas stoput odzdravlja. 

. Predate li spise Nunciju, poručite nam koju o tom. 

Napisao sam i odpravio Kat. Listu mnogo prigovora evangjelistaru 
Ivekovićevu, o kom žalibože sudim, da je medju najlošijimi spisi nodlje 
meni znane naše književnosti. Bude li Vam lazno, popratite veoma 
trudne redke moje, i recite mi svoju. Kadgod se zamislim, kako lahko- 
umno i brez osnove i mišljenja danas u nas pišu, vazda mi se u srdcu 
kamen zaleže. 

Pozdravite što je tuj naše krvi, naših pobornika, i sjetite se Vašega 


Vazda prijatelja Voršaka. 

